
ROMÂNIA, NOUL IOV 1 



Timpuri de grele încercări. 

După căderea comunismului sentimentele de deprimare şi deznădejde sunt inundate de 
şuvoaie de umor „mizerabilist" - opiul necesar supravieţuirii. Prognozele triste refuzate chiar 
şi de cei mai pesimişti se pare că se adeveresc. Nici măcar după 10 ani nu vom deveni o parte 
demnă a Europei, nu ne vom ocupa locul dorit între civilizaţiile lumii. Tonul mohorât este 
acoperit de o ciudată bună dispoziţie ce acoperă ca o turlă falsă, o bisericuţă proiectată din 
sărăcie, cu acoperişul scund şi plat. Cuvântul trist ce exprimă adevărul este justificat în mare 
măsură de realităţile de zi cu zi din ţară: inflaţie galopantă, paralizarea economiei, înflorirea 
delicventei de toate calibrele, corupţie, incompetenţă, haos politic şi economic. Desigur că s- 
au făcut analize pertinente, s-au dezvăluit curajos culise şi intrigi diabolice ale masoneriei, ale 
marii finanţe evreieşti, ale KGB-ului, revizionismului maghiar, CIA etc. Caracteristicul nostru 
„haz de necaz" este proiectat a juca rolul unui autovaccin, sau a însoţi ca o peliculă dulce 
amarele pilule pe care trebuie să le înghiţim. 

Călăuze în restrişte să ne fie însă cele duhovniceşti, decelarea situaţiei pentru a ajunge 
la o lămurire, chiar după model modern - analiza sufletească, sau postmodern - deconstrucţia, 
să ne fie întărite cu duh ortodox. 

Dacă ne întoarcem în trecut vedem că ţara noastră asemeni occidentului de astăzi, timp 
de cel puţin 1000 de ani a fost o ţară de imigraţie, o ţară bogată şi liberă, „democrată", lăsând 
loc oricui să poposească şi să sălăşluiască paşnic. Aici şi-au găsit adăpost imigranţi de toate 
categoriile: păgâni ca goţi, avari, huni, gepizi, slavi, apoi colonişti secui, saşi, şvabi, emigranţi 
din Balcani, ortodocşi persecutaţi de turci, iar mai târziu, după 1700 fanarioţi, evrei şi ţigani în 
număr tot mai mare. 

Cu îngăduinţa sfântului şi dreptului Iov care s-a născut drept credincios, şi cu frica lui 
Dumnezeu, putem spune că şi noi ne-am născut asemenea. Similitudinile le-am găsi apoi cu 
uşurinţă: satana cere Domnului permisiunea de a-1 încerca pe Iov - pe drept credincioşii 
români, ca aceştia loviţi fiind să se lepede şi să hulească pe Dumnezeu. De aceea am fost 
ocupaţi de unguri şi de turci mai multe sute de ani pierzându-ne independenţa politică şi 
economică, dar am stat neclintiţi în credinţa strămoşească, rămânând în esenţă ortodocşi, 
apostaziile fiind doar nişte excepţii. 

Despre Iov cel din Biblie aflăm că avea 7000 de oi, 3000 de cămile, 500 perechi de 
boi, 500 de asini. Munţii românilor aur poartă, dar nu numai aceştia vin în discuţie. Un 
„recensământ" asemănător răbdătorului Iov îl putem găsi prin istoria noastră atunci când se 
amintea despre tatăl Sfântului Constantin Brâncoveanu care avea 12 000 de iepe, 30 000 de 
oi, 4000 de boi, 1000 de bivoli, 4000 de porci; invidia celor din jur este uşor de imaginat. 
Tăria şi cumplitul martiriu al lui Iov Brâncoveanu au dat peste veacuri demnităţi noi 
generaţiilor de azi. Sărmanul, drept credinciosul Iov, ne-a fost călăuză neştiută în sufletul 
neamului. 

Satana perseverând, în veac nemulţumit, ca şi cum ar fî spus: „Lasă-mă să le atac 
credinţa şi Biserica, atunci cu siguranţă se vor sminti şi vor ajunge hulitori de Dumnezeu." ... 



1 Apărut în „ Vestitorul Ortodoxiei " anul V, nr. 104, 1 nov. 1 993 

pare că ar fi auzit răspunsul din capitolul II, 6: „îl dau în puterea ta. Numai nu te atinge de 
viaţa lui." 

Şi iată lucrarea diavolului începând acum 150 de ani prin infiltrarea din Apusul otrăvit 
a ideilor masonice, „revoluţionare", „democratice", „libertate, egalitate, fraternitate", sub care 
se ascundeau săgeţile aducătoare de moarte sufletească. Idei progresiste în aparenţă, cel mai 
înalt spirit social-ideologic la vremea aceea, au dus în eroare pe mulţi intelectuali care, în mod 
inconştient, deschideau porţile socialismului la început de veac XX. Lovitura de graţie s-a dat, 
cum ştim, în 1944 dar era fructul deja otrăvit al acestei mandragore, materialismul de stânga 
importat din apus, via U.R.S.S. 

Oroarea care a urmat este iarăşi binecunoscută. Ţara e dată pe mâna unor indivizi fără 
de Dumnezeu şi fără de neam care introduc făţiş prigoana ateist-comunistă. Aceştia erau 
slujitorii lui Baal, demonul dictaturilor de orice fel. Am trăit apoi cumplita domnie a celui ce 
s-a dorit a fi urmaş al marilor voievozi, dar fără de Dumnezeu fiind, şi nebuneşte prigonind 
Biserica, 1-a slujit pe Baal aducând asupra ţării urgie de inundaţii, cutremure, sărăcie, 
emigraţie. Nu este oare aceasta starea lui Iov? Răbdător în necaz, cotind printre spinii şcolilor 
de import, sau chiar rănindu-şi inima cu frumuseţea străină a himerelor, neamul românesc a 
stat în răscruce. In decembrie 1989 un tiran este răsturnat de pe tron. Urmează însă alt păcat 
strigător la cer: întinarea zilei de Crăciun prin execuţia nefirească a celor ce s-ar fi putut numi 
Ahab şi Izabela. Baal este pentru un moment învins, dar cel ce îşi face perfid apariţia pe locul 
rămas gol este Mamona, demonul banului care ne flutură iluziile capitalismului, economiei de 
piaţă, aducând de fapt haosul şi hoţia, viţelul de aur pe care nu avem posibilitatea să-1 hrănim, 
nici măcar cu spiritul lui Ilf sau al lui Petrov. 

Azi bietul Iov român se zbate cum ştim în braţele mizeriei şi desigur se tânguie şi se 
întreabă de ce atâta urgie pe capul său. Iar altora le merge de minune îmbogăţindu-se peste 
noapte şi râzându-şi de noul Iov. Unii dintre aceştia, până mai ieri „culegeau ierburi de prin 
mărăcini şi pâinea lor era rădăcina de ienupăr. Erau goniţi din mijlocul oamenilor şi după ei 
lumea urla ca după nişte hoţi. Drept aceea au ajuns să se aciuieze pe marginea şuvoaielor, prin 
găurile pământului şi prin văgăunile stâncilor. Zbiară prin hăţişuri, stau grămadă pe sub 
scaieţi. Neam de oameni ticăloşi, neam de oameni fără nume, ei erau gunoaiele pe care le 
arunci din ţară. Şi astăzi iată că sunt cântecul lor, am ajuns basmul lor... şi pentru obrazul 
meu n-au făcut economie cu scuipatul lor. Cel ce şi-a deznodat ştreangul robiei (oare a ştiut 
bardul de la Mirceşti...) asupreşte şi tot aşa cel ce şi-a scos zăbala din gură. In dreapta mea se 
ridică martori potrivnici mie, în cursa lor au prins picioarele mele şi şi-au croit drumuri 
împotrivă-mi." (Iov XXX, 4-12) Ce poate fi mai umilitor? „Dumnezeu mă dă pe mâna unui 
păgân, el mă aruncă pradă celor răi" (Iov XVI, 11) „Şi cu toate acestea în mâinile mele nu 
este nici o silnicie şi rugăciunea mea este curată" (Iov XVI, 17). Vai, silnicia în mâinile 
noastre am vestit-o Domnului, şi ne îngrijim pentru păcatul nostru, ca David. 

Şi iată: mulţi români a căror credinţă s-a împuţinat se întreabă: „Dacă noi suntem aşa 
de drept credincioşi, de ce ne merge aşa de rău în timp ce americanii, occidentalii, arabii şi 
japonezii o duc îmbelşugat?" Răspunsul îl aflăm tot la Iov, XII, 6: „Foarte liniştite stau şi 
sunt corturile jefuitorilor şi cei ce mânie pe Dumnezeu sunt plini de încredere, ca unii care au 
făcut din pumnul lor un dumnezeu." Şi mai departe: „Pentru ce ticăloşii au viaţa, ajung la 
adânci bătrâneţe şi sporesc în putere? Urmaşii lor se ridică voinic în faţa lor şi odraslele lor 
dăinuiesc sub ochii lor. Casele lor stau nevătămate, fără teamă şi varga lui Dumnezeu nu stă 
deasupra lor... Ei cântă din tobă şi din harfă şi se desfată la sunetele flautului... Şi tocmai ei 
ziceau lui Dumnezeu: „In lături de la noi! Nu vrem deloc să cunoaştem căile Tale!" (Iov XXI, 
7-14). Aşa cugeta Iov în necazul său, aşa cugetă şi astăzi mulţi. 

Cuvintele Bibliei depăşesc însă graniţele timpului şi spaţiului. De aceea momente ale 
Vechiului Testament pot fi aplicate cu atâta uşurinţă situaţiei noastre actuale. 

Analizele social economice devin total deficitare când nu vor să ţină seama de 
realităţile duhovniceşti şi par a se ocupa de fleacuri şi interese meschine. Aceia dintre noi care 
vor să contribuie şi la mântuirea naţională vor vedea deşertăciunea tuturor ideologiilor fără de 
miez ortodox, ce par a copia în cel mai bun caz genialele piese ale lui Caragiale. Aceste 
„vorbe lungi, sărăcia omului", ce vor „progresul cu orice preţ", au fost odată pentru totdeauna 
ţintuite de nenea Iancu la adevărata lor valoare. Ce sunt ele altceva decât nişte efemere 
momente... 

O altă soluţie a veacului acestuia este refugiul în cultura umanistă, sau într-o calofilie 
dezosată a unei intelectualităţi ce nu renunţă uşor la valorile secularizate. Aceştia continuă 
glorios mentalitatea iluminismului ateist, a unei gândiri importate din apus pe la 1848. Noii 
anticomunişti a la Coriolan Drăgănescu, se sprijină pe indiferentismul religios sau cel mult pe 
o oarecare atitudine deistă care nu e decât duşmanul lui Dumnezeu, al Bisericii şi a neamului 
nostru ortodox. Neamul romanesc s-a născut ortodox, aşa a rezistat în faţa hunilor, a turcilor, a 
tătarilor, ungurilor, austriecilor, polonezilor, şi mai nou a fasciştilor şi bolşevicilor. Pe cel pe 
care-1 iubeşte Domnul, îl încearcă. Atunci când străbunii s-au închinat idolilor străini 
(umanism, reformă, iluminism, feudalism, capitalism, democraţie burgheză, naţionalism, 
fascism, comunism, revoluţie, iar acum economie de piaţă) am avut noi o scurtă perioadă de 
euforie după care ne-am dat seama că ne-am depărtat de Dumnezeu şi de iubirea Lui. Români 
fiind şi cumva isteţi de felul nostru, nu putem fi păcăliţi multă vreme. Mulţi îşi dau seama de 
ce hram poartă corifeii globalizării, euro-atlantizării sau europenizării, termeni manipulaţi 
după studii serioase. Spre deosebire de Faust-ul german, Dănilă Prepeleac aplică proverbul 
„fă-te frate cu dracu' până treci lacu'..." sau altfel spus, încearcă să-1 păcălească într-o 
târguiala provizorie în care să-şi păstreze sufletul după ce şi-a văzut interesul. Cât de 
ineficientă este această mentalitate! Nimic bun nu poate veni de la satana, ci numai de la 
Domnul. Uităm că El ştie foamea fiecăruia şi are grijă şi de păsările cerului. Atitudinea cu 
care trecem de aceste greutăţi uluitoare nu poate fi numai una de hedonistă zeflemea. 

Urmarea celor trei tineri este şi urmarea lui Hristos. Strânsoarea economică nu se 
rezolvă în final cu ajutorul zeului ban. Să ne strângem în biserica străbună ortodoxă, 
participând. Decelând situaţia tragică, să cerem ceea ce trebuie, şi toate celelalte se vor da 
nouă. Abordarea social-culturală fără adevărata dăruire nu va dăinui. Ce ne va uni oare? 
Vreun partid, front, alianţă politică, bunăstarea materială, arta? Deşertăciunea deşertăciunilor, 
toate sunt deşertăciuni. Hristos este singurul numitor comun. Părtăşia cu Sfânta Liturghie face 
să se ţină în mintea noastră o sintagmă: „Pe noi înşine şi unii pe alţii, şi toată viaţa noastră lui 
Hristos Dumnezeu să o dăm." Răspunsul îl cunoaştem, să nu pregetăm a-1 înfăptui, doar 
această experiere merită! 

Cuvintele Sfintei Scripturi fiind inspirate de Duhul Sfânt depăşesc graniţele timpului şi 
spaţiului actual, tridimensional şi istoric, plasându-se în eternitatea eshatonului. De aceea 
momente ale Vechiului Testament ca de exemplu cel cu Iov sau cel cu cei trei tineri din 
cuptor pot constitui cu uşurinţă modele de analogie cu situaţia noastră (a românilor) actuală. 
După 4 ani de la revoluţia din decembrie '89, situaţia se prezintă aşa cum o cunoaştem, 
departe de visele pe care şi le făceau cei tineri şi mai puţin tineri, cei de acasă şi cei de peste 
hotare. 

Nu vom intra, pentru economia articolului în detaliile istoriei cu cei trei tineri, cei ce 
nu o cunosc încă o pot găsi în Sfânta Scriptură la proorocul Daniel. In treacăt fie spus, 
nădăjduim că la ora asta nici o familie de român demnă de acest nume nu duce lipsă în casă de 
Cartea Cărţilor, pe lângă care se cuvine a nu lipsi cărticica de rugăciuni, Psaltirea şi dacă e 
posibil şi Ceaslovul. Ele nu constituie un lux, nici ca preţ, iar analfabetismul biblic reprezintă 
o tară veche care ar trebui vindecată imediat pentru cei ce au studii medii dacă nu chiar 
superioare. Am ales cu bună ştiinţă pe cei trei tineri, întrucât este o situaţie tipică a exilului, 
cei trei fiind evrei aflaţi în robia babiloneană. (Anania, Misael şi Azaria) 

Sursa de inspiraţie pentru rândurile de faţă este Cântarea a 7-a a Canonului Utreniei 
din Postul Mare şi se găseşte tipărită la sfârşitul Psaltirii sub numele de Cântările lui Moise: 

„1. Binecuvântat eşti, Doamne Dumnezeul părinţilor noştri, şi lăudat şi preamărit este 
numele Tău în veci. 

2. Că drept eşti Tu în toate câte ne- ai făcut nouă. 

3. Şi toate lucrurile Tale sunt adevărate, şi drepte căile Tale, şi toate judecăţile Tale 
adevărate. 

4. Tu ai dat hotărâri drepte în toate relele ce ai făcut să vină asupra noastră şi asupra 
celei sfinte a părinţilor noştri, Ierusalimul; 

5. Că în adevăr şi dreptate ai adus acestea peste noi din pricina păcatelor noastre; 

6. Că am greşit şi fărădelege am făcut, îndepărtându-ne de la Tine. 



9. Tu ne-ai dat în mâinile vrăjmaşilor noştri, oameni fără lege şi cei mai răi dintre 
nelegiuiţi, unui rege nedrept, cel mai rău care este pe pământ. 



13. Căci, Doamne, ne-am împuţinat mai mult decât toate popoarele, şi suntem umiliţi 
astăzi în tot pământul, pentru păcatele noastre. 



15. Ci cu suflet zdrobit şi cu duh umilit să fim primiţi de Tine. 

17. Şi acum urmăm Ţie cu toată inima, şi ne temem de tine, şi căutăm faţa Ta. 

18. Să nu ne ruşinezi pe noi ci fă cu noi după mila Ta şi după mulţimea îndurărilor 
Tale. 



19. Izbăveşte-ne pe noi cu puterea minunilor Tale şi dă slavă numelui Tău Doamne! 

20. Să se ruşineze toţi cei ce fac rău robilor Tăi; să se ruşineze de toată puterea Ta, şi 
tăria lor să se sfarme! 



2 



Apărut în „ Vestitorul Ortodoxiei" 15 febr. 1994. 

21. Să ştie că Tu eşti Domn, Dumnezeu singur şi slăvit peste toată lumea!" 

Urmarea a fost scoaterea minunată a celor trei tineri din cuptor şi arderea călăilor lor. 
Similitudinea este la fel de frapantă ca şi în cazul Iov. 

In opoziţie cu adevăratul diagnostic şi terapia prescrisă pe temei scripturistic, se 
aşteaptă ca aceste leacuri la bolile cronicizate în ultimii 7 ani ai organismului românesc să 
vină mai întâi din zona politicului, aşa cum se prezintă el astăzi în preajma alegerilor. In acest 
sens, tare ne temem că cerem din nou imposibilul acestor oameni, doctori incapabili de a se 
conduce şi vindeca pe ei înşişi, cu atât mai puţin să-i conducă şi pe alţii, fiind cel mai adesea 
acele călăuze oarbe ce îi târăsc în prăpastie şi pe ceilalţi. Perspectiva lor în care sunt formaţi 
şi, în mod inevitabil încadraţi, nu poate niciodată să ducă la o viziune catolică, adică unitară, 
deplină. 3 Dimpotrivă, ea duce în mod necesar la o percepţie parţială, adică sectară, la 
diviziune şi dezbinare. Este exact ceea ce se opune tendinţei unificatoare a Bisericii, ce nu a 
ţinut de la început seama de clase sociale şi ideologii, mesajul evangheliei adresându-se 
deopotrivă tuturor, „de la vlădică până la opincă". 

O altă încercare, cel puţin la fel de păguboasă, dacă nu chiar mai dăunătoare prin 
efectele ei mai subtile, este aceea de a se găsi un liant al unirii ce trece dincolo de credinţă, şi 
anume cultura umanistă cu „binele, frumosul şi adevărul (dreptatea)", continuare 
contemporană a iluminismului deist, importată din apus odată cu revoluţia din 1848. O parte a 
intelectualilor ce se reclamă, cu bună-credinţă sau din oportunism, de la caz la caz, anti- 
comunişti, demască neo- şi cripto-comunismul cu faţă mai mult sau mai puţin umană, dar nu 
observă pe ce se sprijină atacul lor. 

Păcatele poporului nostru pentru care suferă consecinţele resimţite în prezent ar putea 
fi socotite, lenea, visarea, invidia, hoţia. Nu zicem nu, dar dincolo de acestea cu caracter prea 
general uman, îndrăznim a atrage atenţia asupra unora ce decurg din acestea, păcate ale 
ultimilor 200 de ani, aderarea la sisteme ideologice specifice apusului, fără darul deosebirii 
duhurilor. Acestea au fost pe rând: iluminism, naţionalism democratic burghez paşoptist, 
franc -masonerie şi liberă cugetare, secularism, liberalism parlamentar, socialism, fascism, 
comunism iar în zilele noastre globalism. După prima perioadă de euforie în care lucrurile 
păreau a merge bine, au urmat fel de fel de reculuri, puse de obicei pe seama unor conjuncturi 
defavorabile. 4 

Revenind la „oile noastre", să aducem la lumină două atitudini reflectate în cele două 
proverbe tipice şi arhicunoscute: „Capul plecat, sabia nu-1 taie" şi „Fă-te frate cu dracul până 
treci lacul". Proverbele în general fac parte din fondul sapienţial al fiecărui neam, dar la o 
cercetare mai atentă, parcă nu toate zicătorile au statut şi valoare egală. Prima, credem că 
exprimă, contrar acuzaţiei de laşitate mioritică, o atitudine eminamente creştină, având chiar 
temei scripturistic: „întoarce sabia ta la locul ei, că toţi cei ce scot sabia, de sabie vor pieri." 
(Matei XXVI, 52) Atitudinea opusă laşităţii este aici smerenia creştină, spre care îndeamnă pe 
cei ce au urechi de auzit, acest binecuvântat proverb. 

Nu acelaşi lucru poate fi spus despre celălalt. Tactica aceasta pierzătoare este 
condamnată în Scriptură de însuşi Mântuitorul: 25. Că cine va voi să-şi scape sufletul îl va 
pierde; iar cine îşi va pierde sufletul pentru Mine îl va afla." (Matei XVI, 25) înţelesul 
duhovnicesc este tocmai zădărnicia supravieţuirii (biologice) cu orice preţ, chiar al înfrăţirii 



3 Din grecescul kat'olou, universal, dar şi deplin! A nu se confunda cu romano-catolicismul, o ideologie printre 
altele. Catolicitatea este un atribut sine qua non al Bisericii. Nu există creştinism fără Biserică, Biserică fără 
catolicitate, catolicitate fără ortodoxie! Lanţul acesta simbolic (gr. sim-bolon, împreunare) este întrerupt doar de 
către vrăjmaşul lui Dumnezeu (Satana-el), diavolul (gr. dia-bolon, dezbinare, ca opus al simbolului). 

4 Românii fiind de felul lor un neam isteţ nu pot fi păcăliţi multă vreme. Mulţi îşi dau seama de pe acum ce 
„hram" poartă „binefăcătorii" euro-atlantici. Şi cum ar putea fi altfel, când încă avem proaspăt în urechi vuietul 
alarmelor aeriene şi al bombelor cu care au fost „firitisiţi" fraţii noştri sârbi? Pe această temă a curs destulă 
cerneală şi mai ales sânge, nu vom relua decât prin a spune că acela a fost un minunat prilej pentru arătarea unor 
caractere ce păreau campionii drepturilor omului. Măştile au căzut şi în spatele mormintelor frumos văruite pe 
dinafară au apărut viermii şi putregaiurile. 

cu ne-fârtatul. Biserica nu a învăţat nicicând aşa ceva, dimpotrivă începând cu Sfântul Botez, 
au loc diferite exorcizări, întreita lepădare de Satana. 

Un alt lucru gingaş ce se aude printre cei plecaţi în Occident, în special la cei mai în 
vârstă: sublinierea mulţumirii faţă de avantajele oferite pe aici ca ajutor social, pensie, ajutor 
de şomaj etc. Recunoştinţa este o virtute, ea trebuie desigur cultivată şi încurajată. Dar aici 
vicleanul Satana poate strecura ispita lui Esau: vânzarea dreptului de întâi născut pe un blid de 
linte. Sigur că foamea trebuie astâmpărată, dar păcatul 1-a costat pe Esau scump de tot. Dar 
poate veţi întreba: „Care este acest drept de întâi născut pe care-1 vindem noi (şi cui)?" 
Răspunsul e acesta: ortodoxia pe care o lepădăm noi, unii de dragul uşurelei credinţe 
protestante şi a vieţii comode! Ne facem astfel un dublu păcat: lepădarea treptată a credinţei 
străbune faţă de noi şi în al doilea rând păcat şi faţă de gazdele noastre! Cum aşa? veţi întreba 
poate din nou. Iată cum: oamenii de bun simţ din Occident (că slavă Domnului mai există şi 
aici) îşi dau seama de nimicnicia lor sufletească şi rătăcirea în care ajung orbii conduşi de alţi 
orbi şi caută disperaţi leacuri ca secte, new age şi altele. Important este sentimentul difuz ce se 
manifestă mai timid sau mai pregnant (mai ales în America de Nord) că adevărata credinţă 
creştină este cea ortodoxă. Aceasta implică pentru noi toţi ortodocşii din diaspora 
responsabilitatea de a ne comporta ortodox, fără a transforma aceasta în prozelitism de tip 
apusean, ci doar de a îndemna pe ceilalţi la întoarcerea la dreapta credinţă. Pentru aceasta 
avem modelul exemplar, de adevărată misiune ortodoxă al diasporei ruse din secolul XX, cu 
nume ca Sf Ioan Maximovici, preoţi Arhimandritul Sofronie, Alexander Schmemann, laici ca 
Valdimir Lossky, şi mulţi alţii, ce au dus la convertirea unor occidenatali îmbunătăţiţi cum 
sunt Episcopul Kallistos Ware şi Ierom. Serafim Rose. 

Cum vom putea însă noi să facem aceasta dacă în rândurile noastre mai auzim 
vorbindu-se de ideea că „toţi ne închinăm la acelaşi Dumnezeu", de „tradiţionala sală de 
cafea", de a începe slujba mai târziu şi de a o scurta după modelul de aici, şi altele. Nu de 
asemenea nimicuri au nevoie cei din Apus! La Faptele Apostolilor se spune despre ologul 
care cerea de pomană şi a fost miluit de Sf. Apostol Petru astfel: „Argint şi aur nu am; dar 
ceea ce am aceea îţi dau. In numele lui Iisus Nazarineanul, scoală-te şi umblă!" (Fapte III, 6). 
Aşa ne vom manifesta recunoştinţa, dând din prinosul nostru celui olog în cele duhovniceşti, 
cât am fi noi de amărâţi material. 

Să ne rugăm deci la Dumnezeu să ne întărească în a duce la îndeplinire poruncile Lui 
ca să putem da o mână de ajutor şi celor ce se îneacă. Totodată să ne silim a umple marile 
lacune din catehizarea ce lasă mult de dorit chiar şi la cei cu părul alb, ce să mai vorbim de 
tineret! Secularizarea a început cu 100 de ani înainte de comunişti, aceştia doar au finalizat în 
mod logic acest proces. Să luăm aminte, şi Dumnezeu să ne ajute! 

UN EŞEC PEDAGOGIC: ŞCOALA WALDORF 5 



Sistemul de educaţie şi învăţământ alternativ Waldorf este o creaţie a părintelui 
antroposofîei, Rudolf Steiner. Pentru a înţelege bazele teoretice şi practice ale acestei 
pedagogii alternative trebuie să urmărim mai întâi succint personalitatea şi concepţiile lui 
Steiner. 

Acesta s-a născut în 1862 la Kralievec în Austro-Ungaria ca fiu al unui funcţionar la 
căile ferate. In 1879 s-a înscris la Viena la Şcoala tehnică şi apoi a intrat în contact cu teosoful 
Friedrich Eckstein care 1-a introdus în teosofie şi misticism. Steiner a fost angajat activ şi în 
politică, iar în 1890 a lucrat la Weimar la arhiva Goethe ocupându-se de latura ştiinţifică a 
acestuia. In 1891 şi-a luat doctoratul în filosofie la universitatea din Rostock. 

In 1907 Steiner a fost numit secretar general al secţiei germane a Societăţii teosofice. 
El a introdus în teosofie ideile ocultismului „creştin" rozicrucian. în 1906 a înfiinţat loja 
ocultă Mysteria Mystica Aeterna, ramură a ordinului O.T.O. - Ordo Templi Orientalis. In 
1913 s-a produs ruptura cu Armie Besant, conducătoarea Societăţii teosofice, cauzată de 
prezentarea pe care aceasta o făcea tânărului Krishnamurti ca fiind noul Mesia pe pământ. 
Urmarea acestei rupturi a fost crearea societăţii antroposofice. 

Concepţiile lui Steiner au un caracter neognostic sincretist, înglobând într-o sinteză 
originală vechi erezii, gnoze, mistere păgâne, cu filosofii contemporane, teorii şi metode 
ştiinţifice combinate cu misticism oriental. Acestea sunt câteva din temele de bază ale 
antroposofîei. 

Preluând din hinduism teoria universurilor reîncarnate, Steiner vorbeşte despre 7 
reîncarnări ale pământului la intervale de 15.120 de ani, actuala fiind a patra. El a preluat din 
Pseudo Dionisie Areopagitul identic ierarhia cerească, adăugând sub categoria umană regnul 
animal, respectiv astral, apoi pe cel vegetal, respectiv eteric, şi pe cel mineral, respectiv fizic. 
La nivelul omului întâlnim tripartiţia neo-platonică: spirit-eu, suflet (germ: Seele) şi corp, 
care la rândul lor se împart în trei: eul cuprinde Manas, Buddhi şi Atma, sufletul cuprinde 
sufletul conştientei, sufletul raţiunii şi sufletul senzaţiei, respectiv voinţă, gândire şi 
sentiment, iar corpul cuprinde corpul astral, eteric şi fizic. Dezvoltarea culturală a omenirii s- 
ar produce în perioade de câte 2100 de ani, stabilite după mersul regresiv al soarelui din 
punctul echinocţiului de primăvară. Astfel, după perioadele „lemuriană" şi „atlanteană", 
conform lui Steiner ar urma 7 perioade post-atlanteene legate zodiacal astfel: perioada indiană 
(7000 - 4900 î.d.Hr.) - guvernată de rac; perioda persană (4900 - 2800 î.d.Hr.) - gemeni; 
perioada egipteană (2800 - 700 î.d.Hr) - taur; perioada greco-romană (700 î.d.Hr. - 1400) 
berbec, perioada actuală anglo - saxonă (1400 - 3500) - peştii, urmând apoi perioada 
americană (3500 - 5600) - vărsător (sic!), culminând cu cea rusă (5600 - 7700) - capricorn . 

Istoria pedagogiei Waldorf începe în anul 1919 şi este legată în mod surprinzător 
pentru neofitul român, de o fabrică de ţigări. Funcţionând datorită profitului scos de pe tutun, 
fabrica „Waldorf-Astoria" din Stuttgart aparţinea industriaşului Emil Molt, membru al 
societăţii antroposofice. Denumirea de Waldorf s-a scindat ulterior de cealaltă, permiţând 
sensibilităţii publicului modern disocierea de toate implicaţiile negative ale noţiunilor legate 
de tutun şi de industria respectivă, nu mai puţin şi de concluziile la care s-au ajuns astăzi în 
studiul cancerului. Pedagogia era destinată la început copiilor funcţionarilor şi muncitorilor 
fabricii. Profesorii veneau din toate domeniile, dar trebuiau să fie familiarizaţi cu principiile 



5 Apărut în „Icoana din adânc" an 1 nr. 1, 1-30 noiembrie 1997. 

antroposofiei. 

In 1923 Steiner a ţinut un curs pedagogic la Ilkley, un oraş industrial din nordul 
Angliei. Iată câteva aspecte esenţiale ale acestui curs: 

Pentru început este criticată denumirea de „pedagog" deoarece în traducere exactă ar 
însemna „conducătorul băiatului", ceea ce ar exclude fetele din învăţământ, conform 
concepţiei platonice exprimată în dialogul Statul. Criticând punctul de vedere platonic, Steiner 
acuză pedagogia de până la el de necunoaşterea omului ca întreg, de contradicţiile masculin- 
feminin cu implicaţiile ulterioare ale structuralismului lui L. Strauss, care urmau să fie anulate 
în şcoala Waldorf, atât în ceea ce priveşte elevii, cât şi profesorii. 

Mai departe Steiner remarcă stadiul actual al civilizaţiei cu cele patru domenii: ştiinţă, 
artă, religie şi morală, afirmând că la început acestea erau una. Se poate constata şi acum 
rădăcina comună a ştiinţei şi artei şi în stadiul actual, în care ştiinţa trebuie să fie obiectivă şi 
imparţială iar arta subiectivă şi arbitrară. Putem adăuga astfel că acesta e punctul de vedere 
scientist, dar mai nou, sub presiunea noii fizici şi a psihologiei transpersonale, ştiinţa a 
renunţat la pretenţia obiectivitătii. Această observaţie pare în aparenţă pertinentă şi la obiect, 
dar nu este decât pe jumătate adevărată. Ideea unui sincretism originar nu este nouă şi nici nu 
aparţine exclusiv lui Steiner . Ea se bazează însă pe conflictul apărut în Europa apuseană între 
religie, filosofie, ştiinţă şi artă după epoca Renaşterii. Conflictul acesta este rezultatul 
secularizării şi tendinţei de autonomie, de emancipare a domeniilor respective de sub tutela 
bisericii (în cazul concret, al bisericii romano-catolice cu monarhia ei severă şi cu presiunea 
inchiziţiei şi a teologiei scolastice). 

Părintele profesor I. V. Felea a demonstrat clar că aceste contradicţii nu sunt implicite, 
ci dimpotrivă, starea iniţială a cestor relaţii reciproce era acea de armonie. Putem aşadar 
afirma inexistenţa acelui sincretism, armonia dintre componentele ce-şi păstrau identitatea şi 
specificul respectiv. 

Ca şi înaintaşii săi eretici sau protestanţi, Steiner încearcă să emită o critică lucidă, 
clară a aspectelor negative culturale ale mediului şi timpului său: Europa centrală şi apuseană 
la graniţa secolelor XIX şi XX. Remediul lui Steiner era în principal imaginaţia. Aceasta nu 
trebuia să fie pentru cei ce o practicau o lume fantastică, ci una reală, obiectivă. Imaginaţia la 
Steiner este gândirea în imagini care în opinia sa a dat naştere cultului religios. 

In copilăria sa la Kralievec (Croaţia) Steiner a participat activ la slujbele catolice, fiind 
copil în cor (ministrant). Ulterior el a părăsit acest mediu plecând în Austria şi apoi cum am 
mai arătat în Germania la Berlin, Weimar, Rostock, iar în ultima parte a vieţii s-a stabilit în 
Elveţia la Dornach lângă Basel. Din punct de vedere confesional, aceasta înseamnă treptat o 
rupere de mediul catolic şi trecerea în spaţiul protestant şi reformat. Contactele lui Steiner cu 
biserica romano-catolică s-au înrăutăţit, după cum era de aşteptat în urma teoriilor sale, iar 
apoi s-au întrerupt total. Ori ceea ce a caracterizat din totdeauna spaţiul protestanto-reformat a 
fost iconoclasmul, dus la extrem în cadrul sectant neo-protestant. De aici a decurs un 
sentiment difuz dar pregnant de recuperare a acestui handicap, o nevoie de compensare a 
cultului uscat şi văduvit de această componentă esenţială. Rudolf Steiner a încercat chiar un 
anume tip de pictură specific, uşor de recunoscut de către cunoscători, cu anumite acuarele 
speciale şi trăsături originale. Această „iconografie" alternativă a rămas exclusiv în cadrul 
antroposofic. 

Steiner critică din nou, pe bună dreptate, modul materialist ateist de concepţie 
scientistă a apariţiei universului, a omului considerat animal superior, ruptura dintre ştiinţă şi 
religie. 

Un alt termen folosit de Steiner este inspiraţia. Inspiraţia ca revelaţie divină ce stă la 
baza religiei îşi are sorgintea în imaginaţie. La începutul secolului XX religia se baza pe 
tradiţie şi Steiner cere redobândirea stadiului de inspiraţie. El nu foloseşte noţiunea de 
profeţie, ci introduce noţiunea de „impuls eristic" venit din lumile spirituale pentru trezirea 
„conştientei". Să nu uităm însă că la Steiner, Cristos nu înseamnă acelaşi lucru ca în teologia 
creştină, ci desemnează un principiu solar gnostic. 

Consecvent principiului tripartit enunţat la început, principiu ordonat şi ierarhic, după 
cum există corp fizic, eteric şi astral, Steiner plasează după imaginaţie şi inspiraţie un al 
treilea mod de iluminare spirituală, cel mai înalt: intuiţia, singura capabilă să-1 pună pe om pe 
calea adevăratei cunoştinţe spirituale şi morale. Este iarăşi de prisos a aminti comentariul 
părintelui Stăniloaie asupra termenului de „intuiţie". După cum se observă, avem de-a face cu 
un element de donatism, antiluteran, combătut deja la vremea sa de Fericitul Augustin, dar în 
acest caz putem observa efectul contrar al predestinării, reluat după cum se ştie de Calvin. 
Curentul new age îl citează adesea pe Steiner printre precursorii săi, iar concepţiile sale se 
regăsesc în mod previzibil împletite şi cu celelalte surse de inspiraţie ale mişcării. 

Natura simbolică a harului în protestantism şi absenţa tainelor îl duc pe Steiner la 
ignorarea lor completă; harul Duhului Sfânt este înlocuit cu un „impuls eristic", iar tainele cu 
imaginaţie, inspiraţie şi intuiţie. Ce e drept, în „biserica" alternativă antroposofică înfiinţată de 
Fr. Rittelmayer şi E. Block sub numele de Christen Gemeinshaft se practică un soi de 
„sacramente", dar ele sunt atât de departe de tainele Bisericii, încât nu sunt recunoscute ca 
valide nici măcar de bisericile protestante. 

Morala este creată de omul individual, iar cunoaşterea este soluţia mântuirii. Armonia 
dintre ştiinţă, artă şi religie şi morală, topite însă într-un mod sincretist în afara cadrului 
eclezial creştin constituie pecetea gnosticismului de tip postmodern contemporan. Să nu uităm 
că Steiner a fost o vreme redactorul unei reviste ce se intitula sugestiv Lucifer gnosis. 

Cu privire la imaginaţie trebuie amintită observaţia Sf Nicodim Aghioritul: ,,... după 
concepţia marelui teolog Sf. Maxim, Adam a fost creat fără imaginaţie. De aceea nu-şi 
închipuia nimic, nici nu se robea simţurilor, nici formelor şi lucrurilor ce decad sub simţuri... 
Omul (prin imaginaţie) a umplut cu diferite amăgiri etica filosofică, fizica a umplut-o cu 
multe opinii neadevărate (\|/su5), iar teologia cu dogme false. Răul cel mare este că au 
îmbrăţişat această minciună şi o ţin de adevăr. In loc de teologi apar nişte fantasmagorişti, 
care se bazează pe iscusinţa minţii, cum zice Apostolul. Sârguieşte-te, deci, a-ţi păstra mintea 
curată şi fără forme, culori, distanţe şi orice fantezie, cum a creat-o Dumnezeu." 6 Părerea Sf. 
Nicodim Aghioritul credem că este suficient de reprezentativă şi clarificatoare pentru a 
sintetiza punctul ortodox de vedere în privinţa metodei imaginative steineriene. 

Un alt principiu de bază în teoria educaţională Waldorf este cifra mistică 7. Astfel 
întâlnim împărţirea în perioadele de vârstă 0-7, 7-14, 14-21. Aceşti ani corespund dezvoltării 
respective a corpurilor fizic, eteric şi astral. Este cunoscută desigur vârsta de 7 ani ca vârstă la 
care până nu demult începea şcoala, perioadă numită în popor şi „cei 7 ani de-acasă". Pentru 
Steiner însă, 7 ani e vârsta schimbării danturii „de lapte" cu dinţii permanenţi, fenomen 
fiziologic real. Acesta ar fi semnul exterior al activităţii corpului eteric personal. Aici întâlnim 
o altă mare eroare a autorului nostru: dezvoltarea scindată a diferitelor componente (reale sau 
imaginare) ale organismului uman, ceea ce trădează influenţa unei mentalităţi şi formaţii 
scolastice şi carteziene, lucru care, odată descoperit, ar fi de fapt respins cu tărie de 
antroposofi şi adepţii lor din ziua de azi. Astfel, Steiner demonstrează că efectul unirii 
spiritului, sufletului şi trupului ar fi o prelungită copilărie, concluzia logică fiind astfel 
dobândirea de dinţi de lapte în fiecare an. Apariţia sexualităţii în jurul vârstei de 14 ani - în 
perioada pubertăţii - este văzută ca prezenţă a activităţii corpului astral personal. 

Educaţia Waldorf se întemeiază pe aceste teorii pretinse a fi adevăruri incontestabile, 
deci, cu alte cuvinte, dogme, o nouă noţiune respinsă cu vehemenţă de antroposofi şi new 
ageri. Antroposofia îmbină preexistenta sufletelor pe filiera Pitagora -Platon - neo-platonici - 
Origen, cu reîncarnarea hinduistă preluată din teosofie. Să amintim încă o dată că Steiner a 
fost o perioadă secretarul secţiei germane a Societăţii teosofice. Incarnarea fiind valabilă 
numai pentru fiinţa umană, acesta urmează o alternanţă „karmică" de compensare, alternând 
sexele, popoarele sau rasele. 

Ca bază de plecare în pedagogie se ia atitudinea justă a grecilor antici. Steiner 
recunoaşte în mod realist că idealul pedagogic al acestora: „să păstrăm copilul din noi" nu 



6 în Războiul nevăzut, Arta Grafică, 1991, pp. 67-68. 

poate fi atins astăzi. In primul rând pentru că această atitudine se adresa unei elite şi 
presupunea sclavia. In al doilea rând era vorba de poziţia izolată a femeilor, iar în al treilea de 
prezenţa unei înţelepciuni a misterelor păgâne pe care noi nu o mai posedăm. Aici se face 
simţită alunecarea tipică mediului materialist-naturalist european la graniţa dintre cele două 
secole. 

Dacă ar fi fost un creştin adevărat, după cum susţinea, Steiner ar fi putut vedea că 
înţelepciunea Scripturilor întrece cu mult pe cea tulbure şi păgână a grecilor. Cât despre 
perioada Bizanţului, vom căuta în zadar vreo cât de mică aluzie în întreaga operă a lui Steiner 
care oscila între materialism, păgânism şi gnosticism de nuanţe ezoterice neo-masonice ce nu 
puteau conduce decât la erori. 

In secţiunea ce descrie antrenarea memoriei ca fiind tipică evului mediu apusean şi 
fiind exercitată de către clerul legat de tradiţie se vădeşte ignorarea datelor privitoare la 
metodele şcolilor iudaice din Ierusalim şi Babilon contemporane cu învăţământul elenistic. 
Cercetători ca Arthur Rowe au descris clar metodele de memorizare orală ca: repetiţia 
continuă, începerea fiecărei propoziţii sau rând cu următoarea literă din alfabet, povestirea 
evenimentelor, folosirea predaniei în forma poetică a versurior, metode utilizate în aceste 
şcoli. In paranteză fie spus, Steiner se referă la o pedagogie „greacă" nedistingând între 
spartani, atenieni şi eleno-macedoneni, o dovadă clară a unor gafe în elementare informaţii, 
lucruri datorate diletantismului în materie de cultură, istorie şi pedagogie a unui amator 
autodidact ale cărui calificări erau şcoala tehnică, un doctorat în filosofie obţinut în condiţii 
neclare la Rostock şi „ochii suprasensibili ai clar-văzătorului" de sorginte spiritist-teosofică. 

Sistemul aberant de gândire antroposofică dă naştere unor afirmaţii ca de pildă: 
„Copilul îşi dezvoltă dinţii săi - şi oricât de paradoxal ar suna aceasta în zilele noastre, 
afirmaţia continuă: - pentru funcţia gândirii." Simpla enunţare a acestei afirmaţii, şi nu este 
singura, ne dă o idee asupra autorului şi nivelul publicului său, format în marea majoritate din 
doamnele înaltei societăţi din vremea sa, preocupate din plictiseală de spiritism, magie, ghicit, 
ocultism, dornice de a intra în loji masonice mai mult sau mai puţin „acceptate". 

In domeniul matematicilor pedagogia Waldorf porneşte la adunări şi scăderi de la 
rezultat la ipoteză, respectiv de la sumă la termeni, de exemplu: „dacă ai 7 cât trebuie să scoţi 
ca să facă 3? în loc de: cât face 7-4?". La înmulţire şi împărţire este recomandat să nu se 
întrebe: „cât face 10:2? ci: cu cât trebuie împărţit 10 ca să dea 5?". Motivaţiile acestor 
inversări de procese aritmetice sunt întâi de ordin moral - se combate tendinţa de acumulare 
egoistă (prin însumare). Se recomandă de asemenea şi predarea operaţiunilor aritmetice într-o 
ordine deosebită, şi anume începând cu împărţirea, tot din aceeaşi cauză morală. Este fără 
îndoială firesc pentru situaţia „tânărului bogat", cel ce moşteneşte o mare avere să poată gândi 
începând de la o anumită sumă, mai mare sau mai mică. Ne întrebăm însă cum pot înţelege 
sau primi copii cei săraci, din România zilelor noastre, sau cei ai emigranţilor din Germania 
sau Europa de vest acest mod de gândire care nu le este accesibil. Ei nu pot porni de la o 
„sumă", şi nu au nimic de împărţit, pentru că nu au conştiinţa averii, a acumulării deja 
existente. împărţirea lui „zero" este absurdă, ea nu poate face pe un copil de şcoală primară să 
„înţeleagă" nimic concret, nu mai vorbim şi de sensul moral. 

Această derulare inversă a gândirii este un punct de sprijin în concepţiile didactice ale 
lui Rudolf Steiner. El a recomandat ca să se practice în mod constant seara înainte de culcare 
(retrospectiva zilei) şi chiar retrospective săptămânale, lunare, etc. Până aici un gând sănătos, 
Sfinţii Părinţi recomandau cercetarea atentă a cugetului şi a păcatelor în scopul cunoaşterii de 
sine şi a metanoiei. Dar iată că la Steiner trebuie procedat cronologic în sens invers, ca şi cum 
s-ar derula un film. Motivaţia ar fi faptul că la ieşirea sufletului din corp, prin faţa ochilor se 
perindă întreaga viaţă în timp de o treime din timpul real trăit în sensul recurent, de la moarte 
la naştere. Este foarte puţin cunoscut faptul că la punerea pietrei de temelie a Goetheanumului 
(clădirea sediu a Şcolii libere de ştiinţă spirituală de la Dornach, Elveţia), Steiner a rostit 
rugăciunea „Tatăl nostru" de la sfârşit la început, procedeu tipic de magie întâlnit şi în 
satanism. Aceste gânduri şi altele de acelaşi fel sunt rodul iniţierilor oculte din lojile 

rozicruciene şi teosofice, la care se adaugă şi contribuţiile creatoare ale celui ce se considera a 
fi noua călăuză spirituală a omenirii, şi căruia colegii teosofi îi garantaseră o ascendenţă de 
avatari (reîncarnări) redutabilă: proorocul Ilie, Ioan Botezătorul, pictorul Rafael, poetul 
Novalis. Aplicarea consecventă a acestor procese de gândire combinată cu metodele de 
meditaţie antroposofică sunt menite să producă nişte mutaţii în conexiunile şi modul de 
gândire a creierului uman, o parodie a metanoiei, lucru evident periculos pentru buna 
funcţionare a psihicului. 

Nu mai puţin gravă este invocarea Evangheliei Sf. Ioan cu prologul: „La început a fost 
Cuvântul (Logosul)". Pentru Steiner şi cei din cercul său, Logosul înseamnă cu totul altceva 
decât pentru creştini, şi anume un principiu solar. Cauza acestei deosebiri este de găsit şi în 
ritualurile masonice de rit suedez în ale căror loji se iniţiază ucenici „ioaniţi" în faţa unui altar 
pe care se află o Biblie deschisă la Evanghelia lui Ioan. 

In conferinţa a Xl-a din 15 august, predarea religiei este prezentată astfel: „o şcoală 
(Waldorf) nu trebuie să fie o şcoală cu o amprentă religioasă şi filosofică anume." Predarea 
religiei urmează apartenenţa confesională a elevilor. Antroposofia nu trebuie predată în şcoală 
la nici un nivel, ea fiind apanajul adulţilor care o pot alege şi înţelege la maturitate. Acest 
lucru rămâne un simplu deziderat utopic înşelător deoarece, în realitate, o pedagogie creată de 
R. Steiner, părintele antroposofiei, cu profesori antroposofi activi, formaţi în seminariile 
Waldorf, sau cel puţin simpatizanţi, cu un anumit plan şcolar şi metode specifice, nu poate să 
rămână „neutrală" din punct de vedere moral-religios. Chiar dacă se evită noţiunile directe, 
elementele acestei atitudini se impregnează în sufletele copiilor începând cu grădiniţa (există 
şi un învăţământ preşcolar Waldorf de care nu ne-am ocupat în studiul prezent), şi putând 
continua timp de 12 ani. „Libertatea" elevilor de care se face atâta caz este desigur ştirbită, şi 
anume chiar la nivelul subconştientului. Au loc desigur şi fenomene de respingere a acestei 
pedagogii, dar ea poate lăsa urme negative, un fel de a gândi specific, ce este mai greu de 
remediat. 

Cât priveşte predarea creştinismului, Steiner atrage atenţia asupra pericolului predării 
lui înainte de 9-10 ani. Până atunci ar trebui să fie făcută o educaţie religioasă panteistă. Nu 
vedem la ce ar mai ajuta atunci atmosfera de slujbă religioasă ce se recomandă însă 
profesorilor, sau chiar aşa numitele „înlocuiri de cult" din zilele de duminică. Majoritatea 
elevilor primei şcoli Waldorf erau copii de liber-cugetători şi de atei rupţi total de biserică. 
Aceste substitute păgâno-gnostice nu pot nicidecum înlocui harul adevărat ce izvorăşte în 
biserici, în cadrul adevăratelor slujbe, taine şi ierurgii. Pentru aceasta constatăm încă o dată 
deosebirile şi incompatibilităţile pedagogiei alternative faţă de învăţământul tradiţional şi de 
metodele kerigmatice şi catehetice ale Bisericii. 

Inspirându-se în continuare din lumea fantasmelor, Steiner a creat împreună cu a doua 
sa soţie, Mărie von Sievers, euritmia modernă, care se doreşte a fi vizualizarea sunetelor 
consonantice şi vocalice, sau a intervalelor muzicale (terţă, cvintă etc.) prin anumite gesturi şi 
mişcări ce pretind a fi întocmai cu cele făcute de Dumnezeu 7 în momentul creaţiei. Această 
nouă artă fiind fantasmagorică şi nebazată pe nici o tradiţie, sursa invocată fiind ocultismul şi 
suprasensibilul, ambele deopotrivă de neverificabile, putem însuma încă o componentă 
himerică aflată la baza pedagogiei Waldorf. 

O altă trăsătură specifică planului de curs al acestei pedagogii alternative este 
împărţirea în aşa numitele „perioade". Aceasta înseamnă renunţarea la orarul normal, de ex.: 
8-9 aritmetică, 9-10 istorie, 10-11 religie etc, şi înlocuirea lui cu un obiect principal care se 
predă 2 ore dimineaţa timp de 3-5 săptămâni. Urmează apoi alte 5-6 săptămâni cu un alt 
obiect principal în acelaşi moment al dimineţii. 

La întrebarea îndreptăţită: ce se întâmplă în cazul uitării cunoştinţelor? Steiner 
răspunde că procesul se continuă în zonele subconştiente în timpul somnului. Aceste concepţii 



7 Sau mai bine zis dumnezei, întrucât Steiner se prevalează de pluralul ebraic Elohim, pe care îl interpretează a 
însemna exousiai, fiinţe îngereşti din triada a doua a Sf. Pseudo Dionisie Areopagitul, împotrivindu-se astfel 
revelaţiei vetero şi neo testamentare, şi punând creaţia pe seama unor creaturi, n.n. 

sunt tipice pentru spiritul locului şi epocii în care au apărut: Austria şi Germania începutului 
de secol XX, când înflorea şcoala psihanalitică a lui S. Freud, continuată de discipolii săi 
Adler şi Jung, creatorii psihologiei moderne. Astfel se pun bazele învăţământului de tip nou - 
new age - în care apar meditaţiile, concentrările şi relaxările de tip asiatic yoga, meditaţie 
transcendentală etc. Steiner s-a arătat în principiu adversar al practicilor orientale, etichetate 
de el ca „luciferice", dar propriile sale concepţii ocultiste pornind din sursa comună - 
teosofia, gnoza indianistă - nu se deosebesc esenţial de acelea. 

In aprilie 1924, la cinci ani după apariţia primei şcoli Waldorf, R. Steiner a ţinut cinci 
conferinţe la Stuttgart în faţa a 1700 de auditori pe tema „învăţământ şi educaţie". In linii mari 
se repetă cele afirmate în cursurile precedente. In cea de-a doua conferinţă (9 aprilie) aflăm cu 
oarecare surprindere, chiar din mărturisirea personală a autorului, o caracterizare pertinentă şi 
la obiect făcută lui Steiner de către M. Maeterlink în cartea sa La grande enigme: „El 
(Maeterlink n.n.) a citit multe cărţi de ale mele (Steiner n.n.) şi spune următoarele: Când 
cineva începe să citească vreo carte de-a mea, eu apar ca o persoană echilibrată, logică, 
precaută. Cu cât avansează lectura, până la sfârşit se pare că mi-am pierdut minţile." Din 
păcate Steiner nu a luat în serios această afirmaţie îndreptăţită şi a continuat netulburat în 
eroare. 

Să privim acum pentru o mai clară aplicaţie concretă la 80 de ani de la debut, cum se 
prezintă situaţia şcolilor Waldorf într-o ţară unde acestea au funcţionat o lungă perioadă, cu 
însemnate contribuţii în acest domeniu: Suedia. Desigur că în acest domeniu supremaţia este 
deţinută în continuare de Germania, ţara de origine a acestei pedagogii. In anul 1949 s-a 
înfiinţat la Stockholm Kristofferskolan, în 1960 Jărna Wldorfskola. In 1976 existau 3 şcoli, în 
1995 s-a ajuns la 23. In toată lumea existau în 1977 150 de şcoli, actualmente sunt peste 450. 
Aceste date sunt luate din cartea lui G. Wilson Jag trodde pa Waldorfskolan (Am crezut în 
şcoala Waldorf), în care sunt descrise aprecierile critice ale unui părinte ce a avut un copil la 
Johannaskolan din oraşul Orebro. Cartea este instructivă cu toate că, din păcate, autorul se 
situează pe poziţii umanist ateiste, însă aşa cum am observat şi în cazul lui Steiner, Wilson 
emite o unele critici ce se dovedesc a fi fondate şi argumentate. 

Explicaţiile succesului şcolilor Waldorf sunt mai întâi imaginea negativă (şi în cea mai 
mare parte îndreptăţită) pe care o au mulţi părinţi despre învăţământul de stat, iar în al doilea 
rând abilitatea reclamei (în limba spaniolă propaganda, termen sugestiv!) şi prezentării acestei 
„pedagogii a viitorului", liberă şi superioară celei vechi. In reclamele lor se promite: 

ÎNVĂŢĂMÂNT RELIGIOS LA ALEGERE, 

NONCONFESIONALITATE, 

O ŞCOALĂ LIBERĂ ŞI DESCHISĂ, 

LIBERTATE INTERIOARĂ ŞI INTEGRITATE. 

Cum se prezintă în realitate aceste deziderate? 

Trebuie reamintit că la baza planului de învăţământ Waldorf se află sistemul 
antroposofic pe care această pedagogie stă sau cade. In legătură cu aceasta este foarte nimerit 
a cita comentariul lui F. Vicedom făcut în cadrul secţiunii cultice de inspiraţie antroposofică 
intitulată Die Christen Gemeinshqft (Comunitatea creştină): „Aceasta ne duce înapoi spre 
India. Această imagine cosmogonică, percepţia mistică a unităţii cosmice, învăţătura 
karmică, eliberarea din lanţurile materiei, preschimbarea materiei prin sângele lui Cristos, 
până şi accentul pus pe etică, mijloc al mântuirii, totul vine din India prin intermediul 
teosofiei. Ideile creştine trebuiesc interpretate prin prisma înţelepciunii indiene. Ele se 
contopesc în gnoza indiană. Omul devine astfel măsura tuturor lucrurilor. El trebuie să se 
auto mântuiască şi să se străduiască pentru a se elibera de cele pământeşti. " 

Aducem în continuare şi opinia unui cercetător suedez al religiilor, Hjalmar Sunden: 
,,0 influenţă puternică exercită şcolile Waldorf care se numără printre cele mai selecte din 
Germania şi formează un fel de elită. In aceste şcoli principalul obiectiv nu este învăţământul 

profan obişnuit, ci introducerea gândurilor antroposofice care produc schimbări în 
personalitate de o natură neîntâlnită în cazul şcolilor particulare (confesionale n. n.) 
creştine. " 

Acest lucru este constatat şi de alţi autori cum ar fi C. Cumbey şi C. Matrisciana în 
lucrările lor critice la adresa fenomenului sincretist new age. Autoarele menţionate (şi nu 
numai ele) încadrează antroposofia şi pedagogia Waldorf în cadrul fenomenelor new age. In 
replică poate fi adus contraargumentul că antroposofii înşişi pot respinge vehement această 
încadrare, fiind la rândul lor critici la adresa mişcării din care nu se socotesc a fi parte. Dacă 
antroposofia şi pedagogia Waldorf nu s-au declarat niciodată explicit a fi fenomene new age, 
nu este mai puţin adevărat că au multe identităţi ideologice, iar apropierea lor nu este 
nicidecum forţată. 

In anumite cazuri, ca de exemplu la noi în ţară, s-a încercat introducerea unor 
procedee Waldorf în învăţământul comun. După părerea lui F. Calgren, autoritate 
incontestabilă în domeniu, modalitatea aceasta nu poate da rezultatele scontate deoarece 
specificul pedagogiei Waldorf nu constă în procedee noi şi inedite, ci în însăşi atitudinea de 
viaţă a profesorilor educatori. Atunci s-a încercat compromisul de a avea clase speciale de tip 
Waldorf în cadrul unei şcoli generale. Oricum ar sta lucrurile, datele de bază nu se schimbă, 
iar eventualele influenţe pozitive ce s-ar putea prelua din această pedagogie sunt atât de 
diluate homeopatic, ca să folosim un limbaj specific medicinei antroposofice, ca şi diluţia D 
30 - adică practic nule. învăţământul de stat are multe carenţe, multe elemente chiar de 
structură ce pot fi perfectibile, dar nu orice soluţii sunt folositoare. 

„MĂRTURISIRILE" FERICITULUI AUGUSTIN 

- ZIDIRE SUFLETEASCĂ 

PENTRU SUFLETELE TINERE DIN ZILELE NOASTRE 8 



Personalitatea şi opera Fericitului Augustin continuă să exercite şi astăzi o influenţă 
covârşitoare în lumea creştină. El s-a născut la Tagaste în Numidia (astăzi Algeria) în anul 
354. Tatăl, un funcţionar, era păgân iar mama sa Monica a rămas vestită în istoria 
creştinismului, model pentru mamele şi văduvele creştine din toate timpurile. Lacrimile şi 
stăruinţa ei în rugăciune au contribuit la botezarea lui Augustin în 387 la vârsta de 33 de ani 
de către Sfântul Ambrozie al Mediolanului. Perioada la care ne referim, mai precis din 
frageda tinereţe şi până la botez, este descrisă de autor în lucrarea autobiografică Mărturisiri. 
Am ales în mod deosebit această lucrare deoarece ca descriere a frământărilor unui suflet 
tânăr aflat în căutarea adevărului şi a lui Dumnezeu şi supus tuturor ispitelor, ea rămâne 
actuală în orice vreme. Din acest motiv vom încerca să facem paralele şi legături concrete cu 
situaţiile din zilele noastre, dovedind astfel afirmaţia anterioară şi - sperăm - aducând întărire 
tinerilor de azi aflaţi în situaţii duhovniceşti similare. 

In anul 391 Augustin a fost silit să primească hirotonia preoţească în oraşul port 
Hippo unde ajunge episcop în 396. Până la sfârşitul vieţii el a fost mărturisitor, duhovnic, 
judecător şi învăţător, organizator al carităţii creştine, apărător neobosit al credinţei, autor al 
unei opere imense depăşită doar de Origen. Creştinii catolici din Hippo pe jumătate păgâni, 
cât şi îndărătnicii donatişti l-au făcut pe Augustin să treacă de la atitudinea optimistă de tip 
neo-platonic la un sentiment mai circumspect. Roadele acestei atitudini sunt Mărturisiri - 
lucrare de tinereţe şi De Civitate Dei - la maturitate. In această din urmă lucrare el face o 
distincţie radicală între organizarea divină desăvârşită şi cea omenească imperfectă şi 
nedreaptă. 

în opoziţie cu maniheismul raţionalist, Fericitul descoperă celebrul principiu „Credo 
ut intellegam", stabilind clar cu 1200 de ani înaintea lui Descartes raportul dintre credinţă, 
gândire şi existenţă. Contribuţia personală a filosofului francez, „Dubito ergo cogito, cogito 
ergo sum" nu a constituit nicidecum un pas înainte în clarificarea acestor întrebări esenţiale, ci 
dimpotrivă a deschis drumul umanismului raţionalist al Renaşterii. 

Augustin moare la Hippo în 430 în timpul asediului făcut de vandalii arieni. In această 
perioadă în care puterea Romei se destrăma continuu, Fericitul Augustin îi învăţa pe creştini 
să întoarcă spatele lumii în care răul domneşte nestingherit şi să caute pacea împărăţiei cereşti. 
Gândirea lui va domina atât evul mediu apusean catolic, cât şi protestantismul de după 1500. 

în privinţa doctrinei, în învăţăturile Fericitului Augustin s-au strecurat trei erori 
eterodoxe. Astfel în lucrarea De Trinitate se afirmă purcederea Duhului şi din Fiul (filioque), 
idee reluată şi de Fericitul Ieronim. Acest adaos inexact a fost introdus în crezul atanasian (şi 
apoi în cel niceean) în Galia de sud pentru a contracara modalismul (sabelianismul) care 
reînviase în Galia şi Spania în secolul al IV-lea sub forma priscillianismului. Mai târziu 
această erezie a constituit după cum se ştie unul din punctele fierbinţi ce a dus la despărţirea 
de la 1054. Ea vine din accentul pus în mod eronat şi filosofic pe relaţiile intertrinitare: 
„Aceşti termeni (Tată, Fiu şi Sfânt Duh) sunt utilizaţi în reciprocitatea lor şi în relaţiile lor 
reciproce" (De trinitate IV, 5, 6). 



Apărut în „Studii Teologice" nr. 3-4 iulie-decembrie 1999. 

A doua eroare s-a produs în lupta contra pelagianismului care nega ereditatea 
păcatului originar. împotriva acestei erezii, Fericitul Augustin a introdus ideea absolutei 
predestinări, reluată 1200 de ani mai târziu de către Calvin. Aici întâlnim însă tot o erezie, cu 
toate că ea reprezintă extrema cealaltă, inversul pelagianismului. Consecinţele ei pentru 
teologia ulterioară au fost din păcate surse de sminteală pentru credincioşi şi dispute aprige 
între teologi. Dintre aceştia Sf. Ioan Cassianul, Sf. Vincenţiu de Lerini, Sf. Faust de Riez şi 
alţii au combătut aceste erori. In tratatele Despre darul perseverării, Despre predestinarea 
sfinţilor şi Despre corupţiune şi har, Fericitul Augustin introduce categoria justiţiară a 
„păcatului originar" ca ofensă adusă lui Dumnezeu. Umanitatea devine prin aceasta o massa 
damnata, masa perditionis: „Nu printr-o nedreptate, ci printr-o sentinţă dreaptă păcatul unuia 
a atras osânda tuturor" (Despre darul perseverării VIII, 6), păcatul originar devenind astfel şi 
ereditar. După cum se ştie osânda aceasta este moartea care „nu poate fi o pedeapsă legitimă 
decât în măsura în care este consecinţa păcatului" (Opus imperfectum contra Julianum). 
Temeiul scripturistic al acestei transmiteri ereditare este găsit de Fericitul Augustin la Romani 
V, 12: „Aşa precum printr-un singur om a intrat păcatul în lume şi prin păcat moartea, tot aşa 
şi moartea a trecut la toţi oamenii prin acela în care toţi au păcătuit". După Augustin, mijlocul 
prin care se transmite păcatul originar este actul sexual, dar fără ca acesta să fie identificat cu 
însuşi păcatul. Să ne recunoaştem aici nedumeririle ridicate şi în sufletele cele mai evlavioase 
cu privire la această învăţătură primită chiar şi în Biserică! Cum putem fi traşi la răspundere 
pentru un păcat pe care nu l-am comis, şi nici nu puteam să-1 evităm? La aceste întrebări 
mistuitoare se dau de obicei răspunsuri legate de unitatea ontologică a neamului omenesc şi 
de ştergerea păcatului originar prin botez. La capitolul antropologic despre transmiterea 
păcatului originar legat de momentul concepţiei trupului şi al sufletului răspunsurile atât de 
precise şi de nezdruncinat ce ne dau de obicei tăria cunoştinţei în dogmatică fac loc unor 
ipoteze nesatisfăcătoare (traducianismul şi altele). Pe acest fond de nesiguranţă (şi nu de taină, 
antinomie, paradox!) s-au infiltrat concepţii eretice teosofîce şi astrologice introducând 
noţiunile hinduiste ale karmei şi reîncarnării ce dau soluţii logice, raţionale dar false. După Sf. 
Grigore de Nazianz noi moştenim de la Adam moartea şi nu greşeala (Marele cuvânt 
catehetic, cuvântarea 33, 9). Sau altfel spus, moştenim natura şi nupăcatull Suntem uniţi prin 
natura căzută şi nu prin păcatul strămoşesc. O posibilă traducere ne este indicată de Sf. Fotie: 
„Printr-un om moartea a intrat în lume şi prin păcat moartea, pentru că (gr. ecp " co) toţi au 
păcătuit (navxea mxapxovy (al 8-lea răspuns către Amfilohie) 10 . Dar ştim că Scriptura nu se 
poate contrazice flagrant: „Sufletul care va păcătui, acela va muri" (Deuteronom XXIV, 16, 
Ezechiel XVIII, 20). Consecinţele logice ale acestei abordări l-au dus pe Fericitul Augustin 
aşa cum am mai arătat la ideea predestinării. Vedem în această mare eroare rădăcinile unor 
afirmaţii aberante milenariste de tipul „celor 144 000 de aleşi" ai Martorilor lui Jehova. Iar 
dacă s-ar obiecta că e vorba totuşi de o sectă, sau de o confesiune (biserica reformată) cu 
dreptul inofensiv al libertăţii de conştiinţă şi o concepţie religioasă proprie, să cercetăm mai 
îndeaproape dacă aşa stau lucrurile. 

în lucrarea sa Capitalismul şi etica protestantă M. Weber a arătat cu argumente greu 
de combătut legătura dintre „orânduirea", „modul de producţie capitalist" (după terminologia 
marxistă) şi concepţia calvină a predestinării, moştenită de la Fericitul Augustin. Efectele 
acestei concepţii au fost tocmai cele incriminate pe bună dreptate de marxişti şi socialişti: 
exploatare, colonialism, imperialism, (astăzi transnaţional), şi nu numai atât. Bazându-se pe 
augustinism, teologia franco-germană a episcopilor carolingieni din sec. al IX-lea a pus bazele 



9 Cei trei Sfinţi Părinţi apărătorii semipelagianismului, o doctrină antiaugustiniană din sudul Franţei între 429 şi 
529. Ei se plasează între poziţiile extremiste ale lui Pelagius (liberul arbitru) şi a Fericitului Augustin 
(predestinarea şi concupiscenţa absolută). în ciuda ortodoxiei lor al doilea sinod local de la Orange (529) condus 
de Caesarius de Arles la instigarea papei Felix IV (526-530) a condamnat semi-pelagianismul. Condamnarea a 
fost aprobată de papa Bonifaciu II, succesorul papei Felix. De la această dată semi-pelagianismul a fost declarat 
erezie în biserica romano catolică. Să reţinem că acest sinod local nu a fost niciodată recunoscut în răsărit, iar 
termenul însuşi de „semi-pelagianism" este cel puţin neinspirat. 

10 P.S. Fotios, Noul catehism catolic contra credinţei Sfinţilor Părinţi, Deisis, 1994 p. 83. 

unui nou popor ales, unei rase: cea germană (apoi ariană). Dacă mai adăugăm şi mentalitatea 
talmudică, distorsiune a poporului ales din Vechiul Testament, cu mitologii indo-iraniene 
prelucrate de teosofie şi antroposofie, avem rezultatul: ideologia naţional socialistă. 
Consecinţele sunt cunoscute, astăzi se manifestă o recrudescenţă a mişcărilor neo-naziste 
(skin heads, WAR, ş.a.), ceea ce ne demonstrează cât de periculoase pot fi aceste concepţii ce 
ajung din teologie în politic şi economic. 

A treia greşeală dogmatică a fost aceea exprimată astfel: „Omne bonum meritum 
nostru in nobis faciat, nisi gratia". Prin aceasta se respinge sinergia, colaborarea personală la 
lucrarea harului dumnezeiesc în vederea mântuirii, eroare reluată mai târziu de Luther în 
polemica sa contra scolasticii tomiste. Pe lângă aceste mari erori suntem nevoiţi să mai 
semnalăm şi pe aceea de a fi crezut (împreună cu Fericitul Ieronim) că Dumnezeu este vizibil 
spiritual în esenţa Lui, greşeală reluată printre alţii şi de Varlaam calabrezul în disputa cu Sf 
Grigorie Palama. 

Aceste erori sunt desigur consecinţa formaţiei speculativ filosofice neoplatonice de 
care Fericitul nu s-a putut dezbăra pe deplin (pentru aprofundarea acestor aspecte vezi studiile 
regretatului părinte francez ortodox Patrie Ranson). Iată încă un avertisment serios pentru acei 
intelectuali de azi înclinaţi spre căutări şi fabulaţii de tip gnostic, dar neavând nici o zecime 
din sfinţenia lui Augustin. Raţionalismul filosofic al lui Augustin a dus din păcate şi la 
juridismul de tip roman, pe care 1-a putut abandona Sf. Ambrozie al Mediolanului. De aici 
doctrinele „păcatului originar", „predestinaţiei", „indulgenţelor", „purgatoriului" şi 
„infernului creat" ca loc de penitenţă - erori ce au marcat şi continuă să marcheze teologia 
romano-catolică, fiind şi obstacole de netrecut în unirea bisericilor. 

De pe această poziţie de cel mai mare filosof creştin, Fericitul Augustin a rămas străin 
de energiile necreate, încercând încreştinarea tezelor platonice, printre care şi „arhetipul", cel 
dezvoltat în secolul nostru de C. G. Jung şi Mircea Eliade. Pericolul formaţiei filosofice 
gnostice este foarte mare, în trecut căzându-i pradă unii ca Origen, Arie, Nestorie, iar în 
secolul nostru V. Soloviev, S. Bulgakov sau N. Berdiaev. în toiul luptei contra ereziilor 
maniheiste şi pelagianiste s-a pus şi problema distincţiei între liberul arbitru şi graţie care a 
dus la doctrina catolică despre „donum superaditum" De aici şi conflictul nerezolvat dintre 
libertate şi har. încheiem aici acest expozeu critic, nu fără a aminti de atitudinea lăudabilă a 
Fericitului de a recunoaşte şi a retracta în scris, pe cât i-a stat în putinţă, o parte din erori. 

în ultima vreme însă, în cadrul dezbaterilor teologice s-au ivit păreri destul de 
contradictorii legate de personalitatea şi învăţătura Fericitului Augustin, mergându-se până la 
contestarea făţişă a sfinţeniei sale, ba chiar propuneri de a-1 declara eretic. Una din cele mai 
echilibrate poziţii în această privinţă ni se pare a fi cea exprimată de către Ierom. Serafim 
Rose. Astfel, potrivit acestuia: „învăţătura Fericitului Augustin despre Sfânta Treime, la fel ca 
învăţătura lui despre har, şi-a greşit ţinta nu atât pentru că ar fi fost greşită într-un punct 
anume; dacă el ar fi cunoscut învăţătura răsăriteană despre Sfânta Treime, probabil că nu ar fi 
învăţat că Duhul „purcede şi de la Fiul". Mai curând el a abordat întreaga dogmă dintr-un 
punct de vedere diferit - unul „psihologic" -, ce nu era la fel de potrivit ca abordarea 
răsăriteană în înfăţişarea adevărului despre cunoaşterea noastră de Dumnezeu; aici, ca şi în 
cazul harului şi al altor învăţături de credinţă, îngusta abordare latină nu e atât „greşită", cât 
„limitată."" 11 

Revenind la Mărturisiri, putem afirma fără teamă că actualitatea acestora dincolo de 
timp şi spaţiu este mai presus de orice îndoială. Procesul prin care trecea un tânăr intelectual 
frământat şi scindat între plăcerile lumeşti, ereziile de tot felul şi căutarea sinceră de 
Dumnezeu, poate fi surprins de mulţi dintre noi chiar azi, după 1500 de ani. înlocuind 
maniheismul cu ereziile actuale: secte, yoga, new age, vom vedea paralelismul şi mai ales 
drumul, soluţia, nădejdea ieşirii din acest hăţiş. Aceasta însă cu condiţia - pe care a aplicat-o 
Augustin! - sinergiei, conlucrării personale cu harul divin. In cele ce urmează vom căuta să 
scoatem în evidenţă unele aspecte legate de actualitatea ziditoare & Mărturisirilor. 



11 Serafim Rose, Locul Fericitului Augustin în Biserica Ortodoxă, Eocpia, Bucureşti, 2002, p. 80. 

La 17 ani tânărul Augustin ajunge în Cartagina, capitala Africii de nord. Iată deci pe 
adolescentul din orăşelul de provincie ajuns în metropola cea plină de ispite, un moment prea 
bine cunoscut celor ce vin şi astăzi la studii în capitală. „Non dum amabam, et amore 
amabam... Quaerebam quid amarem, amans amare... Amare et amari dulce mihi erat, magis, si 
et amantis corpore fuerer." (Nu iubeam, dar îmi plăcea să iubesc... A iubi şi a fi iubit îmi era 
mai ales plăcut dacă mă bucuram şi de trupul fiinţei iubite), III 2(1). Metropola i-a mai oferit 
tânărului şi distracţiile irezistibile ale teatrului (III 2, 2-3). Ce lesne putem înţelege aceasta azi 
când oferta de spectacole s-a înzecit! Teatre, stadioane, săli de sport, meciuri, spectacole rock, 
festivaluri de muzică uşoară, şi ca şi când toate aceste evenimente „live" (pe viu) nu ar fi fost 
de ajuns, iată noutăţile electronice: cinematograful, televizorul, video, radio-casetofonul, CD, 
cyber space cu virtual reality pe internet. Cantitatea de destine imaginare de astăzi este 
imensă. Mii de filme, seriale TV şi jocuri pe calculator îi dau prin mass media omului 
contemporan aceeaşi „hrană" iluzorie, îndeplinesc aceeaşi funcţiune ca şi teatrele de 
odinioară. 

Semnalul de trezire spirituală a tânărului Augustin a fost dialogul Hortensius de 
Cicero (azi pierdut): „Illo vero liber mutavit affectum meum" (într-adevăr acea carte a 
schimbat simţirea mea). Totuşi, simpla pornire către cele spirituale, chiar dezinteresată fiind, 
nu este suficientă pentru găsirea căii adevărate. Chiar depăşind faza materialismului cras, 
lumea „spirituală" este la rândul ei plină de fantasme, „basme şi eresuri". „Eresurile" sunt 
erezii, iar acestea s-au înmulţit de-a lungul veacurilor ca neghina din parabolă. Fericitul a fost 
atras de maniheeni aşa cum astăzi unul se duce la yoga sau la vreo sectă neo-protestantă, ori la 
meditaţia transcendentală, MISA, sau poate baha'i. întocmai ca în situaţia fericitului, cei 40 
de ani de comunism ateist au creat un teren sufletesc uscat, hrănit cu deşertăciunile 
materialiste: ideologii şi distracţii, „panem et circenses", determinând o foame a sufletului 
după cele duhovniceşti. în anii '80 această foame a început să fie satisfăcută pe ici pe colo cu 
elemente de new age, fenomen ce a luat amploare după revoluţie, perioadă ce se poate 
compara cu cei 9 ani în care Augustin a rămas în cadrul maniheiştilor „deţinători ai 
adevărului". 

O motivaţie a atracţiei către maniheism ni se dă în cartea III 7, 12-14 în felul 
materialist păgân în care îl concepea Fericitul Augustin pe Dumnezeu. Astăzi, sub influenţa 
materialismului scientist ateu întâlnim tinerii studenţi care îl concep pe Dumnezeu ca pe o 
„putere", o „cuantă", o „energie" şi altele de acelaşi fel. 

Concepţia maniheistă acţiona ca un anestezic sufletesc care îl absolvă pe om de 
responsabilitatea păcatelor. Libertatea de care se face atâta caz în „lumea civilizată" nu este 
decât o camuflare stângace a înclinaţiei spre păcat, a concupiscenţei ce este investită prin fel 
de fel de doctrine hedoniste cu rangul de necesitate, ba chiar de virtute şi de ideal! 

După câţiva ani Augustin devine profesor de retorică în oraşul natal Tagaste unde 
ajunge acea călăuză oarbă ce-i duce în prăpastie pe alţi orbi. Unul din aceştia a fost prietenul 
care s-a îndepărtat de la dreapta credinţă. Vedem cum lucrurile se agravează când cel ce s-a 
smintit îndeajuns începe să-i smintească şi pe alţii, adesea în necunoştinţă de cauză, devenind 
propagandist zelos (şi uneori plătit bine) al unor rătăciri de tot felul. Sminteala trebuie să vină, 
dar vai de cel prin care vine, căci, după cum a spus Mântuitorul, mai bine i-ar fi fost aceluia 
să-şi lege de gât o piatră şi să se arunce în mare. 

In cartea IV 3, 4-5 se atinge un nou subiect de mare actualitate: astrologia. Augustin a 
luat contact cu alcătuitorii de horoscoape şi ar fi rămas în eroare dacă nu ar fi dat de un bătrân 
onest care i-a dezvăluit deşertăciunea acestei pseudo-ştiinţe. La întrebarea: dar cum se face că 
uneori se adeveresc nişte preziceri, acela le-a pus pe seama întâmplării. într-adevăr studiind să 
zicem caracterul unei persoane născute sub semnul berbecului recunoaştem datele descrise în 
manuale la nativii acestei zodii. Dar iarăşi întâlnim aceleaşi trăsături la cineva născut în 
septembrie. Pentru a lămuri această contradicţie astrologii au recurs la o portiţă de scăpare şi 
anume la aşa numitul „ascendent" - adică poziţia soarelui în momentul naşterii. însă şi aici 
domneşte confuzia: cei mai mulţi oameni nu-şi cunosc ora exactă a naşterii, gemenii născuţi 

la o mică diferenţă se manifestă diferit. Se mai fac şi preziceri sociale, evenimente globale, 
diagnostice şi compatibilităţi în dragoste şi profesiune. Toată mişcarea new age ce ia o tot 
mai mare amploare se bazează pe prezumţia astrologică. „Erele" la care se referă aceşti 
prooroci de sorginte ocultă francmasonică şi teosofică, se delimitează după criteriile 
astrologice potrivit cărora soarele parcurge în chip regresiv timp de aproximativ 2160 de ani 
un sector celest din cele 12 numite zodii. Acest parcurs are consecinţe majore ce determină 
schimbări cu un caracter evolutiv ciclic în mentalitatea, cultura şi chiar spiritualitatea 
omenirii. In momentul de faţă suntem martorii trecerii de la era Peştilor la cea a Vărsătorului 
sub semnul căruia se va instala noua eră. Se poate constata cum procesul de precesie 
(mişcare) astronomică inversă devine o utopie de tip dublu milenarist (2000 de ani de fericire 
în Vărsător). Privind presa vom observa vulgarizarea şi răspândirea în masă a acestor 
„horoscoape pentru toţi". Dacă la acestea adăugăm şi zodiacele chinezesc şi indian lucrurile 
se complică şi zăpăceala creşte. Singurele lucruri demne de păstrat sunt realităţile 
astronomice, poziţiile şi mişcările astrelor ce pot fi studiate ştiinţific. Planetelor nu li s-a dat 
putere peste oameni iar destinul şi predestinaţia decursă din astrograma natală - fie ea şi 
întocmită cu exactitate - nu sunt altceva decât superstiţii păgâne într-o formă mondenă şi 
ştiinţifică. Vedem că Augustin era greu de convins de absurditatea astrologiei, aşa cum în 
zilele de azi este greu de a lămuri pe cei creduli de falsitatea ei. 

Profesorul de retorică din Tagaste primeşte post în Cartagina continuând să profeseze 
falsa asceză maniheistă. In cadrul unor secte şi mişcări new age întâlnim vegetarianismul, 
abstinenţa alcoolică, refuzul de a fuma şi alte virtuţi cu care aceştia îi impresionează pe 
creştinii uşuratici ce găsesc că prin comparaţie cu traiul sectanţilor cel al preoţilor de mir este 
plin de căderi. Dar izvorul acestor înfrânări ale sectanţilor rigorişti - donatişti, catari şi 
„veganii", 12 greenpeace ecologişti ai zilelor noastre - este mândria şi lăudăroşenia şi 
nicidecum dorinţa de a-L slăvi pe Dumnezeu, lucru pe care ar trebui aceştia să-1 aibă în primul 
rând în vedere. 

Totuşi căutarea sinceră şi rugăciunile mamei nu trec neauzite şi Fericitul ajunge la 
Milano în preajma acelui om providenţial - Sfântul Ambrozie - pe care începe să-1 iubească 
„cum amare coepi", mai întâi ca persoană, apoi primindu-i învăţătura. In viaţa tuturor 
rătăciţilor care strigă după Domnul apar semne: oameni, cărţi, poate vreo biserică sau 
câteodată toate acestea împreună. Căci pronia divină lucrează în chip nevăzut prin mijlocitori 
potriviţi. Desigur că prin comparaţie cu învăţătura Sfântului deşertăciunile maniheiste au pălit 
cu totul. Astfel se destramă ereziile în momentul întâlnirii unui duhovnic iscusit ce poate 
readuce sufletul pe drumul cel bun. 

In planul familial însă lucrurile nu se lămureau tot atât de lesne. Silit să rupă legătura 
cu femeia iubită, Augustin cere în căsătorie - la sugestia mamei - o fată minoră, iar răgazul de 
doi ani până la majorat este umplut cu o a treia femeie, tot nelegitimă. Iată cât este de greu a 
repara răul început cu uşurătatea tinereţii. 

La Milano se produce contactul cu filosofii neo-platonicieni Plotin şi Porfir ce 
completează orizontul cultural şi intelectual al fericitului. Anul 386 este legat de momentul 
culminant din grădina din Milan în care o voce de copil îi spune: „toile, lege" - ia, citeşte. 
Dând ascultare glasului, Augustin a deschis la întâmplare Scriptura la Romani XIII, 13-14, 
pasaj ce i-a deschis lui ochii şi i-a spulberat toate îndoielile şi şovăielile prin tăria cu care 
exprimă mesajul adevăratei atitudini creştineşti: „nu în desfrânări... Ci îmbrăcaţi-vă în 
Domnul Iisus Hristos iar grija de trup să nu o faceţi spre pofte." Desigur că astfel de vedenii şi 
auziri trebuiesc primite cu prudenţă duhovnicească, la fel ca şi obiceiul „deschiderii cărţii" - 
cunoscută superstiţie păgână din rândul credincioşilor creduli. Doar o bună „igienă" 
duhovnicească sub îndrumarea Bisericii şi a duhovnicului poate garanta autenticitatea acestor 
semne de care atât de uşor putem fi înşelaţi. 

Momentul botezului a fost înălţătoarea noapte de Paşte, 24 aprilie 387 în compania 
fiului Adeodatus şi a prietenului Alypius. In primele veacuri botezarea maturilor era praxis 



12 Strict vegetarieni, fără ouă şi lactate 

curent, însuşi Sfântul Ambrozie primind astfel botezul, ca şi Sfântul Constantin cel Mare şi 
cei trei dascăli şi ierarhi Vasile, Grigorie şi Ioan. Dar de aici şi până la practicile anabaptiştilor 
şi baptiştilor de astăzi este o cale lungă şi încheiată. 

Bucuria botezului i-a fost umbrită de moartea mamei sale. Sfânta Monica a avut 
fericirea de a vedea în timpul vieţii convertirea rând pe rând a soţului, fiului şi a nepotului, 
câştigaţi de creştinism din păgânătate, desigur că şi prin rugăciunile evlavia şi râvna ei. Aici 
se opreşte cronologic firul Mărturisirilor scrise între 397-401. 

Revenind la afirmaţia ce dă titlu acestui mic studiu, vom găsi temeiul ei în cartea II, 3- 
5, şi anume: cartea a fost scrisă nu pentru Dumnezeu Care citeşte inimile şi cugetele şi Care 
ştie după număr perii capului nostru, ci spre zidirea sufletească a aproapelui, a celor ce, în 
situaţii asemănătoare pot găsi aici un sprijin şi o îndrumare. Este cazul din plin şi în zilele 
noastre în care deruta sufletească a fost deja semănată în cei ce au dus sau mai duc o viaţă 
necreştină inundată de ateism şi înclinată spre o religiozitate păgână. 

Introducerea cărţii I, 1 (1) prezintă raportul unanim valabil în timp şi spaţiu: „Quia 
fecisti nos ad te et inquietum est cor nostrum, donec requiscat in te" - Căci ne-ai făcut pe noi 
după Tine şi neliniştit este sufletul nostru până ce se va odihni în Tine." 

Cartea II, 8 (15) ne pune în faţă problema actualizată de Consiliul Europei şi alte 
instituţii de acest gen, a drepturilor „minorităţilor sexuale": „Aşadar faptele urâte care sunt 
contra firii în orice loc şi totdeauna trebuie mustrate şi pedepsite (subl. ns.), aşa cum au fost 
cele ale sodomiţilor, fapte care dacă ar fi făcute de toate neamurile, ar fi puse de legea 
dumnezeiască sub învinuirea aceluiaşi păcat. In adevăr este călcată însăşi societatea care 
pentru noi trebuie să existe cu Dumnezeu, atunci când aceeaşi natură, al cărei autor este El se 
pângăreşte prin destrăbălare." Păcatul acesta este păcat strigător la cer şi nici un liberalism sau 
vreo „toleranţă" nu vor putea nega caracterul antisocial şi antinatural al sodomiei. înfierarea ei 
la toate nivelele îşi găseşte justificarea scripturistică şi patristică. 

Tot în partea a I-a, cartea III, 12 (21) vedem disperarea cu care apelează mama Monica 
la preoţi şi episcop pentru îndreptarea fiului său. Cu tact bisericesc arhiereul recomandă 
răbdarea şi stăruinţa în rugăciuni. Mamele din zilele noastre au de făcut asemenea Monicăi: să 
nu-şi piardă nădejdea şi să stăruie la rugăciune, post şi milostenii. In anumite momente 
dialogul direct nu dă roadele aşteptate, tânărul(a) se încăpăţânează în rătăcire şi răzvrătire 
neascultând nici de părinţii trupeşti, nici de cei duhovniceşti. Dar până în sfârşit lacrimile 
mamei au biruit. 

Altă problemă comună a timpului de atunci şi de acum, cu mici adaptări la contextul 
social-istoric concret, este cea a ereziilor. Curentele care de-a lungul istoriei s-au intitulat 
„noi" sau „neo", cum avem astăzi neo-protestantismul sau noua eră (new age) se dovedesc la 
o examinare mai atentă reluarea unor erezii condamnate cu multe secole în urmă. De fapt o 
dată cu cele 7 sinoade ecumenice (la care unii teologi ortodocşi adaugă şi un al 8-lea, cel din 
Constantinopol 879) s-au dat anatemei toate ereziile trecute şi viitoarei „Nimic nu e nou sub 
soare" fără de numai învierea Domnului. Aceste erezii fiind stârpite pe moment şi dispărând 
un timp, apar ca neghina din pildă şi trec drept noutăţi în ochii celor ignoranţi. Astăzi dinspre 
focarul ereziilor de tot felul, spaţiul euro-atlantic, se lansează la modă dragostea pentru 
natură, apărarea dreptului animalelor şi exagerările naturiste. Se aude tot mai des de „mama 
natură", sau „mama pământul" şi nu Tatăl cel ceresc, adică se adoră creatura în locul 
Creatorului. Organizaţii paramasonice ca Greenpeace şi partidele „verzi" ecologiste violează 
bunul simţ şi contestă stăpânirea omului asupra naturii. Rădăcinile acestei atitudini se găsesc 
în panteismul de tip hindus şi în învăţăturile metempsihozei şi metemsomatozei, şi iată în 
cartea III, 10 (18) efectele acestor învăţături asiatice asupra tânărului Augustin: „Şi am crezut 
sărmanul că o mai mare milă trebuie acordată fructelor pământului decât oamenilor pentru 
care se produceau." Atitudinea anticreştină sau cel puţin eretică a ecologiştilor iese la iveală 
fără tăgadă. 

învăţăturile ziditoare ale Mărturisirilor nu se limitează doar la aspectele social-morale 
arătate până acum, ci ele dau răspunsuri şi în domenii cum ar fi acela al esteticii, şi anume 

raportul dintre formă şi fond. Ne amintim de discuţiile de la sfârşitul secolului trecut şi ne 
mirăm de sterilitatea şi inutilitatea lor, de acei intelectuali şi esteticieni „culţi" care au omis cu 
siguranţă pasajul din V, 6 (10): „Eu învăţasem chiar de la Tine că ceva nu trebuie numit 
adevăr prin faptul că se exprimă cu elocinţă, nici fals, fiindcă semnele buzelor sunt fără artă; 
nici nu este adevărat prin faptul că se exprimă în stil neşlefuit, dar nici fals, prin faptul că 
vorbirea este strălucită...". Iată cât de limpede este exprimată independenţa celor două 
categorii" Dacă ne amintim acum de dictonul antic „mens sana in corpore sano" să nu uităm 
că era vorba de un deziderat. In termeni creştini duhul sănătos poate sălăşlui în trupul vătămat 
(vezi Sf Apostol Pavel, Sf Vasile cel Mare şi alţii) şi să-1 mântuiască, dar invers nu se poate 
nicidecum. Căci Mântuitorul a spus că mai bine în rai plin de beteşuguri trupeşti - care vor fi 
împlinite la învierea cea de obşte - decât cu trupul întreg, sănătos şi voinic în focul iadului. 
Prin urmare fondul (conţinutul) sfinţeşte forma şi nu vice-versa. 

Cartea VI, 5 (7) ne oferă credincioşilor şi preoţilor de astăzi argumente sănătoase şi 
de bun simţ pentru combaterea necredinţei în Dumnezeu a semenilor noştri secularizaţi, 
agnostici sau chiar atei. La acuzaţiile lor asupra credinţei „oarbe" sau a afirmaţiei „crede şi nu 
cerceta" (lăsând la o parte faptul că această afirmaţie nu se găseşte în Scriptură cum se afirmă 
de obicei după „învăţământul politic cetire", ci la Sf. Ioan Gură de Aur: „Aceasta o credem 
dar cum e, nu iscodim."), replica o găsim la Fericitul Augustin: „... când mă gândesc cât de 
multe lucruri credeam pe care nu le văzusem şi nici nu fusesem martor când se petreceau... 
care, dacă nu ar fi crezute nu am face chiar nimic în această viaţă... m-ai convins că nu aceia 
care cred în Cărţile Tale, ci cei care nu cred trebuie învinuiţi.". „Aşadar cum eram 
neputincioşi să aflăm cu raţiunea limpede adevărul, şi de aceea aveam nevoie de autoritatea 
Sfintelor Scripturi, începusem deja să cred că Tu nu ai fi acordat în nici un mod o autoritate 
atât de mare acelei Scripturi pe toate regiunile pământului dacă nu ai fi voit ca prin ea să Ţi se 
creadă Ţie şi prin ea să fii căutat." 

La VI, 12 (22) se revine la aspectul de „rob al plăcerii" - libidinis servus - pe care îl 
mărturiseşte posterităţii fericitul. Prea bine îl înţelegem în vremile de azi supra-saturate de 
mesaje erotice din toate părţile: filme, teatre, ziare, reviste şi casete porno, reclame, discoteci, 
muzică, ba chiar în ultima vreme computerul personal (prin internet) şi telefonul (liniile 
erotice)! Toate acestea sunt mijloacele prin care acţionează „statul magic" 13 . 

„ ...legat de boala trupului, cu o distrugătoare dulceaţă îmi târâm lanţul şi mă ţineam 
să-l dezleg, ca şi când aş fi fost lovit de o rană respingeam vorbele celui care mă sfătuia de 
bine ca şi mâna celui ce voia să mă des lege... dar „Sfatul Tău rămâne în veac". Din acest 
sfat Tu luai în râs ale noastre şi ne pregăteai pe ale Tale, având să ne dai nouă „ hrană la 
vreme" şi să deschizi mâna şi să saturi sufletele noastre de binecuvântare. " 

Scăparea din robia cărnii este o viaţă trăită după învăţăturile creştine. 

Una din învăţăturile rătăcite ce se răspândeşte prin materialele editate de fundaţia Silva 
Mind Control şi anume Teachers of God, este negarea pocăinţei şi a mâniei asupra sinelui, 
susţinându-se autoiertarea, căci se zice cu vicleşug: „Dacă pe tine nu te poţi ierta, cum îi vei 
ierta oare pe ceilalţi?". Noţiunea de păcat, fie el de moarte, împotriva Duhului Sfânt sau 
strigător la cer nu este primită de aceşti psihologi, falşi „învăţători" ce resping dogmele 
Bisericii ortodoxe (care este totodată şi catolică şi ecumenică) despre pocăinţă, mântuire, 
viaţă veşnică în rai sau în iad (chiar dacă acestea sunt privite ca nişte stări!). Acestora li s-a 
răspuns deja în cartea IX, 4(10): „ ...fiindcă nu altă natură a neamului întunericului păcătuia 
în mine, cum zic aceia care nu se mânie pe ei înşişi şi „ adună pentru ei înşişi mânie în ziua 
mâniei şi descoperirii dreptei Tale judecăţi! ". " 

In cartea IX la 7 (15) găsim şi o preţioasă mărturie a priorităţii cântărilor psaltice în 
părţile orientale ale imperiului. Sfântul Ambrozie este cunoscut ca fiind creatorul cântărilor 
psaltice antifonale în apus. Dar iată mărturia ucenicului său şi Părinte bisericesc latin: „Atunci 
s-a instituit obiceiul ca să se cânte imnuri şi psalmi după obiceiul părţilor din Răsărit... iar 



I.P. Culianu, Eros şi magie în Renaştere, Nemira, 1994. 

de atunci au fost păstrate până astăzi de multe şi de aproape toate comunităţile Tale din 
celelalte părţi ale pământului. " 

In ceea ce priveşte viaţa de familie cu raporturile dintre soţi, sau dintre soacră şi noră, 
lucruri aparent neînsemnate din punct de vedere teologic, dar extrem de importante în 
întreţinerea armoniei „celulei societăţii" ce este totodată prin taina cununiei o micro biserică, 
Fericitul Augustin ne prezintă în cartea IX, 9 (19-20) portretul cu adevărat model al Sfintei 
Monica, mamă soţie şi noră exemplară: „Dar ea ştia să nu se opună soţului ei când era 
mânios, nu numai cu fapta, dar nici cu vorba... A învins pe soacra sa - care la început era 
mâniată contra ei de şoaptele unor sclave rele - a învins-o prin gesturi respectuoase, stăruind 
în îngăduinţă şi blândeţe. " 

Iată într-adevăr atitudinea vrednică de urmat şi pentru soţiile şi mamele creştine de 
astăzi. Şi iarăşi să luăm aminte la rugăciunea plină de recunoştinţă pe care o înalţă fericitul la 
sfârşitul cărţii IX pentru părinţii săi: „ ... să-şi amintească la altarul Tău Doamne de Monica, 
serva Ta, cu Patricius, odinioară soţul ei, prin al căror trup m-ai adus pe mine în această 
viaţă, în ce mod, nu ştiu. " Aceste cuvinte pătrunse de o mare dragoste filială vin să contrazică 
opinia după care Augustin a considerat păcatul originar ca fiind de natură sexuală, antrenând 
după el acea viziune negativă asupra relaţiilor trupeşti preluată de biserica apuseană. Poporul 
român păstrează cu sfinţenie rânduiala parastaselor ce s-au făcut, se fac şi se vor face întru 
pomenirea sufletelor părinţilor şi fraţilor noştri adormiţi ce odihnesc aici şi pretutindeni. 

Partea a Ii-a, cartea X, 6 (9) ne dă o admirabilă definiţie de teologie negativă a lui 
Dumnezeu. Orice urmă de materialism sau panteism este spulberată cu tărie: „Am întrebat 
adierile care suflă şi a zis tot aerul cu locuitori săi: «Se înşeală Anaximenes, eu nu sunt 
Dumnezeu»... Am întrebat toată zidirea lumii despre Dumnezeul meu şi mi-a răspuns: «Nu 
sunt eu, ci El m-a făcut». " Dar iată că această zdrobitoare mărturisire pe care s-a clădit 
teologia apuseană timp de secole a ajuns să fie contestată tot acolo, mai întâi prin tezele şcolii 
de la Chartres care identificau pe Duhul Sfânt cu sufletul lumii, trecând prin panteismul 
Renaşterii şi al lui Spinoza la cel al romanticilor, pentru ca să eşueze lamentabil în 
materialismul empiric al lui Feuerbach sau cel „ştiinţific" al lui Marx. Consecinţele nenorocite 
ale acestor speculaţii le-am trăit timp de 40 de ani cu sechelele lor ce se mai simt ici şi colo în 
reflexe îmbătrânite, uneori chiar şi la cei tineri. 

Privirea fericitului se ascute cu fiecare capitol pătrunzând - în căutarea lui Dumnezeu - 
în tainiţele sufletului omenesc. Şi aici ne putem recunoaşte, cel puţin în anumite momente, ca 
fiind vizaţi de următoarele rânduri: „Dar de ce «adevărul produce ură» (Ioan I, 5; XII, 35)? ... 
duşman li s-a făcut oamenilor omul Tău care predică adevărul... (Ei) Iubesc adevărul când 
luminează, dar îl urăsc când acuză. Căci, deoarece nu vor să fie înşelaţi, dar vor să înşele, îl 
iubesc când se arată el însuşi dar îl urăsc când îi arată pe ei înşişi. " 

Cele scrise la capitolul 31 (46) ne sunt de mare întărire sufletească în perioadele de 
post. Slăbiciunile noastre pot fi mai mari sau mai mici, dar în nici un caz nu se poate invoca 
„Nu ceea ce intră în gură strică pe om" aşa cum se obişnuieşte, scos din context. Fericitul 
Augustin mărturiseşte - aşa cum a fâcut-o pe parcursul acestei exemplare lucrări - : „Eu nu 
mă tem de necurăţia mâncării, ci de necurăţia poftei." Şi mai departe (47): „Pus în faţa 
acestor ispitiri, eu zilnic port luptă contra dorinţei de a mânca şi a bea. Căci nu pot să o tai 
odată şi pe urmă să nu mă mai ating, aşa cum am putut cu privire la împreunarea 
trupească. " 

Ispitele ne vin după cum se ştie prin cele cinci simţuri. In privinţa auzului găsim la 
capitolul 23 (50) o referire foarte importantă cu privire la muzica bisericească: „... şi mi se 
pare mai sigur ceea ce mi s-a spus de Atanasie, episcopul Alexandriei, care făcea ca cititorul 
psalmului să cânte cu o moderată mlădiere a vocii, încât să pară că mai mult citeşte decât 
cântă... sunt înclinat -fără să exprim o părere asupra căreia nu se poate reveni (subl. ns.) - 
să aprob obiceiul de a se cânta în Biserică, pentru ca, prin desfătarea urechilor, sufletul, prea 
slab încă, să se ridice la simţământul evlaviei. Totuşi, când mi se întâmplă ca să mă mişte mai 
mult cântecul decât ceea ce se cântă, mărturisesc că păcătuiesc, meritând pedeapsă, şi atunci 

aş prefera să nu aud pe cel care cântă." Este şi ceea ce a preferat Jean Calvin (fir. Chauvin, de 
unde vine şi şovinismul, lucru prea puţin cunoscut!), scoţând drept urmare muzica din cultul 
reformat. Este o atitudine „muzicoclastă", tipică de altfel pentru iconoclasmul protestant şi 
reformat din secolul al XVII-lea. In zilele noastre însă se petrece în apus un fenomen de 
reintroducere a icoanelor ortodoxe (de obicei ruseşti), un prim pas necesar dar nu şi suficient 
de întoarcere la Biserica cea „una sfântă, catolicească {KaOokiKrf) şi apostolească". 

In anii '90 a apărut pe standurile de cărţi o adevărată avalanşă de cărţi ezoterice şi 
oculte, de neimaginat în ani de dinainte. Nici cei mai îndrăzneţi si optimişti „căutători" nu 
aveau acces (fie şi prin copiile xerox pirat, samisdat) la ceea ce se poate procura azi în materie 
de yoga, astrologie, tantra, numerologie, magie, divinaţie, teosofie, antroposofie, SF, 
paranormal, parapsihologie, franc-masonerie, gnosticism, într-un cuvânt acel „ghiveci" 
spiritualist numit new age. Paragraful (50) tratează problema acestui fel de rătăciri: „Aici se 
adaugă altă formă a ispitirii, cu mult mai periculoasă. Căci... mai există în suflet o altă 
plăcere deşartă şi curioasă îmbrăcată cu numele de cunoaştere şi de ştiinţă, o plăcere nu a 
desfătării în trup, ci a experimentării prin trup. Aceasta fiindcă se află în dorinţa de a 
cunoaşte, iar ochii sunt cei dintâi în a cunoaşte prin simţuri, a fost numită pe drept cuvânt 
«pofta ochilor» (Ioan II, 16) căci în chip natural, ochilor le revine vederea. " 

Această atitudine se întâlneşte printre alţii la gnosticul modern Rudolf Steiner 14 , 
creatorul antroposofiei, exprimată în 1890 la Weimar. Luând contact cu activitatea lui 
Nietsche, Steiner a dezvoltat ideea potrivit căreia drumul omenirii către cele spirituale trebuie 
să treacă prin observarea şi experimentarea lor, ca şi cum acestea ar fi ceva ce se află în lumea 
sensibilă şi nu în spatele ei. Ce-i drept Steiner a descris în lucrarea sa Cum dobândim 
cunoaşterea lumilor superioare dezvoltarea şi antrenarea unor organe de simţ suprasensibile 
numite chakre 15 cu ajutorul cărora se puteau percepe în planurile eteric şi astral. Această 
concepţie cade (chiar şi fără să vrea) în pericolul monismului panteist. Teologul protestant 
suedez Hjalmar Sunden a surprins în mod clar eroarea lui Steiner şi a celor ca el, eroare tipică 
de manifestare a „poftei ochilor": „El (Steiner) a crezut că a scrutat cu ajutorul organelor sale 
oculte «memoria ancestrală cosmică» sau că a citit în cronica Akasha, 16 ceea ce este acelaşi 
lucru. Dar ceea ce el «a scrutat» şi «a citit» erau sinteze curioase din ceea ce el însuşi a citit în 
cărţi accesibile tuturora." 17 Prin aceşti „ochi" de călăuză oarbă ce-i duce şi pe alţii în prăpastie 
au venit toate inepţiile şi himerele cu care suntem (şi vom fi în mod progresiv) inundaţi ca o 
alternativă modernă a ereziilor din vechime. Deşertăciunea lor este evidentă, însă ea trebuieşte 
revelată şi celor mulţi naivi, neştiutori, curioşi şi uşuratici ce se amăgesc cu uşurinţă. 

Afirmaţiile lui Ioan P. Culianu (ce a practicat la rândul său ocultismul, magia şi chiar 
drogurile!) cu privire la „statul magic", reprezentat la maximum de S.U.A. cu acea „uzină de 
vise" - Hollywood (ce fel de „holly" este această pădure se vede lesne după ce te afunzi şi 
rătăceşti în ea!) - se adeveresc patristic în capitolul 35 (55): „Din acest morb al poftei de 
spectacole se pun în lumină anumite miracole. De aici se purcede la scrutarea lucrurilor 



14 Născut la 27 febr. 1861, la Kraljevec, Austria, mort la 30 martie 1925 la Dornach, Elveţia. Savant de origine 
austriacă, editor şi fondator al antroposofiei, o mişcare bazată pe premiza existenţei unei lumi spirituale 
comprehensibilă gândirii pure, dar accesibilă numai celor mai înalte facultăţi ale cunoaşterii mentale, cf 
Enciclopedia Britannica CD 98. 

15 Cu toate că Steiner a descris în repetate rânduri hinduismul şi în general ocultismul asiatic ca fiind 
„luciferice", antroposofia sa este o sinteză de hinduism teosofie combinat cu scientism rozicrucianist rezultând 
un soi de evoluţionism spiritualist. 

16 Cronica Akasha, în ocultism, un compendiu de înregistrări picturale, sau „memorii" a tuturor evenimentelor, 
acţiunilor, gândurilor şi sentimentelor care au avut loc de la începutul timpurilor. Se afirmă că acestea sunt 
înregistrate în Akasha, lumina astrală, ce este descrisă de către spiritişti ca un eter fluid ce se află dincolo de 
domeniul accesibil simţurilor omeneşti. înregistrările akashice sunt totuşi accesibile anumitor indivizi aleşi, de 
ex. un medium spiritist ce conduce o şedinţă de spiritism. Se susţine că Akasha transmite unde de voinţă şi 
putere omenească, gândire, sentimente şi imaginaţie şi este un rezervor de putere ocultă, un ocean de 
inconştienţă la care sunt legate toate cele existente, făcând prin aceasta posibilă profeţia şi clairvoaianţa. cf 
Enciclopedia Britannica CD 98. 

17 Hjalmar Sunden, Rudolf Steiner, om antroposofi Stockholm 1962, p. 231. 

ascunse ale naturii care este exterioară nouă, a căror cunoaştere nu foloseşte la nimic, şi 
oamenii nu doresc altceva decât faptul de a şti. De aici purcede ceea ce se caută din acelaşi 
scop al ştiinţei perverse prin artele magice." Cum acţionează „statul magic"? Simplu, 
bazându-se chiar pe acel morb arătat de Fericitul Augustin şi satisfăcând variatele înclinaţii de 
la ocultism, ştiinţă, SF, aventuri, thriller, erotism până la pornografie. Dar oare de s-ar nimici 
Hollywood-ul din temelii s-ar rezolva situaţia? Desigur că ar dispărea un mare focar de 
infecţie sufletească, dar cauza nu acolo rezidă ci în voinţa liberă înclinată spre păcat. 
Nimicindu-se Hollywood-ul ar apărea în mod sigur peste un timp altceva poate chiar mai 
îndrăcit, continuând lucrarea magică. Hollywood-ul trebuie nimicit mai întâi în noi înşine prin 
despătimire cu ajutorul lui Dumnezeu şi a dreptei învăţături creştine. Este exact ceea ce a 
făcut Fericitul după cum relatează în (56). 

Cărţile XI-XII ne prezintă o adevărată filosofie creştină adâncă în care se abordează 
problemele covârşitoare ale Sfintei Treimi, ale creaţiei, ale spaţiului şi timpului. Printr-o 
logică impecabilă, prin analogii şi comparaţii cu reprezentările temporale omeneşti, Fericitul 
Augustin ne convinge că la Dumnezeu nu există trecut, prezent şi viitor, ci că acestea coexistă 
şi sunt create de Dumnezeu din nimic. întrucât mintea noastră nu poate concepe nimic 
atemporal şi aspaţial, adică nemărginitul şi veşnicul, vom înţelege aceste noţiuni numai prin 
credinţă. 

Concepţiile materialiste antice (cât şi cele moderne, în fapt o reactualizare a lor) sunt 
dărâmate şi în XII, 29 (40) luându-se cu un fin simţ didactic (să ne amintim că înainte de a fi 
episcop Fericitul Augustin fusese un strălucit profesor de retorică) un exemplu din lumea 
sonoră a muzicii: „Dar la cântec lucrurile nu se petrec aşa, căci atunci când se cântă se aude 
sunetul cântecului, dar nu sună mai întâi inform şi pe urmă se formează un cântec... căci nu 
sunetul este făcătorul cântecului, ci stă la baza sufletului care cântă din corp, din care se face 
cântecul... căci sunetul nu este mai presus de cântec, deoarece cântecul nu este numai sunet, 
ci sunet înzestrat cu o formă... pentru că nu se formează cântecul ca să fie sunetul, ci sunetul 
se formează ca să fie cântecul." Rezultă implicit prin analogie că materia informă precede cele 
formate, dar că ea însăşi a fost făcută de Creatorul etern din nimic. 

Eventualele încercări de panteism sunt pulverizate în cartea XIII 4 (5) când se reia 
versetul din Cartea Facerii I, 2: „căci Duhul Tău cel bun se purta peste ape, dar nu se purta 
peste ele ca şi când S-ar fi odihnit în ele." Orice identificare de tip monist panteist, hindus, 
romantic sau modern (new age) este exclusă. Duhul Sfânt era deasupra apelor şi nicidecum 
deofiinţă cu ele. De asemenea iudaismul împietrit în monoteismul antitrinitar este zdrobit în 
însăşi temelia sa (Cartea întâi a lui Moise - Facerea) de felul în care Fericitul Augustin 
surprinde prezenţa Sfintei Treimi chiar în primele versete: „Şi înţelegem deja pe Tatăl în 
cuvântul Dumnezeu 1 *, Care le-a făcut pe acestea, şi pe Fiul în cuvântul început în Care a făcut 
acestea... şi iată «Duhul Tău Se purta peste ape»" 

Intre concepţiile aşa-zisei „ere noi" (new age) s-a strecurat o tendinţă panteistă în 
doctrinele ecologice ale organizaţiilor internaţionale sub egida „Greenpeace". Precum am mai 
subliniat înainte la cartea III, 10 (18) acestea neagă omului valoarea de cunună a creaţiei după 
chipul şi asemănarea lui Dumnezeu, socotindu-1 una cu natura, în rând cu animalele sau chiar 
cu vegetalele. Este potrivit să le aducem în replică cele spuse în cartea XIII, 23 (33): „Iar 
faptul că le judecă pe toate, aceasta înseamnă că are putere asupra peştilor mării şi 
zburătoarelor cerului şi asupra tuturor turmelor şi fiarelor şi asupra întregului pământ şi 
tuturor târâtoarelor de pe pământ. Căci acest lucru îl face prin puterea minţii, prin care 
înţelege cele ce sunt ale Duhului lui Dumnezeu (1 Corinteni II, 14). In alt fel, „omul în cinste 
fiind pus, nu a priceput şi a fost comparat cu animalele de povară, care nu au simţ şi s-a făcut 
asemenea lor." 

Evidenţierea aspectelor ziditoare din această capodoperă rămâne desigur deschisă 
după cum va rezona fiecare suflet credincios, cleric sau mirean. Precum s-a văzut, procedeul 



18 Fericitul Augustin are în vedere versiunea latină Vulgata. Deja în originalul ebraic întâlnim pluralul Elohim. 
Interpretarea rabinică consideră că prin Elohim se înţeleg îngerii. 

aducerii în actualitate a diferitelor situaţii se dovedeşte a fi cursiv şi firesc, la îndemâna 
fiecăruia. Şi anume a celor dispuşi spre scrutarea hotărâtă a propriului suflet, fără 
menajamente şi justificări. Fericitul Augustin este venerat şi în Biserica Ortodoxă, iar 
scăderile şi ereziile sale se datorează în mare măsură structurii sale speculative. In filosofîa 
autonomă hairesis nu înseamnă decât opinie, preferinţă, părere şi nu are nici o conotaţie 
negativă, ba am putea spune că dimpotrivă, este semnul originalităţii creatoare. In teologia 
teonomă însă, erezia este doar negativă şi periculoasă. De aceea cei ce s-au hazardat în 
speculaţii şi au raţionalizat tainele au căzut în erezii condamnate de Biserică. Fericitul a riscat 
în acest fel, conjuncturile istorice şi culturale i-au fost prielnice, el nefiind condamnat de 
vreun sinod, excepţie făcând, întrucâtva părinţii ortodocşi semipelagieni. Ceea ce îl înalţă pe 
Fericitul Augustin deasupra restului filosofilor este tocmai capacitatea sa de a se mărturisi 
{Confessiones) şi de a retracta (Retractationes) erorile, atât cât i-a stat cu putinţă. „In 
concluzia sa la cartea sa Despre Treime, el scria: „Doamne, Unule Dumnezeu, Dumnezeu 
Treime, orice aş fi spus în aceste cărţi care este de la Tine, fie încuviinţat de către cei ce sunt 
ai Tăi; iar de este ceva de la mine, fie-mi iertat atât de Tine, cât şi de cei ce sunt ai Tăi." 19 

NEW AGE - O PSEUDO RELIGIE „MONDIALĂ" 20 



, Nu combaterea falsei religii, ci descoperirea adevăratei minciuni" 

VI. Soloviov 



Luând ca punct de plecare următoarea întrebare: este new age o religie ? (alternativ: o 
nouă religie, actuala religie, sau chiar religia viitorului?) vom vedea în continuare cât de 
controversată este această problemă, ce nu şi-a găsit încă nici pe departe un răspuns 
concludent şi unanim satisfăcător. Dacă această întrebare ar fi pusă direct adepţilor mişcării, 
este mai mult ca sigur că răspunsul ar fi: nu. 

Autorul american Jonathan Adolph în The 1988 Guide to New Age Living, editată de 
revista americană New Age s-a întrebat mai simplu: „In ce constă noua eră?" şi tot el a 
răspuns că ar fi un fel de utopie. 

Potrivit unei alte autorităţi în materie, scriitoarea Marilyn Ferguson, ceea ce apare 
acum sub numele de mişcarea new age nu este un nou sistem religios, ci o nouă conştiinţă, un 
nou weltanschauung, 2i ce cuprinde anumite gânduri noi şi revoluţionare în ştiinţă cât şi o parte 
de concepţii străvechi. De aici rezultă concluzia lui Jonathan Adolph că mişcarea new age nu 
este o religie, chiar dacă mulţi gânditori new age susţin că o conştiinţă spirituală este 
necesară 22 dacă vrem să realizăm schimbări pozitive în noi înşine şi în societate. Această 
conştiinţă spirituală presupune în stadiul incipient sentimentul comuniunii cu totul, prin 
aceasta arătând caracterul monismului panteist. David Spangler introduce o viziune a 
sacralităţii (heiligtum) integrale ca un nou fel de a privi lumea. 

New age, „era nouă", este tot mai insistent propovăduită de noii „prooroci mincinoşi" 
(Matei XXIV, 1 1 ; Marcu XIII, 6) apăruţi mai întâi în spaţiul denumit astăzi „euro-atlantic", cu 
alte cuvinte S.U.A. şi Europa de nord-vest anglo-saxonă, stăpânii lumeşti temporari ai acestui 
veac. Pentru că se cheamă „nouă" presupunem desigur că trebuie să ia locul celei vechi în 
virtutea evoluţiei dialectice de tip hegelian optimist spre progresul Spiritului lumii. 

„Erele" la care se referă aceşti prooroci de sorginte ocultă francmasonică şi teosofică, 
se delimitează după criteriile astrologice potrivit cărora soarele parcurge în chip regresiv timp 
de aproximativ 2160 de ani un sector celest din cele 12 numite zodii. Acest parcurs are 
consecinţe majore ce determină schimbări cu un caracter evolutiv ciclic în mentalitatea, 
cultura şi chiar spiritualitatea omenirii. In momentul de faţă suntem „martorii trecerii" de la 
era Peştilor la cea a Vărsătorului sub semnul căruia se va instala noua eră. Se poate constata 
cum procesul de precesie (mişcare astronomică inversă) devine o utopie de tip dublu milenist 
(2000 de ani de fericire în Vărsător). In filmul muzical (operă rock) hippy al anilor '60 Hair 
(Broadway 1968) una din temele cheie este piesa programatică The Age ofAquarius: 

Când Luna va fî în casa a şasea / Şi Jupiter aliniat cu Marte / Atunci pacea va 
călăuzi planetele / Şi dragostea va mâna stelele / Sunt zorii erei Vărsătorului 

Iar în alt loc: 



20 Apărut în „ Studii Teologice " nr. 1 -2 ianuarie-iunie 2000. 

21 welt.an.schau.ung subst., pi weltanschauungs sau welt.an.schau.ung.en din germ Welt lume + Anschauung 
viziune] (1868): o concepţie comprehensivă sau aprehensiune pentru explicarea lumii dintr-un punct de vedere 
specific. Copyright (c) 1 994 Merriam -Webster, Inc. AII Rights Reserved 

22 Această observaţie are nuanţa tipică a neo gnosticismului. 

23 When the moon is in the seventh house/ And Jupiter aligns with Marş/ Then peace will guide the planets/ And 
Iove will guide the stars/ This is the dawning of the Age ofAquarius. 

Armonie, justiţie şi claritate / Simpatie, lumină şi adevăr / Nimeni nu va pune căluş 
libertăţii /Nimeni nu va îngreuia spiritul / Mistica ne va da cunoaştere / Omul va învăţa din 
nou să gândească / Datorită Vărsătorului, Vărsătorului. 

Din punct de vedere astronomic observaţiile astrologilor new age suferă de grave fisuri 
ce fac să apară o multitudine de cronologii diferite cu privire la momentul acestei treceri. 
Ceea ce ne interesează pe noi în acest studiu sunt însă implicaţiile teologice prezente în aceste 
concepţii şi efectul lor asupra credinţei şi învăţăturii creştine. Căci, departe de a fi o simplă 
aberaţie astronomică şi măruntă superstiţie, mişcarea new age se conturează ca un periculos 
adversar al creştinismului la scară mondială. 

Era Peştilor a fost identificată forţat cu era creştină plecând de la binecunoscutul semn 
întrebuinţat alături de cruce de vechii creştini, semn preluat din anagrama IX0YOZ (Irjoovq 
Xpwxoq Osov Yioq Zcoxrjp). Adepţii new age presupun că această eră, la sfârşitul său, va 
antrena totodată şi dispariţia creştinismului, în orice caz cel tradiţional aşa cum îl 
propovăduieşte cea „una, sfântă, catolicească (rcadoĂircn) şi apostolească Biserică". Este uşor 
de presupus ce se prevede a apărea în locul erei creştine, în viziune necreştină. 

Binecunoscuta frază a lui Andre Malraux: ,, Secolul XXI va fi spiritual sau nu va fi" , 
revine ca un leit-motiv în preocupările elitei culturale postmoderne, şi ca un ecou, în 
preocupările maselor. Ea este, după părerea noastră, citată mult prea des în mass-media, şi 
chiar în studiile teologice. Abordată din punct de vedere al teologiei ortodoxe, poate fi 
considerată o butadă de efect, cu valoare cultural-sociologică, dar în fond o „pseudo-profeţie" 
(asemeni celor ale lui Nostradamus) ce nu lămureşte nimic serios din punct de vedere 
duhovnicesc. Ceva adevăr este totuşi conţinut aici, şi anume faptul că ne aşteaptă o 
reinstaurare a atitudinii religioase ce a fost zdruncinată în secolele XIX-XX prin secularizare 
şi descreştinare în masă, marea apostazie pe care am şi trăit-o din plin. Ceea ce se propune 
este însă o re-păgânizare a omenirii, şi anume sub forma unei religii mondiale unitare de tip 
păgân sincretist. Acest avertisment foarte serios a fost lansat mai întâi de acei care au 
întâmpinat nemijlocit fenomenul la faţa locului: creştinii din teritoriile aşa numite euro- 
atlantice. Din S.U.A. s-au ridicat vocile din zona „fundamentalistă", urmând apoi reacţiile 
luterane şi romano-catolice. Vom cita ca exemple numele lui Constance Cumbey, Caryl 
Matrisciana şi Dave Hunt reprezentanţi ai neoprotestantismului evanghelic harismatic, Lothar 
Gassmann şi Holger Nilsson ai luteranismului, cardinalul Godfried Danneels, reprezentant al 
romano-catolicismului. Toţi aceştia (şi desigur încă mulţi alţii) sunt unanimi în a semnala 
pericolul unei religii mondiale instaurată de un guvern mondial, ambele fiind încununarea 
acţiunii de secole a lojilor francmasonice. Aceste loji sunt înfăţişate ca nişte înaintemergători 
ai lui Antihrist, lucru ce nu poate fi cu nimic exagerat dacă avem în vedere adevăratele 
proorocii ale Sfintei Scripturi 25 . în cartea apologetului suedez Holger Nilsson: New age banar 
văg for antihrist (New age pregăteşte cărările antihristului) se află capitolul intitulat O nouă 
religie mondială ; cardinalul Danneels ne vorbeşte despre O „religie" la dimensiunile 
universului întreg 11 ; cunoscutul autor catolic Jean Vernette, vicarul general al diocezei de 
Montauban tratează subiectul: „II ritorno del Cristo, ii «New age» e la nuova religione 
mondiale". 28 Avertismentele legate de instaurarea unei religii mondiale sunt continuate şi de 



24 Michele Ressi: Dictionnaire des citations de l'histoire de France, editions du Rocher, 1990, p. 640: „Să 
sfârşim prin profeţia acestui om născut o dată cu secolul (1901) şi care 1-a parcurs atât în calitate de actor cât şi 
în calitate de martor al Istoriei, fiind pe rând în ofensivă şi în retragere, tovarăş de drum şi ministru al generalului 
de Gaulle. Această frază, adesea citată, este citată greşit: Malraux ţinea la cuvântul «spiritual » - şi nu «religios», 
a se citi «mistic». Dacă aceasta nu figurează în nici una din operele sale publicate până acum, el a pronunţat 
aceasta efectiv, cu precădere în 1971 în serialul televizat La legende du Siecle (Claude Santelli şi Francoise 
Verny) iar Tadao Takemoto în mod precis face aluzie la acest lucru în eseul său - Andre Malraux şi cascada de 
laNashi, 1989" 

25 Vezi şi Aiuiipiou K. EicaTriaiown, Profeţii despre Antihrist, Atena, 1991 

26 Holger Nilsson, New age banar vag for antihrist, Evangelipress, 1992, p. 30 

27 Cardinalul Gotfried Danneels, Cristos sau Vărsătorul? , Bucureşti, 1992, p. 13 

28 Jean Vernette, II New age, Pauline, 1992, p. 64 

către Alexander Brooks care scrie: „Această religie mondială ne va oferi "înţelepciunea 
străveche" şi "Adevărul ascuns" care stă la baza tuturor formelor religioase ale istoriei. In 
realitate, nu va fi însă vorba de nici un fel de adevăr, ci de o minciună." 29 Potrivit acestui 
autor, religia mondială a viitorului va avea următoarele caracteristici: 

- Negarea realităţii blestemului morţii; 

- Negarea adevărului proclamat de Dumnezeu; 

- Negarea dragostei lui Dumnezeu; 

- Promisiunea înţelepciunii; 

- Promisiunea de a dobândi o natură divină; 

- Promisiunea puterii. 

Reacţia ortodoxă a venit în primul rând tot din spaţiul „fierbinte" american de la 
ieromonahul Serafim Rose care atrage atenţia asupra proiectatei „religii a viitorului" 30 . Aflat 
în misiune ortodoxă în Occident ca paroh al parohiei ortodoxe române din Roma, 
ieromonahul doctorand Juvenalie Ionaşcu a scris pe această temă articole pertinente în 
paginile Telegrafului român de la Sibiu 31 . Pe coperta a patra a revistei Gazeta de vest 32 stă 
scris cu litere de o şchioapă: „NEW AGE NOUA ERĂ CARE VREA SĂ SCHIMBE 
CREŞTINISMUL CU PĂGÂNISMUL!" în concluzie constatăm că acest pericol este real şi 
iminent, el trebuie luat în serios şi întâmpinat cum se cuvine acestui fel de ispită (mpaajuov, 
încercare, probă, test, experienţă) ce se profilează cu tot mai multă pregnanţă şi la orizontul 
nostru. 

Definiţiile mai noi ale religiilor au în vedere anumite trăsături care pot fi aplicate unui 
număr restrâns de credinţe, crezuri şi concepţii aşa numite religioase, din trecutul nu prea 
îndepărtat. Astfel, termenul de religie a fost aplicat creştinismului, iudaismului şi islamului, 
pe deplin, şi cu o anumită condescendenţă hinduismului, budismului şi şintoismului. Aceste 
definiţii şi catalogări sunt rezultatul abordării ştiinţifice (religionwissenshaff) începută în 
secolul trecut de Max Muller. In ce ne priveşte vom căuta să tratăm această temă din 
perspectiva teologiei creştine ortodoxe, perspectivă care diferă în puncte esenţiale de 
abordările ştiinţifice, sociologice, filosofice, istorice sau psihologice. Nu interesează aici nici 
perspectiva culturală, mult răspândită de altfel în mediile intelectuale. Aceasta nu însemnează 
desigur renunţarea la criteriile respective, ci includerea lor în contextul ecleziologic. 

Din cele peste 100 de definiţii şi accepţiuni ale noţiunii de religie vom reţine aspectul 
de re-laţie, re-legare, re-luarea comuniunii omului cu Creatorul său. Astăzi este acceptat 
aproape în unanimitate faptul că oamenii din cele mai vechi timpuri şi din toate spaţiile 
geografice au simţit imperios prezenţa divinităţii ca fiind altceva decât omul şi dincolo de 
natura văzută. Fie că adoptăm terminologia lui R. Otto - numinosul - fie că nu, primul 
sentiment în faţa divinului al oamenilor căzuţi în urma păcatului strămoşesc din harul 
comuniunii cu Dumnezeu a fost desigur, teama: „Am auzit glasul Tău în rai şi m-am temut, 
căci sunt gol şi m-am ascuns." (Facere III, 10). Aşa mărturiseşte potrivit revelaţiei divine a 
Sfintei Scripturi protopărintele nostru Adam, cel care vorbise fără teamă până atunci cu 
Dumnezeu. De aici însă drumurile se despart: partea „cea dreaptă" alege calea religiei, 
venerarea Fiinţei supreme cu teama sfântă („începutul înţelepciunii este frica de Dumnezeu"); 
„cei de-a stânga" aleg calea magiei, adică năzuinţa de a putea controla şi manipula forţele 
supranaturale şi chiar supraomeneşti în scopuri personale de dobândire a dominaţiei asupra 
naturii şi semenilor. Am relatat aceste lucruri prea bine cunoscute cu scopul de a face o 



29 Alexander Brooks (sub pseudonimul Otto Zeit), The Corning World Religion, SCP, Berkley CA, citat în S. 
Pfeiffer, Vindecarea cu orice preţ? , Ariei, 1996, p. 140 

30 Ieromonah Serafim Rose, Ortodoxia şi religia viitorului, Chişinău, 1995, p. 231 

31 în numerele 29-32/97 p. 5; 7-10/98 p. 3 şi 1 1-12/98 p. 2 

32 Numărul 30 (94), febr. 1994 

distincţie esenţială, recunoscută de altfel în zona teologică, dar amestecată în câmpul culturii 
şi ştiinţei profane (secularizate): anume distincţia clară între vrăjitorie, magie şi religie. 33 

Astfel, aserţiuni ca „sentimentul magico-religios" devin inoperante în acest context. 
Dacă însă vrem să continuăm a căuta zone comune magiei vom afla ocultismul, ezoterismul, 
divinaţia, vrăjitoria şi spiritismul. In Sfânta Scriptură şi în Sfânta Tradiţie, cu un cuvânt în 
Biserică, distincţia enunţată era pusă cu tărie şi claritate, fără confuzie, echivoc sau 
amestecare. începând însă cu secolul „luminilor" francmasonice, al XVIH-lea, critica 
raţionalistă a pus la stâlpul infamiei amestecând laolaltă fără discernământ (dreapta judecată 
SiaKpioiq) creştinătatea, religia, mistica, superstiţia, magia, divinaţia etc, instalând în locul lor 
societatea secularizată, fenomen ale cărei urmări se manifestă şi astăzi pe plan global. Lojile 
masoneriei de stânga au impus după 1848 ateismul în diferitele lui variante, marxiştii s-au 
desprins dând naştere aripii radicale a comuniştilor ce a fost continuată în secolul XX de 
Lenin, Stalin şi ceilalţi cu consecinţe prea bine cunoscute pentru a mai zăbovi asupra lor. 

Religia era o componentă principală a societăţilor precreştine. „Nu am venit să stric 
Legea sau proorocii; n-am venit să stric, ci să împlinesc" (Matei V, 17) a zis şi a făcut 
Mântuitorul explicit, dar de aici decurge implicit: Nu am venit să stric religia mozaică, nici să 
întemeiez o religie nouă. Hristos este şi plinirea Legii, dar şi plinirea religiei. „Creştinismul 
nu era o nouă religie ci o cotitură în istoria lumii, apariţia Domnului în luptă cu cel ce Ii 
uzurpase autoritatea" 34 . „Creştinătatea este, orice s-ar spune, într-un sens mai profund, 
sfârşitul tuturor religiilor... De fapt, nicăieri în Noul Testament, creştinătatea nu este 
prezentată ca un cult, ca o religie. Religia este necesară acolo unde există un zid de separare 
între Dumnezeu şi om. Dar Hristos fiind atât Dumnezeu cât şi om, a dărâmat zidul dintre 
Dumnezeu şi om. El a inaugurat o nouă viaţă, nu o nouă religie". 35 în acest sens putem afirma 
cu îndreptăţire că trăirea creştină se opune celei „religioase", caracteristică perioadei pre- 
creştine. Suntem cu totul de acord cu părintele Al. Schmemann în faptul că este vorba de o 
gravă degradare a socoti creştinismul ca una din religiile lumii, sau una din marile religii ale 
lumii (H. von Glasenapp), trecută în dicţionarul religiilor la litera „C" (Eliade-Culianu) 36 . De 
aceeaşi părere este şi părintele profesor doctor Ioan Sauca: „Creştinismul, în general, şi 
Ortodoxia, în special, nu a fost considerat la început ca fiind «religie». Religia caută să pună 
omul în legătură cu Dumnezeu; Creştinismul este viaţa în Dumnezeu, prin Hristos în Sfântul 
Duh." 37 

Nu este mai îndreptăţită nici încadrarea creştinismului la religii monoteiste alături de 
iudaism şi islam, cum afirmă de exemplu Papa Paul al Vl-lea: „Evreii, mahomedanii şi 
creştinii sunt trei expresii ale aceluiaşi monoteism..." 38 . Dimpotrivă aşa cum afirmă Sfinţii 
Părinţi ai răsăritului, creştinismul este la egală distanţă atât de mono- cât şi de poli-teism 39 . 
Cele trei „mari religii" au mai fost grăbit încadrate la „religiile cărţii", termen folosit în 
imperiul otoman cu referire la statutul special al creştinilor şi al iudeilor, statut ce-i deosebea 
de celelalte religii şi credinţe din imperiu. Dar creştinismul este locul unde „Cuvântul trup S-a 
făcut", iar Sf Scriptură este doar o componentă, excepţională e adevărat, dar nu exclusivă, a 
revelaţiei divine desăvârşite de Mântuitorul Hristos. 



33 Vrăjitoria, termen desemnând principalele mijloace prin care s-a considerat că oamenii au manipulat magicul, 
adică să provoace schimbări prin propria voinţă, folosind mijloace supranaturale. Magia trebuie separată de 
religie, în care oamenii sunt total dependenţi de zeitatea căreia îi aparţin, pentru a li se îndeplini dorinţele, şi de 
asemenea să fie deosebită şi de farmece, în care, puterea supranaturală este dobândită printr-un proces de studiu, 
ce presupune cărţi, şi ucenicie la un maestru. Vrăjitoria a fost privită pe de o parte ca o putere înnăscută, şi pe de 
altă parte ca un lucru lăsat moştenire, prin tradiţie mai mult sau mai puţin nescrisă, cf. Encarta Encyclopedia 98. 

34 Al. Schmemann, Historical Road of Eastern Orthodoxy, New York 1977, p. 35. 

35 Al. Schmemann, For the Life of the World, New York, 1988, p.19. 

36 Eliade, Culianu, Dicţionar al religiilor, Humanitas, 1992, p. 98. 

7 în Vestitorul Ortodoxiei 1 august 2000, p.5. Credem totuşi că aserţiunea „Creştinismul, în general, şi 
Ortodoxia, în special..." au sens doar în planul cultural sociologic. Teologic şi ecleziologic vorbind nu poate 
exista „creştinism în general", ci doar un singur creştinism: cel ce este în acelaşi timp catolic şi ortodox. 

38 La Croix, aug. 11, 1970 

39 Henry Corbin, Paradoxul monoteismului, Apostrof, 1997, p. 10. 

In acest domeniu ne atrag atenţia lucrările unor specialişti europeni în istoria religiilor 
trecuţi la sufism sau cel puţin abordând fenomenul din perspectiva sufistă: Rene Guenon 
(1886-1951), Fritjof Schuon, Julius Evola (1898-1974) şi Henri Corbin. La nivelul iniţiatului 
sufist (ne referim aici la mistica islamică a secolului XX, şi nu la perioada medievală a lui 
Ibn-Arabi), în planul ezoteric, există „o unitate transcendentă a religiilor", cel puţin a celor 
trei religii „abraamice" sau monoteiste. 40 Nici această categorie nu rezistă, deoarece iudaismul 
actual şi islamul nu sunt nicidecum o continuare organică a credinţei lui Avraam, ci 
dimpotrivă constituie abateri grave de la aceasta. Originea lor rămâne exclusiv în spaţiul 
ereditar semit (la evrei) şi semito-hamit la arabi (Agar egipteanca cf. Facere XVI, 1, iar la 
Facere X, 6 pentru fiii lui Ham... Miţraim, adică Egiptul). In această privinţă nu ar trebui 
acceptată această categorisire a istoriei religiilor (Ioan VIII, 39-40): „Dac-aţi fi fiii lui 
Avraam, aţi face faptele lui Avraam." (vezi şi Matei III, 9). „Faptele" de care vorbeşte aici 
Iisus Hristos sunt faptele credinţei, deci este vorba de a fi urmaş al lui Avraam după credinţă, 
în duh, nu după ereditate biologică. De altfel chiar şi din acest punct de vedere Scriptura 
prooroceşte: „vei fi tată a mulţime de popoare..." (Facere XVII, 4-6), însă ceea ce contează 
este cum s-a mai spus continuitatea duhovnicească. 

Odată ce am adoptat punctul de vedere enunţat şi argumentat mai sus, consecinţa 
logică este aceea că religia a apărut în mod necesar mântuirii oamenilor, după căderea în 
păcat. Momentul Turnului Babei a însemnat cu siguranţă nu numai diversificarea umanităţii 
pe etnii şi etosuri diferite, ci şi într-o multiplicitate de religii şi credinţe diferite, uneori chiar 
contrare unele altora. Dintre toate etniile, a fost aleasă de Dumnezeu aceea întemeiată de 
Avraam. Poporul ales a avut astfel parte de cea mai aleasă şi desăvârşită dintre religii: Vechiul 
Legământ, Legea şi Proorocii, numită în Sfânta Scriptură „pedagog către Hristos". Rolul 
tuturor religiilor încetează odată cu întruparea lui Dumnezeu Cuvântul şi unirea omului cu 
Dumnezeu. 

Preocupările pentru studiul religiilor (istoria religiilor, ştiinţa religiilor, filosofia 
religiilor, psihologia religiilor, sociologia religiilor, fenomenologia religiilor, antropologia 
religioasă, etc.) au apărut aşa cum am arătat în Occident la sfârşitul sec. XIX. Ele au avut 
diverse motivaţii, unele practice de interes colonial, altele misionare, sau chiar teologic- 
culturale. In ceea ce priveşte acestea din urmă, putem încerca o analogie cu evoluţionismul 
darwinist. Darwinismul a căzut în imensa eroare de a-1 socoti pe om în rând cu animalele, el 
fiind doar „cea mai evoluată specie". In mod analog, teologia apuseană, atât cea romano- 
catolică, dar şi cele protestante, au avut tendinţa de a se preocupa de „studiul religiilor", fapt 
ce a readus creştinismul în rând cu celelalte religii, aş cum era considerat în Imperiul roman la 
313 (o religio licita). Dar, ca şi în cazul darwinismului, s-a căzut în extrema de a se socoti 
creştinismul ca fiind pur şi simplu una din marile religii, eventual cea mai bună dintre ele. 
Acest lucru se bazează, ca şi în evoluţionism, pe nişte elemente comune religiilor şi 
creştinismului, cum ar fi: preoţie, jertfă, altar, cult, etc. Dar şi oamenii au elemente comune cu 
maimuţele, ceea ce nu înseamnă că omul s-ar trage din ele ca cea mai evoluată specie dintre 
maimuţele antropoide. 

Atitudinea religioasă, atât de naturală omului şi societăţii a fost contestată nu 
numai de pe poziţiile creştinismului, ci şi ale copilului său degenerat, secularismul de tip 
iluminist al Occidentului secolului al XVIII-lea. Astfel în viziunea specialistului suedez în 
istoria religiilor Nathan Soderblom 41 , în religie sacrul e mai esenţial ca Dumnezeu, religia 
fiind nu numai re-legarea omului cu Dumnezeu, ci şi cu orice este considerat a fi sacru. 
Această trăsătură specifică secularizării duce la consecinţa logică (deşi aberantă) că, prin 
extensie, pot fi şi religii atee. Nu se poate accepta aşa ceva, deoarece conceptul de religie se 
diluează până la extrem, putând astfel include orice manifestări, cum ar fi, să zicem, fotbalul. 
Se observă evident confuzia făcută între religie ca relaţie cu divinul şi manifestarea 



40 Vezi Frithjof Schuon, Despre unitatea transcendentă a religiilor, Humanitas, 1994, cap. „Aspectul ternar al 
monoteismului" 

41 Personalitate marcantă în istoria mişcării ecumenice (n.n.). 

psihologică a sentimentului religios. împotriva abordării antropologico-psihologice a religiei 
vom adopta punctul de vedere după care o religie trebuie să conţină sine qua non următoarele 
elemente: 

1. Relaţia omului cu o Fiinţă divină infinit superioară, adorarea ei şi căutarea unei 
mântuiri; 2. Credinţa în divinitate şi într-o lume de „dincolo"; 3. Un cult organizat ce 
cuprinde rugăciune, sacrificii (jertfe), clasă sacerdotală ce operează sacrificiile la altar şi 
conduce rugăciunea de obşte, distincţie între sacru şi profan; 4. Existenţa unui locaş sacru 
(templu), a unor locuri sacre cu eventuale pelerinaje şi perioade sacre de timp; 5. Revelaţii 
naturale sau supranaturale făcute de clarvăzători, de prooroci, o structură mai mult sau mai 
puţin dogmatică a doctrinei, consemnată în cărţi sacre, fiind prezentă totodată şi o tradiţie 
orală; 6. Caracter vădit social, comunitar, presupunând existenţa unui cod moral închegat. 



1. Relaţia omului cu o Fiinţă divină. 

Potrivit etimologiilor de filieră latină ale lui Cicero şi Lactanţiu, fie că e vorba de re- 
ligere sau de re-legare, recunoaştem acea legătură, acea re-laţie ce se doreşte a se restabili 
între omul-creatură şi Fiinţa Supremă, indiferent cum ar fi aceasta reprezentată (în chip teist 
personalist, mono- sau politeist, henoteist sau kathenoteist 42 ). Sensul acestei relaţii este dat de 
aspiraţia general umană de salvare din condiţia actuală, percepută a fi o „cădere" şi dorinţa de 
„mântuire", de întoarcere la starea cea dintâi. Această dorinţă presupune şi nădejdea (eXiag), 
care alături de credinţă (TUcrag) şi dragoste {ayanrf) alcătuiesc cele trei virtuţi teologice, cea 
de-a treia virtute, dragostea, fiind cu adevărat caracteristică doar creştinismului. 

2. Credinţa în divinitate şi într-o lume de „dincolo". 

Aici intervin categoriile exprimate în filosofie prin noţiunile de transcendent şi 
imanent. Omul are conştiinţa că dincolo de lumea „văzută" se mai află şi alte lumi, desigur 
populate cu fiinţe supra- şi sub-naturale. Fiinţa Supremă nu îşi are sălaşul în această lume 
fizică, iar legătura omului cu Ea (în cazul cel mai înalt unirea evooiq) se va face în acea lume. 

3. încercarea impunerii unui cult organizat: 

a) Locaş sacru (templu), 
b) Pelerinaje şi perioade speciale. 

c) Clarvăzători şi „profeţi", revelaţii naturale sau supranaturale. 

d) Cărţi sacre şi tradiţii orale. 

e) Alte situaţii. 

Cultul este un element de nelipsit în orice religie. Dacă acceptăm faptul că 
sentimentul religios primordial este teama de Dumnezeu, urmează în mod coerent acţiunea de 
„îmbunare" a divinităţii de către oameni prin intermediul rugăciunilor şi jertfelor (sacrificiilor, 
ofrandelor). Prin aceasta se recunoaşte explicit atotputernicia divinităţii şi dependenţa omului 
faţă de ea. în cartea Facerea IV, 4-5 este descrisă apariţia primelor jertfe: „După un timp, Cain 
a adus jertfă lui Dumnezeu din roadele pământului. Şi a adus şi Abel din cele întâi-născute ale 
oilor sale şi din grăsimea lor". Jertfele pot fi de mai multe feluri: vegetale, animale, pietre şi 
metale preţioase, ba chiar şi oameni. Menţionăm aici că în cazul canibalismului avem de a 
face cu un act cultic (ritual), ce nu are o justificare trofică, deoarece nu constituie pur şi 
simplu o hrană, ci este urmarea credinţei deviate după care, prin asimilarea directă trupească 
se pot moşteni calităţile celui consumat. în acest caz avem o religie decăzută la starea de 



42 henoteism: adorarea unui zeu suprem fără negarea existenţei altor zeităţi subordonate; kathenoteism: 
literalmente credinţa momentană într-un singur zeu. (termenii de dicţionar sunt adaptaţi după Merriam-Webster 
Dictionary 1994). 

magie. In mod general, existenţa jertfelor reclamă existenţa unui altar, de obicei din piatră şi 
situat pe o înălţime sau într-un loc deosebit. Cu timpul jertfele şi rugăciunile, într-un cuvânt 
cultul, au început să fie oficiate de anumiţi oameni special aleşi din rândurile obştei, 
alcătuindu-se astfel o clasă sacerdotală, preoţii, ce s-au ordonat mai târziu în chip ierarhic 
(desigur în cadrul religios superior). 

Prin cult şi sentiment religios, oamenii au putut face distincţia între sacru şi profan, 
delimitându-şi astfel acţiunile. Aici desigur s-ar putea aduce obiecţia că, în vremurile 
străvechi această distincţie nu exista şi că toate acţiunile omeneşti erau desfăşurate în zona 
sacrului. Dar la această obiecţie se răspunde prin aceea că în această situaţie ideală jertfele, 
cultul şi religia nu-şi mai au rostul enunţat. Este punctul de vedere vehiculat în ultima vreme 
mai ales de către antropologii orientaţi spre viaţa idilică a indienilor nord-americani, ce trăiau 
în „perfectă" armonie cu natura, cu Mama Pământ, armonie tulburată de agresiunea şi 
imixtiunea brutală a omului alb creştin. Acest caz tipic de neo-rousseauism nu se poate susţine 
în faţa necesităţii evidente a cultului cu distincţiile între sacru şi profan. Chiar şi în cadrul 
magiei, cercul magic de protecţie faţă de duhurile rele arată clar o delimitare spaţială, a 
sacrului şi a profanului. 

a) Locaş sacru (templu). 

Cultul, aşa cum l-am descris mai sus are nevoie în faza cristalizată de un cadru 
deosebit de desfăşurare. Altarele erau la început sub cerul liber, pe dealuri sau în pădure, la un 
loc înalt (altus), dar cu timpul s-a ivit şi necesitatea plasării lor interioare din nevoia mai clară 
de delimitare a spaţiului sacru. Aşa au apărut corturi şi colibe sfinte, culminând cu 
construcţiile mai ample de piatră, templele. De altfel chiar termenul profan vine din grecescul 
xpotpavco, ce s-ar traduce „în faţa (înaintea) templului". Arhitectura deosebită din punct de 
vedere tehnic şi artistic (în greceşte artă = rexvn) ne introduce în domeniul artei sacre. Aici 
intră muzica, imnurile, imaginile, sculptura şi obiectele de cult. Momentul apariţiei cultului 
sub forma de slujbă religioasă este relatat în cartea Facerea IV, 26: „Atunci au început 
oamenii a chema numele Domnului Dumnezeu. ..." 

b) Pelerinaje şi perioade speciale. 

Delimitarea sacrului de profan nu este numai o operaţie omenească. Aceasta capătă o 
mult mai mare autoritate atunci când se face prin intervenţie supranaturală. Este cazul aşa 
numitelor cratofanii (manifestarea forţei divine) şi chiar teofanii, în care locurile capătă un 
caracter unic şi pot deveni loc periodic de pelerinaj. 

Desigur că nu numai coordonata spaţială se supune delimitării sacru-profan, ci şi 
cealaltă dimensiune esenţială a cosmosului fizic: timpul. Chiar dacă el este conceput ciclic şi 
nu liniar, măsurătoarea şi ritmul astronomic sunt completate de periodizarea calendaristică cu 
distincţia sacru-profan. In acest fel cultul capătă un contur tot mai deplin, desfăşurându-se 
după o rânduială precisă, un tipic cu anumite rugăciuni, anumite jertfe, în anumite locuri şi în 
anumite perioade. 

c) Clarvăzători şi „profeţi", revelaţii naturale sau supranaturale. 

O religie în adevăratul sens al cuvântului nu se poate întemeia la întâmplare, spontan 
şi de către oricine. Este adevărat faptul că revelaţia naturală - descoperirea lui Dumnezeu din 
contemplarea şi observarea fenomenelor naturii - este deschisă mai mult sau mai puţin tuturor 
oamenilor. Dar pentru expunerea unui mesaj coerent care să ducă mai departe la structurarea 
unei învăţături (doctrine) este nevoie de revelaţii deosebite primite de aleşi, clar-văzători, 
prooroci, şamani, oameni cu vocaţie specială ce comunică obştei aceste mesaje şi învăţături. 
In cazul cel mai înalt ei devin întemeietori de religii precum au fost Buddha, Zoroastru, Mani, 
Moise, Mahomed şi alţii. 

d) Cărţi sacre şi tradiţii orale. 

Mesajele menţionate sunt comunicate oral şi se transmit spre însuşire şi spre păstrare 
fie pe cale orală, fie prin cărţi sacre adunate într-un canon. Are loc astfel închegarea unei 
doctrine revelate, ce îşi revendică o autoritate supraomenească, şi are un caracter mai degrabă 
conservator, în unele cazuri chiar dogmatic, devenind cu timpul normă şi tradiţie. 

Atragem atenţia că în rândul acestor întemeietori s-a obişnuit a se trece şi numele lui 
Iisus Hristos, ceea ce constituie în fond o gravă eroare. Aşa cum am arătat mai sus, 
Mântuitorul nu este un simplu prooroc, nici întemeietor de religie, ci este însuşi Fiul lui 
Dumnezeu, Dumnezeu-Omul, Cel ce a împlinit religiile şi 1-a unit pe om cu Dumnezeu, mai 
întâi în persoana Sa cea cu două naturi (divino-umană), urmând ca omul să continue acest 
proces de îndumnezeire (9eomg). 

e) Alte situaţii. 

Astăzi se vehiculează conceptul de religie privată sau individuală, ca fiind 
caracteristic perioadei postmoderniste. Unii oameni întrebaţi fiind asupra credinţei lor afirmă: 
„Cred, dar în felul meu." Acesta este un principiu al statului laic secularizat ce „tolerează" 
credinţa şi garantează constituţional libertatea religioasă şi de conştiinţă, însă în mod tacit 
caută pe cât posibil să alunge cultul din viaţa publică izolându-1 în sfera privată. Ori, se 
constată în mod evident că religia are, spre deosebire de magie, un caracter social, ea fiind 
îmbrăţişată de membrii unei comunităţi umane şi practicată în grup. Cazurile speciale de 
pustnici şi sihastri nu fac decât să confirme această regulă. 

Caracterul comunitar al cultului religios implică totodată şi aplicarea în viaţa practică 
de zi cu zi a învăţăturii (doctrinei) şi anume morala. Codul moral cu prescripţiile sale precise 
se bazează pe legea morală naturală înscrisă în inimile tuturor oamenilor: „Ceea ce arată fapta 
legii scrisă în inimile lor, prin mărturia conştiinţei lor şi prin judecăţile lor, care îi 
învinovăţesc sau îi şi apără." (Romani II, 15). De aici vin criteriile binelui şi răului, codurile 
de onoare, tabuurile religioase. Desigur aceste legi pot fi scrise sau nescrise, important este că 
ele există şi trebuiesc respectate de toţi. 

La o primă evaluare a acestor criterii observăm că religia care a corespuns la cel mai 
înalt nivel acestor criterii a fost religia mozaică a Vechiului Testament. Celelalte „mari 
religii" suferă în anumite privinţe diferite imperfecţiuni şi scăderi ce elimină mai mult sau mai 
puţin conţinutul termenului religie. Astfel hinduismul se prezintă ca un conglomerat religios 
ce nu poate oferi un corp dogmatic unitar, un cult sau o morală unanimă. Budismul, cel puţin 
în versiunea originală, se prezintă ca a fi o religie atee, Fiinţa divină fiind un concept pe care 
Buddha a evitat consecvent să-1 clarifice. Este adevărat că în dezvoltarea ulterioară petrecută 
mai ales în Indochina (în ţara de origine, India, budiştii numără aproximativ 1% din 
populaţie), Buddha este venerat în temple ca un zeu. Monahismul budist a existat de la bun 
început şi joacă până astăzi un rol decisiv, dar despre o clasă sacerdotală ce aduce jertfe la 
altar cu greu poate fi vorba. La fel se prezintă lucrurile în cea mai recentă mare religie 
mondială, Islamul, unde absenţa preoţilor, a jertfelor şi altarului ridică serioase semne de 
întrebare. Am menţionat desigur marile religii contemporane. Cercetătorul suedez în 
sociologia religiilor Olav Hammar 43 face o analiză „apofatică" a mişcării arătându-ne ceea ce, 
după opinia sa nu este new age: 

- new age nu este o religie „privată" pentru acasă, ci una socială. 

Observaţia de mai sus nu-şi are sens decât în cadrul concepţiei secularist-iluministe 
prezentă în special în S.U.A., după care religia sau credinţa în general, aparţine domeniului 
privat, domeniul public, statul şi societatea declarându-se neutrale din punct de vedere religios 
şi „laice" din punct de vedere confesional. Iată cum termenul bisericesc Ăaog capătă un sens 
cu totul diferit de cel iniţial, acela de „poporul lui Dumnezeu" devenind poporul secularizat de 
tip francmasonic, adică poporul fără Dumnezeu (şi chiar împotriva Lui). Astfel biserica 
trebuie separată de stat, nu mai există în această viziune nici biserica de stat protestantă, nici 



43 Olav Hammar, Pă spaning efter helheten , W&W, 1 997. 

biserica stat romano-catolică şi se anulează şi „vulturul bicefal bizantin", simfonia ortodoxă a 
trupului cu două capete: Biserica şi Statul. Separaţia de care am... 44 sacramental, sacerdoţiul) 
şi credincioşii, între cler şi popor KĂrjpog şi Ăaog. De aceea şi astăzi în mod curent prin 
Biserică se înţelege clerul, iar prin societatea (instituţia, mentalitatea) laică se înţelege o 
grupare secularizată quasi atee. Conform punctului 6) de mai sus religia are însă în mod 
obligatoriu o componentă comunitară, socială. 

- nu este ocultismul secolului al XlX-lea. 

Ocultismul şi ezoterismul secolului trecut pot fi considerate izvoare, gestaţii hibernale 
ale fenomenului ce va ieşi la lumină peste 100 de ani. Prin desfăşurarea publică „la arătare", 
se pierde caracterul arcan, de iniţiere elitistă. Fenomenul se exteriorizează, se vulgarizează, şi, 
potrivit lui Rene Guenon 45 se depreciază catastrofal. New-age are ca elemente comune cu 
„spiritualismul" secolelor XVII-XIX: spiritele, ocultismul, maeştrii spirituali, societăţile 
esoterice, lumile paralele, evoluţia spirituală, puterile supranaturale, filosofii şi concepţiile 
orientale. De altfel trebuie menţionat că două din conceptele de temelie ale new age, karma şi 
reîncarnarea, sunt luate din teosofia Occidentală, nu direct din hinduism sau budism. 

Să observăm acum succint cum se prezintă mişcarea new age în raport cu criteriile mai 
sus menţionate. 

1. Relaţia omului cu o Fiinţă divină. 

In această privinţă lucrurile se prezintă destul de confuz, deoarece trebuie să ţinem 
seama de orientarea iniţială a adepţilor new age. Cel mai răspândit şi tipic concept new age în 
această privinţă este „holismul" (engl. whole, grecescul xo oăov) de inspiraţie hinduistă. 
Cunoaştem însă că astfel se cade în monismul panteist, acest tot unitar fiind străbătut de o 
energie care uneşte, energie ce este oarecum un dumnezeu imanent, deosebit de Dumnezeul 
creştin. Autorul new age-ist J. B. Priestley se referă la religie ca „la existenţa reintegrată în 
totalitatea monistă a holosului universal, refăcând sistemul şi totalitatea unei paradigme" 46 . 
Alice Bailey (1880-1949) descrie la rândul ei religia new age ca fiind „exprimabilă printr-o 
punte, un curcubeu, antakharana, 47 sub deviza "totalitate" şi "iniţiere" ". 48 Remarcăm astfel că 
simbolul cheie al mişcării este curcubeul, dar nu cu semnificaţia revelată din Facere cap. IX, 
ci cu o interpretare ezoterică bazată pe tradiţii orientale păgâne. La Nathan Soderblom 49 
întâlnim conceptul de religiozitate mistică. Acesta este caracterizat prin monism, unirea cu 
Absolutul, individualism, ezoterism, toleranţă, toate fiind binecunoscute trăsături ale 
religiozităţii de tip new age care au influenţat probabil pe teologul protestant. 

O energie omniprezentă nu poate fi temută şi adorată, divinitatea ba chiar şi omul în 
new age pierzând caracterul de persoană, - o altă caracteristică a religiozităţii orientale. Fiinţa 
divină infinit superioară se evaporă în acest fel, iar mântuirea capătă în consecinţă alte 
dimensiuni. Fundamentul în new age se regăseşte în mântuirea de tip hinduist. Văzută ca 
iluminare şi realizare - intuitivă la început - a unităţii pan-cosmice între Brahman şi Atman, 
revelaţia devine: tat twam asi, - „tu eşti acela", destrămarea iluziei (maya), ce acoperea 
adevărul. Drept urmare mântuirea capătă aici o conotaţie gnosticistă, nefiind însă şi unica. In 
sensul de salvare (engl. save, franc, sauver), mântuirea e văzută prin ecologie, prin terapie, 
alimentaţie naturistă, termenul extrapolându-se apoi chiar şi asupra animalelor, într-o viziune 
practică, terestră. Această mântuire aşa cum o descrie de pildă Alice Bailey, este de fapt o 
automântuire cu forţele proprii prin trezirea unor puteri supraomeneşti ce se găsesc latent în 
om, trezire ce se realizează prin diferite tehnici de meditaţie de tip oriental, sau terapii 



44 v n 

Lacuna in text. 

Rene Guenon, Domnia cantităţii şi semnele vremurilor, Humanitas, 1995. 
46 J. B. Priestley, Literature and Western Man, 1990, cf. Bruno Wurtz în New ^4ge,Timişoara, 1992, p. 23. 

47 Din sanscrită antar (lăuntric) şi karana (organ de simţ). 

48 B. Wurtz, New age p. 131 

49 A fost implicat în promovarea mişcării ecumenice şi oriectarea acţiunilor creştine către socialism (n.n.). 

alternative de sorginte psihologică transpersonală ce modifică funcţiunile creierului (lucru ce 
se obţine uneori şi prin folosirea drogurilor de tip LSD sau ecstasy). Această cale a fost 
propovăduită mai ales de către psihologii Alpert şi Timothy Leary (m. 1996): „Ei (Leary si 
Alpert) au ales această carte sfântă {Cartea morţilor tibetană), deoarece socoteau că LSD era 
un "sacrament chimic" care ar putea declanşa trăiri spirituale... Leary şi Alpert voiau să lege 
imprevizibila escapadă LSD cu un sistem de gândire asemănător ramurilor oculte ale 
catolicismului şi islamului... Leary 1-a intâlnit pe Aldous Huxley (un alt favorit al lui John 
Lennon) în 1960 şi a fost frapat de profeţia acestuia ca drogul va face experienţele oculte 
accesibile maselor şi să declanşeze o trăire religioasă ce va fi o revoluţie" 50 . 

Aldous Huxley (1894-1963), este binecunoscutul autor de proză englez. Ceea ce este 
însă mai puţin cunoscut despre el este faptul că, după ce a fost un observator intelectual şi 
agnostic, Huxley a avut preocupări legate de mistică, elaborând chiar în 1945 o „filosofie 
perenă" bazată aşa cum vom vedea pe concepte de filosofie hindusă. Potrivit acestei filosofii 
esenţa lucrurilor este o realitate divină, în viaţă şi în suflete. Sufletul este ceva similar realităţii 
divine, sau pur şi simplu identic cu ea. In acest punct constatăm greşeala fundamentală, atât a 
lui Huxley, cât şi a hinduismului: neînţelegerea doctrinei de la Calcedon şi a energiilor 
necreate. Neînţelegerea este aproape cert bazată pe necunoaşterea lor. De aici vine şi o 
formulă de genul: „Dumnezeu, fundamentul lumii, este esenţa tuturor. Ceea ce e în adâncul 
meu este şi în adâncul tău. Tu eşti eu însumi într-o altă formă." Temeiul acestei forme de 
filosofie vedantică este indicat a fî în intuiţie, nu în gândirea raţională. Putem accepta acest 
lucru, notând onestitatea lui Huxley ce nu invocă revelaţia, mistică sau de altă natură. Religia 
are la bază tocmai revelaţia, raţiunea şi chiar intuiţia fiind incapabile a se ridica la nivelul 
cunoaşterii revelate. Din păcate, aşa cum am văzut, Huxley şi ceilalţi nu s-au mărginit la 
intuiţii, ci au mers mai departe, căutând şi găsind confirmarea acestora în trăirile produse de 
drogul mescalină, trăiri descrise în cartea O poartă către cealaltă lume (1954). In această 
privinţă Aldous Huxley a adoptat concepţiile celorlalţi „indieni", cei central-americani, după 
care mescalină extrasă din cactusul peyote şi alte câteva droguri, erau considerate nişte 
sacramente religioase. Peste un deceniu antropologul hispano-american Carlos Castaneda a 
abordat aceeaşi temă sub forma ficţiunii literare a mai multor romane ce-1 aveau în centru pe 
vrăjitorul indian Don Juan. In Aldous Huxley vedem cu îndreptăţire un precursor ideologic al 
hippy-lor, mai puţin ţinuta exterioară: barba, blugii, pletele, amorul liber, hainele largi şi 
florile. 

în altă lucrare pe aceeaşi temă 51 se afirmă că drogurile sunt religia secolului XX. 
Printre efectele acestor practici nesănătoase putem cita una din cele mai obişnuite „stări 
modificate" obţinute prin LSD: pierderea personalităţii. Cel în cauză nu-şi mai percepe eul ca 
o entitate proprie, ci se pierde în ceea ce Jung numea „conştiinţa oceanică": senzaţia că totul e 
una iar conştiinţa individuală e o iluzie. 

Aceşti autori sunt departe de a fi singurii ce susţin folosirea drogurilor în vederea 
obţinerii unor stări de conştiinţă modificate (alterate). în lucrarea sa Ştiinţă şi magie 52 
parapsiholoaga britanică Serena Roney-Dougal enumără la sfârşitul „tehnicilor de a deveni 
conştient de pshicul subliminal" plantele psihotrope. „Şamanii siberieni folosesc alcoolul şi 
Amanita muscaria, vrăjitoarele europene foloseau belladona, ciumăfaia, măsălariţa şi 
mandragora; Indienii nord-americani folosesc tutunul, peyote şi psilocininul; americanii din 
sud folsesc harmalinele (yaga, ayahuasca etc.) ş.a.m.d. în misterele eleusine pâinea, dată din 
mână în mână participanţilor, conţinea, probabil, ergotină." 53 

Potrivit adepţilor new age mântuirea creştină din era Peştilor şi-a ratat rezultatele şi 
menirea, drept care este de aşteptat o mult mai mare eficienţă de la zodia Vărsătorului, aceasta 



I. McDonald, The Beatles - Inspelningar och 60-talet - A Revolution in the Head, Bo Eneby forlag, 1995, 
p.157. 

The Politics ofExtasy. 

52 Editura Elit, nu are anul apariţiei. 

53 Op. cit. p. 42 

fiind varianta astrologică a utopiilor mileniste. De la sine înţeles este că în acest sistem 
optimist Judecata de apoi, raiul şi iadul nu au nici un loc, eventual (deoarece nu este acceptată 
nici doctrina păcatului originar) fiind acceptată apocatastaza. Pentru că în creştinism scopul 
ultim al mântuirii este îndumnezeirea, unirea cu Dumnezeu deoaig, vedem că diferenţa faţă de 
new-age este dată de dualismul Creator-creaţie cu discontinuitate de natură, unire liberă de 
persoane după definiţia Calcedonului „fără amestecarea firilor (amvKirog), fără schimbarea lor 
(arpemog)" ', desigur că nu şi în modul ipostatic al lui Iisus Hristos. 

In acest punct trebuie să facem următoarea observaţie importantă. Analiza de mai sus 
trebuie relatată la un anumit tip de new-age, cel mărturisit şi afirmat deschis. Căci alături şi în 
paralel cu acesta s-au dezvoltat o serie de religii neo-păgâne ce tind într-adevăr să aibă într-o 
măsură aproape completă datele necesare. Avem în vedere cultele neoceltice, druizii şi Wicca 
unde putem întâlni zeităţi ale naturii, politeism chiar, se adoră zeiţe ca Gaia, Demeter, Shing- 
Moo, Cybele, Astarte, Isis, Diana, Frigga etc. Observăm prin urmare legăturile neo- 
păgânismului cu magia rituală şi cu vrăjitoria modernă. Rădăcinile neo-păgânismului se pot 
găsi în romantismul secolului XIX, cu asociaţii de genul The British Order of Druids. In 
secolul XX, maniera postmodernistă cu eclectismul şi reconstrucţionismul ei a înlocuit treptat 
modernismul anterior, începând ca din anii '60 să se dezvolte sub influenţa ideilor lui C. Jung 
(psiholog arhetipal neo-gnostic) şi ale scriitorului Robert Graves. Aria de răspândire a acestor 
mişcări cuprinde în special S.U.A., Anglia şi Scandinavia. Cităm în continuare după 
Enciclopedia CD Encarta 98 unele din cele mai importante grupuri neo-păgâne: The Church 
of AII Worlds, cea mai numeroasă dintre toate mişcările păgâne, care se centrează pe adorarea 
zeiţei mame a pământului; Feraferia, bazată pe vechea religie greacă şi de asemenea centrată 
pe adorarea zeiţei; Pagan Way, o religie naturistă centrată pe adorarea zeiţei şi a 
anotimpurilor; The Reformed Druids of North America; The Church of the Eternal Source, 
care a reînviat vechea religie egipteană şi The Viking Brotherhood, care celebreză rituri 
nordice. 

Despre planul mondial Wicca se vorbeşte şi în lucrarea lui Robert D. Doyle Witches 
and Witchcraft. Wicca este un termen paleo-englez ce înseamnă vrăjitor. Rădăcinile indo- 
europene ale cuvântului wic sau weik duc la noţiunea de „a se apleca, a se îndoi, a se întoarce, 
a se suci." Aici putem face o referire la termenul bisericesc latin curbatus 54 pe care Martin 
Luther 1-a descris pe bună dreptate ca desemnând orice aplecare (îndoire, curbare) spre cele 
materiale, nu numai în sensul sexual, cel folosit îndeobşte. Wicca sau cultul vrăjitoresc 
contemporan se bazează pe cărţile din anii '20 ale scriitoarei americane Margaret Murray, 
care a redactat în 1921 articolul intitulat Witchcraft, publicat ulterior în a 14-a ediţie a 
Enciclopediei Britannica (1929). Teoria ei susţine în linii mari ideea că vrăjitoarele Europei 
apusene erau aderentele unei religii generale păgâne antice care a fost înlocuită, deşi nu 
complet, de creştinism. Această ipoteză n-a putut fi demonstrată în nici un chip şi căzut în 
desuetudine chiar în cercurile academice unde a fost expusă. Cu toate acestea ea a fost 
continuată de englezii Gerald Bosseau Gardiner (1884-1964), Alex Sanders (1926-1988) şi 
Aleister Crowley. Gerald Gardner a proclamat în 1951 existenţa unei religii păgâne înviate 
bazată pe feminism şi cultul naturii numită wicca pe care el pretindea a fi aceeaşi credinţă, 
reapărută în lumea modernă. Aleister Crowley a scris în anii '50 cărţile Witchcraft Today şi 
The Book ofShadows în care a creat o religie numită Thelema. Aceste ramuri enunţate mai sus 
nu se revendică a face parte din new age, ba chiar în anumite circumstanţe se delimiteză 
deschis de mişcare. Motivul (cel puţin cel declarat) ar fi tocmai absenţa elementelor propriu- 
zis religioase. S-ar mai putea ca new age aşa cum a fost descris, datorită carenţelor respective, 
să nu corespundă unor persoane, mai ales femei, dotate cu o sensibilitate religioasă pentru rit 
şi cult, fie ea şi de tip păgân, moştenire a trecutului creştin. Se ştie că prin creştinarea treptată 
a popoarelor europene componenta păgână din străfundul sufletelor acestora n-a fost niciodată 
extirpată din rădăcină. Chiar Mântuitorul a arătat în parabola grâului şi neghinei cum se va 
petrece acest fenomen, evoluţia sa şi finalitatea eshatologică. Această „neghină", păgânismul, 



54 Ce a dat la noi curvar, termen folosit şi în vechile texte bisericeşti 

creşte astăzi cu o vitalitate impresionantă înlăturând din calea sa „pleava" credinţei creştine 
căldicele şi secularizate lipsită de orice vlagă ce a caracterizat spaţiul european în ultimele 
două secole. Vom analiza aşadar în continuare când vom vorbi despre elementele religiei în 
new age şi situaţia din cadrul cultelor de tip wicca. Aici se adoră Marea Zeiţă şi Zeul cornut 
(identificat uneori cu Pan, alteori cu însuşi satana). Diferitele grupări de tip wicca nu au o 
învăţătură omogenă sau un cult stabil, drept care vom întâlni oarecari variaţiuni în funcţie de 
sursa de inspiraţie folosită. Astfel în wicca se mai întâlnesc numele de zeiţă Aradia şi 
Cerriwen, în timp ce în druidism se preferă numele Mireasa. S-a mers până într-acolo încât 
unele grupuri au refuzat s-o numească pe „Ea", spunându-i simplu „Zeiţa" sau „Cea-al-cărei- 
nume-nu-poate-fi-rostit" 55 , parodie evidentă a interdicţiei vetero-testamentare. Neo- 
păgânismul este mult îmbrăţişat de femei, iar în cea mai dezvoltată ţară a lumii, S.U.A., 
teologia feministă este susţinută în mod deosebit de o personalitate remarcantă în domeniu, 
Zsuzsana Budapest, auto-intitulată vrăjitoare, într-o ramură a societăţii wicca, adoratoare a 
„Zeiţei-mamă", şi care exclude bărbaţii din societate. 

Ajunşi în acest moment putem trece succint la apropierea de o altă ramură specifică a 
neo-păgânismului contemporan: satanismul. Publicistul român stabilit în S.U.A. Traian Golea 
ne informează într-un material apologetic ce dezvăluie pericolele new age: „Tot lui Satana 
Lucifer i se închină adepţii "religiei pământului", cum îşi zic cei ce cred şi practică vrăjitoria, 
înregimentaţi într-o multitudine de "biserici": Biserica Wiccan Nouă, Păgânii pentru Pace, 
Copiii Pământului Verde, Biserica Copacului Rowan, Biserica întregii Lumi, Oul Verde, 
Universitatea Pomilor, Alianţa Femeilor, Centrul pentru Resursele Comunităţii, Seminarul 
Seax-Wicca, Convenţia Zeiţei, Biserica Georgiană, Biserica Izvorului etern, Druizii 
Reformaţi şi ne-reformaţi, Fundaţia pentru Studiile Şamanilor. Un asfel de adept al 
vrăjitoriei, Matthew Fox, a reuşit să convingă sute de preoţi şi călugăriţe catolice să i se 
alăture în credinţa lui panteistă grupaţi în culte ca de exemplu: Colegiul Sfintelor Nume, 
Centrul pentru Spiritualitatea în jurul Creaţiei şi Prietenii Spiritualităţii Creaţiei... există şi 
sinagogi ale Noii Ere, ca Makom Ohr Shalom din Woodland Hills, California, care se roagă şi 
Mumei Pământului (Mother Earth) alături de Yehova." 56 

Trebuie subliniat că în sursele citate de tipul Enciclopediei Encarta, materialele 
respective sunt alcătuite de antropologi, etnologi, sociologi, şi nu au nici o relevanţă teologică. 
De aceea tonul lor este dacă nu binevoitor, cel puţin neutral, imparţial, neangajând vreo opinie 
duhovnicească sau măcar morală din partea autorilor respectivi. 

2. Credinţa în divinitate şi într-o lume de „dincolo". 

In concepţia noii paradigme holistice (aici în sensul de mai sus al monismului panteist) 
nu mai există o distincţie clară între om şi divinitate, între Creator şi creaţie, între imanent şi 
transcendent. Mântuitorul a spus că împărăţia Sa nu e din lumea aceasta. Dar noii 
„evanghelişti" nu se sfiesc să aducă revelaţiile lor în totală contradicţie cu Sf Scriptură ca şi 
când nici n-ar fi auzit avertismentul Sfântului Apostol Pavel: „Mă mir că aşa degrabă treceţi 
de la cel ce v-a chemat pe voi, prin harul lui Hristos, la altă Evanghelie. Care nu este alta, 
decât că sunt unii care vă tulbură şi voiesc să schimbe Evanghelia lui Hristos. Dar chiar dacă 
noi sau un înger din cer v-ar vesti altă Evanghelie decât aceea pe care v-am vestit-o - să fie 
anatema!" (Galateni I, 6-8). In „evanghelia new age" Hristos are doar numele în comun cu 
Domnul şi Dumnezeul creştinilor. El este considerat a fi un avatar, un maestru, un iniţiat sau 
întemeietor de religii ca Moise, Hermes, Zaratustra, Mânu, Ram, Budha şi alţii, ce apare ciclic 



55 Cf. Enciclopedia CD Encarta 98, Mycrosoft 



56 Toate acestea şi încă multe altele sunt încadrate astăzi în termenul sociologiei religiilor ca NRM (New 
Religious Movements). Astfel lor li se conferă în Occident un statut „legal" de coexistenţă cu celelalte 
„denominaţiuni" şi culte acceptate de stat. întrucât asupra statului nostru se fac presiuni de aliniere a legislaţiei la 
standardele euro-atlantice, tragem şi noi un serios semnal de alarmă asupra acestui pericol ce se anunţă la orizont 
cu consecinţe foarte grave pentru viaţa duhovnicească. 

spre a duce mai departe progresul spiritual al lumii. Acest Avatar este aşteptat de mai multe 
religii sub numele de: Maitreya (budism), Krishna (hinduism), Messia (iudaism), Imamul 
Madhi (islamul sunit), Bodhisattva... In acest context putem aminti şi de ne-chematul şi non- 
apostolul Peter Lemesurier care ameninţă omenirea, că, dacă refuză să accepte un fel de nou 
Mesia, un nou arhetip, nu vor face, se înţelege, parte din el. Numai cei ce-1 accepta vor 
plămădi Noul Om, Al doilea Adam sau Finalul Mesia, restul inevitabil, nu va avea aşadar 
accesul în jinduitul regat... Toţi cei ce vor pătrunde în Noul Regat vor fi, prin definiţie, 
parteneri la conducere... "hristosul colectiv" fiind "entitatea supremă". In acelaşi fel 
conglăsuieşte Alice Bailey, care a primit pe căi mediumnice de la spiritele Koothumi şi Djawl 
(sic!) Kuhl „revelaţiile" de tip nou şi care explică foarte binevoitor că, atunci când conştiinţa 
care este "hristos" (cel colectiv new age) a fost deşteptată în toţi oamenii, abia atunci va trebui 
să dobândim pacea pe pământ şi bunăvoirea între semeni, că expresia divinităţii noastre va 
pune capăt urii dezlănţuite asupra pământului şi va zdrobi toate zidurile despărţitoare care 
separă pe om de om, grup de grup, naţiune de naţiune, religie de religie. 

3. încercarea impunerii unui cult organizat: 

a) Locaş sacru (templu). 

b) Pelerinaje şi perioade speciale. 

c) Clarvăzători şi „profeţi", revelaţii naturale sau supranaturale. 

d) Cărţi sacre şi tradiţii orale. 

e) Alte situaţii. 

Aici lucrurile se prezintă mai simplu. Mişcarea propriu-zisă new age nu prezintă, nici 
cel puţin în stadiu de embrion vreun cult specific, un ritual şi celelalte elemente ale punctului 
3). In locul rugăciunii este prezentă meditaţia de tip oriental sub diferite forme: meditaţie 
transcendentală, meditaţii de tip yoga, zen, rozicruciene, antroposofice ş.a.m.d. Meditaţia se 
deosebeşte de rugăciune prin faptul că în vreme ce aceasta din urmă este dialogul omului cu 
Fiinţa supremă, meditaţia rămâne în ultimă instanţă un monolog al omului cu şinele său ce nu- 
1 poate lega pe om de ceva superior lui. Sesizând această carenţă şi importanţa majoră a 
rugăciunii, Alice Bailey a alcătuit aşa numita „Marea Invocaţie" ce preia atribuţiunile 
rugăciunii „Tatăl nostru" pentru creştinism. „Nu trece zi fără ca însuşi Cristos să nu o 
recite." 57 Stilul compunerii arată fără tăgadă sorgintea teosofică, simbioza de elemente 
creştine şi de ocultism francmasonic. 

Din punct de vedere al ritualurilor, new age nu se prezintă deloc satisfăcător. Omul 
modern este refractar ideii de rit, pentru omul Occidental secularizat această noţiune a devenit 
cu timpul un termen cu încărcare negativă, gesturi fără sens, ambalaje goale. De aceea 
mişcarea new age nu arată vreo dorinţă de a trece la un ritual consacrat, chiar consacrarea şi 
instituţionalizarea fiind termeni oarecum anti-new age. Tradiţia, atitudinea de mulţumire mic- 
burgheză, dogmatismul, repugnă adepţilor noii ere, care se vrea dinamică şi înnoitoare. In anii 
'60 au existat dincolo de „cortina de fier" o serie de curente contra-culturale în care s-a operat 
o distincţie între religie şi viaţa spirituală. Religia a fost acoperită de o conotaţie negativă, 
legată de tot ce putea fi mai lipsit de interes, în timp ce viaţa spirituală a devenit un termen ce 
cuprindea în primul rând o bucurie a eliberării de legile moral-religioase, iar în al doilea rând 



57 Alice Bailey La grande invocation, Bonne Volonte Mondiale, Geneve pp. 7-8: 

Din izvorul de Lumină al cugetului lui Dumnezeu/Lumina se va revărsa în cugetul oamenilor/Lumina 
va cobora pe pământ. 

Din izvorul de Iubire al inimii lui Dumnezeu/Iubirea se va revărsa în inimile oamenilor/Iar Cristos se 
va putea reîntoarce pe pământ. 

Din centrul în care s-a născut voia lui Dumnezeu/Planul călăuzeşte slaba voire a oamenilor/Planul pe 
care îl cunosc înţelepţii. 

Din centrul pe care îl numim neamul omenesc/înmugureşte planul Iubirii şi al Luminii/Şi se poate 
încuia poarta locaşului răului 

Lumina, Iubirea şi Puterea vor restaura/Planul pe pământ 

un suflu personal, un aport sufletesc foarte nou în această sferă tânără. Această atitudine 
corespunde unei dezvoltări defectuoase a creştinismului de nuanţă neo-protestantă, izvor al 
secularizării actuale. 

Spre deosebire de cele afirmate mai sus, în cadrul mişcărilor neo-păgâne amintite 
ritualurile îşi au un loc stabil, având funcţiunea de a marca diferitele faze ale ciclului vieţii 
individului. Pentru început vom sublinia faptul că, fiind vorba de «eo-păgânism, aceste culte 
sunt improvizate prin parodierea cultului bisericesc (romano-catolic), având puţin în comun 
cu vreo tradiţie păgână de la care se revendică. Aceasta este explicabil prin faptul că aceste 
culte păgâne fie ele celtice, galice sau proto-germanice-scandinavice, au ieşit practic din 
istorie de cel puţin o mie de ani. Ceea ce se mai caută a se învia este mai degrabă duhul decât 
forma păgână. Aceasta nu face lucrurile mai puţin grave din punct de vedere duhovnicesc, ci 
reprezintă o apostazie chiar mai gravă decât cea a lui Iulian Apostatul din secolul IV. Atunci 
se putea spune că păgânismul era încă viabil, creştinismul având - oficial - în spate doar 
câteva decenii de afirmare publică. Acum, la aproape 2000 de ani situaţia este (în Europa 
desigur) cumva inversată. Revenind la ritualuri, începutul este imitat după Sfânta Taină a 
Botezului: există o ceremonie simplă de punere a numelui la naştere, făcută de mamă sau de 
către „preot", în care copilul este uns cu ulei ca să fie asigurată protecţia zeităţilor familiei. 

în ciuda variantelor locale, putem detecta un „pattern" (paradigmă, model) comun 
acestor mişcări. 58 Pe scara ierarhică a vrăjitoarelor există trei grade în ordine crescătoare: 
preot şi vrăjitoare a Marii Zeiţe; regină vrăjitoare sau - pentru bărbaţi - mag; mare preoteasă 
şi mare preot. Inutil a mai repeta că şi aceste grade parodiază cele trei trepte ale harului în 
sacerdoţiul creştin. 

„La iniţierea în primul stadiu aspirantul este adus în cercul magic dezbrăcat, cu ochii 
legaţi şi cu mâinile legate la spate. După ce conducătorul grupului a bolborosit niscaiva 
cuvinte oculte viitorul membru primeşte «sărutul pentagramei» (pe picioare, genunchi, părţile 
sexuale, sâni şi buze) şi 40 de lovituri de bici, după care el sau ea trebuie să jure astfel: «în 
prezenţa Atotputernicului, jur solemn şi de bunăvoie ca totdeauna să păstrez secretele artei, 
exceptându-i pe cei vrednici şi pregătiţi într-un cerc ca acesta. Şi niciodată să refuz a-i arăta 
secretele artei unei astfel de persoane dacă un Frate sau o Soră a artei sunt garanţi pentru ea. 
Acestea toate le jur pe nădejdea vieţii viitoare, şi fie ca armele mele magice să se întoarcă 
asupra mea dacă voi călca acest jurământ solemn.» în acest caz, inspiraţia vine direct din 
jurămitele rituale de iniţiere francmasonică ce au fost puse la punct cu o sută-două de ani mai 
înainte. 

După depunerea jurământului i se înmânează candidatului diverse ustensile şi este 
informat cum trebuiesc folosite. El primeşte un athame, un pumnal negru cu care poate forma 
toate cercurile magice, domina, înrobi şi pedepsi toate spiritele răzvrătite şi demonii şi intra în 
legătură cu îngeri şi spirite bune. 

înaintea stadiului următor candidatul este întrebat dacă e dispus să sufere chinuri 
pentru a învăţa, şi dacă răspunde că da primeşte 40 de lovituri de bici. După aceasta 
conducătorul grupului declară că «în wicca trebuie totdeauna să întorci întreit înapoi ceea ce 
ai primit», drept pentru care candidatul întoarce 120 de lovituri celui ce 1-a biciuit. Legenda 
despre Marea Zeiţă se prezintă sub forma unui mister. La sfârşit aspirantul este plimbat în 
interiorul cercului şi se proclamă că s-a iniţiat un nou mag sau o regină vrăjitoare. 

Al treilea stadiu se concentrează pe contactul sexual în interiorul cercului dintre 
candidat şi maestru, în vreme ce asistenţa stă întoarsă cu spatele. în multe grupuri aceasta se 
petrece sub o formă simbolică. 59 Apoi se cufundă ceremonios pumnalul magic athamen într- 



58 Informaţiile ce urmează se bazează pe lucrările lui F.X. King, Hăxkonst och Trolldom, Hamlyn-Lettura, 1987; 
P. Fersling, Naturligt Overnaturligt, Politikens Forlag, Kopenhamn, 1986; *** Transformations , Ladumann, 
Malmo 1992. 

59 Aici „simbolic" este înţeles în sensul de „în loc de...". Părintele Al. Schmemann a arătat pertinent deficienţa 
acestui mod de percepere a simbolului în lucrarea sa Euharistia 

42 



Ortodoxie şi erezie 

un pocal cu vin şi cei din cercul înconjurător sunt informaţi că «aşa cum e femeia pentru 
bărbat, la fel e pocalul pentru pumnal.» 

Caracteristică cultului neo-păgân este şi sacralizarea: a spaţiului prin delimitarea unui 
Cerc magic protejat de cei Patru Păzitori ai celor Patru zări, stăpânii celor Patru elemente: aer, 
foc, apă şi pământ, a timpului prin ceremoniile din anumite perioade, apariţia unui calendar 
magic. Preoţia este destul de deschisă, femeile au acces egal în ierarhie. Vrăjitoarele moderne 
ţin opt sărbători sau sabbaturi. Ele sunt: Noaptea Valpurgiei (30 aprilie), Noaptea tuturor 
sfinţilor (31 octombrie), messa cimbrului (2 februarie), lammas (2 august), cele două 
echinocţii (21 martie şi 23 septembrie) şi cele două solstiţii (22 iunie şi 23 decembrie). 

Ritualurile acestor sărbători variază destul de mult de la un grup la altul, dar 
următoarele caracteristici luate din sabatul messei cimbrului apar ca fiind tipice. Se merge la 
locul cu pricina în paşi de dans cu ramuri în mâini şi cu făclii aprinse, iar Marea preoteasă 
poartă o coadă de mătură formată ca un fallos erectus. Dansatorii formează cercul magic. 
Marele preot vine purtând în mâna dreaptă sabia magică iar în mâna stângă un fallos de lemn. 
Preotul şi preoteasa îşi dau sărutul pentagramei după care preoteasa invocă zeul din preot cu 
cuvintele: «Infricoşatule domn al morţii şi al renaşterii, domnul vieţii, dătătorule de viaţă, tu al 
cărui nume este taina tainelor, dă-ne nouă curaj în inimile noastre! Fie ca lumina ta să se 
cristalizeze în sângele nostru şi să ne ducă la înviere. Căci nu este nici o parte din noi care să 
nu fie de la zei. Te rugăm: miluieşte pe preotul şi pe robul tău.» Acum se face eventual o 
iniţiere, urmată de ceremonialul pâinii şi al vinului, o serbare şi un dans. 

Ceremonialul pâinii şi vinului începe cu un act sexual între preot şi preoteasă. Ceea ce 
urmează are o „asemănare" (parodie şi batjocură) cu euharistia creştină. Atât vinul (de obicei 
sherry dulce) cât şi pâinea se binecuvintează de către Marea preoteasă. Pâinea, făcută din sare, 
miere, vin, făină, untdelemn şi în anumite grupuri şi sânge, este de obicei în formă de 
semilună în cinstea Zeiţei lunii. Această pâine se foloseşte de asemeni într-o ceremonie 
magică care îmbină fel de fel de blasfemii legate de Zeiţa lunii cu o orgie sexuală în cinstea ei. 

Cultul modern al vrăjitoarelor este o religie în dezvoltare, şi de la moartea lui Gardner 
(1964), ea s-a dezvoltat în mai multe direcţii. Tot mai mulţi încearcă să se „întoarcă" la cultul 
naturist păgân şi de aceea se dezic de ritualurile sado-masochiste ale lui Gardner. Unii duc 
aspectele cultice sexuale mai departe decât Gardner, iar alţii se dedau cu râvnă magiei, atât 
albe cât şi negre. Prin magie albă se înţelege în acest context producerea elixirelor dragostei 
sau a mixturilor de plante vindecătoare. In mai multe grupuri se folosesc ritualuri speciale în 
care se adună plante mai ales noaptea, întrucât se spune că puterea plantelor este concentrată 
în faze speciale ale lunii. 60 Magia neagră este adesea de tipul în care păpuşi ce simbolizează 
victima sunt înţepate cu ace, şi dacă întreg grupul de 13 persoane se concentrează pe obiect, 
se spune că victima va suferi aceleaşi chinuri (magie simpatică)." 61 

Dar nu numai cultul wicca, ci şi aşa numita biserică satanistă şi-a înjghebat un cult- 
parodie. „In Occident au apărut diverse secte sataniste, localizate în special în S.U.A. Cea mai 
mare biserică satanistă cu sediul la San Francisco a fost fondată în 1966 de Anton Szandor La 
Vey. Se crede că la ora actuală (anul 2001), biserica are înjur de 10 000 de membri în toată 
lumea. Această biserică satanistă se distinge de alte secte satanice din S.U.A. care leagă în 
principal cultul satanic de sex şi de droguri. Un englez care a participat la o messă neagră 
tipică acestor satanişti o descrie astfel: «Messa neagră a început la ora 23 ca să poată fi 
încheiată exact la miezul nopţii. Atmosfera din încăpere era aproape insuportabilă, 
respingătoare dar relaxantă (!?). într-un fel ciudat te simţeai uşor după ce erai acolo un timp. 
Lumânarea neagră conţinea smoală şi putea infect. Putoarea ei se amesteca cu aroma ce 
fumega dintr-o farfurioară ce era la stânga altarului. Aroma era întărită cu haşiş. Printre aceste 
miesme am simţit mirosul de trupuri goale. Toţi trebuiau să-şi lase toate hainele în antreu şi 
să-şi menţină doar o mască neagră pe faţă. Preotul... a început să citească messa. Era identică 



60 Vezi în legătură cu acesta cercetările „ştiinţifice" ale antroposoafei Lili Kolisko. Nu este de altfel singurul caz 
în care antroposofia se învecinează direct cu vrăjitoria şi ocultismul. 

61 Pasaj tradus şi adaptatat după P. Fersling Naturligt Overnaturligt pp. 212-213 

celei catolice, doar că numele lui Dumnezeu era înlocuit cu cel al lui satan. După aceasta s-a 
împreunat în văzul tuturor cu o femeie întinsă pe altar şi în timpul acesta o biciuia la sânge. 
Aceasta făcea parte din ritual. Seara s-a încheiat cu dans extatic, grupsex, băutură şi droguri.» 

„62 

Infăţişem în continuare, ca termen de comparaţie iniţierea într-o lojă francmasonică. 
Aceste ritualuri au fost înconjurate pe cât s-a putut de o aură de secrete, fiind protejate de 
jurăminte înfricoşate. Dar, ca orice lucru omenesc, aceste „taine" n-au putut să scape 
dezvăluirilor, cum ar fi cea făcută în ziarul suedez Expressen 63 , în care se scrie că 
„francmasonii cei mai importanţi din Suedia s-au dedat într-adevăr unor ritualuri ale sângelui. 
Aceştia se taie la degetul mare, picură sângele într-o cupă, îl amestecă cu vin, şi adaugă sânge 
de alţi «fraţi» deja introduşi. Apoi, cu toţii în jurul altarului beau amestecul de sânge cu vin." 

Descrierea ritualurilor de iniţiere în masoneria suedeză 

GRADUL I Discipolul Sf. Ioan 

Acesta este primul grad, care are un ritual de debut, din care fac parte săbii, bastoane 
şi altele. Viitorul discipol este legat la ochi şi răspunde la unele întrebări. Are loc jurământul 
de tăcere, iar maestrul de ceremonie spune că acela care încalcă jurământul va fi înfăţişat unui 
tribunal competent... Discipolul trebuie să răspundă acum la întrebarea: «Eşti gata să-ţi 
amesteci sângele cu cel al confraţilor?» şi maestrul care face iniţierea bate de trei ori într-un 
compas îndreptat spre inima neofitului... 

GRADUL IE Maeştrii Sf. Ioan 

Localul va fi o capelă mortuară întunecată. In mijlocul camerei se află un coşciug iar 
pe capacul acestuia se află un cap de mort. Pe altar se află o Biblie, un craniu şi două oase de 
mort încrucişate. Acum are loc o înmormântare rituală. Cel ce va deveni maestru al Sf. Ioan se 
întinde în coşciug şi este purtat în sunete de muzică mortuară. Se mai introduce şi o altă 
noţiune de către maestru: «Mac-Benac», ceea ce înseamnă «carnea se desprinde de pe oase», 
sau cu alte cuvinte «corpul a început să se descompună». Maestrul spune «memento mori». O 
mistrie atârnă de o panglică albastră pe şorţul maestrului Sf. Ioan. 

GRADELE IV-V Discipolii sau confraţii Sf. Andrei 

...Cel care va fi discipol sau confrate în loja Sf. Andrei este expus acum unei noi 
incursiuni simbolice pe tărâmul morţii. El merge singur printr-un coridor decorat cu capete de 
mort şi oase. In final, maestrul îndreaptă pumnalul ritual către ochiul drept al neofitului, apoi 
către gura acestuia. 

GRADUL VI Maeştrii Sf. Andrei 

Pe altar se află se află Biblia, o lampă, trei sfeşnice cu trei braţe şi un craniu de mort 
pe două oase încrucişate. într-o cameră alăturată, pe podea, se află un coşciug. Discipolul 
devine aici maestru al Sf. Andrei. I se leagă o panglică la gât şi maestrul deputat spune: «Pe 
baza angajamentelor făcute de tine, te leg cu această panglică aurită legământului, astfel încât, 
după terminarea probei să devii o verigă din inseparabilul nostru lanţ frăţesc.»... 

GRADUL VIII Cavaler Templier 

Pentru acela care este numit cavaler templier se deschide o lume mult mai largă, care 
este necunoscută celor de grade inferioare. Ordinul are o capelă proprie. Pentru ritualul de 
grad VIII, în camera de pregătire se află o masă cu o Biblie deschisă. Acolo sade maestrul de 
ceremonii care deţine un formular cu 9 angajamente pe care aspirantul trebuie să le semneze... 
In marea sală a capelei, altarul este îmbrăcat în negru. Coşciugul este acoperit cu o pânză 
neagră cu margine de aur. Pe aceasta este cusută o cruce roşie. Cel ce va deveni Cavaler 

62 Idem,pp. 233-234 

63 Nr. din 1 1.01.1997 p. 12 

Templier sau mai complet, «Mult Strălucitor Cavaler al Ordinului Templierilor al Domnului 
nostru Isus Cristos sfânt şi sărac» se va îmbrăca dinainte în armură de cavaler... 

GRADUL IX Gradul Luminii 

Pentru ritualul de gradul LX este nevoie de mai multe încăperi: camera de pregătire, 
camera capitoliului, camera albă şi camera de curăţire. Toţi cavalerii ordinului poartă haine 
albe şi pumnale... 

GRADUL X: 1 şi X:2. Gradul Secret 

Gradul al zecelea este împărţit în două: unul deschis, cunoscut, X: 1 , şi altul care, până 
în prezent este strict secret, X:2, respectiv Legământul intern, care necesită ritualuri de sânge. 
Ceremonia pentru X:l, cuprinde angajamente şi proceduri simbolice, maestrul de ceremonii 
bate în altar şi toţi cei de faţă pornesc în procesiune către capelă, iar acolo un preot conduce 
un ritual cu frângerea pâinii. înaintea ceremonialului pentru gradul X:2 se aminteşte 
solicitantului jurământul făcut de acesta încă de la gradul I asupra amestecului de sânge, iar 
apoi acesta va trebui să-1 exercite. Un preot ia cupa ordinului în care se află vin. înainte, cel 
care voia să fie primit se tăia la degetul mare de la mâna dreaptă şi picura sânge în cupă. 
Astăzi, acest lucru se face doar simbolic. Conform ritualului, preotul ia şi aduce o cupă de 
cristal cu sânge vechi, al fraţilor deja primiţi, şi lasă doar trei picături să se amestece cu vinul 
cel roşu din cupa Ordinului. Preotul citeşte ceva din Biblie şi invită pe aspirant să bea din 
amestecul de vin cu sânge. Apoi bea şi preotul însuşi şi trimite amestecul de vin cu sânge şi 
celorlalţi confraţi ce se află în jurul altarului. 

GRADUL XI Gradul de maestru Templier 

Acest grad este de fapt o funcţie care decernează titlul de „Mult Iluminat Frate 
Cavaler" şi comandor al Crucii roşii. In timpul ceremoniei, coşciugul se află în mijlocul sălii 
înconjurat de 81 de lumânări aprinse. Maestrul cel mare deschide adunarea, un preot conduce 
rugăciunea şi cântări de psalmi. Cavalerul care va fi primit în noul grad este adus în sală 
îmbrăcat în mantie albă, iar ceremonialul are multe similitudini cu hirotonirea de preoţi sau 
călugărirea din biserica romano-catolică..." 64 

Pe reţeaua internet se pot accesa mai multe documente legate de prezentarea unor 
figuri marcante ce au făcut sau fac parte din masonerie. Iată un extras de acest gen: 



Lista Francmasonilor renumiţi 

PREŞEDINŢI S.U.A: George Washington, James Monroe, Andrew Jackson, . . . Theodore 
Roosevelt, . . . Franklin D. Roosevelt, Harry S. Truman, Lyndon B. Johnson, Gerald R. 
Ford. 

LIDERI POLITICI: Winston Churchill, Simon Bolivar,... Benito Juarez, Edward VII, 
George VI,... Pandit Nehru, Lajos Kossuth,... Giuseppe Mazzini, Eduard Benes,... 
Regele Hussein al Iordaniei, Yasser Arafat, Francois Mitterand, Helmut Kohl, Gerhard 
Shroeder, Tony Blair, Yikzak Rabbin, Cecil Rhodes,... Benjamin Franklin,... Rev. Jesse 
Jackson,... Robert Dole,... Al Gore, Prinţul Phillip, Zbigniew Brzezinski, Lordul Peter 
Carrington, Andrew Carnegie, W. Averell Harriman, Henry Kissinger,... Robert 
McNamara. 

ARTIŞTI: WA. Mozart, Leopold Mozart, Ludwig van Beethoven, Jean Sibelius, Franz 
Liszt, Josef Haydn,... Richard Wagner,... George Gershwin, . . . Count Basie, Louise 
Armstrong, Nat King Cole, Giacomo Meyerbeer,... John Wayne,... Clarke Gabie,... 
Ernest Borgnine, Oliver Hardy,... Walt Disney, Duke Ellington, Douglas Fairbanks, 



64 



Traducere din cotidianul suedez Expressen Nr. din 1 1.01.1997 p. 12 

Leonardo da Vinci,... Bob Hope, Harry Houdini, Al Jolson,... Harold C. Lloyd,... 
Ronald Reagan,... Peter Sellers, William Shakespeare, . . . Cecil B. DeMille. 

MAGNAŢI AI FILMULUI: Jack Warner, Louise B. Mayer (MGM), Darryl F. Zanuck 
(20th Century Fox) 

INDUSTRIE, COMERŢ, FINANŢE: Henry Ford,... Walter P. Chrysler,... Pehr G. 
Gyllenhammar (Volvo), Percy Barnevik (ABB), Andre Citroen, Samuel Colt (Colt 
revolver),... familia Rockefeller, familia Rothschild, King C. Gillette (lame de ras), 
Charles C. Hilton (Hilton hotels), Sir Thomas Lipton (Tea),... Ransom E. Olds 
(Oldsmobile), David Sarnoff (părintele televiziunii),... Edgar Bronfman Jr. (Seagram 
Whiskey), Rich DeVos (Amway), Alan Greenspan (Fed. Reserve), Giovanni Agnelli 
(FIAT), Peter Wallenberg (SE-Bank Sweden) 

AVENTURIERI: Charles A. Lindbergh, . . . Roald Amundsen, Amiralul Richard Byrd,... 
Casanova, William "Buffalo Bill" Cody, Davy Crockett,... 

FILOSOFI: Johann Wolfgang von Goethe, Gotthold E. Lessing, Voltaire 

ASTRONAUŢI: Buzz Aldrin, Neil Armstrong, Leroy Gordon Cooper,... Edgar D. 
Mitchell, . . . John Glenn 

SCRIITORI: Mark Twain, Sir Walter Scott, Rudyard Kipling, Robert Burns,... Heinrich 
Heine,... Alexander Puşkin, Sir Arthur Conan Doyle, Jonathan Swift, Oscar Wilde, Jules 
Verne, H.G. Wells, Robert Burns, Carlo Collodi (Pinocchio), Edward Gibbon,... Rudyard 
Kipling,. . . Lewis Wallace (Ben Hur), Alexander Pope 

ŞTIINŢĂ: Cari Sagan, Hans C. Orsted, J.J Frk. von Berzelius,... Albert Abraham 
Michelson (viteza luminii),... C.F.S. Hahnemann (homeopatia),... Alexandre Gustave 
Eiffel,... Joseph Ignance Guillotin (inventatorul ghilotinei),... Franz Anton Mesmer 
(hipnotismul), Albert Einstein, A.J. Sax (saxophone) 

DIVERŞI: Frederic A. Bartholdi (Statuia Libertăţii), Daniel Carter Beard (fondatorul Boy 
Scouts), 

EDUCAŢIE: Leland Stanford (Railroads & Stanford University) 

LIDERI RELIGIOŞI: Billy Graham, Rev. Jesse Jackson,... Joseph Smith (fondatorul 
Mormonilor),. . . Brigham Young (al doilea lider Mormon),. . . Aleister Crowley (Satanist), 
Gerald B. Gardner (Wiccan), Wynn Westcott (Golden Dawn) 

ORGANIZAŢII: Jean Henry Dunant (Crucea Roşie), Melvin Jones (Lions Int.), Giuseppe 
Mazzini (Iluminaţi Italiei), Albert Pike (Ku Klux Klan) 

SERVICII SECRETE: Edgar Hoover. 65 

Lista de mai sus este desigur greu de verificat în totalitate, iar numele sunt înşiruite 
aleatorie. Totuşi am întâlnit pe parcursul ei nume familiare cu care am avut legătură pe 
parcursul acestei lucrări. întrucât cei mai mulţi din cei indicaţi nu mai sunt în viaţă, ei nu mai 
pot ieşi deschis la ampă ca să-şi declare, sau să-şi infirme apartenenţa la masonerie. Până la 
descoperirea lor, rămâne ca să fie judecaţi (în sensul de apreciaţi) în funcţie de faptele şi 
gândurile lor. 



Din cele expuse şi compararea lor se desprind următoarele concluzii preliminare: 
trăsătura lor comună de ocultism, păgânism şi satanism, multe parodieri ale cultului romano- 



Informaţii internet neverificate. Sursa: http://usa.nedstat.net/cgi bin/viewstat?name=Countermason 
(Constructed 26 February 1 999) 

catolic. Nu vrem să afirmăm că francmasoneria, satanismul şi wicca sunt fenomene propriu- 
zis new-age, dar au servit de multe ori ca surse de inspiraţie pentru adepţii mişcării. Teosoful 
new age Foster Bailey nu se sfieşte însă să facă o apropiere directă şi nemijlocită între new 
age şi masonerie: 

,, Vom avea nevoie de un nou limbaj masonic pentru New Age. Va dura mult şi va 
trebui să apară ca un mijloc de a face Masoneria mai reală într-o lume aflată în 
transformare. " 

O altă caracteristică a vieţii adepţilor new age este ambianţa muzicală adiacentă. 
Noua religiozitate impune o exprimare muzicală foarte modernă, industrializată, făcând uz de 
materialele şi metodele cele mai noi ale domeniului. Atributele acestei muzici sunt faptul că 
este meditativă, fără contur, de atmosferă mistică, magnetizantă. Ca şi „scrierile sacre" ale 
mişcării, se pretinde ca fiind fără autor, dictată de anumite „entităţi divine" din lumea 
spiritelor, nescrisă de mână omenească 67 . Aceste producţii artistice sunt în general 
caracterizate de specialişti ca fiind de domeniul kitschului sau foarte aproape de acesta. 
Părerea adepţilor mişcării este că muzica lor specifică este o armă împotriva stresului şi a 
încordării, iar o altă muzică fără caracteristicile respective are o „încărcătură negativă". 
Muzica aceasta mai este folosită şi ca suport pentru diverse terapii şi meditaţii, sau ca ghid în 
fanteziile „visării cu ochii deschişi" (day dreaming) practicate de tineri pentru a-şi exersa 
puterile viitoare. Unul din „compozitorii" recunoscuţi totuşi în cadrul mişcării, se pronunţă 
asupra lui Bach ca fiind cel ce pune bazele muzicii stresante, încordate, fiind în acelaşi timp 
convins că inspiraţia de sorginte asiatică este mult mai benefică, deoarece în culturile asiatice 
s-a păstrat ceea ce s-a pierdut în Occident: spiritul. 

Nu încape îndoială că absenţa elementelor cultice din cadrul mişcării new age a fost 
sesizată şi din interiorul mişcării, chiar dacă acest lucru s-a petrecut la o scală redusă. 
Mişcarea având ca tendinţă acoperirea unui spectru total (holistic) trebuia să apară şi un 
corespondent ecleziologic, în cazul de faţă aşa numita New Age Community Church, ce se 
consideră a fi prima biserică new age capabilă să emită o teologie profundă comprehensivă, 
bazată istoriceşte. Datele următoare despre această comunitate sunt extrase de pe site-ul 
internet http://www.aznewage.com/ 

,, Cartierul general al bisericii este în clădirea originală a bisericii, 6418 S. 39th Avenue în 
Phoenix la poalele lui South Mountain, aproape de minunatul Alvard City Park. 

Scopul bisericii este de a propovădui adevărul în lumina conştiinţei new age, să inspire şi să 
ghideze o omenire nou trezită. Intenţia noastră este de a promova responsabilitatea personală, 
dragostea frăţească, respect pentru mediu şi devoţiune pentru Dumnezeu. 

The New Age Community Church a fost fondată la 26 februarie 1972 de un mic grup de studiu 
condus de Rev. Dr. John Rodgers. 

O dată cu a treia publicitate poştală publicaţia grupului de rugăciune s-a numit The Omega 
Director şi este astăzi (1999) cea mai veche şi mai mare publicaţie metafizică de acest gen din 
S.UA. 

Unul din scopurile bisericii a fost acela de a promova armonie religioasă şi toleranţă în noua 
eră, să prevină ridicarea zidurilor de suspiciune şi bigotism dintre diferitele biserici şi filosofii, 
şi să dărâme acele ziduri care există deja. 

In 1987 biserica şi-a început programul său de seminar pentru pregătirea de preoţi 
new age - ce vor propovădui toleranţă şi înţelegere pentru toate credinţele şi filosofiile. " 

a) Locaş sacru (templu) 

Specific mişcării, în Occident, sunt atelierele de lucru (workshop), cursurile de 
„dezvoltare personală" sau educaţia pe internet, care dobândesc anumite caracteristici în 
cadrul unor societăţi secularizate deja. Interesul spontan al individului pentru cele sfinte fiind 



66 Citat în Marc Dem, Anticrist 666... p. 179 



Unele din aceste lucrări ca de exemplu: Pharaoh, Spirit of Tibet, Medicine Woman, Drifting in a Calm Bay, 
Spirit ofthe Rain Forest, The Underwater World of Dolphins and Whales Misteries, Edge of Dreams sunt bine 
cunoscute adepţilor mişcării. 
68 Punct de vedere tipic masonic şi hinduist, (n.n), dar şi ecumenist (nota Apologeticum). 

47 



Preot Dan Bădulescu 

general uman, aceste mici „şcoli" devin un fel de locuri sacre pentru cei ce le caută. Dar 
statutul de loc sau obiect sacru a fost atins de anumite categorii renumite în mişcarea new age. 
Astfel, obiecte sacre devin cristalele care se folosesc la anumite terapii ca instrumente 
medicale sau amulete, anumite simboluri ca de exemplu micile bijuterii cu semne zodiacale, 
alte simboluri preluate din diferitele culte sau chiar mici obiecte investite direct de posesor cu 
o semnificaţie conştientizată doar de el însuşi (fetişuri). 

b) Pelerinaje şi perioade speciale. 

Aşa numitele locuri sacre ale mişcării pot fi considerate şi locurile de pelerinaj de la 
Findhorn din Anglia unde deşi nu s-au realizat chiar minuni, după cum s-ar fi dorit, (în 
domeniul agriculturii alternative) s-a ajuns totuşi la crearea unei şcoli în acest sens. Alte locuri 
de pelerinaj cu o aură oarecare de loc sacru pot fi considerate Sedona în S.U.A. unde se crede 
că există o fereastră deschisă spre cer, loc de aterizare a OZN-urilor şi al unor „spirale 
energetice" sau diferitele „ashramuri", domenii ale unor secte care pretind că dăruiesc puteri 
deosebite celor ce se află în interiorul acestora. In ţara noastră, o încercare de a „sacraliza" în 
acest fel un anumit loc s-a făcut în legătură cu platoul Bucegilor, presupus loc de existenţă al 
altarelor păgâne din Dacia: „Or, vom vedea că acestea sunt bine cunoscute adepţilor mişcării, 
"vortex", acest Polus geticus, această "reprezentare" a Polului, există în România în Carpaţi 
(Munţii Riphei), pe Muntele "Omul", care este încă numit de popor "Osia Lumii", "Buricul 
Pământului"" 69 . După alte surse de aceeaşi factură, 70 muntele sfânt al dacilor Kogaion este 
identificat cu Ceahlăul. 

Adepţii new age sunt implicaţi şi în mişcarea ecologică, având ca bază de plecare 
concepţia monist-panteistă. Pământul întreg este sacru. El nu trebuie agresat, iar energia 
divină care este un fluid universal, sacralizează totul, inclusiv omul şi animalele. Dar cu toate 
acestea, anumite animale, şi anume delfinii şi rudele acestora, balenele, au ajuns la un statut 
deosebit în concepţia new age. Delfinii au o poziţie aparte deoarece aceştia comunică prin 
„canalizare" cu oamenii fiind de multe ori socotiţi încarnarea unor entităţi de „dincolo". Se 
poate considera în acest sens, că prin aceste pretenţii, mişcarea new age pune bazele creării de 
noi „mituri", legende, care, în perspectivă istorică ar putea umbri pe cele deja existente. 

c) Clarvăzători şi „profeţi", revelaţii naturale sau supranaturale. 

Alături de aceste scrieri, există în mişcarea new age, o serie de „mesaje" sacre, 
răspândite sub formă de mijloace audio, rezultatul aşa numitelor „canalizări" 71 şi care 
accentuează aceleaşi caracteristici ale atitudinii de new age: redescoperirea sacralităţii 
universale, exaltarea stării de pietate, redobândirea facultăţilor paranormale, acordarea de 
semnificaţii spirituale unor anumite întâmplări, încrederea în sine, nelimitarea energiei uman- 
universale, neutralizarea „răului" prin exerciţii spirituale, etc. 

Scrierea care a dobândit deja statutul de scriere sacră este Cursul Miracolelor, care, cu 
toate că s-ar dori cât mai repede parcursă de cititorii din diverse locuri ale lumii, nu poate fi 
tradusă în mod oficial decât după o perioadă de „acomodare" de un an, timp în care se învaţă 
şi se studiază temeinic, traducătorul dobândind astfel o anumită stare de spirit. In cadrul 
mişcării există multe scrieri de specialitate, biblioteci sau librării cu produse de interes 
specific, dar nu toate au dobândit „sacralitate". Cursul miracolelor pretinde că nu are autor 
uman ci este o carte inspirată de către entitatea Isus, „posesoare" a acesteia fiind psiholoaga 
americană Judith Skutch, cei cărora li s-a „dictat" textul, fiind de fapt alte persoane. 

Bineînţeles că literatura de new age este mult mai abundentă şi mai dezvoltată, 
bazându-se pe scrieri şi surse mult mai vechi, fiecare din ele pretinzându-se a fi foarte 



69 V. Lovinescu, Dacia hiperboreeană, Rosmarin 1994, p. 21. 

70 P. Coruţ, I. Ţugui, C. Negureanu, dar şi alţii înaintea lor. 

71 channeling (engl.) = canalizare, dicteu automat sau scriere în transă, termen contemporan ce înlocuieşte mai 
vechiul „medium" al spiritismului secolului XIX. 

importantă, însă noi ne-am limitat doar la aceste două tipuri de scrieri care sunt specifice 
pentru mişcare în general. 

Judith Skutch este departe de fi unica voce autorizată în mişcare. Un alt „înainte 
mergător" este Benjamin Creme, cel care pregăteşte cărările lui Maitreya. Acest veritabil 
prooroc new age şi-a desfăşurat activitatea atât în paginile publicaţiei The Emergence March 
1996 A Free Monthly New Age Publication cât şi pe site-ul www. share international.com. 
Acolo putem afla că: „Maitreya, de asemenea, este gata să ne arate drumul în viitor. El 
cunoaşte bine sarcinile uriaşe ce-i stau înainte dar, fără şovăială, are încredere că omul îşi 
va îndeplini rolul său. 

El ştie că ghidarea şi conducerea sa vor elibera ce e mai bun din omenire, şi hrănind 
această aspiraţie va trezi natura divină care este dreptul din naştere a tuturor oamenilor. 
Aceasta va fi. Astfel Marele Domn, învăţătorul şi Mântuitorul oamenilor îşi va începe 
misiunea Sa. Astfel omenirea va cunoaşte pacea şi dreptatea, libertatea şi dragostea şi se va 
privi ca pe o reflecţie a divinului. " 

Benjamin Creme este în contact telepatic constant cu acest Maestru Care îi dictează 
articolele. Citatele următoare sunt din Share International Mai 94: 

Iminenţa unui învăţător Mondial - Pe Scurt: 

„ Toate marile religii cuprind ideea unei revelaţii ulterioare ce va fi dată de un viitor 
învăţător. Creştinii speră în a doua venire a lui Hristos, budiştii aşteaptă venirea unui alt 
Budha (Domnul Maitreya), în timp ce musulmanii îl aşteaptă pe Imamul Mahdi, hinduşii 
aşteaptă o reîncarnare a lui Krishna, şi evreii pe Messia. Discipolii tradiţiei ezoterice cunosc 
toate aceste numele diferite ale aceleiaşi individualităţi - Domnul Maitreya, învăţătorul 
lumii, conducătorul Ierarhiei spirituale de Maeştrii, şi ei aşteaptă acum întoarcerea Lui 
iminentă. " 

In iulie 1977, Maitreya a ieşit din centrul din Himalaya, când nimeni nu-1 aştepta, „ca 
furul în noapte". Potrivit doctrinei ezoterice Maitreya s-a manifestat acum 2000 de ani în 
Palestina prin umbrirea ucenicului său Isus - acum învăţătorul Isus. De data aceasta Maitreya 
a venit el însuşi. 

Doctrina spirituală a lui Maitreya. 

„Maitreya nu intenţionează să întemeieze o nouă religie în jurul său, nici să creeze adepţi, ci 
vrea să înveţe omenirea "arta auto-realizării" . Primii paşi sunt "sinceritatea minţii, sinceritatea 
spiritului şi detaşarea. " 

In Nairobi, Kenya pe 11 iunie 1988, el a apărut miraculos, "din ceruri", la o întâlnire în aer 
liber de rugăciune şi vindecare. A fost fotografiat adresându-se (în limba lor) miilor de oameni care l- 
au recunoscut pe loc a fi Cristos. 

Maitreya va „umbri" mental toată omenirea simultan. Fiecare dintre noi va auzi lăuntric 
cuvintele sale, telepatic, în propria noastră limbă şi toţi vom şti că învăţătorul lumii se află printre 

■ „72 

noi 

Urmează o listă a apariţiilor timpurii ale lui Maitreya printre care aflăm cu mare 
surprindere următoarele: 

8 noiembrie '92: Belgrad, 27 decembrie '92: Bucureşti, 7 februarie 92: Bucureşti, (??) 
8 august '93: Sofia, etc." 

La întrebarea firească, şi anume cum se face că aceste apariţii atât de importante au 
trecut nebăgate de seamă până şi de presa de scandal B. Creme furnizează următorul răspuns, 
invocând opacitatea aşa numiţilor „fundamentalişti" de toate nuanţele confesionale ce: 
„variază mult dar au în comun factorul consistent că sunt toţi extrem de dogmatici în credinţele lor. 

Maitreya le apare ca să-i mai înmoaie. Acestea sunt grupurile din partea cărora, în toată 
lumea, El aşteaptă opoziţie majoră şi respingere. Dacă El apare ca învăţătorul lumii şi ei îşi aşteaptă 
învăţătorul în proprii lor termeni - ca pe Hristos, Maitreya, Buddha, Krishna, Imamul Mahdi, 
Messiah - cu viziunile lor foarte fixate, ei vor fi înclinaţi să-l respingă. " 



72 O parodie a Rusaliilor, n.n. 



49 



Preot Dan Bădulescu 

„Cel mai important lucru este crearea apelor curative, 73 ce se face mai întâi. Când 
Maitreya a magnetizat apele [sic!], într-o perioadă de timp - ar putea fi câteva săptămâni - ... 
El nu spune: "Sunt Maitreya" "Sunt Cristosul" sau "Sunt imamul Mahdi". 

El apare pur şi simplu din senin, dar într-o formă în care ei îl vor recunoaşte - aşa cum 
a fost în Nairobi în Kenya, pe 1 1 iunie 1988, o apariţie de la care ne-au rămas şi fotografii. 

Maitreya lasă aceste grupuri, în forma de gândire în care le-a apărut, să-1 recunoască 
sau nu. 

Unii vor zice: "Feriţi-vă, poate fi anticristul: înainte de a doua venire a lui Cristos va 
veni anticristul." 

„Fie că ei cred că este Cristos sau că este anticristul; sau sunt încurcaţi deoarece el nu 
a spus cine este. Probabil 80% din oameni cred că au experiat pe Cristos, sau pe Mahdi, sau 
pe Messia - oricine se întâmplă a fi - şi ei sunt cu totul mulţumiţi să accepte aceasta şi să 
aştepte ca să se întâmple ceva în legătură cu aceasta. 

„Când ei se întâmplă să-1 vadă pe Maitreya la televiziune, vor spune: "Acesta ce ne 
apare este (adevăratul) - poate că până la urmă este cine trebuie; probabil că nu este 
Anticrist."" 

Următoarele extrase sunt din Share International mai 1994: 

„L: Ai vreo părere despre măsurile curente de introducere a codului bar (EAN) pe toate 
bunurile şi pe toţi oamenii din lume în anticiparea unei societăţi fără bani gheaţă? 

R.: Instinctiv, nu-mi place ideea codificării indivizilor - poţi codifica bunuri dacă vrei - dar 
vei afla că o nouă agenţie a Naţiunilor Unite (sub călăuzirea fie a unui Maestru sau cel puţin a 
unui iniţiat de gradul 3) va fi înfiinţată ca să supravegheze redistribuirea resurselor. Fie că 
aceasta va implica codificarea bar sau nu, nu depinde de noi, dar pe cât am înţeles, nu aceasta 
este metoda care a fost adoptată în diferitele planuri deja formulate." 

Am reţinut acest aspect deoarece este legat de o serie de afirmaţii ce vin din spaţiul 
elen (inclusiv Sf. Munte Athos). Astfel, la noi în ţară s-au publicat în 1993 broşura Nu vă 
lepădaţi de Hristos; Nu vă însemnaţi cu 666 a autoarei Mccpia I. AvxC0VO7lOt)Xo\) 74 şi 
lucrarea Apocalips a 13; Sfârşitul libertăţii umane a ing. Mircea Vlad. 75 în Grecia discuţiile pe 
marginea acestei controversate probleme a codării buletinelor cu numărul 666 au început prin 
anii '80. In acest sens Sfântul Sinod al Bisericii Elene a emis circulara nr. 2676 din 7 aprilie 
1997 cu titlul: „Acordul Schengen şi legea pentru protecţia persoanei la prelucrarea datelor cu 
caracter personal." Această circulară a fost citită în toate bisericile Greciei, în Duminica 
Ortodoxiei din 1997 şi apoi publicată în buletinul Biroului Tipografiei Sfântului Sinod Pros 
ton lao (Către Popor), nr. 21 din aprilie 1997. Printre recomandările adresate Guvernului 
spicuim: 

A nu fi acceptat drept cod numeric al sistemelor electronice de stat pentru protecţia persoanei 
numărul 666.... 

Sub nici un motiv să nu se aplice drept cod numeric numărul 666 în noul sistem de identitate 
al ţări noastre... 

La 8 septembrie 1997 Sfânta Sinaxă Dublă Extraordinară a Sfântului Munte s-a 
conformat recomandărilor Sfântului Sinod, îndemnând la rândul ei poporul să nu accepte 
noile buletine codificate. 76 

Revenind la Benjamin Creme aflăm că: 

,,In ziua de sâmbătă 26 martie (de sâmbăta lui Lazăr) 1994 am citit noul mesaj al Domnului 
Maitreya pe care El l-a dat la 5 membrii ai bisericii anglicane Sf. Ioan Botezătorul din Glastonbury 
(Anglia) la praznicul Rusaliilor 1993. Este de asemenea după părerea mea, foarte semnificativ faptul 



73 Aici o parodie la aghiasma mare. n.n. 

74 Apărută la Atena în 1 987. 

75 Axioma Edit, Bucureşti, 1999. 

76 Apocalipsa 13... pp. 83, 86, 88. 

că aceasta s-a petrecut la Glastonbury - locul tradiţional al Sfântului Graal - potirul ce simbolizează 
new age-ul. " 

e) Alte situaţii. 

Mişcarea de new age s-a impus în faţa adepţilor săi cei mai interesaţi cu un nou stil de 
viaţă. Stilul de viaţă new age este condus de mai mulţi factori, dintre care cei mai răspândiţi 
sunt vegetarianismul şi naturismul. In istoria civilizaţiei creştine a vestului, traumatizat de 
felurite proteste religioase, întâlnim pentru prima dată o atitudine vegetariană în anul 1809 la 
un grup religios autointitulat Bible Christian Church din Anglia, nerecunoscut de statul 
englez. Aceştia au adoptat regimul vegetarian din considerente spirituale şi nu din simple 
motive de sănătate. Bineînţeles, stilul vegetarian este deja cunoscut în istorie ca fiind propriu 
credinţelor asiatice, de unde se presupune a fi fost inspirat. Medicina ayur-vedică recomandă 
vegetarianismul, de asemenea macrobiotica, propovăduieşte acelaşi lucru, în diferite stadii de 
curăţire interioară şi exterioară, în diferite boli sau pentru rezolvarea diferitelor probleme. In 
Occident există multe mişcări de grup ale vegetarienilor 77 care, pe lângă faptul că fac o 
propagandă specifică a dietei culinare pe diferite stadii, se dedau chiar şi la violente proteste 
ilegale, ca de exemplu atacarea armată a abatoarelor sau a fabricilor de mezeluri, eliberarea 
animalelor din crescătorii, etc. 

Dintotdeauna vegetarianismul a avut la bază anumite filosofii de viaţă. In India mai 
ales atât hinduiştii cât şi budiştii nu mâncau carnea animalelor datorită credinţei în 
posibilitatea reîncarnării oamenilor şi în aceste forme inferioare de viaţă, a respectării 
principiului non-violenţei ahimsa, şi a recunoaşterii sfinţeniei vieţii. 

In sens modern vegetarianismul s-a impus conştiinţei publice în sec. XIX, mai exact 
în 1847 când organizaţia britanică nonreligioasă The Vegetarian Society a popularizat 
termenul de vegetarian. In 1908 s-a fondat The International Vegetarian Union, uniunea care 
cuprinde toate societăţile vegetariene din toată lumea într-o serie de congrese şi funcţionează 
încă pe post de organizaţie nonprofit. 

In cadrul new age există o serie întreagă de propagatori ai modului de hrănire 
vegetarian. Dintre aceştia ne-am oprit la exemplul Annei Wigmore (1909-1994), o pionieră 
pentru o nouă concepţie de sănătate şi fondatoare a institutului Hippocrates Health Institute 
din Boston, S.U.A.. „Filosofia" ei continuă pe urmele hinduismului şi ale teosofiei să susţină 
că alimentaţia cu carne duce la egoism şi materialism, în vreme ce evoluţia spirituală e 
garantată de aşa-numita „hrană vie", adică vegetale crude. 

Tot din hinduism este preluată şi ideea new agerilor că animalele sunt prietenii noştri, 
ba chiar fraţii noştri, care împart cu noi darul vieţii, şi de aceea tebuiesc tratate bine. Iată în 
acest sens câteva aserţiuni new age: 

- Un motiv pentru vegetarianism este mila de animale. 

- Un altul este acela că această dietă favorizează evoluţia spirituală. 

- Un al treilea este că putem hrăni mai multe guri dacă trăim vegetarian; 

- Din punctul de vedere al sănătăţii vegetarianismul e net superior; 

- Porunca de a nu ucide cuprinde bineînţeles toate fiinţele vii; 

- De obicei oamenii care meditează îndelung au trecut spontan la vegetarianism. 

In faţa acestor aserţiuni să vedem ce ne spune despre alimentaţie Sfânta Scriptură. La 
Facere I, 26, cu privire la relaţia omului cu animalele stă scris: „ Să facem om după chipul şi 
asemănarea Noastră, ca să stăpânească peştii mării, păsările cerului, animalele domestice, 
toate vietăţile ce se târăsc pe pământ şi tot pământul! ". Cât despre hrană se spune mai 
departe la versetul 29: „Iată, vă dau toată iarba ce face sămânţă de pe toată faţa pământului 
şi tot pomul ce are rod cu sămânţă în el. Acestea vor fi hrana voastră. " Până aici ne apar clar 
atât poziţia superioară a omului relativ la animale, ca şi la tot restul creaţiei văzute. Intr- 



77 Există şi noţiunea de vegan = strict vegetarian. 

adevăr hrana iniţială a primilor oameni era de natură vegetariană. Dar câteva capitole mai 
departe, la Capitolul IX, ni se relatează despre legământul lui Dumnezeu cu Noe, după 
retragerea apelor potopului. Să mai amintim new-agerilor că acest legământ este pecetluit 
până la sfârşitul veacurilor tocmai cu semnul lor preferat, curcubeul. Versetele 3 şi 4 spun: 
„ Tot ce se mişcă şi tot ce trăieşte să vă fie de mâncare; toate vi le-am dat ca şi iarba verde. 
Numai carne cu sângele ei, în care este viaţă să nu mâncaţi. " Momentul post deluvian 
constituie deci apariţia nutriţiei complete aşa cum o cunoaştem în ziua de azi, ceea ce cu 
siguranţă a cuprins la început şi pe hinduşi. 

Cap. XVIII este subintitulat Avraam primeşte pe Sfânta Treime la stejarul Mamvri, 
capitol foarte important atât pentru o proto teofanie triadică, cât şi pentru suportul dogmatic 
scripturistic al singurei icoane cu adevărat ortodoxe a Sfintei Treimi. Versetul 8 descrie 
ospătarea celor trei „Oameni": „Şi a luat Avraam unt, lapte şi viţelul cel gătit şi le-a pus 
înaintea Lor...". Iată deja cum fundamentul spiritualist hinduso-new-ageist se năruie din 
temelii. 

Dacă porunca: „Să nu ucizi" din decalog (Fac. XX, 13) ar include şi animalele, nu se 
mai poate cu nici un chip explica versetul 24 al aceluiaşi capitol: „Să-Mi faci jertfelnic de 
pământ şi să aduci pe el arderile de tot ale tale, jertfele de izbăvire, oile şi boii tăi." împărţirea 
în mâncăruri „curate şi necurate" din Deutoronom Cap. XIV nu are nici o relevanţă în acest 
context. 

Trecând iarăşi peste câteva capitole şi veacuri, în Cartea III Regi, la Capitolul XVII, 
cel despre proorocul Ilie, versetul 6 ne spune că pe timpul secetei: „Corbii îi aduceau (lui Ilie) 
pâine şi carne dimineaţa, pâine şi carne seara; iar apă bea din pârâu." Dacă sfinţenia 
proorocului Ilie nu se pune în mod normal în discuţie, în rândul new-agerilor vom vedea că 
există credinţa că el s-a reîncarnat în Ioan Botezătorul şi contestaţia faptului că a fost luat la 
cer şi trăieşte şi în ziua de astăzi. 

Ajungând în Noul Testament, Sfânta Evanghelie după Marcu ne spune despre Sfântul 
Ioan Botezătorul: „Şi Ioan era îmbrăcat în haină de păr de cămilă, avea cingătoare de piele 
împrejurul mijlocului şi mânca lăcuste şi miere sălbatică." (Marcu I, 6). Se ştie că 
Inaintemergătorul Domnului a trăit aproape 30 de ani în pustie şi s-a hrănit desigur în acele 
condiţii ieşite din comun. Pe cei din lume Mântuitorul i-a hrănit cu pâine şi peşte (Matei XV, 
34). Şi, dacă acestea toate nu ar fi fost de ajuns, după înviere Domnul face dovada ucenicilor 
îngroziţi la gândul că văd un duh cerând de mâncare: „Iar ei i-au dat o bucată de peşte fript şi 
dintr-un fagure de miere. Şi luând, a mâncat înaintea lor." (Luca XXIV, 42-43) 

La toate acestea s-ar putea obiecta că totuşi, şi aici era vorba numai de peşte. De aceea 
vom trece cu exemplificările la Faptele Apostolilor, Cap. XI, unde Sf. Apostol Petru le 
povesteşte iudeilor circumcişi vedenia sa avută în extaz în cetatea Iope în timp ce se ruga: 
„Privind spre aceasta (faţa de pânză), cu luare aminte, am văzut dobitoacele cele cu patru 
picioare ale pământului şi fiarele şi târâtoarele şi păsările cerului. Şi am auzit un glas, care-mi 
zicea: Sculându-te, Petre, junghie şi mănâncă." (versetele 6-7). Activiştii ecologişti şi 
prietenii animalelor trebuie să mediteze îndelung asupra acestui pasaj, pe care în mod curent, 
fie nu-1 cunosc, fie îl sar, căci nu le convine. 

Biserica Ortodoxă a orânduit în canoanele sale dreapta atitudine faţă de 
vegetarianism, combătând toate excesele unor rigorişti sectanţi de tipul bogomililor de mai 
târziu. La acest lucru se referă canoanele 51, 53 şi 66 Apost; 14 Ancira; 2, 21 Gangra. 
Redăm în continuare conţinutul Canonului 2 Gangra: „Dacă cineva ar osândi pe cel ce cu 
evlavie şi credinţă mănâncă carne, afară de sânge şi jertfă idolească şi de sugrumat, ca şi 
cum acela nu ar avea nădejde din cauză că se împărtăşeşte cu carne, să fie anatema. " 
Comentariile în această privinţă au devenit de acum de prisos. 

Dar, desigur etica de tip new age nu se mărgineşte la vegetarianism. Sursele de 
inspiraţie pentru etică sunt ca şi în cazul precedent de inspiraţie hinduistă, asiatică sau nativ 
americană. Concepţia panteistă determină o abordare potrivit căreia graniţele dintre indivizi, 
dintre euri se evaporează într-un mare eu, (Brahman), ce este în acelaşi timp şi una cu 

universul. Monismul panteist determină şi aici anularea persoanei. Aproapele tău eşti tu 
însuţi, doar că într-o altă formă. Mândria luciferică new age moştenită din hinduism, 
socoteşte această etică superioară tuturor celorlalte etici, inclusiv moralei creştine. Dar, 
precum am văzut mai înainte panteismul monist nu are cum să fie o religie, din moment ce 
totul este una. 

Mişcările neopăgâne îşi extrag principiile morale din diferite tradiţii şi texte păgâne, 
cum ar fi Eddele nordice, şi tind să accentueze valorile comunitare, insistând că fără societate 
individul nu poate funcţiona efectiv sau să crească spiritual şi emoţional. 

Pe lângă aceasta adepţii new age încearcă să-şi elaboreze un cod moral-etic specific 
insistând asupra ecologiei şi feminismului. Aleister Crowley a stabilit în The Book of Law 
legea „morală" a satanismului: „Singura lege este ca să faci tot ceea ce ai chef. In 1966 
Anton Szandor la Vey 78 întemeietorul bisericii sataniste din San Francisco a formulat în The 
Satanic Bible şi cea de-a doua regulă: „Fă-le celorlalţi ceea ce-ţi fac ei ţie." 

Cercetătorul Bruno Wurtz a sesizat cu pertinenţă în privinţa moralei new age că: 

„Avem în continuare şi o etică, dar absolut antinormativă. Nu există bine şi rău ontologic; nu 
există păcat şi culpă; nu există autoritate divină care să instituie porunci; nu există nici o 
instanţă heteronomă. " 

Vegetarianismul este o componentă fixaţiei new agerilor pentru sănătate şi terapii. 
Marilyn Ferguson vorbeşte despre „boli provocate de medic". într-un capitol de sine stătător 
vom analiza mai detaliat aceste „terapii complementare" ce-şi trag sursa din viziunea de 
sănătate holistică new age. Corpul este văzut ca întreg iar corpul şi sufletul ca o unitate. întreg 
omul bolnav trebuie îngrijit, pentru nevoile trupeşti, spirituale şi emoţionale. Gândurile şi 
sentimentele influenţează corpul. Dacă sufletul se simte bine există şansa ca şi corpul să facă la 
fel. De aceea unul din termenii de bază întâlniţi în new age este vindecarea (healing). 

O altă caracteristică a mişcării este prezenţa dominantă a femeilor. Deşi mişcarea 
feministă la început, nu a avut propriu-zis de a face cu new age-ul, acestea s-au întâlnit în cele 
din urmă, datorită unor trăsături comune, cea mai importantă fiind protestul împotriva 
instituţiilor sociale bine stabilite deja, împotriva ordinii tradiţionale. Este demnă de reţinut 
remarca potrivit căreia feminismul apare în mediile protestante unde au fost neglijate 
feminitatea, sensibilitatea, afectivitatea familială etc. 

S-a constatat faptul că new age-ul este dominat de femei dezaxate, dereglate, divorţate, 
lesbiene ş.a., dar poate mai puţin evident este că se urmăreşte chiar promovarea femeilor, 
acestea fiind de obicei vehiculul ideal de răspândire a subculturii religioase ignorante şi 
superstiţioase. în S.U.A. sau în alte ţări din Europa, interesul pentru fenomene limită, pentru 
paranormal, pentru ghicit, transă, zodiac, senzaţional, este crescut în rândul femeilor. O 
reprezentantă interesantă a feminismului în new-age este feminista Clarissa Pinkola Estes, 
stabilită în Suedia, autoarea cărţii Kvinnor som slăr folje med vargar (Femei care se alătură 
lupilor). 

Orientările feministe din new age au monopolul unor domenii exclusive cum ar fi 
tarotul, astrologia, terapia cu cristale. In general, în mişcarea feministă există două curente 
deosebite şi principale care se menţin şi în cadrul new age-ului: primul prezintă femeia ca pe 
un bărbat, ca pe o fiinţă asexuată care nu prezintă vreo deosebire naturală faţă de acesta, care 
concurează cu bărbatul în aceleaşi condiţii impuse de bărbaţi şi care câştigă întotdeauna. Al 
doilea curent prezintă femeia ca pe un dat natural, mult superioară bărbatului şi care nu 
doreşte să devină bărbat pentru a-şi demonstra superioritatea. 

Cu tot respectul datorat femeilor, trebuie constatat că la baza atât teoretică, cât şi cea 
practică a new-age-ului, se află rătăcirile duhovniceşti tipice strămoaşei Eva: mândria, 
curiozitatea (în cazul de faţă ghicit în tarot, astrologie, i-qing etc.) şi neascultarea 



78 Anagramă pentru Levy a mozaicului maghiaro-american. 

79 Bruno Wurtz, New Age, p. 28. 

(feminismul). Astfel se explică resuscitarea ocultismului, spiritismului, vrăjitoriei, 80 neo- 
păgânismului wicca şi al cultelor naturiste politeiste şi panteiste, a terapiilor „complementare" 
sprijinite pe concepţii orientale sau în cel mai bun caz sincretiste, paralele cu învăţătura 
Bisericii. La eventuala obiecţie ce ar susţine prezenţa masivă a bărbaţilor la vârful mişcării, 
răspunsul este următorul: 

1) Este întrutotul adevărat că bărbaţii domină în eşaloanele superioare. Dar asta se 
datorează capacităţii acestora de organizare şi conducere, uneori ei sunt acei „lideri 
carismatici" din fruntea sectelor sau unor noi curente şi terapii, maeştrii şi învăţători spirituali 
(guru), lideri de opinie, etc. Acestea sunt date şi realităţi pe care nu le pot contesta nici cele 
mai înfocate feministe „prigonite de societatea patriarhală". 

2) Pe de altă parte aceşti bărbaţi au ajuns ceea ce au ajuns într-o mare măsură datorită 
femeilor de care au fost educaţi: mame, bunice, mătuşi, învăţătoare, soţii, amante. Aceasta nu 
îi absolvă desigur în totalitate, fenomenul rămâne în picioare. Dovadă de nezdruncinat sunt 
cazurile Adam-Eva, Samson-Dalila, Răzvan-Vidra, Lady Macbeth, Chopin-G. Sand, J. 
Lennon-Yoko Ono, ca să nu cităm decât exemple arhi-cunoscute. 

Dar tot atât de adevărat este şi faptul că „aşa cum printr-o femeie (Eva) a venit 
moartea, printr-alta (Fecioara Măria) a venit mântuirea". In natura gingaşe a sufletului 
feminin există suficiente disponibilităţi de a redresa erorile de mai sus, exemple fiindu-ne 
alături de Maica Domnului sfinte mame ca: Antuza, Emilia, Nona, Monica, Macrina şi 
celelalte, mame de Sfinţi Părinţi, ce i-au crescut de mici în duhul şi evlavia creştină. Deci 
precum acelea, se poate aştepta şi astăzi ca să existe femei capabile de a îndrepta această 
situaţie îngrijorătoare. 

Să nu se creadă cumva că întrebările legate de „religia" new age aparţin numai 
teologilor. Pe numeroasele site-uri internet legate de new age există şi rubrica intitulată FAQ 
(Frequent Asked Questions = întrebări puse frecvent). Iar una din întrebările de bază ce apar 
frecvent este tocmai aceasta: Este New-Age-ul o religie? De aici răspunsurile se despart 
desigur în funcţie de cei ce le dau care fie sunt apologeţi new age, fie sunt apologeţi creştini 
(anti new age), fie antropologi, sociologi, psihologi şi istorici ai religiilor de tip „neutral". 
Unul din aceste răspunsuri de pe reţeaua internet este furnizat de către Andrew Lutts Salem 
New Age Center, deci vine din partea unor reprezentanţi avizaţi ai mişcării: 

„ Cu toate că ar putea fi considerat ca spiritual, new age este departe de a fi o religie formal ă. 
De fapt, adepţii new age prezintă tendinţa de a fugi de structuri şi de cadrul practicilor religioase 
tradiţionale. Dar în acelaşi timp, new age poate fi intens spiritual. Un adept al new age preferă 
întotdeauna o experienţa spirituală directă uneia a unei religii organizate. 

Toate religiile sunt de fapt instituţii culturale care reflectă culturile ce le-au dat naştere. 
Astfel, creşterea numărului persoanelor care explorează new age ar sugera că noi, atât ca indivizi cât 
şi ca societate am fi interesaţi de explicaţiile alternative date la întrebarea «cine suntem»? 

...New age este pur şi simplu un drum de creştere spirituală. Nu contează cum se denumeşte 
drumul, deoarece până la urmă toate drumurile duc în acelaşi punct. Toată lumea caută adevărul 
etern ca răspuns la cele mai aţâţătoare întrebări ale vieţii, doar că pur şi simplu, diferenţa constă în 
drumul pe care respectivii îl aleg în timpul acestei căutări. Chiar în aceasta constă explicaţia de ce 
new age a devenit aşa de popular: faptul ca New Age pune mai mult bază pe rezultate, decât pe 
procesul prin care ajungi acolo, adică la adevărurile ultime. " 

Având am putea spune o „alergie" la noţiunea de religie, teoreticienii (în realitate 
ideologii) new age recurg la domeniul mai convenabil al metafizicii: 

„New age este puternic legat de conceptele pe care le numim în filozofia obişnuită ca fiind ale 
metafizicii. Cu toate că ramura academică a metafizicii se referă mai mult la natura unei realităţi 
ultime, subiectele de metafizică mai cunoscute de marea majoritate a auditoriului, includ discuţii şi 
analize ale unor subiecte care nu ajung până la dimensiunea a treia a fizicii. Astfel de exemple ar fi: 



Resimţite din plin şi la noi prin activitatea prodigioasă a etniei romilor, încurajată iresponsabil pe canalele 
mass-media: presă, Tv (vezi Tv Prima cu Dosarele Y, Pro Tv emisiuni ale lui Cristian Tabără şi Teo, şi chiar 
Credo de pe canalul 2 TVR). 

energia descătuşată, (j'ree energy), ieşirea din corp, fenomenul psihic OZN, tămăduirea prin magie, 
precum şi alte subiecte pe care ştiinţa convenţională nu le poate explica. " 

Dar întrucât new age-ul are un caracter mult mai practic decât teoretic (ceea ce este în 
fond o calitate), new agerii şi cei interesaţi vor să ştie la modul concret cum se pot atinge 
aceste principii şi idei: Care sunt diferitele instrumente specifice new age? La această 
întrebare aceiaşi autori răspund următoarele: 

„Cineva poate folosi cristale, lumânări, aromate (santal, smirnă, tămâie chiar), tarot, rune, 
pendul, gimnastică de mai multe feluri, meditaţie, cânturi şi intonaţii, tobe, etc. Aceste instrumente pot 
ajuta persoana respectivă să atingă diferite stadii de conştientă, şi în ultimă instanţă să ajute la 
privirea şi înţelegerea introspectivă. 

Una din raţiunile pentru care sunt atât de multe instrumente de care se foloseşte new agerul 
este aceea că oameni diferiţi găsesc valori diferite cu fiecare unealtă... De fapt nu contează prin ce 
mijloace se atinge stadiul superior de înţelegere şi înţelepciune. Ceea ce este cel mai important este 
efortul făcut pentru transcenderea limitărilor noastre şi căutarea unui bine superior. " 

Aceste afirmaţii ce par a degaja o stabilă încredere în sine sunt însă întâmpinate 
neaşteptat şi dintr-o zonă jurnalistică de bun simţ. Astfel a fost cazul articolului Bienvenue au 
Congres de la Societe Americaine des Sourciers, realizat de Brigitte Bedard. Autoarea a 
participat personal la acest congres new age (al 37-lea) al radiesteziei sau vrăjitoriei 82 din 
S.U.A., localitatea Vermont, cu 1200 de participanţi. In subcapitolul intitulat „Indispensable 
Pendule" ea observă privitor la instrumentarul new age: „Printre atelierele şi magazinele în 
care mişună de roci energetice, uleiuri esenţiale, bijuterii şi pendule, părea evident de la bun 
început că instrumentele sunt de o importanţă capitală. Şi totuşi, nu se predă faptul că 
adevăratul răspuns vine din cap? Că un adevărat vrăjitor, dacă crede, posedă în el toate 
puterile necesare? Pendulul şi ansa ar fi atunci facultative? Punând această întrebare unor 
persoane am primit răspunsul: «Da, e-adevărat». 

Atunci ar fi vorba de o superstiţie? Se afirmă că nu: instrumentul ajută la întărirea 
încrederii. Am continuat: «Deci, n-aveţi suficientă încredere în voi înşivă sau în mica voastră 
voce interioară?» Răspuns: «Da, într-adevăr». 

Numeroşi cercetători au subliniat caracterul eclectic al mişcării, acel disembedding 
respectiv libera conectare a noţiunilor care de fapt nu au nimic în comun, dar care farmecă 
minţile autodidacţilor semidocţi. Astfel, un concept dintr-o cultură este desprins din aceasta şi 
se cuplează la cu totul altceva din altă cultură, un exemplu remarcant fiind conceptul de „yoga 
universală" (pan yoginism) avansat de Osho şi adoptat la noi de Mărio Vasilescu şi Gregorian 
Bivolaru: „Yoga nu este o religie. Yoga nu este hindusă sau musulmană. Yoga este o ştiinţă 
universală, la fel ca matematica, fizica sau chimia. Cum fizica nu este creştină chiar dacă 
aproape toate legile fizicii au fost descoperite de creştini, la fel Yoga nu este hindusă, susţin 
aceştia, chiar dacă ea a fost descoperită de hinduşi 83 . Yoga este o ştiinţă pură a transformării 
fiinţei umane astfel că un mahomedan poate fi yoghin, un budist poate fi yoghin, un creştin 
poate fi yoghin." 84 . 



81 în ziarul Metro/Courier din 17.04.1998, p.ll. 



82 A se remarca similitudinea termenilor. La noi în ţară radiesteziştii se dezic hotărât de această apropiere. De 
altfel tipic new agerilor români este sincretismul ce include totdeauna şi ortodoxia, spre deosebire de confraţii lor 
din vest ce s-au lepădat de mult de biserica creştină. 

83 Acesta argumentaţie de sofism neo-hinduist tipică lui Osho (Bagwan Rajneesh) este o capcană în care pică 
însuşi autorul ei. Cele arătate demonstrează de fapt tocmai contrariul. Fizicienii au descoperit legile datorită 
tocmai formaţiei lor creştine (scolastic experimentale de tip Cartesius-Bacon), asemenea şi hinduşii au ajuns la 
yoga datorită unei filosofii specifice. 

84 Yoga Magazin nr. 7 coperta 4. 

4. In faţa Bisericii, new age-ul nu poate fi decât cel mult o pseudo-religie. 

Dacă înţelegem prin religie sensul extins de relaţie a omului cu „sacrul", atunci tot 
rămân descoperite următoarele elemente esenţiale ale religiei: sacrificiul, sacerdoţiul, 
rugăciunea, cultul, aspectul comunitar (instituţia) şi cel moral-etic. Aceste elemente de bază 
sunt rezolvate mai mult sau mai puţin în cadrul cultelor neopăgâne (inclusiv sataniste) 
menţionate mai sus. 

Să reţinem şi faptul că unele dintre ele au contestat în repetate rânduri apartenenţa lor 
la mişcare. In această privinţă părerile pot fi împărţite, însă în ceea ce ne priveşte ne 
menţinem părerea exprimată în titlu şi anume aceea că new age-ul nu poate fi decât - cel mult 
- o pseudo-religie. Biserica Ortodoxă nu poate aplica în acest caz nici cea mai îngăduitoare 
iconomie, sau pogorăminte irenice ecumeniste. Confuzia dintre „religios" şi „spiritual" poate 
fi acceptată cel mult în mediile culturale extra-ecleziale. Mişcarea new age se prezintă ca fiind 
mai degrabă o pan-psihologie transpersonală, în cadrul căreia putem detecta în hăţişul acestui 
„ghiveci spiritual" sincretist urmele unei religiozităţi de tip neo-păgân. 

în finalul acestui studiu observăm totuşi că, deşi new age-ul nu întruneşte condiţiile 
necesare încadrării în categoria „religie", nu este mai puţin adevărat că se manifestă ca un 
fenomen spiritual în aprigă concurenţă cu orice religie, afirmând clar că ele sunt depăşite, cu 
un rol încheiat. 

La rândul nostru, am putea spune, în calitate de teologi creştini că, rostul religiei apare 
după căderea în păcatul originar, şi ţine până la venirea Mântuitorului. E drept că şi în cazul 
creştinilor se manifestă trăiri „religioase" sau „spirituale". Acest lucru se explică prin oscilaţia 
duhovnicească permanentă la care suntem supuşi chiar şi după unirea cu Hristos de la Sfântul 
Botez. Acest lucru nu anulează afirmaţia de mai sus, aceea că creştinismul nu este „o religie". 

Din punct de vedere misionar, atunci când se constată alunecarea credincioşilor (sau, 
şi mai grav, a clerului) spre trăirea religioasă a căutării de Dumnezeu, este un semnal 
neîndoielnic al slăbirii duhovniceşti. Remediul este o viaţă liturgică intensă şi constantă: post, 
rugăciune, Sfintele Taine, euharistia, adică re-unirea cu permanentă cu Hristos. 

VIAŢA DUHOVNICEASCA A PREOTULUI 
DUPĂ TRATATUL „DESPRE PREOŢIE" 
AL SF. IO AN GURĂ DE AUR 85 



Hirotonia, una din tainele Bisericii, este un act eclezial comunitar, ce priveşte în 
egală măsură clerul şi laicatul. Tratatul „Despre Preoţie" al Sf. Ioan Gură de Aur este o 
podoabă de mare preţ a literaturii patristice, o lucrare ce se adresează în primul rând clerului 
sacramental, însemnătatea sa pentru laici decurgând din faptul că şi ei la rândul lor „preoţie 
împărătească" prin credinţă au dobândit. 

După cum prea bine se cunoaşte, Sfântul Ioan Gură de Aur s-a născut în Antiohia 
Siriei în anul 354 (344) din tatăl Secundus şi mama Antuza. Rămas de timpuriu orfan este 
crescut de evlavioasa sa mamă într-o atmosferă duhovnicească. Studiază retorica în 
Nicomidia, exegeza şi teologia în Antiohia. După moartea mamei sale se retrage patru ani în 
munţi, trăind în asceză şi rugăciune, apoi doi ani într-o peşteră. In 381 se întoarce în Antiohia 
şi este hirotonit diacon, compunând în această perioadă tratatul „Despre preoţie". In 386 Ioan 
este hirotonit preot şi primeşte datorită elocinţei sale supranumele de „Gură de Aur". După 
câţiva ani, fiind vacant scaunul arhiepiscopal din Constantinopol, împăratul Arcadie şi 
eunucul Eutropie (primul ministru) îl instalează în 398 în această înaltă treaptă arhierească. 
Cu timpul Ioan Gură de Aur a intrat în conflict cu împărăteasa Eudoxia şi cu Teofil al 
Alexandriei, ceea ce i-a atras depunerea din treaptă, exilul şi moartea în 407 la Comana. 

După Sf. Ioan Gură de Aur, punctul de plecare spre slujirea preoţiei este vocaţia iubirii 
faţă de Dumnezeu şi de cei păstoriţi: „Petre, Mă iubeşti?... dacă Mă iubeşti paşte oile Mele." 
Viitorul preot trebuie să răspundă odată cu Sf. Petru: „Tu ştii Doamne că Te iubesc". Dar nu 
numai atât, ci el trebuie să poată răspunde „eu" şi la cealaltă întrebare a Domnului: „Cine este 
sluga cea credincioasă şi înţeleaptă?". După acest răspuns Hristos „îl va pune pe dânsul peste 
toate oile câte sunt ale sale." In această ipostază, preotul, bunul păstor, trebuie să fie gata a-şi 
da viaţa pentru turma sa (Ioan XV, 12-13). 

In ierarhia nevoinţelor duhovniceşti, slujba preoţiei întrece şi nevoinţele aspre ca: 
postul, dormitul pe jos, privegherea, apărarea celor nedreptăţiţi, ocrotirea orfanilor şi 
văduvelor. Este mai mare. Este considerată mai grea, mai anevoioasă, tocmai pentru ca noi să 
ne întrebăm de ce. In felul în care preotul este chemat să-şi o îndeplinească, slujirea trebuie 
făcută la nivel maxim, ideal, cu jertfire, dar oare fără pată şi reproş? Cavalerii lumii catolice 
dintr-un ev mediu cu adevărat întunecat au preluat literele acestei chemări, în afara bisericii. 
Această chemare, această funcţie, slujba preoţească, are formă asimptotică. Dăruirea totală 
trebuie să fie adevărată, dar reproşul la rându-i, însoţeşte veşnic condiţia umană, atunci când 
avem în faţa noastră pe Dumnezeu. Preotul în special se află mereu în această poziţie 
privilegiată şi înfricoşătoare. 

Această slujire este selectivă şi exclude total femeile şi cea mai mare parte din bărbaţi. 
Desigur, se cunoaşte azi poziţia protestantă şi anglicană, care, sub presiunea vremurilor, a 
feminismului de tip new age, a purces la „ordinarea" (căci acolo nu poate fi vorba de 
hirotonie) femeilor, sfidând şi prin această măsură iresponsabilă tradiţia şi învăţătura Bisericii. 



85 Apărut în „Scara" anul IV treapta a VH-a, decembrie 2001 . 

86 Ce nu sunt neapărat 7, această cifră fiind preluată în ortodoxie cândva după sec. al XHI-lea, după împărţirea 
scolastică a lui Petru Lombardul. Manualele noastre de dogmatică şi morală aşteaptă încă oarece „curăţire" de 
astfel de influenţe eterodoxe nefaste. 

Ba chiar şi din punctul (controversat) de vedere al dialogului ecumenic interconfesional (?), se 
constată un mare regres în relaţia acelora cu ortodocşii, romano-catolicii şi monofiziţii. 

Superioritatea sufletească a păstorului faţă de păstoriţii săi trebuie să fie asemănătoare 
cu cea a omului faţă de necuvântătoare (1 Timotei IV, 13). Să ne oprim o clipă cutremuraţi 
asupra acestei aserţiuni. Conotaţia acestor cuvinte este bineînţeles alta peste veacuri. Oare câţi 
din laici, credincioşi fiind, nu au un uşor zâmbet interior ştiindu-se comparaţi cu 
necuvântătoarele, majoritatea intelectualităţii noastre acumulând deja informaţia în spirit 
materialist-evoluţionist. Se cere de la noi acum o aprofundare în smerenie şi o depăşire a 
datum-ului socio-cultural, cu un efort în plus, „plusul" ce peste măsură va fi răsplătit de 
Domnul. 

Oare zilele noastre ne mai oferă în mod „realist" această condiţie şi pentru cler? Sau şi 
ea rămâne un deziderat asimptotic? In cele ce se pot constata astăzi, clerul se prezintă ca nivel 
duhovnicesc şi moral foarte asemănător, până aproape de identificare cu nivelul credincioşilor 
săi! Diferenţa decisivă rămâne preoţia harică şi nivelul cunoştinţelor teologice de 
specialitate. 87 Aşa ajungem să ne pască pericolul protestant rezumat în sintagma: sola gratia, 
adică să-1 respectăm pe cleric (episcop, preot sau diacon) numai pentru harul preoţiei 
sacramentale, ignorând trăsăturile sale de caracter, personalitatea sa, faptele sale. 
înţelepciunea de obşte a renunţat la cerinţe şi a găsit o soluţie de om amărât: „să faci doar ce 
zice popa..." Dar pentru cei ce ridică pretenţii şi critici la adresa Bisericii şi ierarhiei sale 
există şi răspunsul scripturistic la fel de amar, la Osea IV, 5; 9: „Tu te poticneşti ziua, iar 
noaptea se poticneşte cu tine şi profetul şi voi face să piară poporul tău. . . Dar şi poporului i se 
va întâmpla ca şi preotului!". Nu ne rămâne decât să ne plângem umiliţi, slăbiciunile şi 
păcatele - cler şi credincioşi deopotrivă - purtându-ne sarcinile unii altora cu nădejde în mila 
şi harul lui Dumnezeu ce plinesc neputinţele noastre. 

Responsabilitatea preotului are în vedere din totdeauna mai ales mulţimea sufletelor ce 
cu greu pot fi preţuite în lumea aceasta. Turma cuvântătoare este atacată de duşmani de natură 
morală cum ar fi: „adulterul, necurăţenia, neruşinarea, idolatria, înveninarea, vrăjmăşiile, 
certurile, mânia, gâlcevile, clevetirile, murmurele, îngâmfările, neînţelegerile şi altele, toate 
numite „faptele cărnii". Desigur marea deosebire dintre păstorul oilor şi cel al oamenilor a 
fost şi este faptul că oamenii nu pot fi nicidecum trataţi cu aceeaşi autoritate cu care sunt 
tratate animalele. Preotul nu poate folosi violenţa nici măcar în acel mod în care o fac 
judecătorii laici. Se pune problema aşadar a convingerii, nu a constrângerii. Trebuie păstrat şi 
echilibrul între acribie şi iconomie în funcţie de situaţia sufletească respectivă a credinciosului 
cu predispoziţiile sale. Aurul duhovnicesc pe care ni-1 dăruieşte Sfântul Ioan în cuvintele sale 
ne deschide comparaţia cu recuperarea „oii pierdute": omul rătăcit este mult mai greu de adus 
înapoi fără forţă, cu numai sfaturi (2 Timotei II, 25; Tit I, 9; Timotei IV, 20). Dacă vom pune 
faţă în faţă primele dintre faptele milosteniei trupeşti şi sufleteşti, şi anume: a sătura pe cel 
flămând, respectiv a îndrepta pe cel ce greşeşte, Ioan Gură de Aur ne face să vedem de îndată 
superioritatea milosteniei sufleteşti (cap. X). Revenind la cele afirmate mai înainte cu privire 
la dragostea faţă de păstoriţi, se aminteşte că: „Prin aceasta vor cunoaşte oamenii că sunteţi 
ucenici ai Mei dacă vă veţi iubi unul pe altul" până la sacrificiul propriei vieţi: cea mai mare 
dovadă de iubire este de a muri pentru cel pe care-1 iubeşte cineva." 

Preoţia creştină a fost instituită de însuşi Duhul Sfânt. A compara aceasta cu preoţia 
lui Aaron, ne face să ne gândim şi la o altă diferenţă: jertfa adusă la altar de slujitor. Preotul 
creştin oficiază jertfa cea fără de sânge în care prin pogorârea Duhului Sfânt pâinea şi vinul se 
prefac în chip tainic în Trupul şi Sângele Mântuitorului. Comparaţia cu jertfa făcută de 
proorocul Ilie ne dă iarăşi dimensiunea înfricoşată a preoţiei creştine (cap. XIV). Desigur că 
sufletele omeneşti create nu pot să suporte vederea acestor minuni, drept care ele se petrec aşa 
cum am arătat sub forma văzută (pipăită şi gustată) a pâinii şi vinului. Să nu uităm deci că 
minunea prefacerii din momentul Sfintei Euharistii este cea mai mare de pe pământ! 



87 Editorialul De ce este atacată Biserica? din Vestitorul Ortodoxiei nr. 197 din februarie 1998 confirmă această 
observaţie. 

Nu numai atât, dar preoţilor creştini li s-a dat o putere care covârşeşte toate făpturile 
create, văzute şi nevăzute: „Aceia ale căror păcate le veţi ierta vor fi iertate; şi pe ale cărora le 
veţi ţinea vor fi ţinute." înfricoşătorul adevăr petrecându-se atât pe pământ cât şi în ceruri, 
preoţii devin con-lucrători în iconomia mântuirii cu însuşi Dumnezeu (1 Corinteni III, 6-9; 
XV, 10; 2 Corinteni VI, 1). Dacă adăugăm la aceste două taine (Spovedania şi împărtăşania) 
şi taina Botezului, poarta de intrare în comuniunea cu Dumnezeu şi Biserica Sa, vedem că 
puterea şi răspunderea preoţească nu au asemănare nici în cer, nici pe pământ. Cât de 
copilăreşti se arată prin comparaţie „minunile" OZN-iste şi „puterile" paranormale cu care 
suntem inundaţi în mass media contemporană. Acestea prind la persoanele pentru care 
legătura cu Biserica, Tainele - deci harul - învăţătura şi liturghia s-a diluat la extrem prin 
fenomenul secularizării. Doar astfel se poate explica şi dispariţia acelei facultăţi esenţiale 
dobândită în chip haric prin taina Mirungerii: darul deosebirii duhurilor (âioucpiaig). Pierderea 
s-a petrecut desigur treptat pe parcursul ultimelor secole, şi s-a datorat în cea mai mare 
măsură percepţiei distorsionate de tip nestorian şi augustinian, după care cele cereşti 
rămâneau tot mai mult „acolo şi apoi", oamenii gândind în sensul eshatonului iudaic de tip 
liniar-mesianic. Şi atunci pe locul contactului cu împărăţia şi Tainele ei, al eshatonului 
adevărat creştin, al veşnicului prezent divin, s-a instaurat treptat o percepţie filosofică 
idealizantă şi abstractă, care taie legăturile harice, neagă posibilităţile nevoinţelor, culminând 
cu necredinţa, agnosticismul şi chiar ateismul de care am amintit, fie el de tip marxist, sau de 
new age. 

Revenind la comparaţia cu preoţia Legii vechi, observăm că preoţia levitică putea 
constata curăţia de lepră (boală trupească), în vreme ce preoţii creştini pot vindeca prin taina 
Sfântului Maslu atât trupeşte cât şi sufleteşte, un lucru cu mult mai presus. Preoţii sunt numiţi 
de creştini „părinte", fiind părinţi duhovniceşti, valoare superioară celei trupeşti (cap. XV). 

Nivelul iubirii de semeni al preotului ar trebui să se ridice la înălţimea Sf. Apostol 
Pavel care prefera să fie anatemizat odată cu cei întru Hristos fraţi ai săi căzuţi (cap. XVI). In 
capitolul XVII al Tratatului său, Sfântul Ioan dă avertismente puternice faţă de pericolele 
duhovniceşti ce-1 pot paşte pe preot. In primul rând slava deşartă, disimulată adesea sub forma 
modestiei exterioare, totodată lipsind smerenia interioară. Cu toate că femeile au fost excluse 
de la oficiul preoţiei harice şi chiar de a predica în biserică, ele compensează uneori prin ceea 
ce numim azi „trafic de influenţă". S-a ajuns pe vremea sfântului, şi se ajunge şi azi la zicala: 
„supuşii conduc pe regele lor!" 

Sf. Ioan s-a nevoit neobosit atât în vorbele prinse în acest Tratat, cât şi mai ales în 
faptele sale, în a arăta virtuţile duhovniceşti ce trebuie să împodobească pe slujitorii altarelor. 
Prima se enunţă printr-o afirmaţie negativă gramatical, dar pozitivă etic, - apofatică teologic: 
„a nu dori această cinste" (cap. XVIII). Odată ajuns totuşi în această lucrare, să-şi facă datoria 
chiar cu riscul de a intra în conflictul cu mai marii săi şi chiar de a fi depus din treaptă. De 
altfel aceasta i s-a şi întâmplat părintelui nostru sfânt după cuvântul: „Fericiţi veţi fi când vă 
vor ocărî pe voi şi vă vor prigoni, şi vor zice tot cuvântul rău împotriva voastră, minţind 
pentru Mine. Bucuraţi-vă şi vă veseliţi, că plata voastră multă este în ceruri!" A doua virtute 
care se afirmă, negativă, se referă iarăşi la o distrugere, la o „descompunere" a unui „site" 
sufletesc modern, dăinuind în păcătoasa concupiscenţă: este virtutea de a nu avea ambiţie. 
Aceasta este valabilă în toate domeniile, dar cu atât mai mult în slujba sacerdotală. 

Sfântul insistă asupra tăriei sufleteşti de nezdruncinat, în stare să suporte insulta, 
persecuţiile, supărările, ironiile, plângerile nemotivate. Tăria se află în capacitatea de a nu se 
mânia. Vârtejul acestei patimi - şi totodată păcat de moarte - atrage după sine: aroganţa, 
orgoliul, acuzaţiile fără temei, ura şi răzbunările, insultele şi provocările obraznice ce aduc 
atât de mari tulburări sufleteşti celor în cauză cât şi celor din jur. Rugămintea, recomandarea 
şi totodată canonul pe care le înţelege cel ce lecturează cuvintele Hrisostomului sunt acelea de 
a înţelege şi conştientiza influenţa covârşitoare pe care o are preotul ca model pentru enoriaşii 
săi, pe care îi formează implicit, atât în bine cât şi în rău. 

Totodată, preotul este expus şi atacurilor unui alt păcat de moarte: invidia, ce se abate 
asupra sa din partea celor din jur, colegi şi credincioşi. întrucât este omeneşte a cădea, fie cât 
de puţin, adversarii vor specula imediat slăbiciunile inerente spre a-1 defăima. Ca un adevărat 
pedagog, arată sfântul suprafaţa sub care se ascunde „mina", conducând cu grijă pasul în 
preoţie. Iară şi iară, - sfântul revine mereu, ca şi la dumnezeiasca sa Liturghie - capitol după 
capitol, atrage atenţia asupra cercetării cugetului pentru a asigura existenţa reală a premiselor 
interioare spre hirotonie, spre a vedea, spre a nu deveni orbul care îi trage şi pe ceilalţi după el 
în groapă (cap. XXI). 

întrucât preotul are în grijă Trupul lui Hristos (Biserica), el poate fi comparat cu un 
medic, bolile cu care se confruntă fiind însă de natură spirituală, cu mult mai dificil de 
diagnosticat (cap. XXII). Singurul tratament de care dispune preotul în această privinţă este 
cuvântul, sfatul, predica, predania, predarea, darea, dăruirea leacului în Duhul Pentru aceasta 
este atât de necesară arta elocinţei, în care Sf Ioan Gură de Aur a rămas neîntrecut, atât când 
era avocat laic, cât şi ca Arhiepiscop al Constantinopolelui. El compară plastic confruntările 
retorice cu adversarii, chiar şi cu lupta efectivă dusă pe câmpurile de bătălie militare, cu 
armele ostăşeşti. 

Preotul de azi, confruntat, ca şi cel din vremea sfântului, cu ereziile vechi şi noi, în 
plus cu ateismul, cu sectele ce ne invadează şi cu fenomenul neognostic sincretist new age 
găseşte reazem de neclintit în dreptele sfaturi ale Hrisostomului. Noile erezii trebuiesc 
cunoscute cel puţin ca idee, pentru a putea fi aduse la adevărata lor stare lipsită de valoare. 
Drept armă folositoare şi temelie de granit în această luptă ne stă Sfânta Scriptură. „Toată 
scriptura fiind insuflată de Dumnezeu este folositoare pentru învăţătura adevărului, pentru 
combaterea erorii, pentru îndreptarea abaterilor şi pentru formarea omului după dreptate ca el 
să se apropie de Dumnezeu şi să fie desăvârşit" citează la rândul său sfântul Ioan pe Sfântul 
Apostol Pavel. Tot de la Apostolul neamurilor ne-a rămas îndemnul dat preoţilor din Efes: 
„Vegheaţi şi aduceţi-vă aminte că timp de trei ani n-am încetat nici ziua nici noaptea de a 
învăţa pe fiecare din voi cu lacrimi." Preoţilor li se cere atât puritatea vieţii cât şi puritatea 
credinţei. 

O altă piatră de poticnire astăzi ca şi ieri, devine apoi faptul că vin mulţi în biserică 
pentru a urmări talentul oratoric al preotului ca la un recital, fiind mai puţin preocupaţi de 
valoarea mântuitoare a învăţăturii. Predicatorul trebuie să contracareze această pornire 
defectuoasă necăutând a dobândi un succes „de galerie" şi slavă deşartă. Lui îi este necesar a 
uni două calităţi ce nu sunt tocmai consonante: modestia şi talentul, precum cealaltă pereche 
antinomică, indulgenţa şi severitatea. Este de dorit acel echilibru moral care să nu se clatine 
nici în faţa laudelor, nici în faţa criticilor nemeritate pe care le primeşte de la credincioşii săi 
(cap. XXVII). Scopul predicii nu este asemenea discursului electoral al politicianului populist, 
de a-şi atrage simpatia şi voturile ascultătorilor. Nu laudele lor trebuie urmărite ci trebuie 
urmărit a-I plăcea lui Dumnezeu (cap. XXVIII). 

Toate faptele şi acţiunile unui slujitor al altarului au consecinţe atât în viaţa aceasta cât 
şi mai ales în cea viitoare. Acesta nu poate ridica nicicum la judecată argumentul ignoranţei 
care l-ar mai disculpa cumva pe simplul credincios (cap. XXVIII) Prin faptul că vieţuieşte în 
lume, înconjurat de viforul ispitelor, preotului i se cere să aibă o grijă sufletească a sinelui mai 
mare chiar decât a monahului, (cap. XXX) Este necesară păstrarea cumpenei între cele două 
tendinţe extreme: sărăcia şi bogăţia, luxul şi lipsa. Sfântul Ioan Gură de Aur avertiza la timpul 
său, tot în termeni dialectici, asupra patimilor opuse ce pot stăpâni relaţia cler-credincioşi: 
linguşirea servilă şi neroada aroganţă. In cunoştinţă de cauză, sfântul a trăit deopotrivă în 
starea monahicească şi în pustnicie, şi nu mai puţin şi în marea metropolă a vremii, 
megalopolisul Constantinopol. De aceea e îndreptăţit a face comparaţia dintre sihastru şi 
preotul de mir ce are a se îngriji şi de sufletele celorlalţi aflându-se în mijlocul ispitelor 
lumeşti (cap. XXXI). Preotul se găseşte în faţa enoriaşilor în lumina în care nu-şi poate 
ascunde mânia, neglijenţa, vanitatea, şi toate cusururile pe care monahul sau pustnicul nu le 
conştientizează atât de uşor, nefîind confruntat cu societatea în diversitatea ei (cap. XXXIII). 

Rugător pentru toţi cei din biserică, preotul de mir, se presupune a fi mai presus de ei din 
punct de vedere moral. La rândul lor enoriaşii aparţin unor diverse categorii: bogaţi şi săraci, 
culţi şi inculţi, tineri şi bătrâni, bărbaţi şi femei, părinţi şi copii, diversitate ce implică o mare 
mobilitate sufletească din partea păstorului „nici prefăcătorie, nici linguşire" (cap. XXXII). 
Unicitatea fiecărui enoriaş, plasarea sa personală pe drumul mântuirii, ne duce cu gândul la 
medicul pentru care nu există boli ci bolnavi, consecinţele păcatului implicând un tratament 
personal. In privinţele duhovniceşti ne aflăm astfel în faţa unor cerinţe uriaşe în detaliul lor, 
duhovnicul fiind chemat să trateze pe fiecare în parte după predispoziţiile particulare. 

In legea veche preoţii erau datori să aducă jertfe animale deosebite pentru curăţarea 
păcatelor lor (cap. XXXIV). Gravitatea greşelilor personale în cadrul preoţiei celei noi 
implică o însumare de coordonate. Acestea se adună atât vertical, personal, cât şi orizontal, 
social, obştesc, sobornicesc, în catolicitatea lor, pe seama preotului. Asumarea greşelilor în 
cadrul pastoraţiei are o contribuţie serioasă în luminarea conştiinţei sacerdotale, şi nu în 
ultimul rând în conştiinciozitatea cu care se realizează slujba divină. 

Sfântul părinte al dumnezeieştii Liturghii şi al acestei serioase lucrări, enunţă capitol 
de capitol, de fiecare dată la un nivel superior, insistă şi repetă în analiză atât principiile cât şi 
detaliile ce privesc aspectele morale ale vieţii preotului şi chiar ale episcopului. Astfel ne 
dovedeşte nouă că este posibil a împleti atât calităţile de slujitor în biserica de mir, cât şi cele 
de monah, preot şi episcop, cu cele de înalt teolog şi retor neîntrecut. Toate acestea plus 
vocaţia şi harul dumnezeiesc l-au făcut pe neîntrecutul predicator al bisericii să fie numit Gură 
de Aur. Cele câteva reflecţii care s-ar mai putea face în ziua de azi pe seama acestei nepreţuite 
lucrări, „rescrierea lecturii" după cum se exprima un lingvist contemporan, nu realizează 
nimic nou sub soare, de la înviere încoace. Ne putem doar re-găsi, re-zidi, şi re-dărui 
Domnului. 

învăţăturile consemnate în tratatul despre preoţie rămân un îndreptar de nepreţuit atât 
pentru cei ce urmează să intre în preoţie cât şi pentru cei ce au căpătat dumnezeiasca slujire, 
până la sfârşitul veacurilor. 

ÎNCEPUTURILE religiei şi magiei 88 

Religia şi Magiile. Abel şi Cain. 

Definiţiile mai noi ale religiilor au în vedere anumite trăsături care pot fî aplicate unui 
număr restrâns de credinţe, crezuri şi concepţii aşa numite religioase. Aceste definiţii şi 
catalogări sunt rezultatul abordării ştiinţifice (religionwissenshaff) începută la sfârşitul 
secolului XIX în mediile universitare occidentale. 

In ce ne priveşte vom căuta să tratăm această temă din perspectiva credinţei creştine 
ortodoxe, perspectivă care diferă în puncte esenţiale de abordările ştiinţifice, sociologice, 
filosofice, istorice sau psihologice. Nu interesează aici nici perspectiva culturală, mult 
răspândită de altfel în mediile intelectuale, ci doar revelaţia creştină ortodoxă. 

Din multele definiţii şi accepţiuni ale noţiunii de religie vom reţine aspectul de re- 
laţie, re-legare, re-luarea comuniunii omului cu Creatorul său. Biblia ebraică nu foloseşte 
desigur termenul de religie, dar avem pe acela de legământ, alianţă, (b'nai) testament, şi 
anume legământul lui Dumnezeu cu oamenii. 

Omul creat după chipul şi asemănarea lui Dumnezeu, era de la început în legătură cu 
Dumnezeu, cu creaţia şi cu semenul (Adam-Eva). Cu Dumnezeu era în relaţie de fiu (după 
asemănare 89 , dar nu după fire, fiinţă, natură, substanţă, esenţă); cu creaţia era în relaţia de 
împărat 90 , preot şi prooroc; cu semenul era de o fiinţă 91 (homoousios). 

Relaţia cu Dumnezeu şi cu cosmosul a fost zdruncinată din temelii în urma căderii 
protopărinţilor în păcatului strămoşesc şi alungării din rai. (Facere III, 23). Cu puţin înainte de 
această situaţie, Adam şi Eva au trăit primul sentiment de natură religioasă al oamenilor 
căzuţi din harul comuniunii cu Dumnezeu, şi anume teama: „Am auzit glasul Tău în rai şi m- 
am temut, căci sunt gol şi m-am ascuns." (Facere III, 10). Reacţia primilor oameni în urma 
călcării poruncii este exact aceea a copiilor care, rămaşi câteva momente singuri, au călcat 
prin neascultare porunca părinţilor au făcut o poznă, o prostie, au spart ceva, sau chiar au 
mâncat ce nu trebuia: „Şi femeia a văzut 92 că pomul e bun de mâncat şi că plăcut le este 
ochilor la vedere şi că e de dorit spre câştigarea priceperii. 93 Şi a luat din roadă lui şi a 
mâncat; şi a dat şi bărbatului său care era cu ea, şi el a mâncat. . . Şi au auzit glasul Domnului 
Dumnezeu purtându-se prin rai, în boarea amurgului; şi de la faţa Domnului Dumnezeu s-au 
ascuns Adam şi femeia sa printre pomii raiului." (Facere III, 6-7) 

Urmează un act de necuprinsă şi mai presus de minte iubire: Dumnezeu, vine în 
căutarea copiilor pierduţi, întinde o mână de ajutor, dă o şansă cum se spune acum: „Şi 



Apărut în „Credinţa ortodoxă", Anul VI, nr. 12 (70), decembrie 2002. 

89 Facere I, 26 

90 Facere I, 28: „... şi stăpâniţi peste peştii mării, peste păsările cerului, peste toate animalele, peste toate 
vietăţile ce se mişcă pe pământ şi peste tot pământul!". Este adevărat că nu se face referire explicită şi la restul 
creaţiei, dar întrucât perspectiva cosmologiei biblice este geocentrică şi antropocentrică, Dumnezeu fiind prin 
natură absolut diferit de creaţie, rezultă implicit că omului i s-a dat în stăpânire întreaga creaţie văzută. Lucrul 
acesta este foarte important de reţinut, deoarece a fost şi este în continuare contestat de ramuri ale mişcării neo- 
păgâne new age: ecologia şi ufolatria. 

91 Facere II, 23-24: „... ea se va numi femeie, pentru că este luată din bărbatul său. De aceea va lăsa omul pe 
tatăl său şi pe mama sa şi se va uni cu femeia sa şi vor fi amândoi un trup." 

92 în sensul: a socotit, a chibzuit, dar numai prin faptul că a dat crezare şarpelui, fără vreo altă probă. Biblia, 
ediţia jubiliară 2002, nota c), p. 25 

93 Cuvântul katanoeo e foarte bogat în sensuri: a pricepe, a înţelege, a remarca, a-şi da seama, a observa, a 
medita, a reflecta, a discerne, a vedea cu claritate, a fi conştient de sine. De aici, şi marea putere de seducţie a 
ispitei. Idem, nota d), p. 25 

Domnul Dumnezeu 1-a chemat pe Adam şi i-a zis: "Adame, unde eşti?"" (Facere III, 8) Cu 
adevărat aici apare pentru prima dată religia, şi anume la iniţiativa lui Dumnezeu. Dumnezeu 
întemeiază o religie, omul urmează să răspundă liber acestei chemări la mântuire. Dar, încă 
odată vai, Adam şi Eva au trăit primul sentiment al oamenilor căzuţi din harul comuniunii cu 
Dumnezeu, şi anume teama, inspirată de cel rău: „Glasul Tău l-am auzit purtându-se prin rai 
şi m-am temut, pentru că sunt gol şi m-am ascuns." (Facerea III, 10). Ce vedem din această 
reacţie? Omul are de atunci pornirea de a fugi de Dumnezeu, iar teama aceasta nu este acea 
„frică de Dumnezeu" binecuvântată, care este începutul înţelepciunii (Pilde I, 7): 
„Inţelepciunea-i frica de Domnul-Dumnezeu, şi-a te feri de rele, aceasta este Ştiinţa". (Iov, 
XXVIII, 28) Acea frică este exact opusul temerii, ea are efectul dorit de Dumnezeu. „Cu frică 
de Dumnezeu, cu credinţă, şi dragoste să vă apropiaţi!" este chemarea cea mult dorită a 
mântuirii, chemarea lui Dumnezeu prin gura preoţilor spre împărtăşirea cu Trupul şi Sângele 
lui Hristos. 

Primii oameni aflaţi în acest stadiu, Adam şi Eva, căzuseră din „viaţa în rai cu 
Dumnezeu" la „viaţa religioasă în afara raiului şi fără Dumnezeu", adică pur şi simplu din 
viaţă la moarte, întâi cea duhovnicească („căci în ziua în care vei mânca vei muri!"), apoi şi 
cea naturală (fizică). Dar totodată ei II cunoşteau pe Dumnezeu, vorbiseră cu El, fuseseră în 
rai (paradis, Eden), care de acum încolo era închis pentru oameni şi păzit de heruvimi 94 cu 
sabia de foc, deci era lumea „de dincolo" fără a fi şi „de apoi", căci nu mai era accesibilă 
omului nici măcar după moarte. 

Această trăsătură va merge mai departe pe tot parcursul istoriei până la Hristos şi va fi, 
ca şi celelalte elemente ale religiei, preluată şi împlinită în Hristos şi trăirea creştină. Căderea 
părinţilor n-a fost totală şi radicală (ca aceea a diavolilor), chipul lui Dumnezeu într-înşii fiind 
doar întunecat (rănit): „Iar măcar de au şi greşit strămoşii noştri Adam şi Eva înaintea 
Domnului Dumnezeu şi căzuse din darul cel dintâi, însă n-au căzut din credinţa cea către 
Dumnezeu, ci plini erau de frica Domnului 95 şi de dragoste şi aveau nădejde de izbăvirea lor, 
de care (...) li se descoperise lor." 96 (sublinierile ne aparţin) Pasajul redat anterior ne arată 
deja prezente în acest stadiu căzut religios, cele trei virtuţi teologale, desăvârşite în Hristos şi 
Biserica Sa. 

Cei doi fraţi Cain („câştigat", „dobândit") agricultorul şi Abel păstorul, au inaugurat 
preoţia de tip religios, şi anume aducerea de jertfe pentru îmbunarea şi împăcarea cu 
Dumnezeu (Facere IV, 4-5): „După un timp, Cain a adus jertfă lui Dumnezeu din roadele 
pământului. Şi a adus şi Abel din cele întâi-născute ale oilor sale şi din grăsimea lor". 

Afirmaţia de mai sus, „preoţia de tip religios", vrea să facă diferenţa clară între preoţia 
fiilor Cain şi Abel, şi preoţia ontologică, cea a protopărinţilor Adam şi Eva dinaintea căderii, 
întreg cosmosul era o biserică iar Grădina Edenului o „Sfântă a Sfintelor" în care oficiau cei 
doi Mari Preoţi. Creaţia întreagă, atât cea văzută cât şi cea nevăzută, aşa „bună foarte" cum a 
mărturisit-o Dumnezeu însuşi a fi, era o Biserică, sfântă, catolică şi ortodoxă. Nu putem 
descrie în concret cum era acel cult, dar cu siguranţă că se deosebea radical de cultul religios 
aşa cum îl cunoaştem după cădere. Şi unul din punctele esenţiale de deosebire îl constituiau 
jertfele. Dacă s-ar putea vorbi de vreo jertfă în cazul protopreoţiei, absolut sigur este că era 
una nesângeroasă, după cum este binecunoscuta jertfă a Bisericii creştine. Dar iată, preoţia 
religioasă necesită, prin mâinile bineplăcutului lui Dumnezeu Abel, jertfa de sânge, a celor 
„întâi-născuţi ai oilor" şi anume mieii cei nevinovaţi! Atât Abel ce este jertfîtor dar şi jertfă el 
însuşi, cât şi mieii jertfiţi sunt prototipuri ale Jertfîtorului şi Jertfei Supreme: Mielul lui 
Dumnezeu Care ridică păcatul lumii, Iisus Hristos. 

Existenţa jertfelor reclamă existenţa unui altar, de obicei din piatră şi situat pe o 
înălţime sau într-un loc deosebit. Cu timpul jertfele şi rugăciunile, într-un cuvânt cultul, au 



94 Cuvântul heruvim este în limba ebraică un plural ( -im). Singular ar fi „heruv", dar în româna cultică pe care o 
folosim tradiţional se spune la plural „heruvimi". 

95 Facere III, 10 

96 Hronograf, Ed. „Pelerinul Român", Oradea, 1992, p. 51. 

început să fie oficiate de anumiţi oameni special aleşi din rândurile obştei, alcătuindu-se astfel 
o clasă sacerdotală, preoţii, ce s-au ordonat mai târziu în chip ierarhic. 

Dacă părinţii Adam şi Eva au fost solidari şi în cădere, urmând acelaşi drum, fiii lor 
vor marca o despărţire radicală: cel dintâi născut va continua căderea introducând în religie 
magia cu etosul ei, fiind la început magico-religios, ca treptat să decadă tot mai mult în 
magie, ca protopărinte al magiei, vrăjitoriei, ocultismului, ce va duce în generaţiile următoare 
la păgânismul magic, opus deja trăirii religioase. Spre totală deosebire de acesta, dreptul Abel 
„este... întâi începător al tuturor drepţilor, care prin sângele său a întemeiat întâia Biserică a 
drepţilor. Pentru că de la sfârşitul mucenicesc al acestuia a început a se zidi Biserica Legii 
vechi cu muceniceştile sângiuiri, ucişi fiind nevinovaţii drepţi şi sfinţii lui Dumnezeu 
prooroci." 97 Primind această învăţătură, vedem apariţia Bisericii Legii, adică a religiei, ce va 
fî desăvârşită la Rusalii prin pogorârea Duhului Sfânt prin întemeierea Bisericii Harului, cea 
una, sfântă, sobornicească (catolică, universală şi deplină), apostolească (adică misionară) şi 
desigur ortodoxă: drept (bine) slăvitoare (cinstitoare), drept (bine) credincioasă. 

Drumurile omenirii se despart radical: partea"cea dreaptă" (şi ajungând astfel la 
dreapta Tatălui şi a Fiului) alege calea religiei, venerarea lui Dumnezeu în teama sfântă 
(„începutul înţelepciunii este frica de Dumnezeu" Pildele lui Solomon I, 7); „cei de-a stânga" 
(iarăşi a Tatălui şi a Fiului) aleg calea magiei. De aceea trebuie făcută o distincţie clară între 
magie (vrăjitorie, ocultism) şi religie. Omul religios - preot şi credincios -, recunoaşte 
dependenţa sa totală de Dumnezeul atotputernic pe care II venerează şi Căruia Ii cere în 
rugăciune cu frică şi smerenie, mila şi ajutorul. Spre deosebire de acesta, omul magic are 
mentalitatea de tip „Aladdin şi lampa fermecată": socoteşte că duhurile (forţele) supranaturale 
(sau chiar supraomeneşti, cel puţin ca posibilităţi de acţiune) îi stau cumva la dispoziţie pentru 
a-i îndeplini toate dorinţele, planurile şi poftele sale lumeşti imanente. Pentru aceasta, este 
necesară iniţierea, cunoaşterea unor formule magice, unor ritualuri, chiar jertfe de tip religios, 
a unor superstiţii, tipicuri, reţete, care fiind aplicate corect şi de către o persoană competentă 
(„preot", vraci, mag, şaman, vrăjitor, etc.) vor da rezultatele scontate în orice loc şi perioadă 
(o acoperire oarecum universal valabilă). La limită, chiar dacă este în continuare recunoscută 
existenţa unei Fiinţe atotputernice şi înfricoşătoare, I se cere Acesteia sprijinul de tip 
„contractual" (do ut des, dă şi ţi se va da), pentru aceleaşi dorinţe, planuri şi pofte lumeşti 
imanente. Categoriile filosofice transcendent şi imanent („lumea cealaltă" şi „lumea asta") ne 
ajută în acest stadiu să definim orientările diferite şi opuse ale magiei şi religiei precreştine. 

Această deosebire este din ce în ce mai greu de făcut de către cei a căror inimă s-a 
împietrit, iar mintea a devenit opacă Duhului Sfânt. Pentru aceştia elementele comune magiei 
şi religiei se vor amesteca şi confunda, până la a le pune pe acelaşi plan şi apoi a nu le mai 
deosebi. Căci credinţă în Dumnezeu şi frică de El aveau şi Abel - religiosul şi Cain - magicul, 
amândoi erau preoţi şi slujeau. Frica lor însă se deosebea exact cum am amintit mai sus: cea a 
lui Abel, frica mântuitoare de a nu-L pierde pe Dumnezeu, iar a lui Cain, frica vinovată a 
celui ce fuge şi se ascunde fără a arăta curajul pocăinţei: „şi de la Faţa Ta voi fi ascuns." 
(Facere IV, 14) Dar fiindcă Abel - religiosul era bineplăcut lui Dumnezeu, Cain - magicul a 
trăit la îndemnul diavolului acelaşi sentiment ca şi „tatăl" său: pizma, făcând şi pasul extrem 
de eliminare a adversarului de neînvins în luptă dreaptă: uciderea mişelească de frate. Iar de 
atunci încoace magicii şi magia continuă acelaşi lucru, mai întâi împotriva Bisericii Legii, cea 
a lui Cel Ce Sunt, adică Dumnezeu Fiul neîntrupat, urmând prigonirea Bisericii Harului, a lui 
Hristos, Dumnezeu Omul. Afirmaţiile de mai sus pot fi întărite cu înlesnire cu multe locuri 
din Sfânta Scriptură, şi validate de istoria recentă şi trăită în zilele noastre. 

Eliminarea fizică a lui Abel, nu a folosit la nimic magicilor. Pentru că în nebunia lor, 
aceştia fac abstracţie de faptul că bineplăcerea lui Dumnezeu nu poate lăsa lucrurile la 
cheremul lor, şi iată, Domnul alege continuarea religiei prin noul născut Set. Potrivit aceleiaşi 
surse, pe baza afirmaţiilor unor părinţi şi scriitori bisericeşti, Set a fost răpit la ceruri de către 
îngerul Domnului timp de 40 de zile, în care a fost iniţiat în tainele cosmosului şi i s-au 



97 Idem, p. 54 

descoperit (revelat) evenimente viitoare, 98 observându-se astfel alte elemente ale religiei: 
revelaţii făcute de Dumnezeu aleşilor Săi, proorocii. Mai mult chiar se afirmă de către autori 
ca Tertulian, Sf Clement al Alexandriei, Fer. Ieronim, Sf Atanasie cel Mare şi faptul că odată 
cu Set se începe şi scrierea, în acest caz fiind vorba de o carte sfântă, cunoscută apoi ca 
„proorocia lui Enoh". 99 Această carte nu a ajuns suficient de nealterată până în zilele noastre, 
versiunea existentă fiind prin urmare inclusă de Biserică în categoria cărţilor apocrife ce 
trebuiesc consultate cu multă prudenţă, nefiind aşadar normativă pentru credinţă. Aici apare 
un nou element al religiei: o structură mai mult sau mai puţin dogmatică a doctrinei, 
consemnată în cărţi sfinte, fiind prezentă totodată şi o tradiţie orală. 

Seminţia lui Cain nu va putea în continuare, fiind lipsită de harul lui Dumnezeu, decât 
să parodieze credinţa, cunoaşterea, cultul şi meşteşugurile religioşilor: „încă s-a învăţat 
seminţia lui Cain şi vrăjitoriile, farmecele şi descântecele şi împărtăşirea cu dracii şi era 
potrivnică lui Dumnezeu şi urâtă de Dumnezeu, pentru aceea mai pe urmă cu potopul s-a 
prăpădit de tot." 100 Faptul că francmasoneria îl revendică pe Cain ca pe întemeietorul ei 101 ne 
lămureşte pe deplin despre caracterul potrivnic lui Dumnezeu şi creaţiei sale al acestei odioase 
instituţii, ce se prezintă la vedere ca „iubitoare de oameni şi binefăcătoare." Intr-o altă 
redactare a „Hronografului", 102 citim despre apariţia credinţelor idolatre (magice, politeiste): 

„începură a crede unii în soare, alţii în lună, alţii «în stele şi în cele ci li umblă capul »; 
alţâi într-apă ş-alţii în «petri, înfocu» zicând că aceia sunt dumnezeii. " 

Câtă diferenţă între această învăţătură a adevărului revelat cu privire la originea 
religiei şi a credinţelor şi modelul evoluţionist propus (şi când a fost cu putinţă chiar impuşi) 
de către „ştiinţa religiilor", potrivit căruia la început au fost credinţele animiste şi politeiste, ca 
mai apoi, în decursul unei evoluţii spirituale pe durata a nu se ştie exact câte . . .miliarde de ani 
(!?), să apară, ca stadiu intermediar, credinţa monoteistă. Deci o răsturnare completă a 
adevărului ce ne înfăţişează o involuţie duhovnicească, de la religia monoteistă, la credinţele 
magice politeiste. 

Cele două seminţii însă trăiau pe aceleaşi meleaguri, erau rude, vorbeau aceeaşi limbă. 
Inevitabilul s-a produs: „Fiii lui Dumnezeu 104 , văzând că fiicele oamenilor 105 sunt frumoase 
şi-au ales dintre ele soţii, care pe cine a voit." (Facere VI, 2). Seducţia erotică este de la 
început una din armele cele mai de temut - dacă nu chiar cea mai importantă - ale magiei. 
Unul din studiile de referinţă ale lui I.P. Culianu a fost intitulat pe bună dreptate „Eros şi 
Magie în Renaştere". 106 Melanjul religiei cu magia a dus la degradarea continuă a primei, 
până când s-a ajuns, la 2 200 de ani de la Facerea lumii, la măsura de curăţire radicală a lumii 
de către Dumnezeu: potopul. Singurii oameni scăpaţi din urgia apelor au fost dreptul Noe (din 
seminţia lui Set), cu cei trei fii Sem, (preotul) Ham (slujitorul) şi Iafet („întins", „lăţit", 
împăratul), împreună cu soţiile lor, în total 8 oameni, din care se trag toate popoarele de 
astăzi. Aceşti drepţi trebuiau să continue pe calea binecuvântată a religiei, acum când, aşa 
cum s-a afirmat mai sus, seminţia magică blestemată a lui Cain a fost nimicită cu desăvârşire. 
Dar n-a fost să fie aşa, ci mijlociul, Ham, şi urmaşul său Canaan, au căzut în starea de magie, 
fiind blestemaţi de către Noe a fi robi lui Sem şi Iafet (Facere IX, 25-26) în urma nelegiuirii 



Idem, 


p. 57 


Ibidem, 


p. 58 


Ibid., 


p. 60 



101 Engl. free-mason = zidar liber. Facere IV, 17: „Apoi a zidit Cain o cetate şi a numit-o după numele fiului său, 
Enoh." A nu se confunda cu celălalt Enoh, din seminţia lui Set, bineplăcut lui Dumnezeu, ce a fost ridicat la 
ceruri (Facere V, 24) şi se va întoarce împreună cu Sf. Prooroc Ilie (Apocalipsa XI, 3) ca înainte -mergător al 
celei de-a doua veniri a Domnului (parusia). 

Cronograf - tradus din greceşte de Pătraşco Danovici, Ed. Minerva, Bucureşti, 1998, p. 13. 

103 Probabil se referă la comete (n. Apologeticum). 

104 Seminţia lui Set. 

105 Seminţia lui Cain. 

106 Nemira, 1994. 

de a-1 batjocori pe bătrânul doborât vremelnic (pentru prima oară în istorie) de tăria 
ameţitoare a vinului. Semnul acesta era avertisment pentru puterea alcoolului şi a drogurilor 
de tot felul de mai târziu, capabile de a subjuga voinţa omenească până la degradare completă. 



Dacă francmasonii, ocultiştii şi cei asemenea lor îl revendică şi îl cinstesc pe Cain ca 
pe strămoşul lor, vom fi şi noi de acord cu ei, afirmând că de atunci şi până la sfârşitul lumii 
cele două etosuri şi duhuri, cel al lui Abel, - de aceeaşi factură cu cel al lui Set - şi cel al lui 
Cain, se vor înfrunta şi confrunta permanent, fie explicit şi direct, fie implicit şi indirect. Deşi 
au dispărut fizic, urmaşii lui Cain continuă să existe după duhul cainit, etosul magic, - 
idolatria- putând fi oricând echivalat cu etosul masonic. 



Aşa cum se cuvenea, Noe ca un arhi-iereu (întâiul-preot, mai-marele preot) aduce lui 
Dumnezeu jertfa religioasă cea bineplăcută: „Şi Noe I-a zidit Domnului un jertfelnic; 107 şi a 



108 



luat din toate animalele cele curate şi din toate păsările cele curate şi le-a adus ardere-de-tot 
pe jertfelnic" (Facerea VIII, 20). 



Peste câteva sute de ani întâlnim, asemănător perechii antinomice Abel-Cain, alţi doi 
reprezentanţi ai religiei şi magiei: Eber (în traducere: „trecător" sau „trecere", a se vedea şi 
pesah, pascha) din seminţia lui Sem şi uriaşul vânător Nimrod din seminţia lui Ham (Facerea 
X). „Vestiţi - căci Ever a fost începătură neamului evreiesc, iar Nimrod întâi între oameni 
împărat s-a făcut." 109 Echilibrul balanţei demografice se înclină drastic în favoarea magicului 
Nimrod: popoarele nou-născute i se supun rând pe rând, iar religioşii rămân, până la venirea 
Mântuitorului, o minoritate restrânsă în special la poporul ales (cu notabile excepţii din 
celelalte neamuri, ca Melchisedec şi alţii, aşa cum se va arăta în Sfânta Scriptură). Culmea 
răutăţii lui Nimrod şi a celor 71 de seminţii supuse lui a fost înălţarea turnului Babei (Facerea 
XI), la care, potrivit Hronografului, Ever şi familia sa nu au luat parte. A urmat pedeapsa lui 
Dumnezeu prin amestecarea limbilor şi răspândirea neamurilor pe tot pământul începând din 
regiunea Babilonului. 



în ţinuturile Asiriei şi Egiptului, neamurile magice decad în idolatria păgână politeistă, 
pierzând astfel contactul cu religia revelată a adevăratului Dumnezeu unic. „Preoţii" acestor 
culte întemeiate de către oameni după raţiunea lor opacă revelaţiei şi intuiţiei: „...se 
îndeletniceau de-a pururea (precum Herimon stoicul povesteşte) întru învăţăturile numărării 
de stele şi vrăjitoriei şi la înţelegerea firilor făpturii celei văzute." 110 Ei vor fi numiţi de-acum 
înainte în limbajul scripturistic „popi idoleşti", iar „religiile" lor magice, „idololatrii" 
(idolatrii), păgânism, zeii lor sunt pur şi simplu idoli. 



107 Altar făcut din pietre aşezate unele peste altele. Biblia, nota d), p. 30 

108 Ardere-de-tot (holocaust): jertfă în care animalul sacrificat era în întregime mistuit de focul de pe altar. 
Ofrandă totală, din care jertfitorul nu-şi reţine nici o parte. Idem, nota e), p. 30. A se observa întrebuinţarea 
abuzivă şi chiar blasfemia termenului de „holocaust" legat de masacrarea evreilor în cel de-al doilea război 
mondial. înţelesul duhovnicesc scripturistic revelat derapează în scopuri politice voit manipulatoare, vădind 
căderea fostului „popor ales", ucigaş de Hristos, ce pierde mântuirea pentru slava deşartă a stăpânirii lumii 
acesteia căzute, călcând astfel şi porunca a treia din Decalog, luând cele sfinte în deşert. . . 

Hronograf,p. 116 
110 Idem, p. 127 

Căderea neamurilor în magie (idolatrie, politeism) fiind generală de acuma, în jurul 
anilor 3300-3400 de la facerea lumii, chiar şi seminţia semită a lui Eber, din care se 
pomeneşte de Tarah, tatăl lui Avraam, trăitor în Urul Caldeeii, nu se mai deosebea de celelalte 
seminţii. Dar prin pronia divină ce neîncetat veghează la mântuirea oamenilor şi a lumii, o 
nouă pereche, curată, Avraam şi Sara, vine să refacă trăirea religioasă cea adevărată: „Căci pe 
când toate popoarele la slujirea idolilor abătându-se, nedumnezeieşte petreceau, negrăite 
răutăţi şi necurate fărădelegi făcând, ei ştiau pe Unul împăratul Dumnezeu Adevărat şi 
credeau în El şi-I slujeau Aceluia cu credinţă, plăcându-I Lui prin lucruri bune, şi propovăduia 
Sfânt Numele Lui la ceilalţi, la care putea povăţuindu-i spre Dumnezeiasca cunoştinţă." 111 De 
acum apare „poporul ales" de Dumnezeu, cele 12 seminţii ale lui Israel, cu care se face şi un 
legământ pecetluit prin tăierea împrejur. Vieţile patriarhilor sunt destul de bine cunoscute, ca 
şi decăderea treptată a poporului ales, ce ajunge în robia vecinilor idolatri (politeişti): asirieni, 
babilonieni, egipteni. Pronia divină a trimis în ajutor poporului ce pierea în întuneric Legea şi 
proorocii. Apare Decalogul, şi se cristalizează elementele cultice: cortul, chivotul, ierarhia 
preoţească, morala, jertfele, praznicele, şi celelalte. împăratul Solomon ridică templul din 
Ierusalim, ca centru al cultului, al religiei pe care o putem numi mozaism, iudaism sau 
Vechiul Testament. 

încheiem micul nostru studiu, prin ceea ce decurge din cele afirmate şi descrise mai 
sus: până la venirea Mântuitorului, omenirea a cunoscut religia revelată de Dumnezeu - 
Vechiul Testament - şi o serie de credinţe idolatre de factură magică, rod al încercărilor 
înţelepciunii mărginite şi căzute omeneşti (filosofii, ideologii, etc). Religia este întemeiată de 
către Dumnezeu Care reface legătura cu omul care a întrerupt-o. De la bun început, 
dintotdeauna, răsună Adevărul: nu a fost decât Un (singur) Domn (Dumnezeu) şi o 
(singură) credinţă (religie), în contra pluralismului mincinos. 

MIŞCAREA DE INTEGRARE SPIRITUALĂ IN ABSOLUT (M.I.S.A.) 



O manifestare a magiei erotice în perioada contemporană 



112 



In perioada anilor 1970, mişcarea new age, printr-un fenomen de rezonanţă sincronică, 
a pătruns pe canale văzute şi nevăzute şi în ţara noastră. Modalitatea de pătrundere a fost 
desigur foarte discretă, dat fiind faptul că în acea perioadă cenzura de partid era cât se poate 
de vigilentă cu aceste mişcări suspecte ce veneau de dincolo de „cortina de fier", din spaţiul 
euro-atlantic. 

După cum se ştie, în acea perioadă în cadrul mişcării new age de o mare cinste se 
bucurau curentele spiritualităţii orientale, dintre care se remarca desigur yoga. Spaţiul euro- 
atlantic, în special cel nord american a fost împânzit de numeroşi „guru" indieni ce au făcut o 
propagandă extrem de eficientă învăţăturilor hinduiste, dintre care yoga avea un rol important. 

In aceeaşi perioadă (anii 1970) a noi în ţară acest fenomen s-a manifestat la o scară 
mult atenuată. In Bucureşti şi provincie găseau câteva centre de practică yoga animate de 
câţiva „instructori" ca Gregorian Bivolaru, Nineta Crainici, Tufoi, Mario-Sorin Vasilescu, 
Vulcănescu, Chiabura (pentru Meditaţia Transcendentală.) 113 Anul 1982 a marcat „scandalul 
meditaţiei transcendentale", declanşat de stoparea activităţii lui Ion Stoian (român rezident în 
Elveţia) de către autorităţile de stat. In urma măsurilor severe luate în acel moment, au fost 
desfiinţate nu numai cursurile - legale - de yoga, ci şi Institutul de psihologie, cluburile de 
arte marţiale: judo, karate, etc. 

„Prigoana" a luat sfârşit o dată cu revoluţia din 1989. O dată cu libertatea 
binecuvântată ce a încununat jertfa tinerilor martiri, aceste manifestări de tip new age, la care 
s-au adăugat astrologia, ocultismul, radiestezie, paranormalul, parapsihologia, divinaţia, yoga, 
medicina alternativă, etc, au înflorit într-un „boom" impresionant. Cei 40 de ani de comunism 
au instaurat în special în marile oraşe un climat de ateism programat, în care generaţii întregi 
născute după cel de-al doilea război mondial au rămas la stadiul unui creştinism nominal şi 
minimal, având un contact extrem de diluat cu Biserica, iar ca nivel catehetic nu cu mult peste 
0. O parte din aceste suflete uscate de materialismul satanic însetau după Dumnezeu şi cel 
sfinte, dar, lipsiţi fiind de orice discernământ duhovnicesc, s-au adăpat la primele izvoare ce 
le-au ieşit în cale. 

Dintre aceste mişcări „alternative", ne vom opri asupra aşa-numitei M.I.S.A. 
(Mişcarea de Integrare Spirituală în Absolut), condusă de către Gregorian Bivolaru. Acesta s- 
a născut la 12 martie 1953 în Tărtăşeşti, un sat mic, aproape de Bucureşti. El a început să 
predea yoga practică în Bucureşti în anul 1978. Ca şi marea majoritate a instructorilor de yoga 
români, G. Bivolaru a fost un diletant autodidact, care, în afara carenţelor elementare de 
stăpânire competentă a domeniului, s-a remarcat prin faptul de a fi stăpânit de patima 
desfrânării, ajungând până la a fi arestat de mai multe ori şi condamnat pentru răspândirea de 
materiale pornografice. S-a ajuns şi până acolo ca împricinatul să fie supus unui consult 
psihiatric de specialitate, care a ajuns la concluzia că „pacientul prezintă, în momentul 
examinării, dezvoltare paranoică a personalităţii cu elemente obsesivo-fobice pe fond psihopat 
schizoid"." 4 Medicii legişti au făcut şi o propunere către instanţă: „Considerăm că numitul 



112 Apărut în „Credinţa ortodoxă", Anul VII, nr. 3 (72), martie 2003 

113 Octavian Sărbătoare, Despre MISA şi Dl. Gregorian Bivolaru, preluat după internet 
http://www.yogaesoteric.net/tablepage. asp?Chapter=7&Page=23&lang=ro 

114 Ziua pe Internet, www.ziua.ro/archive/2002/10/08/docs/33122.html, marţi 8 octombrie 2002, Laszlo Kallai 

prezintă un grad mare de periculozitate socială şi proliferarea unor practici aberante cu 
caracter sexual, fapt pentru care apreciem că discernământul este pierdut în raport cu fapta 
pentru care este cercetat şi recomandăm aplicarea măsurilor de siguranţă medicală prevăzută 
deart. 114 CP... 

„Idei interpretative de persecuţie, idei dominante cu caracter mistic, idei obsesivo-fobice cu 
caracter mistico-religios şi erotic, preocupări erotice exagerate nemotivate afectiv. Instabil în 
timpul discuţiei (...) capacitate de sinteză şi abstractizare diminuată. Afectivitate - instabil, 
irascibil, revendicativ." La categoria examenul personalităţii Grig a dat rezultate absolut 
spectaculoase, astfel „tendinţele psihonevrotice releva în sfera personalităţii manifestă valori 
patologice pentru tendinţele obsesive (321 puncte faţă de normalul de 120 de puncte), schizoide 
(340 de puncte în loc de 120 de puncte pentru cazuri normale). Cu valoare accentuată apar 
tendinţe paranoide (280 de puncte faţă de normalul de 120 de puncte). (...) în sfera personalităţii 
profunde apare o sexualitate ambivalenţă, dominată de necesitatea erotică, agresiunea lipseşte, 
fiind refulată. In sfera afectivă, refularea dorinţei de afirmare, caritate, religiozitate, fiind 
caracteristic nevrozelor şi la psihoze dintre care schizofrenici. Caracter limbaj afectat, care 
încearcă să-şi seducă auditoriul, doreşte să se arate dur, dar este de fapt slab. Masochism moral; 
înclinare neautentică spre etică, religie, artă, profesii spirituale." 115 

în ciuda acestor diagnostice „Grig a petrecut aproape 2 ani în închisoare, doar pentru 
că era profesor de yoga. El a reuşit să evadeze spectaculos din închisoarea cea mai cumplită 
(Penitenciarul Rahova), ca o formă de protest, dând astfel naştere unor istorii despre 
neobişnuitele lui capacităţi yoghine paranormale, pe care el le-a şi confirmat după aceea prin 
acţiunile sale." 116 

La ora actuală, (2002) M.I.S.A. numără peste 30.000 de membri, având filiale în 
oraşele din provincie (Cluj, Craiova, Iaşi, Braşov, Timişoara, Bacău, Contanta, ş.a.) şi în 
câteva ţări: Italia, Franţa, S.U.A., Ungaria, Germania, Danemarca, Australia. 

Caracterizarea învăţăturilor MISA 

Oferta practicilor de „integrarea în absolut" este destul variată. Ea cuprinde preocupări 
legate de: 

yoga propriu-zisă: tantra yoga, karma yoga, laya yoga, hatha yoga, etc; 
- baze filosofice hinduiste: shivaism, bhagavat gita, upanishade, etc; 
terapii alternative: ayur-veda, etc; 
apologetică naţionalistă anti francmasonică (!); 
astrologie karmică şi reîncarnare; 

„învăţături creştine": apocrife, Sadu Sindar Singh, yoga creştină, isihasm yoghin. 
Adepţii, în copleşitoarea lor majoritate tineri cu probleme psiho-somatice şi cu mari 
neclarităţi duhovniceşti capătă în cadrul cursurilor de yoga M.I.S.A. răspunsuri la întrebările 
existenţiale: „cine sunt eu?", „ce sunt eu?", „unde sunt în univers?", „în ce relaţie sunt eu cu 
Dumnezeu?" 117 

Cursurile durează 7 ani şi sunt anunţate în fiecare an prin împânzirea oraşului cu mii 
de afişe. Prima şedinţă de prezentare şi introducere, gratuită, are loc de obicei în săli de teatru 
închiriate („Teatrul C. Tănase", „Teatrul C. Nottara"). Apoi cursanţii sunt convocaţi la una 
din sălile de meditaţii, amenajată la mansarda unui cămin de nefamilişti de pe platforma 
industrială Pipera. 118 

„Grig locuieşte acum (2003) în Bucureşti, conducând 12 'ashramuri' plus centre de 
cercetare, învăţământ şi vindecare potrivit principiilor yoghine. El însuşi predă yoga la clasele 
mari care au ajuns în al 12-lea şi al 13-lea an de studiu, la celelalte predând mai mult de 200 
instructori răspândiţi în toată România." 119 



Idem 

116 http://www.yogaesoteric.net/tablepage. asp?Chapter=7&Page=23&lang=ro 

117 Diac. Prof. Dr. Petre I David, Invazia sectelor, voi. 2, „Europolis", Constanţa, 1999, p. 54 

118 Ziua pe Internet marţi www.ziua.ro/archive/2002/10/15/docs/33774. 25 octombrie 2002 

119 bivolarii misa: Gregorian Bivolaru - Biography ... 

învăţăturile legate de karma yoga de exemplu, urmează în linii mari pe acelea ale 
experţilor (guru) neo hinduşi ca Sri Aurobindo, Swami Shivananda, Swami Vivekananda, 
Mahatma Gandhi, ş.a. Potrivit lui Sri Aurobindo „eficienţa acţiunii care a fost consacrată şi 
care este efectuată prin şi pentru divinitate este direct proporţională cu gradul jertfei divine. 
Acţiunea manuală efectuată intenţionat numai pentru divinitate este superioară activităţii 
mentale efectuată intenţionat doar în scopul evoluţiei noastre egotiste, pentru slavă personală, 
sau pentru o satisfacţie mentală trecătoare. Potrivit tradiţiei hinduse privind karma yoga, 
alegerea acţiunilor „care trebuie să fie efectuate" de către cineva este determinată de ceea ce 
se numeşte în India svadharma (legea cea potrivită). In timp ce în Occident religia, morala şi 
legea sunt alcătuite din drepturi şi restricţii date în termeni absoluţi, rezervându-şi dreptul 
pentru excepţii multiple, hinduismul dă diferite drepturi şi îndatoriri, uneori contradictorii, 
pentru diferite grupuri de oameni din societate. 120 

In ciuda faptului că G. Bivolaru şi instructorii săi se delimitează hotărât şi deschis de 
mişcarea new age, socotind-o - pe bună dreptate - un fenomen dirijat din umbră de masoneria 
globalistă - totuşi caracterul eclectic-sincretist al învăţăturilor cursului arată exact contrariul, 
şi anume apartenenţa în duh din mişcarea Vărsătorului. Elementele neo-hinduse şi orientale se 
împletesc cu apocrife şi cu practica isihastă într-un mod ce le desfigurează în cel mai post- 
modernist chip. 

Să luăm de exemplu un material ce alătură „Meditaţia isihastă - Rugăciunea inimii - o 
formă ezoterică a practicii creştine" de meditaţia yoghină. 

„Practica de bază a isihasmului este ceea ce călugării numesc rugăciunea inimii, o formă de 
rugăciune care atinge în etapele sale cele mai înalte, profunzimile meditaţiei." 121 

„Rugăciunea inimii este, de fapt, o formă de meditaţie, specifică sistemului yoga (sic!), prin 
faptul că ea nu are un obiect anume spre care să se orienteze şi pentru că nu mai foloseşte nici 
un cuvânt. 

Meditaţia isihastă implică trei faze: 

- In prima fază se rosteşte simplu rugăciunea: la început de trei mii de ori pe zi, apoi de şase 
mii de ori, pe urmă de douăsprezece mii de ori pe zi şi apoi tot timpul. Această primă fază este 
similară anumitor procedee specifice din Japa Yoga. 

- Practicantul urmăreşte să găsească cu imaginaţia locul inimii şi să sincronizeze cuvintele 
rugăciunii cu bătăile inimii şi cu ritmul respiraţiei. Acestea sunt aspecte specifice tehnicilor de 
pranayama. 

- în această fază are loc cu adevărat rugăciunea inimii. Acum mintea fuzionează perfect cu 
rugăciunea fără să mai aibă nevoie de cuvinte. Această etapă este asemănătoare cu tehnicile de 
Laya yoga. 

Condiţii preliminare pentru realizarea rugăciunii inimii: 

- Mintea practicantului trebuie să se orienteze către interior, spre „inima" sa, abandonând orice 
exteriorizare către un obiect anume. Inima reprezintă, de fapt, centrul fiinţei, locul în care 
tradiţia spirituală yoghină localizează sediul spiritului divin nemuritor Atman. Mintea, 
întorcându-se în inimă, se întoarce, de fapt, „acasă". 

Efecte: 

- Are loc o deschidere din ce în ce mai mare a inimii spirituale, prin concentrarea neîntreruptă 
asupra ei, deci practic o dinamizare intensă a centrului subtil de forţă Anahata chakra, şi în 
etapele ultime, chiar accesul la Şinele Divin individual. 

Toate etapele necesare pentru aprofundarea acestei tehnici nu fac decât s ă reveleze unitatea în 
esenţă a acestor două căi spirituale, yoga şi creştinismul, diferite doar în aparenţă." 122 



www.sivasakti.com/yoga_tantra_meditation/ bivolaru_misa.html - 4k - Cached - Similar pages 
[ More results from www.sivasakti.com ] 
120 Karma yoga, http://www.yogaesoteric.net 

121 http//www.yogaesoteric.net/tablepage.asp?Chapter=l&Page=23&lang=ro 
Idem 

Am citat dinadins integral aceste paralele tăcute între creştinism şi yoga, deoarece ele 
reflectă modul de atragere al tinerilor români ce mai au unele trăsături ortodoxe, primite de la 
naşterea cea de-a doua şi din mirungere, şi sunt astfel receptivi la acest melanj specific new 
age-ului în spaţiul răsăritean ortodox. 

Desigur alăturarea este forţată, iar asceza şi mistica ortodoxă şi cea de tip yoghin 
hinduist nu au în comun decât aspectele exterioare. Pur şi simplu Dumnezeul creştinilor nu 
este nici Brahmanul nici Atmanul hinduşilor. Unirea isihastului şi cea a yoghinului se 
realizează cu fiinţe divine diferite, şi chiar în chip diferit. 

G. Bivolaru s-a aventurat în „exegeze" teologice de tot felul, având totala libertate a 
unui sectant ce poate fi oricât de „creativ", fără a se conforma unei tradiţii bisericeşti anumite. 
Astfel el ajunge să lanseze pe internet o variantă proprie a rugăciunii „Tatăl nostru" ce 
conţine următoarele contribuţii creatoare: 

„Pâinea noastră cea de toate zilele dâ-ne nouă astăzi. Şi nedespărţită(l) ... 

Şi ne izbăveşte de cel rău şi viclean... 

Că a Ta este slava şi mărirea acum şi pururea şi în vecii vecilor. Amin " 

Cursurile se desfăşoară pe fondul hipnotic al unei muzici ambientale electronice, 
metodă folosită la rândul lui şi de către Mărio Sorin Vasilescu. Această muzică a fost 
multiplicată şi răspândită sub forma casetelor şi discurilor CD mp3. Unele dintre aceste casete 
se declară a conţine mesaje subliminale, adică acel de tip de mesaje ce se adresează direct 
pragului subconştient, nefiind prin urmare supuse controlului trezviei. Acest procedeu de 
magie şi hipnoză este cu atât mai periculos cu cât efectele nu pot fi sesizate din timp. 

Trebuie recunoscut însă că punctul forte al lui Grig Bivolaru, punct ce-1 distinge 
îndeosebi în România de alţi „maeştri yoghini" este tantra yoga. Tradiţiile hindusă şi 
buddhistă socotesc că aceasta este veche cel puţin ca şi tradiţia vedică, socotită veche de 
aprox. 5000 de ani. 

„Buddhismul pe de altă parte are o ramură tipică tantrică cunoscută sub numele de 
Vajrayana. Acest buddhism tantric este practicat încă în Tibet, dar şi în Nepal şi India. Considerând 
spaţiul spiritual -cultural românesc, ideea de a considera sexualitatea ca o cale spiritual ă pare natural 
de a se înfiripa şi în România. Temperamentul devoţional al românilor îi plasează natural în a se 
apropia cu sinceritate de un fenomen care în istorie este clar documentat şi în unele părţi ale lumii 
practicat extensiv. Se pune întrebarea de ce până acum Tantra nu a fost pe agenda de lucru a 
românilor? Se poate răspunde simplu, pentru că Tantra ca expresie necesită libertate, iar românii din 
păcate în istorie au fost dominaţi de alte popoare şi asupriţi interior de dictatori. Cu alte cuvinte 
istoria a împiedicat dezvoltarea unei spiritualităţi care foloseşte sexualitatea ca metodă de iluminare. 
Privind cu onestitate felul de comportare al românilor, îi găsim pe unii cu mult suflet, pasionaţi, cu 
căldură şi dorinţa de a trăi viaţa din plin. Aceste caracteristici sunt esenţiale când analizam calităţile 
unui aspirant pe calea spirituală tantrică. " 

Erotismul este arma nr. 1 a magiei, lucru descris magistral de către I. P. Culianu în 
lucrarea sa „Eros şi magie în Renaştere." 124 Meritul cercetătorul român constă, pe lângă 
documentaţia de excepţie, şi în demontarea mitului „martirului" Giordano Bruno, aşezat în 
mentalul comun alături de Galileo Galilei şi alţii, în galeria celor prigoniţi de „biserică" pentru 
ştiinţă şi liberă cugetare. Se poate consideră că la noi această lucrare dezvăluie publicului 
pentru prima dată adevărul legat de personalitatea lui Bruno şi a activităţii sale condamnabile. 
Potrivit lui Culianu, Bruno a dus până la consecinţele ei extreme doctrina numai schiţată, a 
identităţii dintre iubire şi magie, a lui Ficino: „magia este o metoda de control a individului şi 
a maselor bazată pe o cunoaştere profundă a pulsiunilor erotice personale şi colective. " In 
fapt, magia „ ...nu este decât eros aplicat, dirijat, provocat de operator"; „întreaga forţă a 
Magiei se întemeiază pe Eros. " 125 Magia erotică reprezintă gradul zero al oricărei magii: 



123 Octavian Sărbătoare. 

124 Ed. Nemira, 1994. 

Ioan Petru Culianu - Eros şi magie în Renaştere, ed. cit., p. 16. 

îndrăgostitul face acelaşi lucru ca magicianul: construieşte prin mijloace de persuasiune în 
jurul iubitului o reţea pentru a controla aparatul pneumatic al celui iubit. 126 Pe scurt, magia: 
„este o operaţiune fantasmatică ce trage folosinţă din continuitatea dintre pneuma 
individuală şi pneuma universală. " 

Relaţiile dintre indivizi sunt reglate după criterii "erotice", fiecare fiinţă este inserată 
într-un releu intersubiectiv. Operatorul observă relaţiile intersubiective şi trage un profit din 
cunoaşterea lor. Se petrece ceva similar ca în „procesul de transfer". Practicianul magiei 
erotice îşi poate folosi talentele contra voinţei unui individ şi contra societăţii înseşi, pentru că 
dictează el însuşi regulile societăţii. „Se vede că magia erotică bruniană îşi propune ca scop 
să-i permită unui manipulator să controleze indivizi izolaţi şi mase. Supoziţia-i fundamentală 
este că există un mare instrument de manipulare şi acesta este Erosul în sensul cel mai 
general: ceea ce iubim, de la plăcere fizică, până la lucruri nebănuite, trecând, desigur, prin 
bogăţie, putere etc. " 128 chiar şi repulsia şi ura, care sunt partea negativă a aceleiaşi atracţii 

1 9 Q 1 ^ ft 

universale: „legătura legăturilor este iubirea." 

Această armă a fost folosită printre alţii, de către maestrul lui G. Bivolaru, Bagwan 
Rajneesh, supranumit „Osho", cel care la un moment dat ajunsese să posede 99 de limuzine 
de lux Rolls Royce, şi avea o adevărată gardă de corp personală. Aspecte cutremurătoare ale 
activităţilor din ashramul lui Osho au fost surprinse şi dezvăluite în documentarul apologetic 
„Invazia păgână" din anii 1990, reluat acum şi de postul de televiziune Tele 7 abc. Efectele 
asupra tinerilor şi tinerelor prinşi în această capcană a demonului desfrânării pot fi 
devastatoare. Ele pot fi urmărite mai pe larg în lucrarea lui Danion Vasile Jurnalul 
convertirii. , sau în diverse mărturii, chiar dacă sunt, din motive lesne de înţeles, anonime. 
Iată declaraţia unui tânăr care a practicat „yoga lui Bivolaru" timp de trei ani: 

„Din primele şedinţe ni s-a spus că vom învăţa multe lucruri care constituie secrete ale 
practicii yoga, deci va trebui să nu le discutăm chiar cu oricine, că la şedinţe va trebui să nu 
lipsim, deoarece pierdem ritmul, că sunt nişte reguli care trebuiesc respectate şi anume, în 
timpul şedinţelor toată lumea ascultă şi face ce i se cere; ca materialele primite nu pot fi arătate 
la nimeni şi mai ales nu pot fi multiplicate, transmise altora. Unele tehnici erau secrete, de 
exemplu mantrele. Toate acestea au apărut treptat, în aşa fel încât de la totala libertate pe care o 
aveam la început am ajuns să nu mai pot vorbi despre ceea ce făceam decât cu cei care 
participau la cursuri. (...) In fiecare vacanţă de vară, yoghinii se întâlneau la Costineşti, într-un 
fel de tabără. Ajungând acolo, e greu de spus ce am simţit. Dacă la sală unele asane erau 
comice, aici, unde aproape toţi yoghinii, în frunte cu instructorii şi chiar Bivolaru, erau 
dezbrăcaţi, exerciţiile deveneau de -a dreptul vulgare." 132 

Fenomenul a căpătat o asemenea amploare încât nu mai poate fi ignorat de către 
Biserică. Ceea ce stârneşte uimirea este faptul că în toate procesele intentate de Gregorian 
Bivolaru diferiţilor ziarişti din presa scrisă şi audio-vizuală ce l-au demascat în diferite 
momente, acesta a ieşit învingător! Ceea ce duce la concluzia firească, şi aceea că „prigonitul 
iudeo-masoneriei", aşa cum se prezintă fanilor săi Bivolaru, este în realitate mai mult decât 
protejat de către forţe oculte, văzute şi nevăzute. 

Dacă Biserica ortodoxă nu are la îndemână mijloace coercitive, iar în cele 
duhovniceşti foloseşte cu mare scumpătate afurisania şi blestemul, totuşi rămân cel puţin de 
folosit mijloacele harice misionare de combatere şi încercarea de a recupera, acolo unde mai 
este încă posibil, oile pierdute. Căci rugăciunea şi mila lui Dumnezeu pot face adevărate 



Ibidem, p. 132. 
127 Ibid.,p. 133. 
128 /te/., p. 136. 
129 Ibid.,p. 144. 

Preluat după Aurel Codoban Ioan Petru Culianu, sau filosoful (religiilor) ca "magician " în Cotidianul, 
Suplimentul cultural, literar şi artistic, 18.05.1992, p.7 

131 Ed. Bunavestire, Galaţi, 2002 

132 Ziua pe Internet marţi www.ziua.ro/archive/2002/10/15/docs/33774. 25 octombrie 2002 

minuni şi întoarce din pierzanie cazuri aparent pierdute, aşa cum demonstrează convingător 
lucrarea citată a lui Danion Vasile, şi nu numai, ci şi o seamă de colegi de an la teologie cu 
dânsul, ce s-au întors la lumina adevărului. 

RAELIENII, SECTA CU PRETENŢII ŞTIINŢIFICE 
O evaluare ortodoxă 

Introducere 

Noţiunea de sectă 
Potrivit specialistului Jean Francois Mayer: „In limba engleză există o diferenţă între 
cuvintele sectă şi cult. Termenul sect desemnează un grup schismatic, înfiinţat de credincioşii 
ce au părăsit Biserica lor de origine, pentru a crea noua mişcare, în care se vor strădui să vadă 
o întoarcere la mesajul adevărat şi nealterat al tradiţiei din care provin. Unii sociologi recurg 
totuşi la conceptul de cult, într-un sens nedoctrinar, pentru a desemna un grup recent creat (o 
nouă religie în stadiu incipient), redus, slab organizat, strâns în jurul unui conducător 
charismatic." 133 „Termenul de sectă (ce aminteşte ideea de ruptură, despărţire, excludere) a 
fost întrebuinţat adeseori în decursul istoriei Bisericii şi întotdeauna cu înţeles defavorabil. A 
fost atribuit, pe bună dreptate, unor grupuri ce se îndepărtaseră de credinţele Bisericii 
universale..." 134 

Preluăm aceste definiţii apărute în spaţiul euro-atlantic, ca fiind potrivite pentru a 
desemna fenomene religioase tipice acestui spaţiu în ultima mie de ani: sectarismul şi 
secularizarea. 

Sectă scientistă 

Sectele apărute în a doua jumătate a secolului trecut au fost denumite în sociologia 
religiilor „noi mişcări religioase" (new religious movements NME). Spre deosebire de 
„vechile mişcări religioase", sectele neoprotestante „clasice", noile mişcări nu se mai desprind 
acum dintr-o biserică, ci constituie apariţii total din afara bisericii. Ele nu mai au acea 
„întoarcere la mesajul adevărat şi nealterat al tradiţiei din care provin", ci au un caracter de 
separare de organismul social secularizat, de cultura, ştiinţa şi morala curent acceptată de 
către societatea occidentală, fiind în acest sens nişte dizidente culturale şi sociale. 

In cadrul acestor noi mişcări de la sfârşitul secolului trecut, se poate distinge un 
grup de secte scientiste, printre care se remarcă scientologia şi raelienii. 

Miturile OZN (ufolatria) 

Aceştia din urmă se încadrează în limitele sectelor scientiste la subdiviziunea secte 
ufolatre, adică acele grupări ce se centrează într-un fel sau altul pe cultul extraterestrilor şi al 
OZN-urilor (engl. Unidentyfied Flying Objects UFO), fiind la ora actuală cea mai 
reprezentativă în domeniu. 

Secta Rael - istoricul, fondatorul, doctrina, Clonaid, aserţiuni 

Scurt istoric 

Potrivit site-lui web oficial al sectei: 135 „La data de 13 decembrie 1973 viaţa pilotului 
de curse Claude Vorilhon, în vârstă de 27 de ani (n. 1946) a luat o întorsătură radicală. într-un 



133 J. F. Mayer, Sectele, Ed. Enciclopedică, Bucureşti, 1998, p. 8 

134 Cf. Armând de Mestral, citat în J. F. Mayer, Sectele, p. 9 

135 Accesat la adresa: http://www.rael.org/int/english/index.html 

vulcan de lângă Clermont-Ferrand, Franţa, el a văzut un OZN de 7 metri în diametru, făcut 
dintr-o folie subţire de metal argintiu şi care se mişca în totală tăcere. O fiinţă radiantă a ieşit 
de acolo şi i-a înmânat lui Rael un mesaj ce revela adevărata origine a omenirii. Extraterestrul, 
care s-a numit pe sine Yahwe Elohim 136 a dictat un a mesaj adresat întregii omeniri şi a 
făgăduit să se întoarcă public, aducând cu sine pe toţi profeţii din trecut, aşa cum a fost 
propovăduit în diferitele religii. El a explicat cum a fost când extraterestrii Elohim au iniţiat 
toate religiile ca pe o cale de educare progresivă a nivelului de dragoste şi conştiinţă al 
omenirii, deşi oamenii au sfârşit inevitabil prin a distorsiona mesajul lor şi a folosi religia 
pentru avantaje politice. Acest mesaj este capitolul final al tuturor religiilor, este cheia care 
permite fiecăruia să înţeleagă că ceea ce consideram a fi Dumnezeu sunt de fapt nişte oameni 
ca şi noi, numai că mai avansaţi, care ne iubesc foarte mult şi au aşteptat ca noi să atingem un 
nivel în care putem în sfârşit să-i înţelegem. Vehicolul pentru acest nou mesaj s-a numit 
„Mişcarea Raeliană". De la înfiinţarea în anul 1973, aceasta s-a răspândit rapid în ţările 
francofone din Europa, Africa şi America şi este astăzi în rapidă expansiune în Asia. Mesajele 
au fost traduse în engleză şi în alte limbi - până acum în total 25 - mişcarea există în 84 de 
ţări ale lumii, şi are peste 55.000 de membri. In toată lumea există aproximativ 130 de ghizi, 
sau preoţi raelieni şi 24 de episcopi." 137 

Potrivit lui Rael, toată viaţa pământească, incluzând fiinţele umane, a fost la început 
creată ştiinţific în laboratoare de către Elohim, un popor avansat din spaţiu, folosindu-şi 
măiestria lor desăvârşită a ingineriei genetice şi a sintezei ADN. Urmele lucrării lor pot fi 
întâlnite şi în Biblie, care este cea mai veche carte ateistă din lume, întrucât cuvântul 
„Elohim", care apare în versiunea originală ebraică înseamnă „cei ce au coborât din cer". 

Cu toate că valorile predate de către religiile tradiţionale nu mai corespund vieţii 
actuale, oamenii au în continuare nevoi spirituale fundamentale. 

Religia raeliană răspunde acestei nevoi oferind valori care se acordează perfect cu 
secolul XXI: acceptarea divorţului, contracepţiei, avortului, eutanasiei (sinucidere asistată), şi 
căsătoria preoţilor şi preoteselor. 138 Ca şi budismul, religia raeliană este o religie ateistă. 

Fondatorul 

In prima sa carte, Rael descrie cum, la vârsta de 27 de ani în calitate de ziarist de 
sporturi auto şi pilot de curse în devenire, a luat contact cu o farfurie zburătoare în Auvergne, 
în sudul Franţei, în decembrie 1973. Timp de şase zile, un mic om verde i-a explicat în 
franceză curgătoare originea pământenilor. El i-a mai tâlcuit de asemenea toate tainele din 
Scriptură. Minunea hrănirii mulţimilor cu pâine de către Isus, de pildă, a fost de fapt o 
"mâncare sintetică deshidratată - care, prin adaosul de apă, a crescut de cinci ori în volum." 
Străinul spaţial 1-a informat pe Claude că adevăratul său tată era un extraterestru care a 
impregnat-o pe mama sa. Străinul i-a cerut lui Claude să răspândească cuvântul şi să-şi 
schimbe numele în „Rael", care înseamnă "mesager" în limba spaţială, o combinaţie inedită 
dintre Ra - „soare" şi -el, „Dumnezeu". 139 Mama sa era catolică iar tatăl lui evreu - aşa a 
crezut până când a aflat că era jumătate extraterestru. Rael nu şi-a testat niciodată ADN-ul cu 
al tatălui său. "Nu este nimic de găsit," spune el. "Codul genetic al Elohim-ilor s-a amestecat 
cu oamenii şi a creat poporul evreu. El va arăta că sunt evreu şi nimic mai mult." 

In acest sens, pe reţeaua internet se pot întâlni speculaţii neoprotestante 
fundamentaliste legate de interpretarea textelor de la Facerea, VI, 2, 4: 

„Fiii lui Dumnezeu, văzând că fiicele oamenilor sunt frumoase, şi-au ales dintre ele soţii, care 
pe cine a voit. . . In vremea aceea s-au ivit pe pământ uriaşi, mai cu seamă de când fiii lui Dumnezeu 



136 Sic! Dar Elohim este în ebraică un plural! 

137 Postfaţa autorului Rael din cartea The True Face ofGod 

138 în mediul catolic „preoteasă" nu desemnează pe soţia preotului ci, funcţiunea sacerdotală deţinută de către o 
femeie. 

139 Parodie evidentă a schimbării numelor din Vechiul şi Noul Testament: Avram-Avraam, Iacob-Israel, Simon- 
Petru, Saul-Pavel 

începuseră a intra la fiicele oamenilor şi acestea începuseră a le naşte fii: aceştia sunt vestiţii viteji din 
vechime." 

Interpretarea ufologistă socoteşte că „fiii lui Dumnezeu" sunt aceşti îngeri căzuţi 
(Nephilim), „extraterestri" desigur ce au creat această rasă hibridă a uriaşilor prin cuplarea cu 
frumoasele pământence. 140 Această eroare trădează ignorarea interpretării patristice ortodoxe 
ce a socotit că aceştia erau urmaşii lui Set, deci oameni. „Identificarea «fiilor lui Dumneze» 
cu îngerii sau fiinţele cereşti se întemeia în parte pe cartea apocrifă a lui Enoch. Această 
interpretare rabinică destul de răspândită în veacul întâi şi al doilea de după Hristos poate fi 
găsită la scriitorii evrei Iosif Flavius {Antichităţi iudaice 1, 3) şi Filon din Alexandria 
{Uriaşii), ca şi în unele scrieri gnostice (de ex. învăţătura lui Valentinian). Unii dintre primii 
scriitori creştini au primit şi ei din greşeală această interpretare." 141 



Organizaţia şi scopurile ei 

Potrivit site -ului oficial: „Urmând instrucţiunile extraterestrului, Rael a înfiinţat 
„Mişcarea Raeliană", o organizaţie internaţională. Este o organizaţie ateistă, spirituală şi non- 
profit; "ateistă" deoarece demistifică vechiul concept de dumnezeu, "spirituală" deoarece ne 
leagă de creatorii noştri şi de infinitate, şi "non-profit" din cauză că nici un membru nu este 
salarizat, nici măcar Rael însuşi. 

Scopurile mişcării sunt: 

- De a informa fără să convingă. 

- De a întemeia o ambasadă pentru extraterestri. 

- De a cataliza o societate adaptată viitorului. 

Această nouă filosofie, unde se întâlnesc spiritualitatea cu ştiinţa, este predată la 
seminarii internaţionale pe fiecare continent. 

Mişcarea publică de asemenea magazinul trimestrial Apocalypse. 

Clonaid 

Instituţia Clonaid, care îşi are sediul în Las Vegas, Nevada, a fost întemeiată de către 
raelieni în februarie 1997, imediat după anunţarea donării oii „Dolly". In anii 1990, Quebecul 
a garantat statutul de religie mişcării raeliene. Raelienii au distribuit prezervative tinerilor prin 
programe destinate adolescenţilor canadieni. Ei au încercat de asemenea să convingă pe 
romano-catolici să renunţe la credinţa lor. „Braţul" ştiinţific al mişcării este Clonaid, destinată 
ajutorului cuplurilor sterile şi homosexuale de a avea copii. 

Chimista Brigitte Boisselier a anunţat la data de 27 noiembrie 2002, naşterea în jurul 
datei Crăciunului a primului copil clonat ce va fi gemen identic al mamei sale cel puţin o 
lungă perioadă de timp. 

Acest eveniment va marca începutul unei noi ere în reproducerea umană - prima naştere 
asexuală, prima dată când un copil conceput nu a fost produsul amestecului genetic al mamei 
şi al tatălui, ci reproducerea identică a unuia din părinţi. Apoi ea a spus că un cuplu american 
aştepta prima naştere prin clonare, o fetiţă, spre sfârşitul anului 2002. 

Clonarea produce un duplicat genetic al unei creaturi. Metoda predominantă în lume 
constă în extragerea nucleului, sau miezului, dintr-un ovul şi înlocuirea sa cu ADN de la un 
donator. Acest ADN „reprogramează" ovulul, transferându-i întregul cod genetic al 
donatorului. 



140 COME SAIL AWAY UFO PHENOMENON and THE BIBLE © 1997 - 2001 Guy Malone 
seekyel @earthlink.net 

Serafim Rose, Cartea Facerii, crearea lumii şi omul începuturilor, Zoşia, Bucureşti, 2001, nota 274 

Dr. Brigitte Boisselier este o raeliană - şi chiar „episcop". La conferinţa de presă ea a 
apărut purtând medalionul de argint raelian ce combină Steaua lui David şi un fulg de zăpadă, 
simbolizând spaţiul şi timpul infinit. 

Clonarea umană este în inima teologiei raeliene a "creaţiei ştiinţifice," pe care raelienii 
o descriu ca pe o alternativă atât la evoluţionismul darwinist cât şi la dogmele marilor religii. 
"Clonarea este cheia vieţii veşnice," spune Rael. Grupul posedă propriul parc tematic, 
UFOland, lângă Montreal. 

Aserţiuni raeliene 

Mesaj extraterestru: Savanţi de pe altă planetă au creat întreaga viaţă pe pământ 
folosind ADN. „Extraterestrii erau înalţi de aprox. 1,30 m, aveau păr lung negru, ochi 
migdalaţi, piele măslinie şi degajau armonie şi umor. Unul din ei i-a spus lui Rael că "noi 
suntem cei ce am creat toată viaţa pământească, voi ne-aţi considerat zei, noi am fost la 
originea marilor voastre religii. Acum că sunteţi destul de mari ca să înţelegeţi aceasta, am 
dori să stabilim contacte oficiale printr-o ambasadă." 

Mesajele dictate lui Rael explică faptul că viaţa pe pământ nu este rezultatul evoluţiei 
întâmplătoare, şi nici lucrarea vreunui Dumnezeu supranatural. Este o creaţie deliberată, 
folosind ADN-ul, a unor indivizi superiori din punct de vedere ştiinţific, care au creat oamenii 
efectiv după chipul lor, lucru care ar putea fi numit „creaţionism ştiinţific" 142 . Informaţii 
asupra acestor oameni de ştiinţă şi a lucrărilor lor cât şi asupra simbolurilor perene ale 
acestora pot fi regăsite în scrierile vechi ale diferitelor popoare. Lăsând umanitatea să 
evolueze singură, Elohimii au menţinut totuşi legăturile cu noi, prin intermediul profeţilor, ca 
Buddha, Moise, Isus şi Mohamed, aceştia toţi fiind aleşi şi formaţi de ei. Rolul profeţilor a 
fost acela de a educa omenirea progresiv, prin mesajele pe care le-au transmis, de fiecare dată 
adaptate la nivelul cultural şi de comprehensiune al vremii. Aceştia au avut şi obligaţia de a 
lăsa „urme" ale Elohimilor pentru ca noi să fim în stare să-i recunoaştem drept creatori şi 
părtaşi la viaţa noastră, atunci când vom fi avansat destul pentru a putea înţelege. 

„Există un număr infinit de universuri ca al nostru care sunt veşnice 143 . Aceasta este 
esenţa mesajului recent al savanţilor de la Universitatea din Barcelona şi Tufts University din 
Boston. Teoria lor, care va fi publicată în toamna viitoare în Gravitation and Quantum 
Cosmology Journal, este de fapt total confirmată de cercetările făcute de către Alan Guth de 
la Massachusetts Institute of Technology. Teoria universului infinit a fost anunţată acum 28 
de ani de către Rael, întemeietorul mişcării raeliene, 144 alături de alte previziuni cum ar fi 
posibilitatea donării unei fiinţe umane şi depăşirea vitezei luminii." 

Pentru raelieni, evoluţia este de bază. Elohim-ii şi-au clonat propriul ADN ca să creeze 
rasa umană într-un laborator acum 25.000 de ani. 

Rael susţine că este fratele vitreg al lui Hristos şi că poate să străbată o distanţă de doi 
ani lumină în 25 de minute fără navă spaţială. 

Raelienii iubesc ierarhia. Ei se grupează în şase niveluri, începând de la novice la Rael 
însuşi, care ocupă singur cel de-al 6-lea nivel. 

"Suntem denumiţi „cult". Dar noi nu suntem o religie. Dumnezeul nostru este ştiinţa." 145 

„Primul templu al religiei evreieşti a fost de fapt o ambasadă în jurul căreia s-a 
construit vechiul oraş. Elohim-ii aşteaptă acum ca Statul Israel să acorde un statut extra- 



142 în acest context, termenul înseamnă cu totul altceva decât aşa cum a fost el lansat de către savanţii 
fundamentalişti americani. 

143 Afirmaţia susţine exact contrariul a ceea ce învaţă Sf. Scriptură şi Sf Părinţi ai Bisericii, (n. Apologeticum) 

144 O mare exagerare şi revendicare mincinoasă: această „învăţătură" mincinoasă a fost predată ca „dogmă" 
materialist ştiinţifică în toate ţările comuniste timp de cel puţin 40 de ani după cel de-al doilea război mondial. 

145 Cf PR Newswire, Miami, April 9, 2001. 

teritorial pentru noua ambasadă, "al treilea templu", dar până acum nu s-a primit nici un 

răspuns pozitiv din Israel." 146 

„Noi suntem oamenii de astăzi care folosesc tehnologia de mâine cu religiile şi gândirea 
de ieri. Datorită Elohim-ilor vom fi capabili să atingem noi niveluri spirituale prin adoptarea 
propriei lor religii, «una ateistă», cea a infinităţii reprezentată de simbolul lor. Ghizii mişcării 
raeliene vor deveni preoţii acestei noi religii, permiţând fiinţelor omeneşti să simtă armonia cu 
micro- şi macro-infmitul, şi să realizeze că noi suntem pulbere de stele şi energie veşnică. 

Spiritualitatea şi ştiinţa vor conlucra în sfârşit eliberate de spaimele medievale care au 
bântuit trecutul nostru. Aceasta ne va permite s ă devenim noi înşine "dumnezei" aşa cum s-a 
scris de demult în vechile scripturi." 147 

Noul mit scientist: Extraterestrii 

Fenomenul OZN a devenit în deceniile actuale cea mai populară religie din America. 
Această afirmaţie a fost făcută printre alţii de către cercetătorul John Whitmore în studiul 
Religious Dimensions ofthe UFO Abductee Experience. 

In paralel cu aceste aspecte ce ţin de domeniul fenomenului sectant, domeniul OZN a 
fost abordat şi de către cercetători ai organizaţiilor secrete de tip franc-masonic, aşa cum a 
fost cel ce semnează sub pseudonimul Jan van Helsing. 150 După un expozeu documentat şi 
pertinent asupra conspiraţiilor pe scară mondială orchestrate de diferite organizaţii secrete, 
autorul (autorii?) abordează tema OZN-urilor de pe poziţia acreditării vieţii extraterestre. 
Potrivit lucrării, recunoaşterea oficială a fenomenului ar putea duce printre altele la faptul că: 



„Toate religiile ar fi nevoite să-şi schimbe dogmele. Nimeni nu doreşte acest lucru." 



151 



O apologetică anti OZN este prezentată şi de autorul francez Marc Dem în lucrarea 
sa Anticrist 666, în Cap. 20 intitulat „Timpul blasfemiei şi misionarii extraterestrilor." 152 La 
întrebarea dacă fenomenul OZN are vre-o legătură cu satanismul, cercetătorul J. M. Lesage 
răspunde afirmativ în studiul său intitulat Secretul diabolic al OZN-urilor, în care afirmă 
printre altele că martorul acestor evenimente: „pierde brusc legătura cu realitatea prezentă 
pentru a se pomeni instantaneu în altă «realitate» care nu există, ţinând de domeniul iluziei 
magice." 153 

O analiză ortodoxă pertinentă a fenomenului a fost făcută de către Ieromonahul 
Serafim Rose. 154 Astfel, potrivit Părintelui Serafim, filosofia SF ar putea fi rezumată astfel: 

„1. Religia în sens tradiţional este fie cu totul absentă, fie prezentă în mod accidental 
sau artificial... «Dumnezeu», atunci când este menţionat, este prezentat ca o putere vagă şi 
lipsită de contur, iar nu ca o fiinţă personală (de ex. «Forţa» din Războiul Stelelor, o energie 
cosmică care are atât un aspect pozitiv, cât şi unul negativ). 

2. In centrul universului SF nu se mai situează Dumnezeu, ci omul, dar nu omul aşa 
cum îl cunoaştem noi astăzi, ci aşa cum va «deveni» el în viitor, conform mitologiei 
evoluţioniste moderne. Cercetători ca Erich von Dănniken, au căutat să explice o serie de 



146 Această afirmaţie care le aparţine ne face să înţelegem mai uşor că „extraterestrii" sunt de fapt demoni, care 
pregătesc instaurarea lui Antihrist în templul de la Ierusalim, (n. Apologeticum) 

147 Cf. Rael, Quebec, Canada, Summer 1997. în Sf. Scriptură, Cartea Facerii înfăţişează mesajul şarpelui din 
Eden, mesaj reluat în prezent de către aceşti falşi învăţători şi prooroci mincinoşi de tipul lui Rael. 

148 
149 



Pr. Dan Bădulescu, Împărăţia răului: New age, Christiana, 2001, p. 260 şi urm. 



In The Gods have landed — new religions from other worlds, editată de James R. Lewis, New York 1995, p. 
74. 

150 în lucrarea Organizaţiile secrete şi puterea lor în secolul XX, Editura ANTET, nu are anul publicaţiei, p. 77 
şi urm. 

151 Op. cit. p. 78. 

152 Op. cit. p. 158. 
Idem. 

In Ortodoxia şi religia viitorului, Cap. VI. Semne din cer. 

pasaje biblice prin ipotezele farfuriilor zburătoare, ajungând la interpretări de-a dreptul 
aberante. 

3. Capacităţile şi performanţele excepţionale ale fiinţelor extraterestre şi 
propovăduirea unei filosofii «spirituale» care se plasează «dincolo de orice religie». 

4. «Fiinţele avansate» din spaţiul cosmic sunt adesea înzestrate cu calităţi 
«mântuitoare», iar aterizările navelor spaţiale sunt semnul unor evenimente «apocaliptice» - 
de obicei sosirea unor fiinţe binevoitoare care să conducă «oamenii în progresul lor 
evolutiv». 155 

Concluziile trase de Ieromonahul Serafim Rose plasează tot spectrul OZN şi SF sub 
semnul rătăcirilor duhovniceşti accelerate în vremea noastră. Apariţiile şi întâlnirile de gradul 
III se pot datora acţiunilor directe ale diavolilor, ce îşi iau înfăţişarea potrivită aşteptărilor 
culturale ale epocii şi locului respectiv. 

Potrivit lui J. Mayer: „Mişcarea raeliană, citează din belşug Biblia pentru a extrage 
argumente în favoarea mişcării «farfuriilor zburătoare», însă universul său nu mai este deloc 
creştin. împingând până la capăt logica unei creaţii a extraterestrilor, Mişcarea raeliană II 
elimină hotărât pe Dumnezeu şi se prezintă drept o „religie atee" („religie" în sensul 
etimologic de „ceea ce leagă" - de extraterestri în cazul de faţă). 

Să profităm de acest exemplu pentru a preciza că nu trebuie să ne imaginăm o ceată de 
vizionari nebuni şi extravaganţi. Acesta poate fi portretul adepţilor câtorva mici grupuri, dar 
nu al raelienilor, atraşi din contra de caracterul foarte „raţional" al mesajului lui Claude 
Vorilhon: nici vorbă de supranatural, totul se explică „ştiinţific". Atât în privinţa 
raţionamentului, cât şi în cea a integrării socio-profesionale, raelienii sunt desigur, în medie, 
la fel de „normali" ca şi credincioşii obişnuiţi al unei parohii catolice sau protestante. Această 
observaţie este valabilă şi pentru alte mişcări ale căror credinţe ne uimesc... 

Cu invazia OZN-urilor, cerul a fost „reabilitat", subliniază Kurt Hutten. „Considerat 
odinioară drept locaşul lui Dumnezeu şi al lumii îngerilor", el fusese demitizat. „Cei ce cred 
în OZN-uri l-au remitizat, însă în spiritul lumii moderne, laicizate. Nu mai este locuit de 
entităţi divine, ci de fiinţe de tip uman, foarte evoluate. Iar acestea vin să aducă o soluţie 
problemelor contemporane, în ceasul în care viitorul omenirii ne îngrijorează; dezvoltarea 
mitului farfuriilor zburătoare în anii ce au urmat Hiroşimei nu este o simplă coincidenţă de 
cronologie, cu atât mai mult cu cât s-au înmulţit foarte repede interpretările ce asociază 
invazia extraterestră cu un avertisment asupra pericolelor autodistrugerii speciei umane. 

Mişcarea farfuriilor zburătoare este oare un demers ştiinţific? Este discutabil. O 
credinţă neoreligioasă? Fără nici o îndoială. 

Scientologia şi grupurile adepţilor „farfuriilor zburătoare" nu sunt (nici pe departe!) 
singurele noi mişcări religioase occidentale „din afara creştinismului". 156 

Mitul OZN este o manifestare a neo-evoluţionismului post-darwinist. întrucât 
problema originii vieţii şi a evoluţiei speciilor aşa cum a fost expusă de către evoluţioniştii 
darwinişti a ridicat probleme insurmontabile, ducând în actualul impas, s-a ajuns în anii 1950- 
1960 la deplasarea problemei prin introducerea în ecuaţie a fiinţelor extraterestre. Acest 
model ateu nu rezolvă câtuşi de puţin conflictul cu revelaţia, ci am putea spune că îl 
adânceşte. întrucât ştiinţa contemporană manifestă vădite tendinţe de a se converti prin 
fuziunea cu SF-ul, rezultă că prin astfel de ipoteze şi ştiinţa se îndepărtează tot mai mult de 
revelaţia creştină, în loc să se apropie, aşa cum consideră entuziaştii grăbiţi ai ambelor tabere. 

In ce priveşte ADN-ul, pe internet se putea întâlni o viziune interesantă asupra acestui 
subiect, intitulată Ipoteza spectrului vital: o explicaţie posibilă pentru natura, creaţia şi 
evoluţiei moleculei ADN şi a vieţii 151 Motivul pentru care am reţinut acest articol este faptul 
că autorul său caută o corelare între diferitele ramuri ale ştiinţei cu vechile texte teologice. 



155 Op. cit. pp. 117-121 

156 J. F. Mayer, Sectele, Ed. Enciclopedică, Bucureşti, 1998, pp. 101 -102 

157 copyright© by greg h. hatton, asct, mcasi - 24 iunie 1995 

Punctul de plecare teologic al acestei ipoteze este luat din Noul Testament, şi anume 1 
Ioan I, 5: „Şi aceasta este vestirea pe care am auzit-o de la El şi v-o vestim: că Dumnezeu este 
lumină şi nici un întuneric nu este întru El." Această afirmaţie poate fi pentru început luată în 
sens literal. Versetul 7 continuă „Iar dacă umblăm întru lumină, precum El este în lumină, 
atunci avem împărtăşire unul cu altul şi sângele lui Iisus, Fiul Lui, ne curăţeşte pe noi de orice 
păcat." Ipoteza spectrului vital susţine că ADN-ul ar putea fi manifestarea fizică a luminii. De 
aici decurge posibilitatea convertirii energiei luminoase în materie. Dacă acest lucru este real, 
atunci avem de-a face cu latura opusă a legii de echivalenţă masă-energie a lui Einstein: 
E=mc 2 . Afirmaţia că Dumnezeu este lumină apare în Sf. Scriptură de cel puţin zece ori. 
Reţinem părţile bune ale intuiţiilor lui Greg Hatton urmând ca cercetări ulterioare aprofundate 
în lumina revelaţiei ortodoxe să dea un răspuns satisfăcător acestei problematici. 

Poziţia Bisericii 

In cazul sectei raeliene şi al donării Biserica ortodoxă nu s-a pronunţat până acum la 
nivel oficial şi unanim. Se lucrează pe plan local în comisii de studiu al problemelor de 
bioetică. Ultima luare de poziţie oarecum oficială a Bisericii Ortodoxe Române a fost expusă 
în ziarul România Liberă 15 * sub titlul „Clonele nu vor putea fi primite în Biserică, pentru că 
nu vor fi decât nişte monştri de laborator - Nu vor avea slujbe nici de botez, nici de 
înmormântare". Potrivit acestuia: „Ca iniţiator al Comisiei de Bioetică a Bisericii Ortodoxe 
Române, Î.P.S. Bartolomeu Anania, Arhiepiscopul Vadului, Feleacului şi Clujului, consideră 
că "Biserica nu poate decât să ia poziţie împotriva acestor experimente şi să condamne joaca 
aceasta nebună a unor oameni de ştiinţă. Dacă se vor naşte vreodată astfel de fiinţe, acestea 
nu vor fi primite în biserică, pentru că nu vor fi altceva decât nişte monştri de laborator. 
Lipsite de harul divin, ele nu vor putea avea parte nici de slujbe religioase, precum slujba de 
botez sau cea de înmormântare". Temeiul biblic al acestei poziţii, a precizat Î.P.S. 
Bartolomeu Anania se află în Profetul Isaia, II, 22: "Lăsaţi-vă deci de un astfel de om, care 
nu-i altceva decât o suflare în nări. Ce preţ poate fi în el?" 

în revista Episcopiei Romanului 159 Iulian Scripcă înfăţişează Povestea neagră a 
donării: „în ultimele decenii, genetica a făcut paşi importanţi în donare: 1953 - descoperirea 
structurii ADN; 1968 - descifrarea codului ADN; 1978 - prima fertilizare in vitro; 1988 - 
lansarea proiectului «genomul uman»; 1997 - primul mamifer clonat (oaia Dolly); 2001 - 
primii embrioni umani donaţi; 2002 - prima pisică donată. De curând s-au produs cinci 
porcuşori donaţi ale căror organe vor putea fi transplantate la om... Astfel, controversatul 
doctor italian Severino Antinori a anunţat recent, că, în ianuarie 2003, se va naşte primul copil 
clonat. Adversarii donării umane consideră iresponsabilă această procedură, deoarece, chiar 
în cazul unui succes s-ar putea naşte cu defecte majore. La aceste acuzaţii doctorul Antinori 
răspunde însă că această metodă ar putea fi de un real folos cuplurilor care nu pot avea copii. 
După toate probabilităţile, procreaţia generaţiilor mileniului trei va deriva din ceea ce se 
numeşte deja procreaţie asistată medical." 

Până când se va ajunge la un consens ortodox, se pot emite păreri personale, ce trebuie 
desigur să fie sănătos ancorate în tradiţia şi învăţătura Bisericii. Punctul de vedere ortodox 
trebuie să se ridice deasupra perspectivei occidentale secularizate (bioetică), perspectivă în 
care credem că Duhul Sfânt nu va fi prezent şi nu va descoperi răspunsul ce este căutat 
potrivit înţelepciunii lumeşti ale acestui veac căzut. Darul deosebirii duhurilor trebuie să 
lucreze cu precădere în recunoaşterea imediată a lucrării satanice ce se ascunde în spatele 
acestor vorbe meşteşugite. Căci parodia naşterii din Fecioară (asexuale), ce se întâmplă chiar 
în jurul Crăciunului, numele fetiţei născute „Eva", locul unde s-ar afla - Israel - împreună cu 
afirmaţiile de blasfemie şi hulă deschisă ale raelienilor îi vădesc fără tăgadă ca având o 
sorginte satanică. Iar în această privinţă poziţia Bisericii ortodoxe nu poate fi alta decât 



158 1. Zubaşcu, România liberă, marţi 4 febr. 2003, p.10 
159 Credinţa ortodoxă, decembrie 2002, p. 14 

osândirea pe faţă a învăţăturilor şi practicilor antidumnezeieşti şi antiomeneşti ale acestei 
mişcări, sub toate aspectele ei. 

Clonarea umană, pe lângă aspectul ei satanic de răzvrătire împotriva voii lui 
Dumnezeu, suferă şi de imposibilitatea ducerii ei la îndeplinire. Fără a intra în amănunte şi 
detalii tehnice, oamenii nu pot crea aceste duplicate nici măcar la nivelele inferioare biologice 
(plante, animale). Dacă un duplicat identic, chiar dacă nu absolut, dar să zicem 99,9% s-ar 
putea realiza material, problema sursei de energie vitală rămâne nerezolvată. Nu mai vorbim 
de clonarea oii „Dolly" ce nu a fost niciodată dovedită în chip ştiinţific public unei comisii 
imparţiale de savanţi. De aceea o putem fără grijă alătura vestitei disecţii a umanoidului de la 
Roswell: un bluff menit să tulbure conştiinţa, şi aşa mult slăbită duhovniceşte a omului 
contemporan, orbit de falsele „miracole ale lui Antihrist". 160 La aceste fraude vădite se adaugă 
din ce în ce mai multe voci competente ce au dezvăluit falsitatea „alunizării" astronauţilor 
americani. 161 Desigur că această fraudă ar întrece în amploare dacă va fi recunoscută, cea cu 
aşa-zisele fosile „omul de Piltdown" şi „Lucy". Lumea va fi şocată de proporţiile incredibilei 
farse, ce va avea implicaţii ştiinţifice şi politice deopotrivă. 

în ceea ce priveşte cuplurile sterile, soluţiile medicale clasice şi rugăciunile sunt 
suficiente. Dacă Dumnezeu vrea atunci sterpiciunea se biruieşte şi la vârste înaintate aşa cum 
a fost cazul drepţilor Avraam, Sara, Ioachim, Ana, Zaharia şi Elizabeta (şi desigur a altora 
ştiuţi şi neştiuţi). Dacă însă El nu vrea dintr-un oarece binecuvântat motiv, atunci nu trebuie 
forţată voia Sa prin aceste metode genetice menţionate: clonare, fecundare in vitro, mamă 
surogat ş.a. Cei doritori de copii pot înfia eventual, deşi aceasta deschide o serie de alte 
probleme, cum ar fi probitatea cuplului în eventualitatea folosirii acestor copii înfiaţi din ţări 
sărace (cum este şi ţara noastră!) pentru scopuri ne-binecuvântate (pedofilie, bancă de organe 
de transplant). 

La noi în ţară fenomenul OZN a fost propagat încă din perioada comunistă în special 
prin literatura SF, şi prin eforturile unora ca scriitorul I. Hobana 162 . 

După revoluţie la televiziune au apărut o serie de emisiuni (redactor Bădescu) de 
propagandă a fenomenelor farfuriilor zburătoare. 

In privinţa sectei raeliene, aceasta nu a arătat o activitate oficială deosebită în 
România. Deşi formal nu s-au exprimat astfel de poziţii, totuşi duhul acestor doctrine neo- 
evoluţionist-elitiste poate fi recunoscut din plin la C. Negureanu, Pavel Coruţ şi Alexandru 
Mironov. Acest duh poate fi oricând dovedit din afirmaţiile şi lucrările lor, şi, chiar dacă ei nu 
aparţin formal mişcării raeliene, este cel mai important de a fi vădit şi combătut. 

„Intr-o cadrul mişcării new age se manifestă interesul pentru fenomenele paranormale, 
parapsihologic şi OZN. Dacă înainte de 1990 acestea erau practic excluse din cadrul oficial 
ştiinţific serios, fiind împiedicată propagarea lor şi expediindu-se în sectorul „misticism, 
obscurantism, superstiţii", astăzi lucrurile s-au schimbat dramatic. Această schimbare 
constatată la noi este urmarea schimbării produse în centrele de putere: Moscova a cedat, cel 
puţin temporar, teren Statelor Unite. Dacă până în 1990 ştiinţa pozitivistă şi materialistă 
ignora şi nu accepta domeniul „supranatural", suprasenzorial, astăzi, prin aşa numita ramură a 
paranormalului, aceste fenomene cad sub incidenţa cercetării şi a descripţiei discursului de tip 
ştiinţific. Mărturie în acest stă printre altele canalul Satelit Tv Discovery, un canal de prestigiu 
şi autoritate în domeniu. In ultimii ani acest canal ce se recepţionează relativ uşor şi în oraşele 
noastre datorită televiziunii prin cablu, prezintă de 2-3 ori pe săptămână programe cu pretenţii 
de ţinută ştiinţifică legate de OZN, mistere neexplicate, paranormal, astrologie, poltergeist, 
viaţă după viaţă, etc. Aceste enigme nu mai sunt pur şi simplu ignorate ca în trecut, ci sunt 
abordate de pe poziţii scientiste. 

Astfel în anii '90 în domeniul controversat al OZN-urilor s-a produs pe nesimţite 



160 Titlu al unui roman al scriitoarei suedeze Selma Lagerlof 

www. A Faked Moon Landing Conspiracy, William L. Brian II, Moongate: Suppressed Findings ofthe U.S. 
Space Program 
162 Cele mai renumite la noi sunt cărţile lui Ion Hobana şi Florin Gheorghiţă. (N. Apologeticum) 

tranziţia de la SF la cercetarea ştiinţifică serioasă. Rapoartele se înmulţesc, martorii se numără 
printre oficialităţi militare sau de poliţie, dovezile par a deveni tot mai convingătoare. Spre 
deosebire însă de posturile Tv româneşti, la Discovery nu apar practic niciodată teologi sau 
preoţi ortodocşi ce ar putea combate aceste ipoteze. în fond, fie că este vorba despre OZN, 
extraterestri, reîncarnare sau spiritism, în toate aceste cazuri aşa cum a observat pe bună 
dreptate Cardinalul olandez G. Danneels, nu se oferă explicaţii obiective şi absolute 163 , ci 
interpretări relative şi subiective ce au pretenţia de explicaţii. Acelaşi lucru s-a petrecut de 
altfel şi în alte cazuri, cum a fost de exemplu darwinismul. 

Plasându-se deliberat în afara revelaţiei dumnezeieşti păstrate şi transmise de Biserică, 
oamenii de ştiinţă rătăcesc precum saducheii „neştiind nici Scripturile nici cuvântul lui 
Dumnezeu" (Matei XXII, 29), rătăcind după ei mulţimi credule şi neavizate. Este desigur 
foarte adevărat şi faptul că aceste rătăciri au soarta descrisă de rabinul Gămăliei: „dacă 
această hotărâre sau lucrul acesta este de la oameni, se va nimici. " (Fapte Ap. V, 38), însă 
din punct de vedere misionar nu se poate adopta aici această atitudine pasiv-comodă ce lasă 
lucrurile să se rezolve de la sine. Până când nivelul duhovnicesc al familiei va reveni la cote 
cât de cât normale, este necesar ca Biserica (preoţii) şi şcoala (profesorii de religie) să pună 
baze solide de cosmologie şi antropologie creştină, ca astfel toate aceste devieri de la adevăr 
să se piardă fără urmări serioase. 

Trebuie insistat, în ciuda speculaţiilor ştiinţei moderne, pe caracterul unic al 
cosmosului văzut (fizic, tridimensional): uni-vers, nu multi-vers. „In anul 1227, în apogeul 
scolasticii, papa Ioan al XXI-lea a condamnat un număr de 219 propoziţii, în majoritatea lor 
emise de Aristotel şi urmaşul acestuia, doctor ecclesiae, Toma d'Aquino. 164 Printre aceste 
propoziţii se afla şi aceea precum că „prima cauză (Dumnezeu) n-a putut face mai multe 
lumi". Primul articol al Crezului afirmă: „...Făcătorul cerului şi al pământului, al tuturor 
celor văzute şi nevăzute." La ce se referă propoziţia incriminată? Dacă se are în vedere lumea 
fizică (cele văzute), ne raliem poziţiei ce susţine unicitatea. Astăzi se vorbeşte despre 
universuri paralele, anti-materie şi găuri negre prin care s-ar putea trece dintr-un univers într- 
altul, universuri multidimensionale, simple speculaţii nefundamentate suficient nici măcar 
ştiinţific, ca să nu mai vorbim teologic. 

Extrapolând, bineînţeles că nimic nu ne îndreptăţeşte scripturistic să presupunem 
existenţa altor lumi fizice, eventual locuite de alte fiinţe cu inteligenţă superioară nouă. De 
aici şi până la noua mitologie OZN nu e decât un pas, pe care teologic nu-1 putem accepta în 
nici un caz, nici măcar ca ipoteză de lucru. Această metodă de investigaţie ştiinţifică este 
foarte periculoasă în teologie, putând duce la grave erezii, aşa cum a fost cazul eruditului 
Origen, condamnat definitiv la două sinoade ecumenice, în ciuda unor încercări recente de 
„reabilitare" a sa, unele venite, surprinzător, chiar din spaţiul teologic ortodox." 165 

Creaţia văzută e unitară şi are ca centru Pământul. 166 Cinstea şi întâietatea acestei 
planete e dată tocmai de existenţa unică a vieţii aici. Iar valoarea vieţii este dată de om - 
cununa creaţiei văzute, creat după chipul şi spre asemănarea cu Dumnezeu. In sfârşit, trebuie 
subliniată valoarea omului ce îl ridică pe acesta chiar mai presus de îngerii - lucru realizat de 
către Iisus Hristos şi Maica Domnului. Ca Om, Mântuitorul Hristos a binevoit a Se întrupa pe 
acest Pământ, nu pe o altă planetă sau într-un alt sistem solar, aducând prin jertfa unică de pe 



163 „Reîncarnarea este o interpretare, nu o constatare" citat din G. Danneels, Dincolo de moarte - Reîncarnare şi 
înviere, Bucureşti, 1 994 

164 Cf. Encyclopaedia Britannica 1996 

Pr. Dan Bădulescu împărăţia răului: New age, p. 238-239 
166 De obicei se afirmă că pământul este centru în sens duhovnicesc. Acest lucru este făcut cu prudenţă pentru a 
nu se cădea în acuzaţia de geocentrism ptolemeic. Dar, până la urmă, pământul poate fi în centrul universului 
până şi spaţiali Avem curajul acestei afirmaţii bazate pe cuvântul Duhului Sfânt din Scriptură. Să nu ne mai 
temem de eventuala acuzaţie de „fundamentalism" venită din părţi scientiste. Oricum ştiinţa nu a demonstrat la 
modul absolut - dogmatic faptul că nu ar fi aşa. Sistemul cosmologic heliocentric copernican este căzut în 
desuetudine şi nici cele moderne nu au o stabilitate impresionantă, durând îndeobşte 20-30 de ani, atât cât îi este 
cu putinţă minţii omeneşti lipsite de revelaţie divină. . . 

Golgota mântuirea întregii creaţii. Căci prin El s-a îndeplinit rostul omului, aşa cum a fost 
voit de la bun început de către Dumnezeu: împărat, preot şi prooroc al creaţiei (văzute). In 
faţa nedumeririlor trezite de dimensiunile relativ neînsemnate ale pământului în cosmos, 
poziţia sa, mişcarea în jurul soarelui, vom arăta tinerilor că la rândul Său Mântuitorul S-a 
născut ca Om în iesle sărăcăcioasă, în sânul poporului iudeu în provincia Galileea, în casa 
tâmplarului Iosif. Cu adevărat, toate aceste elemente exterioare sunt cu totul departe la prima 
vedere de orice slavă şi prestigiu. Atât poporul - iudeii, la acea dată un popor mic, dezbinat, 
lipsit de orice valenţe dominante, cât şi ţara mică aflată sub drastică ocupaţie romană (vezi 
Luca XIII 1-2), lipsită de pondere economică, politică, culturală şi chiar religioasă. E uşor de 
făcut comparaţia Galileii şi iudeilor cu Imperiul Roman, ca să vedem disproporţia vădită. 

Valoarea omului, ca verigă de legătură între Creator şi creaţie, trebuie susţinută în faţa 
mitului scientist al unor „civilizaţii extraterestre mult superioare omului". Omul rămâne 
„cununa creaţiei", nu numai în planul terestru, sau chiar al creaţiei văzute (universul fizic), ci 
întrece chiar şi fiinţele nevăzute, duhovniceşti. Temeiul acestei afirmaţii îndrăzneţe este 
axionul „Cuvine-se cu adevărat" în care Maica Domnului, Fecioara Măria este numită „mai 
cinstită decât heruvimii şi mai mărită fără de asemănare decât serafimii". Am insistat asupra 
acestor aspecte, deoarece nu poate fi neglijat pericolul inoculării subversive prin canalele 
mass media, a noii variante scientiste a cosmologiei şi antropologiei. Precedentul a existat în 
perioada materialistă, când generaţii întregi erau îndoctrinate cu evoluţionismul darwinist, ale 
cărui urme nu s-au stins nici până astăzi. 

Dar pentru aceia care nu au chemare şi răbdare ca să urmărească programele 
ştiinţifice, există şi o abundentă literatură, chiar autohtonă, cum au fost romanele lui Pavel 
Coruţ din seria „Octogonului", ce au cunoscut un succes notabil la începutul anilor '90. Din 
nou, nu se face direct o menţiune explicită a apartenenţei autorului la mişcarea new age. In 
schimb abundă referirile la reîncarnare şi viaţa extraterestră, 167 păgânism geto-dac naţionalist. 

Desigur că aceste idei au o circulaţie mult mai eficientă când sunt prezentate sub 
forma atractivă a ficţiunii literare de succes, aşa cum a fost şi cazul romanului Şapte ani 
apocaliptici^ al autorului Ion Ţugui ce conţine printre alte fabulaţii capitolul „Contele 
identifică obiectele spaţiale neidentificate": ,fiind vorba de lumi mult mai evoluate, din 
Galaxia noastră..." 169 Alături de Ion Ţugui şi Pavel Coruţ, Dr. Cristian Negureanu şi-a 
prezentat literatura fantezistă ca pe o certitudine incontestabilă, combătând revelaţia creştină 
cu argumentele scientiste de tip OZN în lucrări ca Lumi paralele - Supranaturalul de la mit la 
ştinţă, Civilizaţiile extraterestre şi a treia conflagraţie mondială, (1993) Biblia şi OZN- 
uriîe 172 (febr. 1991)." 173 

Trebuie ţinut cont şi de faptul că, modalitatea de organizare a mişcării, gradele, 
iniţierea, doctrina trădează inspiraţia duhului neo-masonic de tip new age. Centrarea pe 
interpretări apocrife scripturistice (ambasada ca cel de-al treilea Templu din Ierusalim) şi 
originea etnică a lui Rael, ne fac să întrezărim ce interese umane se găsesc în umbra acestei 
organizaţii malefice. De asemenea propaganda şi fondurile acestei aşa numite organizaţii non- 
profit implică, fără nici o îndoială, activităţi susţinute şi conspiraţii ale unor organizaţii 
secrete, ce vor ieşi probabil la vedere la timpul cuvenit. 

Dacă la acestea adăugăm şi lucrarea nevăzută a „duhurilor văzduhului" 174 atunci 
devine limpede că este vorba de un adevărat atac duhovnicesc ce periclitează mântuirea. 



167 Pavel Coruţ, Arta succesului la români, Miracol, 1993, p. 14 şi urm. 

Ion Ţugui, Şapte ani apocaliptici, Gnosis, 1992. 
169 Op. cit. p. 101. 

Cristian Negureanu, Lumi paralele — Supranaturalul de la mit la ştiinţă, F.E.D., nu are anul apariţiei 

171 Ed. Datina, 1993 

172 Ed. SITI, 1991 

Pr. Dan Bădulescu împărăţia răului: New age, pp. 285-288. 
174 „Căci lupta noastră nu este împotriva trupului şi a sângelui, ci împotriva începătoriilor, împotriva stăpâniilor, 
împotriva stăpânitorilor întunericului acestui veac, împotriva duhurilor răutăţii, care sunt în văzduh." Efeseni VI, 
12. 

Biserica are mijlocele necesare de combatere a acestui atac, şi ele trebuiesc puse degrabă în 
aplicare: cateheza credincioşilor, propovăduirea adevăratelor învăţături şi sfintele taine. 

POZIŢIA EDITURII „EONUL DOGMATIC" 
FAŢĂ DE CREŞTINISMUL ORTODOX 



„Eonul dogmatic la ale cărui porţi batem, îl închipuim înzestrat cu toate 
virtuţile ineditului. Nu vedem cum ar putea să intre în ele elemente de dogme specific 
creştine, după noi perimate ca conţinut. Deocamdată, pe planul intelectual nu vedem 
desenăndu-se, între eonul creştin şi noul eon, altă formă comună decât formele, stilul 
intelectului extatic. Acest disponibil intelect extatic îşi va lua materialul ce urmează să 
fie transfigurat în noi dogme, din conştiinţa frământată a timpului, şi nu din muzee de 
antichităţi. " (L. Blaga Eonul dogmatic) 

Din fruntea pe care stă semnul „eonului dogmatic", un drept măritor creştin nu poate 
presupune că se vor zămisli altceva decât gânduri de obturare a viitorului, de refuz al 
comuniunii. Iată din păcate, temelia unei suprastructuri intelectuale la care un preot ortodox 
este chemat ca lupta cea bună să lupte, să se oştească împotrivă-i, şi nu altminteri. 



Prezentarea editurii şi programul ei 

In ultimii ani cercurile culturale şi chiar teologice au fost provocate de către o nouă 
disciplină universitară numită „Ştiinţă şi Religie", ale cărei surse de inspiraţie şi finanţare se 
declară a fi Fundaţia John Templeton şi Universitatea Inter disciplinară din Paris. 

La noi în ţară sarcina implementării acestei discipline a fost asumată de către o grupare 
ce s-a coagulat sub numele de XXI: Eonul dogmatic. Prin accesarea paginii web de pe internet 
http.www.geocities.com/xxi_eonul dogmatic, se ajunge la butonul „filosofia" mişcării. 
Reproducem parţial acest material nesemnat, însă desigur asumat de către corifeii editurii: 
Magda Stavinschi şi Pr. Doru Costache, text ce se află şi în magazinul Noua reprezentare a 
lumii - studii interdisciplinare , 1 : 

„XXI: Eonul dogmatic este o editură tânără, fondată la sfârşitul anului 2000, cu 
ambiţii editoriale motivate de un anumit crez şi vizând o finalitate precisă. Mai precis, cu 
ambiţii motivate de credinţa în vocaţia pan-umană a unităţii şi vizând realizarea unui cadru al 
dialogului, necesar oricărui demers conciliator. 176 

...Pentru societatea umană - sfâşiată în diverse chipuri -, care trăieşte cu obişnuinţa 
divizării de sute şi mii de ani, contemporana căutare a unităţii e un scop mai mult decât 
nobil... Simptomele procesului sunt diverse, de la piaţa comună la unitatea europeană, de la 
sincretismele religioase la interculturalitate, de la căutarea - în ordine ştiinţifică şi filosofică - 
a unei cunoaşteri unificate la mişcarea ecologistă, de la ONU la ecumenism şi la dialogul 
interreligios... 

XXI: Eonul dogmatic propune societăţii şi culturii româneşti exerciţiul unei 
mentalităţi deschise, integrative... 

XXI: Eonul dogmatic îşi desfăşoară demersul în jurul bunei teorii a întrupării 
Cuvântului, utilizând instrumentele puse la dispoziţie de tradiţia atât de bogată, atât de elastică 
şi expresivă a creştinismului răsăritean (ortodox). Numele său, trimiţând la celebra profeţie a 



175 L. Blaga Eonul dogmatic, Ed. Minerva, Bucureşti 1983, p. 303. 

176 întruchipează idealul franc-masonic promovat sub forma religioasă a ecumenismului interconfesional şi inter- 
religios. (n. Apologeticum) 

88 



Ortodoxie şi erezie 

lui Blaga, privind un veac al adunării, al asocierii, nu vrea decât să exprime vocaţia tradiţiei 
ortodoxe de a concilia. 

XXI: Eonul dogmatic se doreşte, aşadar, un spirit care să anime, într-o anumită 
manieră de gândire şi viaţă, aspecte diverse ale culturii contemporane. De aceea se propune 
drept mediator între zone privite deseori ca ireductibil separate, constituindu-se în placa 
turnantă a întâlnirii între mentalităţi, tradiţii religioase şi culturale diferite, între diverse 
domenii ale cunoaşterii şi ale expresiei creativităţii umane, fără anularea particularităţilor de 
dragul sintezei şi fără a renunţa la elementele comune pentru promovarea specifîcităţilor. 

XXI: Eonul dogmatic reprezintă o stare de spirit, promovând întâlnirea. Privirea 
dinafară, ataşamentul faţă de aspecte superficiale, de amănunte mai mult sau mai puţin 
relevante, produce separaţii. 

XXI: Eonul dogmatic vrea să recupereze sufletul lucrurilor, coerenţa lor interioară, 
din unghiul căreia tot ceea ce, pentru o privire neatentă, pare a fi temei al divizării se poate în 
cele din urma revela ca punte a întâlnirii. De aici, programul său - axat pe cercetarea 
inter disciplinară - propune conturarea unei mentalităţi înnoite, în stare să intuiască esenţa 
lucrurilor, deschisă, pentru ca în cele din urmă să conducă la un mod de viaţă, potrivit unui 
standard, trebuie spus, al comuniunii şi al divino-umanităţii. 

XXI: Eonul dogmatic este, în primul rând, o voce a tinerei generaţii de intelectuali 
creştini, care caută - pe urmele iluştrilor săi dascăli - atât înrădăcinarea în tradiţia Părinţilor 
(altfel zis, într-un mod de a gândi şi de a fi propriu vieţii ecclesiale) cât şi asumarea valorilor, 
a exigenţelor timpului de acum; o voce proaspătă şi în acelaşi timp verificată... 

Tocmai acest spirit permite, în al treilea rând, construcţia - acolo unde se 
deconstruieşte, noi încercăm adunarea, întâlnirea, căutarea noimei." (sublinierile cursive ne 
aparţin). 

Pe parcurs noţiunea de XXI: Eonul dogmatic a căpătat un adaos lămuritor, fiind 
precedată de: Noua reprezentare a lumii. 

Acţiunea programului XXI: Eonul dogmatic în mediile universitare teologice 
româneşti 

Acest demers venit din zona culturală a mediului universitar occidental a pătruns fără 
nici un obstacol în mediul universitar românesc, unde prin publicaţii, studii şi dezbateri se 
străduieşte intens de a „reeduca" mentalul românesc postcomunist în sensul mentalului 
globalist al noului eon, al noii ordini mondiale. Traducând din greceşte în engleză, 
corespondentul actual al elinei din perioada culturală invocată mai sus, obţinem new age. 
Acest din urmă termen ar fi produs desigur o reacţie alarmantă în acea zonă universitară pe 
care o vizează preponderent adepţii noului eon dogmatic: facultăţile de teologie; drept pentru 
care s-a optat pentru limbajul filosofic al lui Blaga, ce sună mult mai potrivit în contextul 
cultural românesc ortodox. 

în cadrul acestui dialog „Ştiinţă - Religie" sau chiar „Ştiinţă - Teologie", din partea 
Facultăţii de Teologie Ortodoxă din Bucureşti s-a format un colectiv sub coordonarea Pr. 
Prof. Dr. Dumitru Popescu, fost decan al facultăţii şi titularul catedrei de teologie dogmatică 
ortodoxă, şi câţiva teologi în rândul cărora de departe cel mai râvnitor şi mai angajat cu 
devotament „nobilelor idealuri umaniste" se arată a fi Pr. Dr. Doru Costache, în prezent 
(2003) asistent la catedra de teologie dogmatică ortodoxă şi ucenic al părintelui D. Popescu. 
Iată cum problema de faţă încetează de a mai fi de domeniul strict cultural şi devine o 
problemă de natură teologică, eclezială, cu repercusiuni în rândul clerului şi credincioşilor. 

întrucât iniţiatorii Eonului au declanşat şi au provocat procesul şi dialogul, ne asumăm 
invitaţia indirectă la acest „dialog" în calitate afirmată de preot ortodox şi reprezentând o voce 
a Bisericii, iar nu una a Universităţii. Considerăm iarăşi că poziţia noastră nu este a unei 
anume „discipline de studiu cum ar fi „Teologia", sau „îndrumări Misionare" sau altceva de 
genul acesta, care să poarte vreun dialog transdisciplinar cu vreo ştiinţă, oricare ar fi aceea: 

biologie, geologie, astronomie, fizică, etc. în această calitate, nu ne însuşim câtuşi de puţin 
crezul filosofic new age enunţat mai sus, ci ne delimităm hotărât şi chiar de la bun început de 
această viziune ce în opinia noastră este contrară învăţăturii şi tradiţiei Bisericii Ortodoxe, 
fiind cu alte cuvinte o sumă de erezii. 



Sursa de inspiraţie a mişcării: Lucian Blaga 

Indiferent de unde provine ideea denumirii de „Eonul Dogmatic", este clară sorgintea 
blagiană a acestui demers cultural. Sfânta Scriptură ne porunceşte să cercetăm duhurile, şi, cu 
ajutorul lui Dumnezeu şi al sfinţilor ce au apărat ortodoxia, vom căuta şi noi acest lucru, 
începând cu sursa de inspiraţie a mişcării, pentru că aşa cum va fi pomul aşa vor fi şi roadele, 
şi întrucât rădăcinile acestui pom ne duc la „celebra profeţie" a lui Blaga, cu ea vom şi începe. 
Nu vom zăbovi însă prea mult asupra ei, deoarece lesne se va vedea că aceasta nu este nici 
„celebră" şi nici „profeţie", ci o biată încercare a ştiinţei şi filosofiei omeneşti găsită nebună 
în ochii lui Dumnezeu, fiind în acest sens chiar mai măruntă şi decât acea cu mult prea citată 
„profeţie" a lui A. Malraux şi care în treacăt fie spus nici măcar nu suna aşa cum este 
cunoscută: „Secolul XXI va fi religios sau nu va fi" ci: „Secolul XXI va fi spiritual sau nu va 
fi" 171 ceea ce este altceva, dacă stai şi cercetezi mai adânc lucrurile şi preiei citatul cu acribia 
cercetătorului onest. 

Lucian Blaga, fiu de preot ortodox, a mai fost certat în epocă de către cel care este 
revendicat de către Pr. D. Popescu şi Pr. D. Costache a fi maestrul lor în ale teologhisirii, în 
lucrarea Poziţia domnului Lucian Blaga faţă de Creştinism şi Ortodoxie apărută la Sibiu în 
anul 1942. Este jenant faptul că nici măcar autoritatea celui socotit drept cel mai mare teolog 
român al sec. XX nu a fost suficientă, de vreme ce peste 60 de ani este necesară o repunere în 
discuţie, de data aceasta nu atât a lui L. Blaga însuşi cât a urmaşilor săi în duh. 

Mulţi ne-am mirat cum a fost cu putinţă ca fiul de preot să ajungă la o filosofie 
religioasă anticreştină. Răspunsul ni-1 furnizează însuşi Blaga în Hronicul şi cântecul 
vârstelor în descrierea ce o face părinţilor săi. Astfel despre mama sa aflăm că: „...suferea de 
o religiozitate cu adiacente folclorice şi superstiţioase, ce n-o îndemna spre naos şi spre altar. 
Chiar în graiul ei de toate zilele se amesteca, plină de aluzii, şoapte, exclamaţii şi formule 
arhaice, o magie de aspecte pitoreşti..." 178 (subl. ns.) Iar despre părintele Blaga: „Mai aflam că 
era un liber-cugetător, deşi preot... îşi îndeplinea sarcinile preoţiei, pe care în cea mai mare 
parte le socotea emanate din credinţi deşarte, ca un conştiincios drept al pravilei, dar oricum 
aşa cum se putea fără de elanul unei adevărate convingeri... După alte cinci pahare nu-şi mai 
stăpânea adâncurile temperamentale, după zece cânta sau aluneca pe povârnişul disputelor ce 
nu mai luau sfârşit... la Bălgrad îşi încerca la jocul de cărţi o anume linie scrisă în palmă, pe 
care realitatea o desminţea... căci în el presimţeam tipul areligios... Remarcasem pesemne că 
Tata nu se îndemna acasă, printre ai săi, niciodată la vreo rugăciune, necum la semnul 
crucii.'" 119 (subl. ns.) Amarnice relatări ale unei catastrofale lipse de vocaţie preoţească, ce nu 
au rămas după cum vedem fără urmări, atât în fiul său trupesc, cât şi în fiii „în duh". înfricoşat 
avertisment pentru noi, purtătorii hainei preoţeşti! 

La Blaga „dogma" are un cu totul alt înţeles decât în Biserică, şi chiar unul opus. El 
afirmă printre altele în culegerea târzie de aforisme Din duhul eresului: „Cei care cred în 
dogmă îşi pierd criteriile de justă apreciere a ideilor... Oamenii se hrănesc cu dogme şi 
dogmele cu oameni... Spiritul n-are nici un interes să prefacă o idee în dogmă. în procesul de 
dogmatizare a unei idei intervin totdeauna interese exterioare spiritului." 180 „Pe de altă parte, 



177 Vezi mai sus nota 24. 



178 L. Blaga, Hronicul şi cântecul vârstelor, Ed. Minerva, Bucureşti, 1997, pp. 29, 30, 33 
119 Ibidem,p. 34 

Cf. Gh. Vlăduţescu „Ideaţie dogmatică, Intelect, Raţiune" în Lucian Blaga - cunoaştere şi creaţie. Culegere 
de studii, notă subsol, p. 61 

în tentativa formulării principiilor metodei dogmatice, opusă oricărui conţinut creştin, mistic 
etc. al dogmei, Blaga intră în polemica deschisă cu o serie de curente filosofice." 181 „Rezultă 
cu claritate din critica făcută lui Berdiaev atitudinea areligioasă a lui Blaga - dominantă 
indiscutabilă a întregii sale vieţi - încât nu înţelegem cum a putut fi etichetat drept 
mistic..." 182 (subl. ns.) 

Citatele de mai sus confirmă, din nefericire, fără nici o putinţă de tăgadă cele arătate 
de către Părintele Stăniloae, şi anume apostazia şi erezia lui Lucian Blaga, de care acesta nu 
s-a ruşinat şi nici nu ştim să se fi căit sau s-o fi retractat public. „Teoreticianul "Marelui 
Anonim" al "cenzurii transcendente" şi al "misterului" potenţat, profet al "eonului dogmatic", 
în vecinătate cu concepţiile teologice, a reuşit performanţa de a-i înfuria pe teologi şi teişti, 
fiind acuzat de apostazie. Blaga însuşi a ţinut să se delimiteze de ortodoxia religioasă. Dar şi 
de naturalismul scientist. Singularizându-se, Blaga devenea, ipso facto, mai greu 
comprehensibil." 183 (subl. ns.) Este exact ceea ce în mod foarte periculos reuşeşte şi părintele 
Costache prin afirmaţiile sale făcute în cadrul diverselor întâlniri şi conferinţe la care participă 
făcând propagandă acestor idei, unde sminteşte pe tinerii teologi în curs de formare, mulţi 
dintre ei viitori preoţi sau poate chiar arhierei! Cunoscând negreşit prea bine ce înseamnă „a 
sminti pe unul din aceştia mici", D. Costache se pune implicit sub semnul rediscutării. Dar, 
slavă lui Dumnezeu, părintele este tânăr şi are încă tot timpul de a reflecta asupra reîntoarcerii 
la învăţătura dreaptă a Bisericii şi de a lepăda ispitele culturale care l-au prăbuşit pe Lucian 
Blaga. Rugăciunile „pentru fraţii noştri preoţi..." îl includ şi pe dânsul şi nădăjduim din suflet 
că vor lucra mântuitor. 

Reiterarea discursului asupra „ortodoxiei" lui Lucian nu-şi mai are rostul în iconomia 
tezei, cu toate că există nenumărate alte citate şi dovezi. 

După cum s-ar fi cuvenit unor ucenici ai Pr. Stăniloae ca doar să urmeze pe linia 
mentorului lor, ar fi trebuit fie să-1 ignore total pe Blaga, ca pe o nulitate din punctul de 
vedere al dumnezeieştilor dogme, fie să continue pe aceeaşi linie şi să risipească eresurile sale 
de suflet pierzătoare. Or, este din păcate evident că persoanele în cauză nu numai că nu au 
făcut acestea, ci dimpotrivă îl reabilitează şi îl aduc în prim plan ca pe un nou „profet al 
noului eon": „Lucian Blaga voia un nou "eon", adică o nouă lume spirituală de lungă 
durată" 184 . Iată încă o erezie, şi anume milenarismul, de tip new age. 

Pentru L. Blaga ce fîlosofează autonom în cadrele dialecticii hegeliene evoluţioniste, 
„ideile teologiei creştine sunt creaţiuni ale spiritului omenesc; în această calitate ele au o 
evoluţie, o creştere; evoluţia nu e însă accidentală, ci stăpânită de un fir conducător" care a 
făcut ca totdeauna „să răzbată ideile cele mai absurde." (subl. ns.) 

în privinţa unui eventual dialog între filosofie şi teologie, Blaga era mai mult decât 
sceptic: „Căutarea unui acord de natură sistematică între filosofie şi teologie a fost pentru 
mulţi gânditori, şi nu dintre cei mai neînsemnaţi, o problemă. Pe noi aceste limanuri cu sirene 
răguşite nu ne pot ispiti în nici un fel. Nu putem crede că rezultatele obţinute în cele două 
domenii învrăjbite ar fi atât de stabile, încât ţinta nobilă de a le împăca să merite atâta repetată 
trudă... Cercetările noastre se vor mişca însă prin aceleaşi tărâmuri adverse, dintre care unul 
aparţine fîlosofiei şi celălalt teologiei." 186 (subl. ns.) Şi dacă aceasta era opinia filosofului, 
cum pot fi calificate vocile din Biserica ortodoxă ce au considerat că un dialog al teologiei cu 
ştiinţa nu numai că este roditor, ci chiar unul „indispensabil"? 



181 Cf. Gh. Cazan „Raţionalismul ecstatic - forma specifică a raţionalismului" în Lucian Blaga - cunoaştere şi 
creaţie. Culegere de studii, Cartea Românească, 1987, p. 51 

182 Cf. T. Dima „Posibile semnificaţii ale „Eonului dogmatic" în Lucian Blaga - cunoaştere şi creaţie..., p. 67 

183 Cf. D. Ghişe, „Valorificarea - dimensiune necesară a construcţiei culturale" în Lucian Blaga - cunoaştere şi 
creaţie..., p. 17 

18 Cf. T. Dima „Posibile semnificaţii... p. 71 

185 L. Blaga, Eonul dogmatic, în Trilogia cunoaşterii, Fundaţia regală pentru literatură şi artă, Bucureşti, 1943, p. 

22 

L. Blaga, Trilogia cunoaşterii, Eonul dogmatic, p. 7 

Viziunea eretică a Pr. Doru Costache 

Furat de elanul împăcării celor diferite, Pr. D. Costache ne introduce în studiul său 
„Logos, evoluţie şi finalitate în cercetarea antropologică. Spre o soluţie transdisciplinară" 187 
printr-un motto semnificativ: Intru amintirea lui Herakleit din Efes şi a Sfântului Maxim, 
teoreticieni ai mişcării ca manifestare a Logosului. Aceşti doi teoreticieni au în comun 
noţiunea de Logos, dar lamentabil este faptul că, deosebirea duhurilor este un demers ortodox 
inexistent în cadrul gândirii citatului părinte asistent. Dacă nu avem acest dar deosebit, atunci 
măcar cel al inteligenţei native peste medie şi al erudiţiei şefului de promoţie al Seminarului 
teologic şi al briliantului profesor şi publicist din persoana aceluiaşi, ar fi trebuit să-1 fi ajutat 
la executarea acestei distincţii nete între filosoful păgân şi sfântul creştin, stâlp al ortodoxiei 
pe care îl necinstim printr-o alăturare necuvioasă, după cum i s-a întâmplat Sfintei Prea 
Cuvioase Parascheva lângă hoitul cel nevrednic. Cum să se asemene nebuna înţelepciune 
omenească infirmată de veacuri, cu sfântul cel insuflat de dumnezeieşti dogme? Din modul 
inept de a focaliza asupra similitudinilor, în maniera: „Heraclit a admis, după cum se ştie 
existenţa unei substanţe primare care s-a diferenţiat, o parte a ei prefâcându-se în "lume". Şi 
după părerea stoicilor, substanţa primară se transformă în întregime şi devine "lume"." 188 , s-ar 
cuveni în consecinţă alinierea citatului filosof antic alături de gnosticii iudei de factura lui 
Philon Iudeul, deoarece: „Philon avea la bază, după cum susţine Lucian Blaga, "concepţia 
monismului iudaic, pentru care... în cadrul divinităţii, nu se putea admite dispariţie şi 
degradare, deşi era posibilă emanaţia din divinitate a unor existenţe secundare (de ex., a 
Logosului) "." 189 ţ sau altor eretici de mai târziu şi nicidecum Sfântului Maxim, cel ce nu 
numai că a filosofat dumnezeieşte, ci este numit în Biserică Mărturisitorul. 

Intenţiile publice ale Pr. Costache după cum însuşi mărturiseşte, ar fi următoarele: 

„(1) să rezume unele aspecte importante ale controverselor dintre teologi şi oamenii de 
ştiinţă privind originea şi natura omului, descifrând câteva dintre cauzele conflictului; 

(2) să distingă între rezultatele cercetării şi ideologiile la care se apelează pentru 
interpretarea datelor cercetării, punând în discuţie legitimitatea controversei creaţionism- 
evoluţionism; 

(3) să expună câteva dintre problemele antropologiei ştiinţifice de astăzi, cum apar 
din perspectiva noii cosmologii; 

(4) să prezinte câteva repere ale antropologiei ortodoxe; 

(5) să propună o cale de soluţionare a conflictului amintit." 190 

Dacă Pr. Costache a încercat o mediere a conflictului creaţionism-evoluţionism de pe 
poziţia nepărtinitoare a teologiei ortodoxe, aceasta nu presupunea neapărat şi o poziţie 
echidistantă, deoarece între, să zicem, afirmaţia că: 2 + 2 = 4,04 şi 2 + 2 = 404 adevărul nu se 
va putea afla la mijloc. întrucât părintele nu ne-a furnizat din partea creaţionistă decât 
afirmaţii generale şi personale, socotim cuvenit, spre dovedire a afirmaţiei anterioare, să dăm 
cuvântul cărţii de referinţă ce se intitulează chiar Creaţionismul ştiinţific, în care este descris: 

,Ji. Modelul creaţionist. Diametral opus modelului evoluţionist, modelul creaţionist implică 
un proces de creaţie specială care este: 

1) supranaturală; 

2) direcţionată din exterior; 

3) teleologică (cu scopuri precise); şi 

4) încheiată. 



în B. Nicolescu şi M. Stavinschi Ştiinţă şi Religie - antagonism sau complementaritate? , XXI: Eonul 
dogmatic, Bucureşti, 2002, p.278 şi urm. 
188 Qţ- j Dima „Posibile semnificaţii... p. 72 

Ibidem, p. 73 
190 Pr. D. Costache „Logos, evoluţie şi finalitate... p. 278 

Ca şi evoluţia, modelul creaţionist se aplică universal... Creaţia originară a fost perfectă când a 
fost încheiată şi de atunci încoace ea este într-un proces de deteriorare." 191 

Am păstrat dinadins ultima frază ca să nu fim bănuiţi că am citat trunchiat de pe 
poziţii pro-fundamentaliste. Reluând cele patru puncte (nefiorentine!) din perspectiva 
apologeticii ortodoxe nu am reuşit să surprindem erezia. Cât despre ultima propoziţie, 
deteriorarea „de atunci" înseamnă desigur de la căderea în păcat. Deoarece nici aici nu găsim 
vreo poticnire, decât aceea că răstoarnă cu totul cele predate în manualele evoluţioniste, 
putem recomanda fără tăgadă corectitudinea acestor afirmaţii. 

Reafirmarea celor de mai sus o întărim cu încă un citat: 

„Modelul creaţionist postulează astfel o perioadă de creaţie specială la început, în timpul 
căreia toate legile şi categoriile fundamentale ale naturii, inclusiv speciile majore ale plantelor şi 
ale animalelor, şi omul, au fost aduse în fiinţă prin procese speciale creatoare şi de integrare 
care nu mai operează acum. Odată creaţia terminată, aceste procese de creaţie au fost înlocuite 
de procese de conservare, care au fost concepute de Creator pentru a întreţine şi a menţine 
sistemele de bază pe care le -a creat El." 192 

Argumentele evoluţioniste au intoxicat şi intoxică încă generaţii întregi, fiind de 
departe „ideologia" dominantă pe plan mondial în ultimii 70 de ani. Este de prisos a le relua, 
continuăm - zadarnic - încercând a afla în cele de mai sus cum de reuşeşte ,,creaţionism(-ul), 
ca ideologie care ignoră dinamica vieţii (proiectată chiar de Logosul divin!), încercând, în 
schimb, să propună o mitologică tehnologie dumnezeiască." 193 Ce fel de dogmatică ne-a fost 
predată nouă, ortodocşilor? Ce nu este adevărat şi ortodox în cele afirmate, - atenţie - de 
savanţi, nu de teologi? Oare nu a fost o creaţie specială şi desăvârşită! kcu si8sv 6 Osog xd 
7idvxa 'oca S7ioir|asv kcu i8ot> KaA-a Mav kcu sysvsxo soTispa kcu sysvsxo 7ipcoi fipxpa 
'sKxn 194 ; şi ziua a şaptea ce a însemnat dacă nu terminarea creaţiei?: „S-a odihnit Dumnezeu 
de lucruri, ca de acum zidiri nouă să nu mai facă mai multe decât făpturile cele zidite, căci nu 
era trebuinţă de mai multe, ci destule s-a făcut, şi s-au săvârşit toate făpturile cele de sus şi 
cele de jos, însă nu S-a odihnit nici nu Se odihneşte, nici nu se va odihni Cel ce ţine şi 
ocârmuieşte toate făpturile..." 195 Procesele de conservare sunt cele proniatoare, şi se putea 
eventual, adăuga - ca o „complementaritate nu antagonism" - că aici Dumnezeu era prezent 
în creaţie prin energiile Sale necreate, lucru ignorat de creaţionişti. 

Hotărârea Sinodului VI Ecumenic (Constantinopol 680-681): condamnarea 
monergismului 

In sprijinul argumentării sale Pr. D. Costache aduce şi acuza de monergism teologic: 
„Pentru că problema era poziţia teologiei ortodoxe faţă de creaţionism şi evoluţionism (...) 
este vorba de a extinde paradigma hotărârii Sinodului VI Ecumenic la orice discuţie privind 
Biserica şi teologia ei. Sinodul VI Ecumenic a condamnat o erezie numită "monergism". In 
observaţiile pe care le-a făcut, creaţionismul ştiinţific sau nu, este o formă de monergism, 
pentru că afirmă că lumea este pur şi simplu înghiontită de Dumnezeu; salturile respective - 
pentru că există salturi şi în creaţionism, nu doar în evoluţionism - sunt explicabile printr-un 
pressing de sus, supranatural." 196 ...Şi parcă spuneau anticii: si tacuisses... 

Să începem prin a cerceta mai întâi hotărârea sinodală privitoare la monergism: 



191 Dr. H. Morris, Creaţionismul ştiinţific, Societatea Misionară Română, 1992, p. 10 
Ibidem 

193 Pr. D. Costache „Logos, evoluţie şi finalitate... p.288 

194 Facerea I, 31: „Şi a privit Dumnezeu toate câte a făcut şi iată erau bune foarte. Şi a fost seară şi a fost 
dimineaţă: ziua a şasea." 

195 Hronograf, „Pelerinul român", Oradea, 1992, p, 22 

196 Cf. „Controversa creaţionism-evoluţionism în dezbatere" în Vestitorul Ortodoxiei, 31 martie 2002, p. 9 

93 



Preot Dan Bădulescu 

„...fiindcă începătorul răutăţii nu a încetat de la început să găsească un colaborator în şarpe şi 
prin el să introducă în firea omenească otrava, tot aşa şi acum n-a încetat să născocească unelte 
potrivite propriei voinţe, ne referim la Teodor, fost episcop de Faran, la Serghie, Pyr, Pavel şi 
Petru, care au ocupat scaunul întâistătătorilor oraşului imperial, şi mai ales Honorie, fost papă al 
vechii Rome, Chir, fost episcop al Alexandriei, Macarie, de curând ajuns pe scaunul Antiohiei, 
şi Ştefan, ucenicul său, prin aceştia el n-a încetat să stârnească rătăciri scandaloase în întreaga 
Biserică semănând în poporul ortodox, prin expresii noi, erezia unei singure voinţe şi a unei 
singure lucrări (monergism) în cele două firi ale Unuia din Sfânta Treime, Hristos adevăratul 
nostru Dumnezeu; în consonanţă cu smintita rătăcire (kakodoxia) a rău-credincioşilor 
Apollinarie, Sever şi Temistie râvnind cu cuget viclean să nimicească şi desăvârşirea 
înnomenirii aceluiaşi unic Domn Iisus Hristos, Dumnezeul nostru, introducând blasfemiator 
lipsa de voinţă şi nelucrarea în trupul său însufleţit în mod înţelegător (noetikos) şi Ştefan 
ucenicul acestuia; nu s-a lenevit prin aceia să stârnească în întreaga Biserică smintelile rătăcirii 
că ale unei singure voinţe şi ale unei singure lucrări în cele două firi ale Unuia din Sfânta 
Treime Hristos Adevăratul nostru Dumnezeu, poporului drept credincios semănând prin noi 
expresii erezia în consens cu secta nesănătoasă şi rău credincioasă a rău credincioşilor 
Apollinarie, Sever şi Temistie şi desăvârşirea înnomenirii a însuşi Unuia Domnului nostru Iisus 
Hristos Dumnezeul nostru după ce au încercat nimicind printr-o cugetare vicleană, introducând 
nebuneşte prin aceasta că trupul Său însufleţit noetic era fără de voinţă şi fără de lucrare... 

Prezentul Sfânt Sinod ecumenic a primit cu credinţă şi cu braţele deschise propunerea 
(anafora) făcută de Prea Sfântul şi Preafericitul papă al vechii Rome, Agaton, împăratului 
nostru drept măritor şi prea credincios, Constantin, prin care a respins nominal pe cei care au 
predicat şi învăţat după cum s-a zis mai sus o singură voinţă şi o singură lucrare în iconomia lui 
Hristos Cel întrupat, adevăratul nostru Dumnezeu. 

In acelaşi fel a primit şi propunerea sinodală a sfântului Sinod al celor 125 de episcopi 
iubitori de Dumnezeu (adunaţi) de către acelaşi Prea Sfinţit papă, Măriei sale de Dumnezeu 
înţelepţii" 



Sinergia şi „logica terţului inclus" 

Pr. Costache susţine în continuare că în actul creaţiei lui Dumnezeu a fost vorba 
despre sinergie. La întrebarea pe care Pr. C. Coman, prodecan al Facultăţii de teologie 
ortodoxă şi moderator al discuţiei o pune delicat şi timid în numele nostru al celor foarte 
nedumeriţi, şi anume: „Sinergia între cine şi cine?" urmează răspunsul prompt: „Intre 
Dumnezeu şi creaţia Sa, care este fundamentată în Logos (...)" 197 Şi ... puncte-puncte, 
rămânem şi noi, cei ce n-am fost personal de faţă la această dezbatere. Ce legătură poate fi 
între aceste panseuri şi horosul sinodal? Dacă Dumnezeu a creat lumea din nimic, ce fel de 
sinergie a putut avea El cu Creaţia Sa? Părintele are o altă definiţie a energiei decât cea 
teologică? In cazul acesta, nu se fac referiri la energiile naturale: fizică, chimică, electrică, 
bio- etc, ci e vorba de o lucrare a unei fiinţe raţionale (logice). Are creaţia o lucrare (energie) 
în sens teologic? Aşa spune Sinodul VI despre cele două lucrări ale Mântuitorului cea divină 
şi cea umană potrivit celor două naturi? Cum este posibil să se afirme în mod consecvent şi în 
mai multe locuri şi articole (nu sunt citate de faţă în întregime, fiind disponibile la cerere), că 
în momentul zilelor creaţiei - despre care este vorba în zisa controversă - a putut fi vorba 
despre sinergia lui Dumnezeu cu Creaţia ce tocmai era în curs de apariţie? Cum a putut chiar 
omul, creat după chipul şi asemănarea cu Dumnezeu să co-laboreze cu Dumnezeu (sinergie) 
la propria sa creaţie, chiar dacă nu una ex nihilo ci din pământ (ţărână)? Sau poate că e invers, 
creaţia colaborează cu Dumnezeu la crearea omului prin vreo sinergie? Aici nu e ortodoxie, ci 
erezia evoluţionismului teist. Acest scurt-circuit dogmatic şi logic nu are nici un efect asupra 
Pr. Costache, deoarece în încheierea discuţiei dânsul afirmă: „Deci, lumea este făcută din 



Ibidem 

nimic, dar organizarea ei se realizează după principiul sinergiei, pentru că Tatăl creează lumea 
privind Chipul lui Hristos." 198 

Mergând în continuare pe linia pe care s-a angajat, Pr. Costache poate fi total 
descalificat de către orice credincios ortodox, şi chiar şi de către învăţăceii săi ce vor constata 
în curând erorile sale „cu mai mare durere" decât a constatat părintele aşa-numita „rătăcire" a 
îmbunătăţitului Ieromonah Serafim Rose, cel situat după opinia părintelui asistent „pe o 
poziţie paralelă (la infinit, euclidiană) cu tradiţia sfinţilor." Am încercat să identificăm acest 
citat din cuprinsul articolului „Logos, evoluţie şi finalitate..." de la p. 288, dar deşi este cules 
cu un font (corp literă) mai mic, ceea ce indică citatul, nu ni s-a făcut onoarea de a se indica 
sursa, lucru repetat de altfel pe parcursul lucrării. (Chiar dacă citatele aparţin aceluiaşi autor, 
ar trebui indicată sursa pentru conformitate.) 

Dar nu acest amănunt este grav, el poate fi datorat unor scăpări de culegere sau 
tipărire, ci acea aşa-zisă „logică a terţului inclus" preluată de la cripto new-agerul Basarab 
Nicolescu: „şi care este o logică antinomică pe care o vedem în toate dogmele Bisericii. Când 
ereticul spune: ", Dumnezeu este Unul", celălalt eretic spune: "Dumnezeu este Trei". 
Ortodoxia spune: "Dumnezeu este Unul şi Trei". Când ereticul spune "Hristos este 
Dumnezeu", celălalt eretic spune: "Nu, Hristos e om", Ortodoxia spune: "Hristos este 
Dumnezeu şi Om". Aceasta este logica terţului inclus." 199 Ortodoxia este nevoită a spune că, 
tot luptând să apere „cauza dreaptă" a noilor organizaţii ale noii ordini mondiale ale noului 
(n)eon (anti)dogmatic cu noile sale reprezentări ale lumii, Pr. Costache a ajuns să confunde - 
ceea ce este foarte grav - firea cu ipostasul. Dumnezeu este Unul - în fire (ouaia) şi în Trei 
ipostasuri (persoane). Hristos este un ipostas şi două naturi (firi): divino-uman, Qeavxponoc. 

Aşadar ilogica aşa numitului terţ declarat „inclus" este clară şi pentru un elev de liceu. 
Este vorba de fapt chiar despre cel clasic exclus! Acestea reprezintă două categorii logice 
distincte care nu se contrazic şi nu se pot exclude! 

Cât priveşte logica folosită, cu smerenie remarcăm la „eonişti" doar pe cea clasică a 
dialecticii hegeliene preluată de Marx, şi anume: 

teză: evoluţionism naturalist; 

antiteză: creaţionism ştiinţific (teologie fundamentalistă); 

sinteză: noua reprezentare a lumii (eonul dogmatic), paradigmă cosmologico- 
teologică superioară. Identitatea gândirii în cauză, cu evoluţionismul teist este demonstrată 
încă odată fără tăgadă. 



Poziţia inconsecventă a doctorului Alexandros Kalomiros 

Invocarea autorităţii doctorului Alexandros Kalomiros (1931-1990) merită la rândul 
ei o observaţie. Cu adevărat acesta a fost o personalitate deosebită, fiind contemporan cu 
Ierom. Serafim Rose. La noi a fost publicat la editura Deisis un volum intitulat „Sfinţii 
Părinţi despre originile şi destinul omului şi cosmosului" în traducerea Pr. Prof Ioan Ică de 
la Sibiu. In postfaţă părintele profesor se declară un admirator entuziast al evoluţionistului 
teist care a fost A. Kalomiros: 

„Doresc să relev în principal efortul salutar în direcţia necesarei deconstrucţii a rezistentelor 
filosofeme scolastice ce parazitează încă discursul teologic contemporan cu crispări angoasate 
în faţa evoluţiei, cu refuzul spiritualist al realităţilor devenirii lumii materiale... Gradul în care 
vom fi „şocaţi" de lectura acestor eseuri teologice va constitui un barometru fidel al 
disponibilităţii noastre mentale şi psihologice de a recepta interpretarea provocatoare şi 
benefică a acestei revelaţii la adresa schemelor dualiste sau moniste inadecvate... Eseurile 
doctorului se pot constitui - nu în ultimul rând pentru preoţi şi profesorii de religie - într-o 



™Ibid.,y. 13 
199 Ibid., p. 13 

binevenită terapie purificatoare a discursului catehetic şi a pedagogiei religioase a Bisericii" 
(subl. ns.) 

Mărturisim „şocurile" survenite în urma constatării prezenţei ereziei 
evoluţionismului teist pe o scară atât de răspândită la înalte nivele ale învăţământului 
teologic românesc, care pot da rezultate de acest gen: 

„Trecerea de la evul mediu la modernitate a găsit însă Biserica nepregătită, cu o conştiinţă 
relaxată... şi cu o amintire ştearsă a modului de lucru al Părinţilor... Mai mult, din cauza 
înfrângerii suferite în faţa ştiinţelor, în sec. XVII-XIX, teologii consideră că nici nu mai trebuie 
purtată vreo discuţie cu lumea ştiinţei, şi că ceea ce au ei acum de făcut este numai să 
redescopere şi să conserve cu pietate realizările generaţiilor creştine din trecut. Acest blocaj, cu 
totul străin de spiritul apostolic al misiunii Bisericii, determină cea mai mare parte a teologilor 
să rămână insensibili faţă de importantele mutaţii din cosmologia contemporană. Intr-o 
profundă criză a conştiinţei sale profetice, Biserica pare să fi pierdut puterea de discerne şi de 
a spera în semnele unei noi "pliniri a vremii". Or, pronia dumnezeiască pare să fi condus lumea 
ştiinţei - dincolo de percepţia Bisericii - către momentul unei întâlniri cu viziunea teologică 
tradiţională despre lume." 200 (subl. ns.) 

In calitate de teolog al Bisericii, cu biata putere de discernere a duhurilor ce a mai 
rămas din harul Mirungerii, plus cel preoţesc transmis la hirotonie, completat cu oarece 
studii teologice, nu putem spune decât că această „vreme nouă" şi „lume nouă" de care se tot 
face vorbire, este new age-ul masonic al noii ordini mondiale şi nimic altceva, vreme cu care 
Biserica nu vrea să aibă de a face, fiind „plănuită" de către cel rău şi uneltele sale omeneşti. 

Intorcându-ne la Al. Kalomiros, ne întrebăm cum de i-a scăpat Părintelui Ică din 
vedere cartea acestuia de referinţă care i-a adus celebritatea în lumea ortodoxă: Against false 
union (împotriva mincinoasei uniri) apărută în 1964? întrucât ea nu a fost încă tradusă în 
româneşte (cel puţin după cunoştinţa noastră la data scrierii acestui articol) am recurs la 
lecturarea ei în limba engleză, cartea fiind disponibilă pe internet, şi ne-am oprit asupra unor 
pasaje edificatoare pentru problema ce ne interesează: 

„De la protestantism la ateism şi materialism nu a fost o distanţă prea mare. Multe 
felurite filosofii au început să pretindă poziţia pe care o avea credinţa în mentalitatea 
creştinului, şi, până la urmă, scientismul a cucerit lumea. Acesta a avut o putere deosebit de 
mare în a cuceri masele din cauză că realizările din domeniul tehnologiei aminteau de minuni, 
şi îi făceau pe oameni să se extazieze în faţa lor, oameni care, din lipsă de criterii spirituale, au 
căzut pradă uşoară materialismului. Ştiinţa a dat apoi lumii un sentiment de falsă cunoaştere. 
Chiar dacă tot timpul şi-a schimbat părerile şi teoriile, acestea au avut de fiecare dată o aură 
a cunoaşterii certificate; şi acest lucru a influenţat minţile oamenilor într-un mod magic." 
(subl. ns.) 

Să recurgem în continuare la lecturarea opiniilor lui Kalomiros în legătură cu 
oportunitatea unor „dialoguri" de felul celui propagat de reprezentanţii „eonului dogmatic": 

„O discuţie (dialog) între ateism şi catolicism este cu putinţă. Ei vorbesc de pe acelaşi nivel 
filosofic, cu argumente de acelaşi ordin. Dar o discuţie între ateism şi ortodoxie este imposibilă, 
deoarece ortodoxia vorbeşte o limbă complet incomprehensibilă ateismului. Ea înţelege uimitor 
de bine limbajul ateismului dar, în clipa în care va vorbi acelaşi limbaj, încetează a mai fi 
ortodoxie. 



200 Pr. D. Costache „Perspectivele Teologiei Patristice în contextul cosmologiei contemporane" în Noua 
reprezentare a lumii, XXI Eonul dogmatic, Bucureşti, 2002, pp. 57-58 

201 Al. Kalomiros Against false union, Cap. VI. "The Mystery Of Iniquity (Taina Fărădelegii) 

Să luăm de pildă discuţia privitoare la natura omului. Catolicismul crede că omul e alcătuit 
dintr-un trup şi un suflet. Ateismul nu acceptă existenţa sufletului şi învaţă că omul constă doar 
din trup. Această negare a constituit un răspuns viziunii catolice despre om... In acest fel, taina 
existenţei omului a decăzut la nivelul naiv al unei definiţii filosofice. Aici a găsit-o ateismul şi a 
început să brodeze pe aceasta, deoarece ateismul şi el se situează la nivelul definiţiilor 
filosofice. Astfel a început un schimb de nesfârşite argumente filosofico-ştiinţifice, care vor 
continua până la sfârşitul lumii fără a dovedi nimic, deoarece dovada este căutată în sfera 
raţiunii pure şi nu în cea care se află dincolo, în transcendenţă. Raţiunea nu are decât o valoare 
auxiliară; singură, nu duce nici la cunoaştere nici la certitudini. 

Cum a putut ortodoxia aşadar să ia parte la o asemenea copilărească discuţie naivă fără să se 
înjosească la acest nivel al naivităţii? Ortodoxia refuză să dea o definiţie filosofică a omului, a 
trupului, a sufletului. Ea ştie că omul este mai mult decât ceea ce se vede dar ştie la fel de bine 
că nu poate nici să descrie şi nici să definească sufletul, şi nici să privească trupul materiei ca pe 
ceva comprehensibil minţii omeneşti. Atâta vreme ce mintea omenească poate să analizeze 
lucrurile, poate doar să înţeleagă nişte simboluri pe care le-a creat ea însăşi, nu să ajungă şi la 
esenţa lucrurilor. 

...Ortodoxia este o experienţă spirituală, o viaţă în Domnul, o serie de contacte ontologice, şi 
nu un sistem de silogisme omeneşti. Silogismele sale există, şi sunt în cea mai mare parte 
logice, dar sunt pur auxiliare. Fundamentele ei nu sunt formate din silogisme sau din speculaţii 
filosofice, ci experienţe vii, ale lucrării divine în inimile curate ale Sfinţilor, cum va putea 
aşadar ateismul să ducă o discuţie cu ortodoxial" (subl. ns.) 

Poziţia lui Kalomiros în această privinţă apare cum nu se poate mai clar: ortodoxia nu 
are cum să dialogheze, nici cu ştiinţa atee sau deistă clasică (Newton, Galilei, etc), şi nici cu 
cea panteistă de tip new age (Capra, Bohm, etc.) 

Istoricul ştiinţei Al. Koyre 

Pe parcursul dialogului este invocată autoritatea istoricului ştiinţei Al. Koyre. Să 
cercetăm şi noi care sunt opiniile acestuia în privinţa influenţei ştiinţei asupra mentalului şi 
sufletelor oamenilor: „Revelatoare, mai ales, fiindcă Koyre, ca şi Blaga, a fost convins în 
studiile sale istorice de ideea "unităţii gândirii, îndeosebi în formele ei cele mai înalte", în 
speţă de ideea unităţii gândirii ştiinţifice şi filosofice... încercând să caracterizeze unghiul de 
vedere în care a întreprins cercetarea revoluţiei ştiinţifice din secolul al XVII-lea în clasicele 
sale "Studii galileene" Koyre va scrie că el a analizat această revoluţie drept rezultat "al unei 
profunde transformări spirituale care a zdruncinat din temelii nu numai conţinutul dar şi 
cadrele însele ale gândirii noastre; substituirea unui univers infinit şi omogen cosmosului 
finit şi ierarhic organizat al gândirii antice şi medievale implică şi necesită prefacerea totală a 
primelor principii ale raţiunii ştiinţifice şi filosofic. Prefacerea totală de asemenea a noţiunilor 
fundamentale ale mişcării, ale spaţiului, ale cunoaşterii şi fiinţei. "" 203 (subl. ns.) „Puţin mai 
târziu, în prefaţa lucrării pe care o pregătea atunci când a redactat acest curriculum vitae, 
Koyre preciza că el vede în revoluţia ştiinţifică a secolului XVII-lea expresia şi consecinţa 
"unui proces mai profund şi mai grav datorită căruia omul... şi-a pierdut locul în lume sau 
poate, mai exact, a pierdut lumea însăşi, care constituia cadrul existenţei sale şi obiectul 
cunoaşterii sale, şi a trebuit să transforme şi să schimbe nu numai concepţiile sale 
fundamentale, ci chiar structurile gândirii sale." (subl. ns.) (Vezi Al. Koyre, "Du monde 
clos a l'univers infim", Paris, "Gallimard", 1973, pp. 10-1 1.)" 204 



202 Ibidem, Cap. XX "Fearful Mysteries" (înfricoşătoarele Taine) 

203 Cf. M. Flonta „Istoria ştiinţei şi analiza culturală a cunoaşterii pozitive" în Lucian Blaga - cunoaştere şi 
creaţie. . . , pp . 193-194 

204 Ibidem, nota 23, p. 197 

97 



Preot Dan Bădulescu 



Aceasta s-a întâmplat deoarece acel om apusean 1-a pierdut mai întâi pe Dumnezeu 
prin căderea întregii bisericii apusene în jurul anului 1000. După această dată filosofii şi 
savanţii apuseni au continuat vertiginos prăbuşirea cunoaşterii omeneşti: „Cusanus face 
trecerea între cele două evuri afirmând că lumea n-ar avea margini sau început şi centru. 
Maşina lumii e astfel întocmită încât pare a avea pretutindeni un centru şi nicăieri o 
limită.'" 105 (subl. ns.) „Profunzimea revoluţiei înfăptuite de Galilei şi Newton în ştiinţa naturii 
a fost subliniată de Al. Koyre astfel: „Ceea ce aveau de făcut fondatorii ştiinţei moderne, 
printre ei fiind şi Galilei, nu era o critică şi o combatere a unor anumite teorii eronate şi deci 
corectarea şi înlocuirea lor prin altele mai bune. Ei trebuiau să facă ceva cu totul deosebit. 
Trebuiau să reformeze structura intelectului nostru însuşi, să reformuleze şi să reformeze 
conceptele lui, să dezvolte o nouă abordare a existenţei, un nou concept al cunoaşterii, un 
nou concept al ştiinţei, şi chiar să înlocuiască un punct de vedere atât de natural, acela al 
simţului comun, cu un altul care nu este de loc natural. " (subl. ns.) 

Afirmaţiile acestea adevărate venite din partea unuia ce nu a fost nici teolog şi nici 
ortodox susţin teza contrară opiniilor „eonului dogmatic". 



Texte şi idei comparate 

Pentru a fi mai sistematici, oferim mai jos câteva mostre de texte şi idei comparate: 



Pr. Doru Costache 
XXI: Eonul dogmatic 
„Din punctul meu, nu 
este un conflict între 
antropologia ştiinţifică 
şi cea teologică, ci între 
două interpretări 

reducţioniste ale datului 
antropologic: 
supranaturalismul, în 
cazul creaţionismului, şi 
naturalismul, în cazul 
evoluţionismului." 207 
(subl. ns.) 



Lucian Blaga 
Filosofia 

, ,Transnaturalismul 
meu metafizic se află la 
egală depărtare de 
supranaturalismul 
teologic şi de 

naturalismul 
scientist." 213 (subl. ns.) 



Teologie ortodoxă 
Sfinţii Părinţi 



Creaţionism Ştiinţific 



A. Botez „O teorie originală despre spaţio-temporalitate, câmp stilistic şi creaţie ştiinţifică" în Lucian Blaga - 
cunoaştere şi creaţie..., p. 208 

Al. Koyre, Galilei şi Plafon, în I. Pârvu, Istoria ştiinţei şi reconstrucţia ei conceptuală. Antologie, Editura 
ştiinţifică şi enciclopedică, Bucureşti, 1981, p. 168 
207 Pr. D. Costache „Logos, evoluţie şi finalitate... p.284 
208 Ibidem, p. 304 
209 Ibid....,p. 280 

210 Pr. D. Costache „Apologetic, moral şi mistic: trei moduri ale viziunii ecleziale asupra Creaţiei - elemente de 
cosmologie tradiţională" în Noua reprezentare a lumii, XXI Eonul dogmatic, Bucureşti, 2002, p. 45 

Basarab Nicolescu şi Magda Stavinschi Ştiinţă şi religie - antagonism sau complementaritate! p. 8 

212 Pr. D. Costache „Apologetic, moral şi mistic..., p. 58 

213 Cf. D. Ghişe, „Valorificarea - dimensiune necesară a construcţiei culturale" în Lucian Blaga - cunoaştere şi 
creaţie. Culegere de studii , Cartea Românească, 1987, p. 17 

„Doctrină filosofică, 
decizie, decret, opinie, 
dogma avea la greci 
sensuri diferite de cele 
ce aveau să-i fie date 
mai târziu, pozitive sau 
negative." 214 
„Trebuie să izolăm 
dogma... de toate 
subînţelesurile cu care 
credinţa o 

înzestrează." 215 



„Dogmă: [gr. dogma - 
dogmata = opinie, 
hotărâre] : doctrină de 
credinţă formulată în 
mod sinodal, în care 
Biserica recunoaşte 
conţinutul deplin şi 
dezvoltarea ortodoxă a 
învăţăturii 
apostolice..." 221 



„...atât oamenii de 
ştiinţă cât şi teologii se 
înşeală, fiecare 

considerând că se află 
în posesia întregului 
adevăr." 20 * (subl. ns.) 



„pentru teologi, 

sugestionaţi... de 

existenţa statică a unui 
adevăr presupus 

absolut... adică o 
singură revelaţie cu 
constelaţii fixe." 216 

(subl. ns.) 



„A. Creaţia nu poate fi 
dovedită. Este 

imposibil să pui la cale 
un experiment ştiinţific 
prin care să descrii 
procesul 

creaţiei, sau chiar 
numai să evaluezi dacă 
un astfel de proces 
poate avea loc. 
Creatorul nu creează 
după principiul unui 
savant." 225 



Cf. Gh. Vlăduţescu „Ideaţie dogmatică, Intelect, Raţiune" în Lucian Blaga - cunoaştere şi creaţie. Culegere 
de studii, p. 58 

Ibidem, p. 57 
216 L. Blaga, Trilogia cunoaşterii, Eonul dogmatic, Ed. Fundaţiei pentru literatură şi artă, Bucureşti, 1943, p. 8, 9 

Cf. Gh. Vlăduţescu „Ideaţie dogmatică, Intelect, Raţiune" în Lucian Blaga - cunoaştere şi creaţie. Culegere 



de studii, notă subsol, p. 61 



219 



Cf. T. Dima „Posibile semnificaţii... p. 71 

L. Blaga, Trilogia cunoaşterii, Eonul dogmatic, p. 7 

220 L. Blaga, Eonul dogmatic, Ed. Humanitas, Bucureşti, 1993, p. 188 

221 Pr. Prof I. Bria, Dicţionar de teologie ortodoxă A-Z, Ed. IBM al BOR, Bucureşti, 1994, p. 127 

22 Sf Vasile cel Mare Hexaimeron 9, 1 

23 Sf. Ignatie Briancianinov „Despre creştinism Predică la Duminica Tomei" în Predici la Triod şi Penticostar, 
Ed. Eocjncc, Bucureşti, 2003, p. 200 

224 Sf. Grigorie Palama, citat în D. Stăniloae, Viaţa şi învăţătura Sf. Grigorie Palama, Ed. Scripta, Bucureşti 
1993, p. 32 

225 Dr. H. Morris, Creaţionismul ştiinţific, Societatea Misionară Română, 1992, p. 5 

„Privit şi de această 
dată în afara istoriei 
universului şi a vieţii, 
omul e prezentat (de 
către teologi) drept 
fiinţă superioară,..." 209 
(subl. ns.) 

„Numele său, (al 
asociaţiei Eonul ...) 
trimiţând la celebra 
profeţie a lui Blaga, 
privind un veac al 
adunării, al asocierii, nu 
vrea decât să exprime 
vocaţia tradiţiei 

ortodoxe de a concilia." 
(subl. ns.) 

„Adâncul, marea, 

întunericul, noaptea - 
toate acestea reprezintă 
metafore pentru un 
rezervor minunat de 
posibilităţi privind 

fiinţele ce vor veni;" 210 
(subl. ns.) 



„Credinţa într-o dogmă 
implică credinţa că 

fi 



istoria poate 

suspendată." 

ns.) 



(subl. 



„Lucian Blaga voia un 
nou „eon", adică o 
nouă lume spirituală de 
lungă durată" 218 



„Cei care nu 

interpretează cuvintele 
Scripturii în sensul lor 
propriu spun că apa de 
care vorbeşte Scriptura 
nu e apă, ci altceva, de 
altă natură, şi 

interpretează cuvintele 
plantă şi peşte cum li 
se pare lor... Eu când 
aud că Scriptura zice 
iarbă, înţeleg iarbă; 
când aud plantă, peşte, 
fiară, dobitoc, pe toate 
le înţeleg aşa cum sunt 
spuse... Mi se pare însă 
că cei care nu înţeleg 
lucrul acesta, adică cei 
care folosesc interpre- 
tarea alegorică, au 
încercat să dea 
Scripturii o vrednicie 
închipuită, punând pe 
seama ei propriile idei, 
schimbând sensul 

cuvintelor Scripturii cu 
folosirea unui limbaj 
figurat. înseamnă însă 
să te faci mai înţelept 
decât cuvintele 

Duhului când, în chip 
de interpretare a 

„XXI: Eonul dogmatic 

se doreşte, aşadar, un 
spirit care să anime, 
într-o anumită manieră 
de gândire şi viaţă, 
aspecte diverse ale 
culturii contemporane. 
De aceea se propune 
drept mediator între 
zone privite deseori ca 
ireductibil separate, 
constituindu-se în placa 
turnantă a întâlnirii 
între mentalităţi, tradiţii 
religioase şi culturale 
diferite, între diverse 
domenii ale cunoaşterii 
şi ale expresiei 
creativităţii umane, fără 
anularea particulari- 
tăţilor de dragul sintezei 
şi fără a renunţa la 

al ar~*-\ a-*-\+ al a r»/-\rv»i i-t-»i^ 



„Căutarea unui acord 
de natură sistematică 
între filosofie şi 
teologie a fost pentru 
mulţi gânditori, şi nu 
dintre cei mai neînsem- 
naţi, o problemă. Pe noi 
aceste limanuri cu 
sirene răguşite nu ne 
pot ispiti în nici un fel. 
Nu putem crede că 
rezultatele obţinute în 
cele două domenii 
învrăjbite ar fi atât de 
stabile, încât ţinta 
nobilă de a le împăca să 



Scripturii, introduci în 
Scriptură ideile tale. 
Deci să fie înţeleasă 
Scriptura aşa cum a 
fost scrisă!" 222 (subl. 
ns.) 

„Aceste gânduri sau 
cunoştinţe privesc 

numai cele vremelnice 
şi deşarte, îl duc pe cel 
care le are la slavă 
deşartă, la trufie, la 
amăgire de sine, la 
irosirea vieţii numai în 
griji pentru ceea ce este 
stricăcios şi trecător, 
la viaţa păcătoasă, la 
lepădarea şi uitarea lui 
Dumnezeu şi a 
veşniciei. Iar când 
omul neluminat cu 
lumina lui Hristos 
cutează să iacă judecăţi 
cu privire la lucrurile 
duhovniceşti, mintea 
lui rătăceşte ca într-o 
pustie întunecată, fără 
hotare, şi în locul 
adevăratelor cunoştinţe 
- de a căror dobândire 
nu este nicidecum în 
stare - alcătuieşte 
păreri şi închipuiri, le 
îmbracă în cuvinte 
întunecoase şi viclean 
alcătuite, amăgind pe 
sine şi aproapele, 
văzând înţelepciune 
acolo unde cu toată 
dreptatea trebuie 

văzută numai vătămare 
de minte şi aiurare." 

elementele comune 
pentru promovarea 

specificităţilor." (subl. 
ns.) 



merite atâta repetată 
trudă... Cercetările 

noastre se vor mişca 
însă prin aceleaşi 
tărâmuri adverse, 

dintre care unul 
aparţine filosofiei şi 
celălalt teologiei." 
(subl. ns.) 



214 



„Purificarea de ne- 
ştiinţă nu o aduce 
ştiinţa, ci Sfânta 
Scriptură şi adevărul 
creştin. Necesar şi 
mântuitor este a cugeta 
în toate la fel cu 
Părinţii, Apostolii, 
Profeţii, cu toţi prin 
care a grăit Duhul 
Sfânt atât despre 
Dumnezeu cât şi 
despre făpturi. 
Descoperirile altora, 
chiar de ar fi adevărate, 
nu contribuie la 
mântuire. Să fim siguri 
că nimic din ce e 
necesar şi folositor la 
mântuire nu lipseşte în 
învăţătura Duhului 
Sfânt." 224 (subl. ns.) 



„Fără un nou umanism, 
reuşind să dea o 
finalitate spirituală 

tehnoştiinţei dezlănţuite 
dar oarbe, este greu de 
văzut cum specia 
noastră umană ar putea 
supravieţui. în acest 
context contribuţia 

dialogului între ştiinţa 
contemporană şi religia 
şi teologia ortodoxă 
poate fi crucială." 211 
(subl. ns.) 

„nu avem nevoie astăzi 
de ceea ce au spus 
Părinţii, decât pentru a 



„Ivirea unei noi 
religiozităţi, care ar 
pune personalitatea 
omenească în slujba 
dogmei de mâine, ni se 
pare mai mult decât 
firească." 220 (subl. ns.) 

cunoaşte şi asuma 
caracterul eclezial al 
manierei lor de 
lucru." 212 (subl. ns.) 



Concluzii 



Pentru cei care vor cu adevărat să se lumineze asupra subiectului „Creaţionism şi 
evoluţionism", şi să se întemeieze pe solida temelie a Sfintei Scripturi şi a Sfinţilor Părinţi nu 
putem la ora actuală recomanda ceva mai bun decât cartea de referinţă a Ierom. Serafim Rose 
Cartea Facerii, Crearea lumii şi omul începuturilor, unde se vor găsi toate argumentele 
necesare şi o bogată bibliografie întregitoare. 

în încheiere vom da cuvântul unuia din cei ce au grăit cu „putere multă": Sfântul 
Ignatie Briancianinov, unul dintre Sfinţii Părinţi ai sec. XIX. 

Legat de antropologie: „Omul este o taină pentru sine însuşi. Oare această taină va 
rămâne pecetluită şi nu există nici un mijloc pentru a fi descoperită? Da! A pecetluit-o pentru 
om păcatul şi căderea... înţelepţii acestei lumi bântuie prin bezna iluziilor şi rătăcirilor, 
atribuind învăţăturii despre om un caracter plin de libertinism şi deşertăciune, schimbând 
astfel adevărul prin tot felul de ipoteze şi supoziţii. In aceeaşi prăpastie a iluziilor şi rătăcirilor 
nimeresc orbii conduşi de alţi orbi... Toate câte s-au spus de către raţiunea umană căzută, 
diavolească şi mândră, dar care se consideră lucidă şi bine cultivată, nu merită atenţie şi vor 
rămâne necomentate." 226 (subl. ns.) 

Despre ştiinţele omeneşti (cu care chipurile ar trebui ca Biserica să poarte oarece 
dialog): „Foarte mulţi oameni au fost aduşi la cunoaşterea Adevărului prin această lumină 
(dumnezeiască) şi n-au fost lăsaţi să se piardă în comodităţile posibile ale acestei vieţi 
pământeşti, pe care vrăjmaşul omenirii le-a inventat, prin tot felul de ştiinţe şi arte care au 
contribuit la marea sporire a păcatului, spre întărirea căderii şi înfrumuseţării ei cu idolii 
bunăstării şi ai veseliei. Ştiinţele omeneşti, aducându-i satisfacţie omului şi prezentând harul 
dumnezeiesc şi pe însuşi Creatorul ca ceva netrebuincios, hulind, respingând şi umilind Duhul 
Sfânt, s -au făcut arme puternice şi mijloace ale păcatului şi diavolului. Lumina oamenilor s-a 
contopit cu "lumina" demonilor, formând deşteptăciunea (înţelepciunea) omenească, străină 
de Dumnezeu, distrugându-1 astfel pe om cu mândria cea asemenea diavolului. (I Cor. III, 17- 
18) 227 înconjurat de boala învăţăturii, omul înţelept al acestui veac le supune pe toate raţiunii 
sale, slujindu-şi lui însuşi, devenind astfel propriu-i idol, întruchipând propunerea oferită de 
Satana: "Veţi fi ca Dumnezeu, cunoscând binele şi răul." înţelepciunea oferită sie însuşi este o 
înşelare de sine, o minciună drăcească, o cunoaştere falsă care îl pune pe om într-o stare de 
amăgire faţă de propria-i persoană şi faţă de cele ce-1 înconjoară. Toată această înţelepciune 
este spurcăciune şi o nebunie în faţa lui Dumnezeu, o îndrăcire. Orbirea sa o proclamă ca fiind 
o viziune şi de o competenţă corespunzătoare, făcând astfel ca să fie de nevindecat, căderea 
fiindu-i asemenea cu cea a nenorociţilor de farisei şi cărturari (Ioan IX, 41) 228 ... Filosofii şi 
pictorii au fost cei mai mari susţinători ai închinării la idoli, precum şi duşmani ai adevăratei 
cunoaşteri a lui Dumnezeu. Din momentul în care credinţa creştină a cuprins lumea, ştiinţa a 
născut nenumărate erezii şi cu ele s-a străduit să răstoarne temelia creştinismului... (Dacă 
iscodirea a fost cea care i-a făcut pe primii oameni părtaşi căderii, ştiinţa i-a luat locul - n. 
trad. în volumul citat) Acum oamenii creştini proveniţi din vechii închinători la idoli, revin la 
starea de dinainte pentru că nu pot să respingă progresul ştiinţei. Acea ştiinţă îi face pe 



226 Sf. Ignatie Briancianinov Cuvânt despre om, Bunavestire Bacău, 2001, pp. 13-14 

27 „De va strica cineva templul lui Dumnezeu, îl va strica Dumnezeu pe el, pentru că sfânt este templul lui 
Dumnezeu, care sunteţi voi. Nimeni să nu se amăgească. Dacă i se pare cuiva, între voi, că este înţelept în veacul 
acesta, să se facă nebun, ca să fie înţelept." 

~ 28 „Iisus le-a zis: Dacă aţi fi orbi n-aţi avea păcat. Dar acum ziceţi: Noi vedem. De aceea păcatul rămâne asupra 
voastră. 

oameni să se închine din nou la idoli şi să-i slujească Satanei, dar printr-o altă formă de 

înşelare, mai lesnicioasă." 229 (subl. ns.) 

Vom încheia cu un buchet de stihuri din Prohod, în chip de rezumat şi mărturisire de 

credinţă a tuturor celor care trăiesc în duhul dreptei credinţe: 

înaintea regilor voi spune învăţătura Ta şi nu mă voi ruşina (Prohodul, Starea I-a, 46) 
Ruşinaţi să fie trufaşii ce fără vină mă apasă, căci învăţăturile Tale le cercetez (Starea 

Ii-a, 6) 

Născocirile omeneşti le urăsc, iar legea Ta o iubesc (41) 

Tu eşti adăpostul şi scutul meu şi în cuvântul Tău nădăjduiesc (42) 

Dispreţuit-ai pe toţi cei ce se depărtează de legea Ta, că născocirile lor sunt 

mincinoase. (46) 

Cuvântul Tău e lămurit şi curat şi robul Tău l-a iubit şi l-a preţuit (Starea a IlI-a, 9) 



Postul Sfintelor Paşti, 
2003 

